
PREDGOVOR 


Župa Glina slavi ove godine 180 godina od osnutka žu- 
pe i 150 godina odkad je blagoslovljena župna crkva Sv. 
Ivana Nepomuka. To mi je dalo poticaj da opišem povijest 
glinske župe.. Pristupivši tom poslu, uvidio sam da se o po- 
vijesti župe Glina ne može pisati, ako se ne pozna i povijest 
župe Maja. Župa Glina izrasla je iz župe Maja. U posljed- 
nje su vrijeme svećenici iz Gline skoro 40 godina upravljali 
i župom Maja, a tamošnja crkva slavi također svoju 150 
godišnjicu od izgradnje. Ove su me okolnosti potakle da 
opišem povijest i majske župe. Prateći slijed povijesnih 
zbivanja, došlo mi je na um, da će mnogi događaji iz po- 
vijesti ovih dviju župa ostati. nejasni, ako se ne pozna, bar 
donekle, i povijest ovoga kraja. Tako je došlo do prvog di- 
jela ove knjige. Činjenica, da mjesto Glina nema opisane 
svoje povijesti, a ono malo što je napisano vrlo je oskud- 
no i djelomično netočno, dala mi je povoda za drugi dio 
knjige. Peti dio knjige nastao je zbog toga što sada sve žu- 
pe u glinskom dekanatu, nakon dugo godina, imaju svog 
vlastitog svećenika, pa neka u ovoj knjizi imaju barem 
ukratko opisanu i svoju povijest. 

O Glini i o glinskom kraju pisano je do sada prilično 
malo; više je pisano o Sisku, Petrinji i Topuskom. Zato 
sam u ovoj knjizi posvetio najviše prostora samoj Glini 
i njenoj bližoj okolici. Trudio sam se da iznesem što više 
povijesnih podataka i zato je moralo izostati opširnije opi- 
sivanje (epska širina). 

Polazna točka za opisivanje bili su mi povijesni zapisi 
Pavla Lebera. Ostala građa, kojom sam se služio, nabrojena 
je pri kraju knjige. U knjigu nije mogao ući sav sakuplje- 


5 


ni materijal, izabrao sam samo ono što sam smatrao važni- 
jim. Napominjem da je većina povijesnih izvora pisana la- 
tinskim i njemačkim jezikom. Želio sam da. knjiga bude 
pristupačna svakom čitatelju, pa sam strane izraze izbje- 
gavao, a latinske i njemačke riječi odmah sam prevodio. 
Odustao sam od uobičajenih bilježaka ispod teksta. Brojevi 
u zagradama neće smetati prosječnog čitatelja, a onome tko 
želi pročitati više o ovome kraju bit će putokaz. Ponegdje 
sam se poslužio usmenom predajom ili iznio svoje vlasti- 
to mišljenje. To sam odmah u tekstu izričito napomenuo. 

Kod ovog posla uvijek me je pratila misao, da se po- 
vijest ne može pisati, ona se može samo čitati i opisivati. 
Povijest su napisali ljudi i događaji u prošlosti. Ima ta »po- 
vijesna knjiga« svijetlih i tamnih stranica, razumljivih i ne- 
razumljivih, sadržajnih i praznih, ali kako je napisana ta- 
ko ostaje zauvijek. Tko bi je pokušao sađa pisati, bio bi 
neobjektivan. 

U prvom dijelu knjige nisam mogao nikako ići u širi- 
nu, a to nije bilo ni potrebno. Svaki bi podnaslov, u ovome 
dijelu, mogao biti naslov manje ili veće knjige. Djelomično 
sam morao opisati događaje iz opće nacionalne povijesti, 
da bi se u njoj mogli lakše razumjeti događaji iz ovoga 
kraja. ! 

U drugom sam dijelu sabrao dosta novih povijesnih 
podataka o Glini. Ovo što sam sabrao, neka bude mlađima 
poticaj da saberu još više. Smatram da se dosadašnje miš- 
ljenje (i pisanje) o tome kako se Glinjani prvi put spomi- 
nju 1242. godine u sporu s topuskom opatijom, a koji spor 
rješava ban Dioniž, ne može održati. Iz dokumenta gdje 
je to opisano (Privilegia monasterii b. v. Mariae de Topli- 
ca nr. XXIII), vidljivo je da se ne radi o Glinjanima (Glina 
— Glinenses), već o Blinjanima (Blina — Blinenses). 

Treći i četvrti dio knjige opisuje povijest župa Glina 
i Maja. Tu sam nastojao dati što više podataka, jer ono što 
je ukratko opisao Pavao Leber na početku ovoga stoljeća 
stoji »zakopano« u starim kalendarima i »Katoličkom listu«. 

U petom dijelu opisujem okolne župe samo u najkra- 
ćim crtama. Svaka od njih ima, naročito Gora i Topusko, 
svoju bogatu povijest i dosta materijala za posebnu knjigu. 

Uradio sam koliko sam mogao, drugi neka nastave. Po- 
moć mi je sa strane bila dragocjena. 

Zahvaljujem profesoru Dr. Josipu Buturcu na nesebič- 
noi pomoći i savjetima. Također svem osoblju Arhiva Hrvat- 
ske u Zagrebu, Sveučilišne knjižnice i ostalih ustanova koji 
su mi učinili usluge. Zahvaljujem na pomoći svećeniku An- 
driji Lukinoviću, arhivaru Kaptolskog arhiva, i magistru 
Milanu Kruheku iz Povijesnog muzeja Hrvatske u Zagrebu. 

Posebnu zahvalnost izražavam Karlu Lipaku iz Jukin- 
ca koji je, sve dok mu tjelesno zdravlje nije bilo teško na- 
rušeno, neumorno kronološkim redom bilježio sabrani ma- 
terijal. Karlo je autor i svih crteža u ovoj knjizi. Njegova 
ljubav prema svom rodnom kraju i neumornost u poslu bile 
su i meni ohrabrenje. 

Knjiga je napisana, i vjerujem da će ju svatko rado 
nabaviti i čitati. Povijest je učiteljica života (historia est 
magistra vitae). Ona je i poticaj da se u životu pripazi kako 
pisati sadašnju povijest koju će čitati tek buduće generacije! 


Mijo Dukić 
upravitelj župe Glina 


PRVI DIO 


OD KUPE DO UNE 


OD KUPE DO UNE 
(povijesne crte) 


Prvo razdoblje: Od 3. stoljeća do 1094. gođine 
Rimljani 

Na temelju pisanih dokumenata i stvarnih nalaza po- 
vijest područja između rijeka Kupe, Une, Korane i Save 
može se pratiti još iz vremena kad su u ovim krajevima 
živjeli stari Rimljani. Glavni grad rimske pokrajine Pa- 
nonije Savije (Panonia Savia) bio je Sisak (Siscia). Još pri- 
je na tom je mjestu stajao stari keltski grad Segestika ko- 
ju su Rimljani porušili. 

Od Senja (Senia) i od Ljubljane (Emona) vodile su pre- 
ma Sisku dvije rimske ceste koje su se negdje kod današ- 
njeg Karlovca spajale u jednu (48). Sisak je bio veoma raz- 
vijen grad u to vrijeme. O tom svjedoče brojne iskopine 
temelja zgrada, vodovoda, nadgrobnih spomenika, kovanog 
novca i drugog. Spominje se da je Sisak 297. g. imao 40.000 
stanovnika (71). 


Ceste su bile važne za prijevoz žita iz plodne Panonije 
prema moru, i dalje, i za kretanje vojske. Spomenuta cesta 
od Senja za Sisak nazivala se životna cesta (via vita). Dru- 
ga, od Siska pa unskom dolinom prema moru, nazivala se 
velika cesta (via magna), a treća iz pravca današnje Kos- 
tajnice prema gornjem toku Kupe vojna cesta (via exer- 
citus) (1). 


Uz ove ceste bila su i naselja ili nastambe za vojsku i 
straže. Uz cestu koja je od Senja i Ljubljane vodila preko 
današnjeg Topuskog, Gređana, Prekope, Gore i dalje za Si- 
sak, spominje se nekoliko naselja. Opis ovih cesta, i zapisa- 
na razdaljina u miljama između pojedinih naselja, poka- 
zuje nam gdje su se ta mjesta nalazila (48). Tako je nesum- 
njivo dokazano da se na mjestu današnjeg Topuskog na- 
lazilo rimsko naselje Ad Fines (Kod granice) (48). 


Ovdje je tad bila granica između pokrajina Dalmacije 
i Panonije, pa je mjesto po tom dobilo ime. Brojni nalazi 
starog novca, spomenika i temelji građevina potvrđuju po- 

stojanje naselja. Rimljani su izgradili naselje u Topuskom 
i radi korištenja tople i ljekovite vode. 
U koritu rijeke Gline, kod Gređana, postoje i sad os- 


taci kamenih ploča s natpisima i obrađeni kameni dijelovi 
iz rimskog doba. 


Kamenje iz rimskog vremena kod Gređana 


Glinski župnik Žužek vadio je godine 1949. na tom mje- 
stu, s glinskim mladićima, jednu takovu ploču (13). Ostale 
ploče trebalo bi također, pod stručnim nadzorom, izvaditi. 
Možda bi se tad doznalo da li je tu bilo naselje ili nešto 
drugo. 

Njemački povjesničar Kenner tvrdio je svojevremeno 
da je naselje Ad Fines bilo u današnjoj Prekopi. To je miš- 
ljenje kasnije opovrgnuto. Kod sela Prekope postoje kame- 
ni ostaci, ali za sada ne dokazuju postojanje rimskog na- 
selja (48). 

Dio kamenog temelja kod Prekope 


Smatram da se ovo naselje, ako je postojalo, nazivalo 
Prae Colpa (Pred Kupom). To je lako moguće jer se ime 
Prekopa veoma davno spominje i to najprije kao ime za 
cestu, a onda i za naselje (1). 


Povjesničar Kukuljević stavlja rimsko naselje Ad Fines 
u današnje selo Međurače kod Kupe (48). I ta pretpostavka 
nije točna, što se tiče naselja Ad Fines. Možda je bilo na- 
selje s drugim imenom, jer nešto nalaza postoji. 


Kršćanstvo 


Dolaskom Rimljana u ove krajeve, i njihovim kreta- 
njem, došla je i kršćanska vjera, koju već u 3. stoljeću: 
donose rimski vojnici. I središte kršćanstva postaje Sisak. 
Tu je brzo osnovana i biskupija. Biskupova crkva bila je 
na onom mjestu u Sisku gdje je danas zgrada Općinske 
skupštine (25). Najglasovitiji sisački biskup bio je Kvirin. 
Njega, kao i kršćane, progonili su, mučili i ubijali rimski 

carevi i upravitelji pokrajina. Biskup Kvirin bačen je u ri- 
jeku kod Sabarije (Sombately u Mađarskoj) 303. godine 
(25). Kasnije je proglašen svecem—mučenikom i danas se 
kao takav štuje. Kršćanska se vjera još više širi, naročito 
iza smrti cara Dioklecijana (284—305. g.). Nema sumnje da 
je u to vrijeme i na teritoriju između Kupe i Une bilo krš- 
ćana i kršćanskih crkava. Od sisačkih biskupa kasnije se 
još spominju, godine 530. i 532., biskup Ivan i biskup Kon- 
stantin (50). Dolaskom novih naroda, nestaju u ovim kra- 
jevima kršćanstvo i kršćanske crkve. 


Seobe naroda 


U 4. stoljeću nastaju u Evropi velike seobe naroda, i 
te seobe i preseljavanja traju sve do 7. stoljeća. U 6. sto- 
ljeću u krajeve južno od Dunava i na istok provaljuju Ava- 
ri (Obri), a s njima u vezi i Južni Slaveni. Traženje većeg 
životnog prostora i ratovi s neprijateljima razlozi su nji- 
hove seobe. Seoba Slavena odvija se postepeno (69). 

U Južne Slavene spadaju Hrvati, Srbi, Slovenci, Crno- 
gorci, Makedonci i Bugari. 

Dolaskom Avara i Slavena, nastaju borbe sa starosje- 
diocima. Avari su imali obračune s Rimljanima zbog napada 
rimskih vojnika na avarske nezaštićene starce, žene i djecu 
u taborima preko Dunava, dok su se Avari borili s okol- 
nim plemenima (47). Osim ove osvete, željeli su osvojiti i 
zemlju i na njoj se nastaniti. U tom su uglavnom i uspjeli. 

" Hrvati se naseljuju južno od Dunava, preko planine 
Gvozda (današnja Petrova gora), na jug do Jadranskog mo- 
ra, uz more do ušća rijeke Cetine, na istok preko rijeke 
Vrbasa prema Bosni i Drini, a na zapad do rijeke Raše u 
današnjoj Istri. Hrvati su došli iz svoje domovine oko Kra- 
kova u današnjoj Poljskoj (Bijela Hrvatska). Dolaskom na 
jug, bore se s Avarima i pokoravaju ih polovicom 7. stolje- 
ća. Hrvati zagospodariše bivšim rimskim pokrajinama Pa- 
nonijom i Dalmacijom (69). 

Tijekom vremena ostaci romaniziranih ilirskih naroda 
i pokorenih Avara primaju običaje i jezik Slavena i s nji- 
ma se stapaju (25). 

Glavnina hrvatskog naroda naseljuje se oko planine 
Gvozda i južno prema moru. Postepeno osnivaju dvije veli- 

ke države: Primorsku i Panonsku Hrvatsku (25). Područje 
današnje Banije spada u Panonsku Hrvatsku. Na čelu tih 
država bili su knezovi. 

| 


Društveno uređenje 


Već u svojoj staroj postojbini stari su Hrvati bili druš- 
tveno organizirani. Najosnovnija zajednica bila je kuća ili 
zadruga kojom je upravljao starješina. Nekoliko kuća udru- 
ženo je u selo ili bratstvo kojim upravlja čelnik. Sela se 
udružuju u župu ili pleme i imaju svog župana, svoj župski 
grad ili utvrdu za obranu od neprijatelja. Utvrda je obično 
izgrađena na nepristupačnom gorskom vrhuncu, jedan dio 
je čvršći, a uz utvrdu je podgrađe ili varoš i tu stanuju tr- 
govci i obrtnici. Plemenski savez ili kneževinu sačinjava vi- 
še udruženih plemena. Takav savez vodi veliki župan ili 
knez, a on je u ratu i vojskovođa. Uz njega su u blizini, 
pa čak i u samoj utvrdi, ratnici, savjetnici i sudac (25). 


U svojoj novoj domovini Hrvati su opet organizirani na 
isti način. Budući da je prostor na kojemu su se naselili 
velik, i po planinama neprohodan, plemenski su vođe u po- 
jedinim župama bili stvarni gospodari i na neki način po- 
vlašteni sloj. Zemlju obrađuju seljaci i stočari. Seljaci su 
e slobodni, ali je bilo i robova (25). 


Gorska župa (županija) 


Na području između Kupe i Une jedan od velikih ple- 
menskih saveza ili velika župa ima svoje središte i utvrdu 
u Gori. Ovdje je prostrano gorje, na putu prema moru, pa 
je bilo prikladno za naseljenje i sigurno za obranu. Kako- 
vu su utvrdu imali u Gori, ne možemo točno znati jer o 
tome nema podataka. U svakom slučaju, u Gori je centar 
gorske župe (županije) i u njemu stanuje župan. Na po- 
dručju župe živi veliki broj plemena, što se kasnije može 
vidjeti iz prvih pisanih izvora o ovom kraju u vrijeme Ar- 
padovića (1). > 

Župa gorska graničila je sa župom garićkom (grad Ga- 
rić u Moslavini), dubičkom, sanskom, vrbaskom i goričkom 
(grad Gorica u okolici Karlovca). Od starih župana spominju 
se u Gori Vukiša, Vičeta i Godimir (66). 

Opasnost od susjeda 


Na granicama Primorske i Panonske Hrvatske nije bi- 
lo mira, već naprestane borbe s okolnim narodima. Jedno 
vrijeme bili su ojačali Avari, pa je bilo s njima borbe, osim 
tog neprestano prijete i povremeno napadaju Mlečani, Bi- 
zant, Bugari, sa sjevera Mađari, a sa zapada Franci. Fra- 
nački kralj Karlo Veliki (768—814. g.) potuče Avare, a Hr- 
vatsku stavi pod svoju vlast. Primorski i panonski knez 
postaju njegovi vazali. Franačka vlast u Hrvatskoj traje do 
konca 9. stoljeća (40). pi 


Vjera starih Slavena 


Stari Slaveni, a tako i Hrvati, bili su poganske vjere. 
Vjerovali su u više bogova s ljudskim osobinama, u prirod- 
ne sile i u jednog vrhovnog boga kojega su nazivali Najviše 
Biće ili Svijetli Bog. Sunce također smatraju bogom. Svoje 
mrtvace su pokapali ili spaljivali (25). 


Pokrštavanje 


Pokrštavanje Hrvata započinje u drugoj polovici 7. sto- 
ljeća, i to najprije u Primorskoj Hrvatskoj. U Panonsku Hr- 
vatsku dolaze misionari i iz Franačke. Godine 823. poginuo 
je knez Ljudevit Posavski koji je bio kršćanin i bio je u 
dobrim odnosima s akvilejskim patrijarhom. Taj je knez 
imao svoje sjedište u Sisku. Vodio je 10 ratova protiv Fra- 
naka želeći se osloboditi njihove vlasti, ali mu to nije us- 
pjelo (25). 

Ono što su započeli misionari sa zapada, nastavljaju 
braća Ćiril i Metod, slavenski apostoli, i njihovi učenici. Ovi 
učenici svete braće uvode u bogoslužje slavenski jezik (gla- 
goljicu) i tu je početak svećenika glagoljaša (25). 

Već u doba kneza Branimira (879—892. g.) uspostavlje- 
na je veza između Hrvata i pape u Rimu. Papa Ivan VIII. 
šalje knezu Branimiru pismo 7. lipnja 879. godine, u kojem 
piše da blagoslivlja njega i njegov narod (25). Uspomena na 
ovaj događaj proslavljena je 1979. godine u Ninu. 


Hrvati su se koncem 9. stoljeća oslobodili franačke 
vlasti i zadnji hrvatski knez, i ujedno prvi hrvatski kralj, 

Tomislav (910-—930. g) ujedinjuje obje Hrvatske Kneževi- 
ne u jednu državu. 

U doba kralja Tomislava održavaju se u Splitu, izme- 
đu 925. i 928. godine, crkveni sabori, a na tim saborima 
sudjeluje i kralj. Na jednom od tih sabora spominje se ne- 
kadašnja sisačka biskupija (25). 


Crkvena uprava 


lako se kršćanska vjera već u doba hrvatskih knezova 
proširila i u sjeverne krajeve, nije na ovom području bilo 
biskupa niti biskupije. Stara sisačka biskupija je nepopu- 
njena. Biskup kojemu pripadaju svi vjernici i župe stanuje 
u Primorskoj Hrvatskoj, a pod njegovu vlast spada podru- 
čje sve do Drave. Svećenici su bili u narodu, osnivane su 
župe i građene crkwe, a biskupovo je sjedište u Splitu, Kni- 
nu ili Ninu. Razumljivo je stoga da su ovi krajevi u to vri- 
jeme u vjerskom pogledu ostali zanemareni. 

Jedno vrijeme bio je na kraljevskom dvoru jedan bis- 
kup koji se zvao »hrvatski biskup« i on je upravljao svim 
župama sve do Drave. 

Godine 927. na crkvenom saboru u Splitu ponuđeno je 
ninskom biskupu, čija se biskupija ukida, neka preuzme 
jednu od starih nepopunjenih biskupija. Između ostalih nu- 
de mu i sisačku biskupiju. On to nije prihvatio, i tako je 
sisačka biskupija zauvijek ostala nepopunjena (25). 

Ovaj događaj važan je utoliko što nam dokazuje da je 
u to vrijeme u Sisku i u okolici bilo već puno kršćana, sve- 
ćenika i crkava, kojima se eto nudi vlastiti biskup. Koliko 
je kršćana, svećenika i crkava, bilo u to vrijeme na terito- 
riju između Kupe i Une, ne može se znati, ali je sigurno da 
ih je bilo. 

Hrvatsko-ugarska kraljevina 


U Hrvatskoj su, nakon smrti kralja Stjepana II. (1089 
—1090. g), nastali neredi, pa su neki velikaši pristali uz 
Mađare, a neki izaberu za kralja Petra Svačića (1091—1097. 
g). Mađarski kralj Ladislav, šurjak hrvatskog kralja Zvo- 
nimira, iskoristio je takovo stanje, a svojatajući si i »rod- 
binsko pravo«, pa navali na Hrvatsku s vojskom i zauzme 
je do Gvozda. U Zagrebu ostavi svog sinovca Almoša za 

vladara, a on se vrati u Mađarsku. Petar Svačić protjera 
Almoša, ali tad provali Ljudevitov nasljednik Koloman 
(1095—1116. g.) i zauzme čitavu Hrvatsku. Kralj Petar Sva- 
čić pogine 1097. g. na gori Gvozdu i od tada se ta gora zo- 
ve Petrov Gvozd ili Petrova gora (40). 

Kralja Kolomana, što milom što silom, okrune hrvat- 
ski velikaši, u Biogradu na moru 1102. godine, za hrvatsko- 
-ugarskog kralja. Tom zgodom načinjen je između Hrvata 
i Mađara poznati ugovor (pacta conventa). Po tom ugovoru 
kralj se obvezuje: »da će se kruniti za hrvatskog kralja po- 
sebnom hrvatskom krunom, hrvatskom saboru ostavlja pra- 
vo raspravljanja o državnim poslovima, a plemstvu da ne- 
smetano uživa svoje posjede. Hrvati će o svom trošku ra- 
tovati braneći Hrvatsku, a o kraljevom trošku izvan domo- 
vine« (25). 

Kraljevina Hrvatska bila je vezana uz Ugarsku (Ma- 
đarsku) samo kraljevom osobom, a u ime kralja vlada u 
Hrvatskoj ban i herceg kao član kraljevske porodice. Kra- 
ljevina Hrvatska ima svoju vojsku, novac, poreze i sud- 
stvo (25). 

Ubrzo se pokazalo da se kraljevi ne pridržavaju svojih 
obećanja, nastala su dva sabora i dvije banovine, ali stanje 
ostaje nepromijenjeno do 1526. godine. 


Drugo razdoblje: Od 1094. do 1689. godine 


Osnutak zagrebačke biskupije i Kaptola 


Kad je mađarski kralj Ladislav zauzeo sjevernu Hrvat- 
sku, i u Zagrebu ostavio svoga sinovca Almoša, učinio je 
veoma važno djelo za Crkvu u Hrvatskoj: godine 1094. os- 
novao je u Zagrebu biskupiju. Za prvog biskupa postavljen 
je svećenik, porijeklom Čeh ili Slovak, po imenu Duh. Ovaj 
ima i dva kapelana Fanciku i Kupana. Razlozi osnutka bis- 
kupije bili su politički i vjerski. Politički da kralj učvrsti 
svoju vlast, a vjerski da ovi krajevi dobiju svoju crkvenu 
upravu i da se očuva prava vjera (25). 

Ubrzo iza osnutka biskupije, osnovan je u Zagrebu i 
Stolni Kaptol. Kaptol sačinjava zbor svećenika koji imeno- 
vanjem postaju kanonici. Zadaća kanonika je da pomažu 

biskupu u upravljanju prostranom biskupijom i da se bri- 
nu za svečanu Službu Božju u biskupovoj stolnoj crkvi (ka- 
tedrali), a imaju još i druge zadaće i obaveze. Kaptol po- 
staje vjerodostojno mjesto (locus credibilis) na kojemu se 
sklapaju razni ugovori i rješavaju gruntovni sporovi i gdje 
plemići pohranjuju svoje isprave. Ispočetka su u Zagrebu 
bila 32 kanonika. Oni se dijele na prelate, arhiđakone i ma- 
gistre (25). 

Zagrebačka biskupija obuhvaćala je na početku podru- 
čje kojim je upravljao Almoš, a kasnije se ta granica više 
put mijenjala. Biskupija je bila podređena metropoliji u 
Kaloči (Mađarska). 

Da bi biskup lakše upravljao prostranim područjem, po- 
dijeljena je zagrebačka biskupija na manje crkvene pokra- 
jine koje se zovu arhiđakonati. Na početku ih ima 14, a 
među najveće i najznamenitije spada arhiđakonat gorski. 


Gorski arhiđakonat 


Pojedinim arhiđakonatom upravlja, i vodi o njemu bri- 
gu, kanonik—arhiđakon. Zbog važnosti gorskog arhiđakona- 
ta, i zbog njegovog ugleda, upravlja njime najčasniji kano- 
nik Kaptola koji se zove prepošt. Gorski arhiđakonat obu- 
hvaćao je područje gorske županije. Arhiđakonati su podi- 
jeljeni na podarhiđakonate ili dekanate u koje obično, ma- 
nje ili više, spada po 10 župa. Odgovornost u dekanatu ima 
podarhiđakon ili dekan. Ne zna se točno koliko je u ovome 
kraju bilo dekanata, ali prema broju župa bilo ih je barem 
pet. 

Iza osnutka zagrebačke biskupije i Kaptola, na podru- 
čju gorskog arhiđakonata, procvao je još više vjerski život, 
a za proučavanje povijesti postoje od tad brojni pismeni 
dragocjeni dokumenti. Kaptol je naime i na ovom podru- 
čju rješavao brojne sporove i bio svjedokom mnogim kupo- 
prodajnim ugovorima među plemićima. Iz tih ugovora, koji 
su većinom sačuvani, doznajemo prve sigurne podatke o 
pojedinim mjestima iz ovog kraja. 

Arhiđakoni su svakih nekoliko godina obilazili pojedine 
župe u arhiđakonatu, vršili tamo preglede (vizitacije) i o 
tome pisali biskupu izvještaje. To su izvještaji o kanonskoj 
vizitaciji, ili jednostavno kanonske vizitacije, i danas su ne- 

procjenjivi izvori za izučavanje narodne i crkvene povijesti. 
Najstariji sačuvani izvještaji o gorskom arhiđakonatu su 
iz 1696. godine (5). U 19. stoljeću gorski je arhiđakonat po- 
dijeljen na sisački i glinski podarhiđakonat ili dekanat. 


Posjedi 


Već u doba hrvatskih vladara stvara se u Hrvatskoj 
feudalno društvo. Vladar, da bi uz sebe pridobio pojedine 
ljude kao ratnike, dijeli im zemlju—posjed. Takav se posjed 
zvao feud, a njegovi vlasnici feudalci ili plemići. Oni su pre- 
ma vladaru imali obaveze, ali su imali veća ili manja prava 
i povlastice. Postoji više i niže plemstvo, dvorsko i rodov- 
sko plemstvo. Rodovsko plemestvo je nasljedno, a mogu si 
posjede i povećavati kupovinom ili udruživanjem. Često pu- 
ta činili su to i nasilno. Bilo je i malih plemića ili slobod- 
njaka koji su imali svoj posjed (obično jedno selo). Takav 
posjed zvao se predij (praedium), a njegovi vlasnici predi- 
jalci ili slobodnjaci. Na posjedima rade zavisni seljaci ili 
kruetovi. Ovi imaju obaveze prema svom gospodaru i re- 
dorvito su siromašni i nezadovoljni. 

O stanju u gorskoj županiji podataka ima tek iz 13. 
stoljeća. Kad su se Hrvati udružili sa Ugrima (Mađarima), 
u Gori povremeno stanuje ban i herceg Slavonije iz poro- 
dice Arpadovića. Bez sumnje da je većina okolne zemlje 
bila njegovo vlasništvo (7). 

U 13. stoljeću izdaju kraljevi za ovaj kraj razne pove- 
lje, darovnice i privilegije općinama, plemićima, ustanovama 
i crkvi. U isto vrijeme pred Kaptolom zagrebačkim sklapa- 
ju se razni ugovori o kupoprodaji i zamjeni posjeda, pa tu 
opet nalazimo imena plemića, opise međa između posjeda 
i razne podatke o zemljištu (1). 

Posjedi su često mijenjali gospodare, naročito oni ma- 
nji. Posjedi su uvećani ili umanjivani darovnicom, kupovi- 
nom, zamjenom, naslijeđem, a često i preotimanjem. Zbog 
toga je dolazilo do parnica i sukoba (1). 

Općina Perna (godine 1225. — prva u Hrvatskoj!), Pe- 
trinja, Blinja, Bović, Bojna i još neke dobivaju posebne 
privilegije (7). 

Velike posjede imaju plemići Babonići: Pedalj, Zrin, 
Brubno, Hrastovicu, Žirovac, Gradac i druge. Ovi plemići 

godine 1335. dolaze u nemilost kralja, pa gube i prava i po- 
sjede (20). Jedna grana ovih eda pitvana Blagajski, 
preuzima njihove posjede i dobiva još i druge. 

Godine 1347. dolaze u ovaj kraj iz okolice Bribira ple- 
mići Šubići i dobivaju posjede oko Zrina, Gvozdanskog i 
Pedlja. Po Zrinu su prozvani Šubići-Zrinski. Od ove loze 
naročito se proslavio u borbama protiv Turaka Nikola Šu- 
bić-Zrinski. Slavno je poginuo 1566. godine kod Sigeta (69). 

Jedna loza Šubića kasnije dobiva Pernu po kojoj su 
prozvani Šubići-Peranski. 


X Godine 1380. u Steničnjak dolaze Frankopani. Kasnije 
njihov posjed preuzimaju grofovi Celjski, pa onda opet 
Frankopani (20). 

Svi su ovi plemići zadržali svoje posjede na ovom po- 
dručju do turskih pustošenja, a kasnije ti predjeli ulaze u 
sastav Banske vojne krajine (20). 

Redovnici templari dobivaju od kralja Bele III. (1172— 
1196. £.) posjede oko Gore. Od ušća rijeke Gline u Kupu, pa 
Glinom do današnje Prekope, na jugoistok do Brnovca (Br- 
njeuška), a na istoku i sjeveroistoku graniče njihovi posje- 
di sa slobodnom Petrinjom. Ispočetka su oni vlasnici i 
Hrastovice (1). 


ki Redovnici cisterciti dobivaju godine 1205. od kralja An- 
drije TI. (1205—1235. g.) Topusko i velike posjede u gorskoj 
županiji. Većina njihovih posjeda bila je u trokutu što ga 
zatvara zamišljena linija od Petrove gore do rijeke Kupe, pa 
Kupom nizvodno do ušća rijeke Gline u Kupu i Glinom uz- 
vodno do Petrove gore. Njihov posjed bila je i.Sračica (po 
njima je sigurno dobila i ime). Godine 1266. kupuju kod 
Stare Petrinje posjed Vinodol. Imaju posjede i oko Blinje 
i poneke uz današnju granicu prema Bosni (7). 


Zagrebački Kaptol dobiva godine 1215. od kralja Stje- 
pana 1. Sisak, Odru, Pribiševo i Drenčinu (24). Godine 1326. 
Vinodol, kod Stare Petrinje, nije više vlasništvo topuskog 
sarnostana, već Kaptola. Cisterciti su valjda Vinodol Kap- 
tolu založili (1). Godine 1479. postaje Kaptol vlasnik Petri- 
nje, Velikog i Malog Gradca i Čuntića, sa svim manjim pri- 
padnim posjedima. Te im je posjede god. 1480. potvrdio 
kralj Matijaš Korvin (24). Godine 1650. postaje Kaptol vlas- 
nik umanjenih posjeda templara i ivanovaca oko Gore. 

Biskup zagrebački Dominik dobiva 1201. godine od kra- 
lja Emerika posjed kod crkve sv. Klementa u Gori. Ovo je 
bio manji posjed, a dodijeljen je u korist biskupske menze 
(7). Kasnije je biskup zagrebački vlasnik Hrastovice, Kli- 
nac grada i Peckog. Godine 1558. topuski posjedi pripadoše 
zagrebačkom biskupu i ostadoše njegovi do 1800. g. Crkva 
(biskup i Kaptol) iskorištava prihode sa svojih posjeda za 
izgradnju i popravak crkava, uzdržavanje škola i sirotišta, 
pomaganje bolesnih i starih svećenika, podizanje i popra- 
vak utvrda i za plaćanje vojske u obrani domovine (25). 

Godine 1209. kralj Andrija potvrđuje još jednom svoje 
darovnice, ali u gorskoj županiji izuzima 6 plemena i osta- 
vlja ih neposredno pod svojom upravom. Neki od tih ple- 
mića imaju svoje posjede oko današnje Gline, Jukinca, Maj- 
skih Poljana i Brnjeuške (1). 


Samostani 


U 12. stoljeću nastaje u Bosni krivovjerje patarenstvo 
(patareni ili bogumili) koje brzo dobiva pristaše među ve- 
likašima i narodom (25). Da bi spriječili širenje krivovjerja, 
i sačuvali pravu vjeru, dovode Kraljevi na teritorij današ- 
nje Banije redovnike. Najprije templare u Goru, templare, 
pavline i dominikance u Dubicu, i templare i pavline u Zlat 
(7). Samostani postaju vjerski, kulturni i gospodarski cen- 
tri. Ispočetka su u samostanu redovnici stranci (Francuzi, 
Talijani, Nijemci i drugi), a kasnije ulaze i domaći sinovi. 
Redovnici, uz ostalo, uče ljude čitati i pisati, boljem i lak- 
šem obrađivanju zemlje, uzgajanju voća i vinograda, a ovaj 
je kraj za sve to bio pogodan. 


GORA 


U Goru najprije dolaze redovnici templari. Samostan i 
crkva bili su negdje između sadašnje župne crkve i kapele 
sv. Ivana i Pavla. Templari ili božjaci su redovnici koji su 
osnovani 1119. godine u Jeruzalemu radi obrane Svete Zem- 
lje. U Hrvatsku dolaze 1169. g. i dobivaju samostan Vranu. 
Njihov poglavar zove se prior pa se i provincija prozvala 
Vranski priorat (25). U Goru dolaze u vrijeme kralja Bele 
II. (1172—1196. g£.). Tu su sagradili samostan i crkvu, a u 
okolici dobivaju zemljišne posjede. Kralj Andrija II. (1205— 

1235. g.) potvrđuje godine 1209. darovnicu svoga oce Bele 
1I1., a izuzima šest plemena (7). Godine 1312. ovaj je red 
ukinut. 

Ivanovci ili hospitalci su redovnici čiji red potječe od 
talijanskih vitezova nastalih u Jeruzalemu 1120. godine. U 
Hrvatsku dolaze u 13. stoljeću i dobivaju posjed Marču kod 
Ivanića (25). Kad je red templara 1312. g. dokinut, njihove 
samostane i posjede dobivaju ivanovci, pa tako dolaze i 
u Goru. Godine 1340. bio je predstojnik samostana u Gori 
Filip de Perosa (1). U ratovima s Turcima ivanovci su izgi- 
nuli, njihovi posjedi u Gori bili su pripojeni vranskom pri- 
oratu, a od god. 1650. pripadoše ovi posjedi, sada već uma- 
njeni, prepoštu zagrebačkog Kaptola koji dobiva naslov vran- 
ski prior (24). 


TOPUSKO 


Godine 1205. daruje kralj Andrija II. redovnike cister- 
cite velikim posjedima u gorskoj županiji (7). Godine 1211. 
isti kralj i redovnici dovršuju izgradnju velikog samostana 
i crkve u Topuskom. Crkva je posvećena na čast Blaženoj 
Djevici Mariji. Ist> godine dobivaju redovnici još posjeda 
u gorskoj županiji i kralj ih svečano uvodi u posjed i sa- 
mostan (7). Samostan dobiva brojne privilegije i podložan 
je neposredno kralju. 


. Redovnici cisterciti zovu se još i reformirani benedik- 
tinci, a osnivač im je sv. Robert. Ime su dobili po samosta- 
nu Citeaux-u u Francuskoj (25). U Hrvatsku su došli u 12. 
stoljeću u okolicu Zagreba. Imaju samostane u Zagrebu, Kut- 
jevu i Petrovaradinu. Veoma su zaslužni za širenje pobož- 
nosti prema Majci Božjoj, pa je zato i crkva u Topuskom 
podignuta na čast Majci Božjoj. Odijelo ovih redovnika bilo 
je bijele boje, a kad su izlazili iz samostana zaogrtali su 
crni plašt, pa ih je narod prozvao »srakari«. 


. Poglavar samostana zvao se opat, pa su tako samostan 
i crkva u Topuskom prozvani opatija ili opatovina. Godine 
1361. spominje se opat Guilermo (1), a poznata su imena i 
drugih opata. 


f Cisterciti ostaju u Topuskom, sa prekidom između 1403. 
i 1408. godine, do 1480. god. Te godine odlaže iz Topuskog, 
zbog smetnje okolnih velikaša i zbog prijetnje od Turaka, 

u svoj samostan Stično (Zatična) u Kranjskoj. Iza toga po- 
sjedima topuske opatije upravljaju razni crkveni ili svje- 
tovni gubernatori (upravitelji), primajući tako prihode opa- 
tije. 

Godine 1480. upravlja topuskom opatijom zagrebački 
kanonik Juraj, kasniji pomoćni biskup. Godine 1522. Andri- 
ja Tuškanić Klišanin, kasnije biskup u Kninu. Kralj Ferdi- 
nand I. (1527—1564. g.) daje god. 1530. topusku opatiju ple- 
miću Petru Kegleviću, a kasnije njegovom sinu Franji. Za- 
grebački biskup Matija Brumen postaje 19. lipnja 1558. 
god. vlasnik topuske opatije. Zagrebački biskupi su vlasni- 
ci opatije sve do 1800. god., a tada opatija ulazi u sastav 
Banske vojne krajine. Još i danas nosi zagrebački nadbis- 
kup počasni naslov: opat Blažene Djevice Marije od Topus- 
kog (24). 

U topuskom samostanu nekoliko je puta zasjedao Hr- 
vatski sabor. Samostan i crkva pljačkani su i oštećivani vi- 
še puta, dok nije u 18. stoljeću sve srušeno. Danas stoji sa- 
mo dio pročelja od veličanstvene gotičke crkve. 


ZLAT 


Na obroncima Petrove gore, uz stari grad Petrovac, bio 
je samostan s crkvom sv. Petra, najprije templara, a od 
god. 1309. pavlina ili eremita, i zvao se Zlat (45). Godine 
1327. posvjedočuje Kaptol zagrebački da je predstojnik 
ovog samostana Gerardo (Gerardos ordinis Eremitarum de 
monte Szlat) kupio posjed Dol (1). Godine 1403. održan je 
u Zlatu Hrvatski sabor (60). 

Pavlini su oko god. 1445. napustili ovaj samostan, kod 
prvih upada Turaka u ove krajeve, i sklonuli se u svoj ob- 
ližnji samostan Kamensko, ali se ubrzo opet vraćaju. Sa- 
svim ga napuštaju oko 1558. godine. 

Samostan je inače bio na granici gorske županije i pri- 
padao je susjednoj goričkoj (okolica Karlovca). Po ovom 
samostanu kasnije se prozvalo i selo, najprije Zlatsko polje, 
pa Sladsko polje, a sad se zove Slavsko polje. 


DUBICA 


U susjednom dubičkom arhiđakonatu bili su, u Dubici, 
samostani templara, ivanovaca, pavlina i dominikanaca (25). 

KOSTAJNICA 


U Kostajnici je bio samostan franjevaca još prije pro- 
vale Turaka, ali su ga morali napustiti i pobjeći. Godine 
1690. doveo je ban Nikola Erd6di ponovno franjevce u Kos- 
tajnicu. Prvi je došao franjevac Pacifik Dolovšak. Na mje- 
stu starog samostana su izgradili kapelicu Sv. Ane i u njoj 
podigli oltar Sv. Franje, a u gradu su sebi podigli drveni 
stan. Uz taj stan podigli su 1729. g. crkvu na čast Sv. Antu- 
nu. Od svog povratka pa do 1705. franjevci upravljaju i 
župom u Kostajnici. Godine 1694. Turci su ubili franjevca 
Ladislava Horvata. Redovnici iz ovog samostana bili su uči- 
telji i vjeroučitelji u Kostajnici, a pomagali su i župniku 
u dušobrižničkim poslovima. Od 1885. g. upravljaju župom 
Sv. Josipa u Bosanskoj Kostajnici. Danas je u Kostajnici 
samostan otaca franjevaca iz provincije Sv. Ćirila i Metoda 
iz Zagreba (72). 


/ 


HRASTOVICA 


Franjevci iz provincije Sv. Ladislava imali su svoj sa- 
mostan i u Hrastovici, na brdu koje se i danas zove »Kloš- 
tar«. Ne zna se točno kad su ovamo došli. Godine 1499. bilo 
je u Hrastovici 9 franjevaca. Prije provale Turaka napuštaju 
Hrastovicu, ali se na koncu 17. stoljeća opet vraćaju. Ima- 
ju svoj samostan i crkvu i upravljaju župom, dok nije ob- 
novljena crkva Sv. Duha u kojoj je župnik svjetovni sveće- 
nik. Franjevačka crkva je bila posvećena na čast Sv. Josipu. 
U njoj je bila prostrana grobnica u koju se pohranjuju i 
okolni župnici. Tako je 1767. godine u tu grobnicu sahra- 
njen bivši sračički župnik Ivan Lacković (15). 

j U vrijeme vladavine cara Josipa II. (1780—1790.) fra- 
njevci su napustili Hrastovicu (43). 


* * * 


l Postoji predaja da su franjevci još bili u Zrinu i u Per- 
ni, ali ne znam koliko je to pouzdano. 


Crkve i župe u gorskom arhiđakonatu 


Kad su Hrvati primili kršćansku vjeru, počele su se u 
narodu formirati manje kršćanske zajednice koje su se 
okupljale na zajedničku misu i molitvu. To su bili prvi 

temelji kasnijih župskih zajednica. Kad su među narod 
došli stalni svećenici, trebalo je imati i prostor za službu 
božju. Najvjerojatnije je to ispočetka bilo u utvrdama kod 
plemenskog vođe, ili u pojedinim kućama, ili čak na slo- 
bodnom prostoru. Iza tog nastaju župe i grade se male 
crkvice. Možemo si samo zamisliti kako su one izgledale. 
Najprije od pruća, obložene blatom, pa drvene, i pomalo 
sve ljepše i prostranije. O tome nažalost nema nikakovih 
pismenih podataka. Povijesni podaci postoje samo o crkva- 
ma u južnim krajevima Hrvatske. Prvi podaci o crkvama 
i župama u gorskom arhiđakonatu pojavljuju se tek kon- 
cem 12. stoljeća, nešto više u 13. stoljeću, a potpuni popis 
svih crkava i župa potječe iz 1334. godine (62). Gorički 
arbiđakon Ivan (gorički arhiđakonat je u okolici Karlovca) 
načinio je 1334. godine popis svih župa i crkava u zagre- 
bačkoj biskupiji. Za kraj između Kupe i Une to je prvi 
detaljni popis mjesta i to je dragocjen podatak za našu 
povijest uopće. Osim ovog popisa, postoji još jedan po- 
pis svećenika iz 1501. godine i jedan iz 1574. godine. Ovaj 
zadnji jako nam malo može poslužiti, jer tad su u ovom 
kraju već bile žestoke borbe protiv Turaka, i nestalo je 
svećenika, vjernika i župa. Neke crkve spominju se samo 
u prvom popisu, neke samo u drugom, a neke u oba. Po- 
jedina mjesta pod tadašnjim imenom sada više ne postoje, 
pa je teško odrediti gdje su crkve bile. Smatram da ih 
se mirne duše može staviti u ona sela gdje sada i nema 
crkava, a postoje nazivi kao »crkva«, »crkvište« ili »crkvina«. 
Za većinu crkava točno se zna gdje su bile jer se imena 
naselja nisu promijenila. Radi boljeg pregleda složio sam 
naselja po abecednom redu iako u originalu nije tako. 
Zagrebačka biskupija imala je, prije turskih ratova, na 
teritoriju današnje Bosne 46 župa (36). U ovom popisu 
spominju se one koje su pripadale gorskom arhiđakonatu. 


BLINJA 
Crkva sv. Jurja spominje se 1334. g., a župnik Urban 
(de Blynya) 1501. godine. 


BOGDAZLAI 


Crkva Sv. Martina spominje se 1334. g, a kasnije više 
je nema u popisu. Za ovu crkvu se ne zna gdje je bila. 

Vjerojatno je bila na posjedu nekog plemića i 
Bogdeslav. Po redu, kako se navodi : ise bila ea 
dje u blizini Gline. Ovdje su bili slobodni plemići, pa bih 
je stavio u današnje Donje Selište na mjesto koje se zove 
»crkvina« i gdje još ima ostataka kamena i cigle. 


BOJNA 


Crkva Svih Svetih (de Boyna) spominje se 1334 žu! 
nik Martin 1501. godine. PJE prv 


BOVIĆ 


Crkva Sv. Kvirina u Boviću (Bowich) spominje se 1334. 
godine. Župnik Urban 1501. godine. Župa ima 1550. godine 
i kapelana Nikolu Jušića koji ima imanje (prebendu). Ovaj 
je svećenik tragično završio život. Ubili su ga kmetovi iz 
Bovića. Spominju se i imena ubojica: Bartol Brebranić 
Luka Gulešić, Luka _Turinić i Filip, sluga Grgura Mavro- 
e ki mate wol Pavao podigao je tužbu protiv ubojica 
pred zagrebačkim Kaptolom. Župa i ž i inj i 
Ba ine G6) Pp pa i župnik spominju se i 


BRKIŠEVINA 


Crkva Sv. Kuzme i Damjana spominje se 1334. godine. 
Godine 1430. spominje se župnik Blaž, a god. 1471. prodaje 
Valent Dragojević svoj posjed Dragojevo selo Valentu Ko- 
tarčiću župniku crkve -Sv. Kuzme i Damjana u Brkiševini 
(in Berkyss). Godine 1501. spominje se župnik Pavao, a 
god. 1534. župnik Krištofor Lucković i svećenik Grgur Sta- 


o God. 1574. župa je pod patronatom topuske opatije 


BRNJEUŠKA 


Crkva Sv. Križa u Brnjeuški (Bernowcz) spominj 
1334. g, a župnik Marko 1501. g. Pivare 


BRUBANJ 
Crkva Sv. Nikole spominje se 1334. g., a župnik De- 


metrije 1501. godine (de Brumen). Temelji o ! 
danas se dobro uočuju. ji ove crkve još 

BRUČIAN 

Crkva Sv. Martina (de Brochian) spominje se 1334. go- 
dine. Župnik Vitus (Vid) u Donjem Gradcu (Vitus sancti 
Martini de inferiori Gradecz) spominje se 1501. g. Iz ovih 
je podataka vidljivo da je ovo Veliki Građac na potoku 
Bručini. Jedno vrijeme zvalo se ovo mjesto i Srednji 
Gradac. 


BRUČINA 


Godine 1334. spominje se ovo mjesto, a ne navodi se 
ime crkve. Godine 1501. spominje se Stari Gradac s crkvom 
Blažene Djevice Marije i župnikom Nikolom (Nicolaus 
beate virginis de veteri Gradecz). Ovo je današnji Mali 
Gradac. Jedno vrijeme nazivalo se ovo mjesto Gornji 
Gradac. 


BUDMERIĆ 

Crkva Sv. Luke u Budmeriću (Bwdemerych) spominje 
se 1501. godine. Ovo se selo nalazi ispod Preseke na rje- 
čici Glinici. 
CAGLICA 

Crkva Sv. Križa (de Chaglich) spominje se 1334. g., žup- 
nik Grgur (de Chaklych) 1501. godine. Ovo je mjesto u 
susjednoj Bosni. 


ČAVA 


Crkva Sv. Klementa u Čavi (Chana) spominje se g. 1334., 
a god. 1501. župnik Matija (de Chawa). To je mjesto blizu 
Bužima u Bosni. 


DOBRAVA 


Godine 1574. spominje se samo župnik iz Dobrave (ple- 
banus in Dobraua pokupzki). Jasno je da je ovo negdje 
blizu Kupe, ali se ne zna gdje je to bilo. 


DOBRETIN 


Crkva Sv. Kvirina, sa župnikom Benediktom, spominje 
se 1501. godine. Selo Dobretin nalazi se blizu Dvora na 
Uni. 

DOLGG 


Crkva Sv. Jurja u Dolgom (Dugo) spominje se samo 
u popisu iz 1334. godine. Do sada se nije znalo gdje bi 
bila ova crkva. Sklon sam ustvrditi da se ova crkva nala- 
zila na zemljištu »crkvište« blizu današnjeg sela Prekopa. 
Temelji crkve i danas postoje, a i neki nalazi potkrepljuju 
ovu moju tvrdnju. Livada blizu »crkvišta« zove se i danas 
»groblje«, a znamo da su groblja bila oko crkve. Njive 
blizu »crkvišta« zovu se »dugi otoci«, a nedaleki brijeg 
Dugi Brijeg s najvišim vrhom Dugo sljeme. Možda je ova 
crkva bila: podignuta na temeljima neke stare rimske gra- 
đevine, jer i ime zaštitnika Sv. Jurja dade nešto naslutiti. 
Sv. Juraj je bio rimski vojnik. U blizini se nađe još čita- 
vih rimskih cigala. Pokojni župnik iz Viduševca Stjepan 
Šustić pokušao je ovu crkvu staviti u današnje selo Dvo- 
rište (12). Nije znao za »crkvište« kod Prekope i za sa- 
dašnje nalaze. Da je ostao živ, vjerojatno bi se u mojoj 
tvrdnji složili! Treba još istraživati! 


DRAVSKA 


Crkva Blažene Djevice Marije, sa župnikom Martinom, 
spominje se 1501. g. Za ovo se mjesto ne zna gdje je bilo, 
a tada se piše Drawska! 


ĐURĐENICĆ 


Crkva Blažene Djevice Marije (de Gurgenich) spominje 
se samo 1334. g. Ne zna se gdje bi ona bila. 


GORA 


Crkva Sv. Klementa — Crkva Blažene Djevice Marije 
— Crkva Sv. Petra — Redovnička crkva. U Gori su bile 
četiri crkve. O tome čitaj u V. dijelu ove knjige! 


GORGON 


Spominje se 1334. g. samo crkva (Gorgon). Ne zna se 
gdje je bila. 
GRADUSA 

Godine 1334. spominje se crkva na imanju topuske opa- 
tije (in Gradiza), a god. 1501. crkva Blažene Djevice Marije 

(de Gradyza). Selo Gradusa nalazi se blizu Sunje, a tamo 
je topuski samostan imao svoje imanje. 


GRANĐA 

Godine 1334. spominje se crkva na imanju (in grangia) 
topuske opatije. Budući da se ova crkva u popisu spomi- 
nje odmah iza crkve u Kreščićima, kod Podzvizda, i kaže 
se u tekstu »tamo blizu« (item prope), povjesničar Lopašić 
stavlja je u današnji Katinovac, a kanonik Barlč u blizinu 
Kreščića (36). Smatram da ni jedno ni drugo nije točno, 
nego se ono »tamo blizu« (item prope) odnosi na blizinu 
opatije, i crkva se nalazila blizu opatije, u današnjem selu 
Gređani. I samo ime sela nam to potvrđuje. 


GRANĐA 

Crkva Sv. Mihaela (in grangja) na imanju spominje se 
1334. godine, a godine 1501. župnik Luka (Sancti Michaelis 
de grangia). Ovu je crkvu kanonik Barlč u svom popisu 
1913. g. izostavio (36). Tvrdim da je ova crkva bila u da- 
našnjem selu Viduševac. Ponajprije treba imati na umu 
da su se upravo na ovom području, oko Viduševca, nala- 
zila topuska imanja, a nijedna se crkva tu ne spomi- 
nje!? Još u staroj kapeli u sadašnjem Viduševcu častila 
se slika Sv. Mihaela, a časti se i u današnjoj crkvi. Sve 
do nedavno slavila se u župnoj crkvi u Viduševcu »anđel- 
ska nedjelja«. Sve ovo ukazuje da je moja tvrdnja točna. 


GRANĐA 

U popisu svećenika iz 1501. godine navodi se župnik 
Petar u crkvi Sv. Andrije na imanju (Petrus sancti Andreae 
de grangia). I ovaj podatak previdio je kanonik Barlč (36). 
Smatram da se ovi podaci ne odnose ni na jedno imanje 
(grangia) u popisu iz 1334. g. Ova crkva Sv. Andrije bila 
je kod današnjeg sela Stankovac. Tamo naime postoje 
ruševine starog grada koji narod zove »Jandrovac« (Jandre 
ili Andrija), a u blizini postoje tragovi i crkve. Ovo je 
područje također bilo posjed topuske opatije. Vjerujem da 
je ova crkva bila tamo. 


GVOZDANSKO 
Godine 1501. spominje se župnik Emerik iz Gvozdan- 
skog (Emericus de Gwozna), a ime crkve se ne spominje. 

HAJTIĆ 


Crkva Sv. Martina i župnik Vitus (Vid) u Hajtiću u 
kaštelu spominju se 1501. godine. 


HRASTOVICA 


.. Crkva Sv. Kvirina. O Hrastovici čitaj u V. dijelu ove 
knjige! 


KNEZOVLJANI 


Crkva Svih Svetih i župnik Ambrozije s inj 
: > pominju se 
1501. godine. Ovo je selo blizu Dvora na Uni. ; 


KOMOGOVINA 


Crkva Sv, Križa u Komogovini (Komogoy) spominje se 
1334. g., župnik Martin iz Komogovine (de Komogovyna) 
god. 1501. Selo se nalazi blizu Kostajnice. 


KOSTAJNICA 


Crkva Sv. Mihaela u Kostajnici (Koztannicha) spominje 
se 1334. g., a župnik Nikola 1501. godine. 


KOSTAJNICA 


: Crkva Sr. Martina u Kostajnici Ilijinoj (Kostanicha 
Elie) spominje se 1334. g., a župnik Juraj u crkvi Sv. Mar- 
tina, iz dia ani spominje se 1501. godine. Ovo se 
mjesto nalazilo kod Bužima u Bosni, tamo gdje i 
Varoška Rijeka (36). ii 


KREŠČIĆI 


. Crkva Sv. Martina spominje se u popisu 1334. god., 
između 1490. i 1501. bio je u Kreščićima (de Creschich) 
župnik Andrija Japrica. Godine 1525. spominje se župnik 
Mihael koji je bio vrlo učen, pa ga je kralj Ferdinand ime- 
misi kanonikom u Bratislavi (36). Kreščići su kod Pod- 
zvizda. 


KRIŽ 


Crkva Sv. Križa spominje se u popisu iz 1334., a piše 
da je »iznad Save«. Ništa ne treba smetati što je selo 
Križ daleko od Save, jer se već i u povelji kralja Andrije 

1I. za Hrastovicu kaže da je iznad Save (crastenyze super 
Sauam) (7). God. 1456. do 1459. bio je tu župnik Ambrozije, 
sin Dominika iz Moravča (plebanus ecclesiae sancte Crucis 
Hwthina). Godine 1501. spominje se župnik Nikola (magis- 
ter Nicolaus sancte crucis de Hwthyna). Iz ovih podataka 
vidljivo je da se župa Križ imenuje kao Hutinja. To je 
zbog toga što kroz selo protječe potok Utinja, pa se crkva 
stavlja u njegovu blizinu. Ovo se selo ne smije poistovje- 
titi sa selom Hotnja kod Pokupskog. Tamošnja crkva spo- 
minje se u goričkom arhiđakonatu (okolica Karlovca). Go- 
dine 1574. opet se spominje ova crkva i župnik i još se 
dodaje da nema dekana (vicearchidiaconatus vacat). Ovaj 
nam podatak govori da je u Križu bio dekanat (36). Selo 
Križ danas spada pod župu u Hrastovici. 


MARTINSKA VES 


Crkva Sv. Martina spominje se 1334. godine na imanju 
Čopor (in possessione Chopor). Ovo je imanje bilo na Savi 
u blizini Martinske Vesi. Godine 1501. spominje se župnik 
Ivan u Martinskoj Vesi (Johannes sancti Martini de Marthon- 
falwa). Župa i župnik spominju se i 1574. godine (36). 


MIHOLJE 


Crkva Sv. Mihaela spominje se 1334. godine, a godine 
1574. spominje se župnik ove crkve, za koju se kaže da 
pripada ivanovcima iz Vrane. Ta se crkva nalazila na Mi- 
holjskom brdu blizu Farkašića. 


NOVI GRAD 

Crkva Sv. Petra i župnik Ambrozije spominju se 1501. 
godine (Ambrosius sancti Petri de Nowa civitate). Na mjes- 
tu gdje je danas Todorovo, kod Kladuše, bio je ovaj Novi 
Grad (36). 
OSTROŽIN 

Crkva u Ostrožinu spominje se 1574. godine. 


PASTUŠA 


Crkva Sv. Kuzme i Damjana i župnik Lovro spominju 
se 1501. godine (de Paztwsa). Selo se nalazi kod Jabukovca. 

PECKI 


Crkva Sv. Križa u Peckom (de Pech) spominje se god 
1334. Selo danas pripada župi Čuntić. : 


PEDALJ 


Crkva Sv. Mihaela i župnik Lovro spominju se 1501. 
godine. To je blizu Gvozdanskog. 


PETRINJA 


Crkva Sv. Stjepana kralja spominje se 1334. god., a god. 
1501. tamo je župnik Lovro. Ovo su podaci za staru Petri- 
nju koja se nalazila južno od današnje Petrinje, negdje iz- 
među Kraljevčana i Jabukovca. Godine 1501. spominje se 
župa Sv. Stjepana kralja, i župnik Lovro, kao Petrovina 
(Petrowyna) i to kao zasebna župa. Povjesničar Barlč smatra 
da je ovo ista crkva u Petrinji i da se kod prepisivanja 
potkrala pogreška (36). 


PETROVLJAN 


' Godine 1501. navodi se u popisu crkva u Petrovljanu, 
i kaže se da nema župnika, a ne navodi se ni ime crkve 
(ecclesia in Petrowlyan vacat) (36). Selo Petrovljan nalazilo 
se u blizini Brubnja. 


POKUPSKO 


Crkva Blažene Djevice Marije (in Colpatw) spominje 
se 1334. godine, a 1501. godine župnik Nikola (de Pokupye). 
Samo Pokupsko (Culpatum) spominje se prvi puta 1228. 
godine (7). 


PRESEKA 


Crkva Sv. Križa u Preseki sa župnikom (samo slovo 
N.) spominje se 1501. g. Godine 1534. spominje se župnik 
Petar Kozmić (de Pryszyka). Selo Prisika bilo je kod Vrno- 
grača, a god. 1569., po odluci Hrvatskog sabora, tu je po- 
dignuta utvrda (37). 


PREVLAKA 
1 Crkva Sv. Benedikta i župnik Martin (de Prewlaka) spo- 
minju se 1501. godine. U listini kralja Ludovika 1353. g. 


3 33 


spominje se kaptolski posjed Prelaka kod crkve Sv. Mar- 
tina (36). Ovaj je posjed bio blizu Martinske Vesi na Savi 
pa je i ova crkva tamo. 


ROVIŠKA 


Crkva Sv. Jurja i župnik Juraj (Georgius sancti Georgii 
in Rowysno) spominju se 1501. godine. Selo Roviška nala- 
zi se blizu Gline. 


SISAK ' 

Crkva Sv. Križa u Sisku (sancte crucis de Zitech) spo- 
minje se 1334. g. Župnik Juraj bio je u Sisku 1501. godine. 
Župnik i župa spominju se i 1574. godine (36). 


SRAČICA 


Crkva Blažene Djevice Marije. O Sračici čitaj u IV. 
dijelu ove knjige! 


STABANDŽA 


Crkva Sv. Martina. U popisu iz 1334. g. ne navodi se 
ime crkve, već se spominje samo crkva u Stabandži (eccle- 
sia de Stebencha). Godine 1501. spominju se crkva Sv. 
Martina i župnik Petar (Petrus sancti Martini de Ztabancha). 
Ovo je selo blizu Vrnograča. 


STIJENA 


Crkva Sv. Martina u Stijeni (de Stenna) spominje se 
1334 godine. Selo Bijela Stijena nalazi se u Bosni. 


STREŠEVO 


Crkva Sv. Trojstva (de Ztreseno) spominje se 1334. g, 
a god. 1501. župnik Stjepan (de Zthresewo). Povjesničar 
Barlč stavlja ovu crkvu u selo Strezojevo blizu Pokupskog 
(36), a pokojni župnik Šustić u Slatinu. kod Bučice (12). 
Ovo je drugo prihvatljivije, jer je na jednom misalu iz 
stare kapele Presvetog Trojstva u Slatini nađen zapis, na 


latinskom jeziku, u kojem se spominje da je već godine : 


1404. ovdje bila kapela na čast Presvetom Trojstvu (12). 

STRGALNIK 


Crkva Svih Svetih i župnik Emerik (Emericus omnium 
sanctorum de Zthergalnyk) spominju se 1501. godine. Po- 
vjesničar Barlč misli da je ova crkva bila u selu Struga 
kod Divuše (36). 


SVETI STJEPAN 


Crkva Sv. Stjepana i župnik Martin (Martinus sancti 
Stephani de Zentistwan) spominju se 1501. godine. Smatram 
da je ova crkva bila u Stipanu kod Bovića. 


SVINICA 


Crkva Sv. Magdalene i župnik Andrija (Andreas sancte 


Magdalene de Zwynuycza) spominju se 1501. godine. Selo 
Svinica nalazi se kod Kostajnice. 


TOPUSKO 


Crkva Majke Božje spominje se već 1192. £. Crkva Sv. 
Nikole (de Toplica) spominje se 1334. £., a god. 1501. žup- 
nik Luka (de Thopozka). U nijednom popisu ne spominje 
se veličanstvena crkva Blažene Djevice Marije, koja je pri- 
padala cistercitima, a pouzdano se znade da je tamo bila. 
O Topuskom čitaj u V. dijelu ove knjige. 


UNČANI 


Crkva Sv. Stjepana pape spominje se 1334. godine 
(sancti Stephani pape de Pownya). Ova se crkva spominje 
već 1220. god., a posvetio ju je krbavski biskup Martin 
i pripadala je topuskom samostanu (36). Selo Unčani da- 
nas pripada župi Divuša. 


VINODOL 
Crkva Sv. Martina i župnik Andrija spominju se 1501. 


godine. Tu su bili i kaptolska utvrda i posjed, a to je 
kod Hrastovice. 


ZRIN 


Crkva Blažene Djevice Marije (de Zrin) spominje se 
1334. g., a župnik Jakob 1501. godine. 

ŽAŽINA 
Crkva Sv. Nikole u Žažini (Sasyn) spominje se samo 
1574. godine (36). 


ŽIROVAC 


Crkva Blažene Djevice Marije i crkva Sv. Petra (de 
Sirownicha). Obadvije se spominju 1334. godine. Godine 
1501. u crkvi Blažene Djevice Marije je župnik Matija, a 
crkva Sv. Petra više se ne spominje. 

ko * o 


Sve su ove crkve tijekom dugotrajnih borbi s Turci- 
ma porušene, popaljene i opljačkane. Bez sumnje da je 
u njima bilo rijetkih povijesnih dragocjenosti: slika, ki- 
pova, kaleža, križeva, knjiga i vrijednih zapisa. Svega je 
tog nestalo! Ovaj popis ne daje nam samo imena mjesta, 
već nam pokazuje i gustoću naseljenosti stanovništva. Za 
neke se crkve ne zna gdje su bile, jer se ta mjesta ne zovu 
ondašnjim imenom. Poneku od njih trebalo bi svakako 
potražiti na teritoriju današnjih župa Viduševac, Mala So- 
lina i Bučica. Prema predaji, jedna crkva je bila u Bišća- 
novu koje je u župi viduševačkoj. Možda će se još nak- 
nadnim istraživanjem neistraženih povijesnih podataka doz- 
nati nešto više. 

Bilo je do sad i nalaza na zemljištu koji su opet, zbog 
neznanja ili nezainteresiranosti, izgubljeni i propali. _Struč- 
njaci i danas istražuju ovaj kraj, pišu o njemu članke, 
diplomske radove i slično, a zemlja još puno toga pokriva 
što će ostati sakriveno zauvijek! 


Svećenici glagoljaši 


Već sam spomenuo, da su učenici svete braće Ćirila 
i Metoda uveli u Hrvatskoj u bogoslužje slavenski jezik 
koji je nazvan glagoljica, a svećenici koji se njime služe 
glagoljaši. Poznato je, da se taj jezik većinom upotreblja- 
vao u južnim hrvatskim krajevima i da je zbog istog bilo 
dosta borbe sa svećenicima »latinašima«. Uz sve protiv- 
ljenje i »zabrane«, sačuvan je taj jezik u dalmatinskim 
crkvama sve do danas. Sad ga međutim iz bogoslužja po- 
tiskuje živi narodni hrvatski jezik. 

Nije dakle nepoznato otkud svećenici glagoljaši u Dal- 
maciji, ali je zanimljivo da ih u 15. stoljeću ima dosta i u 
ovim sjevernim krajevima Hrvatske. 
. < Godine 1499., na sprovodu zagrebačkog biskupa Osvalda 
Thusa, spominju se svećenici glagoljaši i s područja između 
Kupe i Une. Tako se navodi, da su iz Sračice bila dvojica, 
iz Komogovine dvojica i iz Gradca petorica (36). 


Iako o tome nisam pronašao nikakav zapis, sasvim je 
sigurno da su se svećenici glagoljaši pojavili u ovom kraju 
u vezi s dolaskom plemića Šubića u Zrin, a i kao izbjeg- 
lice pred Turcima. Iza ratova s Turcima, nema u ovom 
kraju više spomena o ovim svećenicima. 


Utvrđeni gradovi 


Iako je razvoj utvrđenih gradova postojao već u vrije- 
me nastanka hrvatsko-ugarske države, nakon pustošenja 
Tatara razvoj je ubrzan. Pokazalo se da su Tatari kod svo- 
jih provala zaobilazili utvrde. Razvojem utvrđenih grado- 
va, i njihovom izgradnjom, računao je kralj učvrstiti svoju 
vlast i ojačati sigurnost države, ali velikaši su izgrađivali 
gradove i radi vlastite sigurnosti i interesa. Velikaši su 
branili sigurnost države, ali su učvršćivali svoju vlast i 
tako slabili kraljevu (40). 


Da li je u gorskoj županiji, još iz vremena Rimljana, 
ostao koji utvrđeni grad, jedva se može reći. Možda bi to 
mogao biti grad Kirin (20). 


Grad Gora izgrađen je u doba osnivanja hrvatske drža- 
ve, a još više utvrđen, ili nanovo sazidan, u vrijeme do- 
laska Arpadovića u Goru. Uz Goru, bila je utvrđena i Du- 
bica (20). Knez Ljudevit Posavski imao je negdje u okolici 
Siska svoju utvrdu. 


O gradovima s ovoga područja doznajemo tek u 13. 
stoljeću iz raznih kraljevih darovnica i povelja, ali o go- 
dini gradnje ili o graditeljima najčešće se ne zna ništa, 


Među najstarije gradove spadaju svakako: Gora (prvi 
spomen 1242. g.) Dubica, Perna, Stara Petrinja, Zrin, Pedalj, 
Gvozdansko, Brubanj, Kostajnica, Petrovac, Sračica, Kirin, 
Hrastovica, Stankovac i drugi. 

Stari grad Gvozdansko 


Osim utvrđenih gradova, bili su i manje utvrđeni gra- 
dovi i kašteli: Klinac, Komogovina, Žirovac, Prevršac, Vi- 
nodol, Mali Gradac, Blinja, Bojna, Hajtić, Sokol, Sokolac, 
Topusko, Glina, Mazin, Dragotina i drugi. Od svih starih 
utvrda na ovom području, danas su najbolje sačuvane ru- 
ševine starog grada Brubnja. Gradovi i kašteli, kao i posje- 
di, mijenjali su često svoje vlasnike. 


Prve provale Turaka 


. Život na području između Kupe i Une u 14. stoljeću, 
pa sve do polovice 15. stoljeća, teče svojim, povijesno uvje- 
tovanim, normalnim tokom. Bilo je unutarnjih političkih 
i ekonomskih trzavica. Nezadovoljni su redovito oni »niži« 
slojevi, a to su sitni plemići i seljaci-kmetovi. i . 

U drugoj polovici 15. stoljeća prijeti čitavoj Evropi 
siloviti prodor Turaka. Upravo najstrašnije posljedice ostav- 
lja taj prodor na području između Kupe i Une. 

Nakon pada Carigrada 1453. g., Turci kreću silovito 
prema zapadu i imaju namjeru osvojiti čitavu Evropu! 

Godine 1459. pod Turke pada Srbija, 1463. g. Bosna, a 
1482. g. Hercegovina (25). 

Prvi put provaljuju Turci u Hrvatsku, oko 1448. go- 
dine, u okolicu Topuskog i Perne (45). Napadi se ponav- 
ljaju 1491. i 1493. g. U tim napadima ponovno je opljač- 
kano, između ostalih, i Topusko. To su bili brzi pljač- 
kaški nasrtaji, ali zastrašujući i za narod kobni. 


Godine 1493. vraćaju se Turci s plijenom čak iz Kranj- 
ske. Hrvatska vojska dočeka ih na Krbavskom polju, ali 
je Turci do temelja potuku i tako učine »prvi rasap hrvat- 
skog kraljevstva« (25). Godine 1512. bili su Turci potu- 
čeni na Uni, ali to ih je još više razbjesnilo, pa slijedećih 
desetljeća tek spremaju velike napade i pustošenja. U 
Hrvatskoj međutim nastaju političke promjene (41). 


Habsburška monarhija 


Godine 1526. Turci su strahovito potukli mađarsku voj- 
sku na Mohačkom polju, i taj je poraz, ustvari, uvjetovao 
prekid hrvatsko-ugarskog ugovora iz 1102. godine. Već 1. 
siječnja 1527., Hrvati na saboru u Cetinu izabiru za kralja 
austrijskog vojvodu Ferdinanda Habsburga, nadajući se 
pomoći u borbi s Turcima. Sticajem poznatih povijesnih 
okolnosti ubrzo je nastala Monarhija u kojoj su i Hrvati 
sve do 1918. godine. Izbor na Cetinu Ferdinand je rado 
Prihvatio jer će braneći Hrvatsku braniti i svoju državu. 
Obvezao se »ostaviti, potvrditi i obdržavati sva prava i 
zakone Hrvatske«. Hrvati 1558. stvaraju jedinstveni sabor 
»staleža i redova« Kraljevine Hrvatske, Slavonije i Dalma- 
cije i tako nastupaju prema Bečkom dvoru i prema Ugar- 
skom saboru kao jedinstvena Kraljevina (25). 


Vojna Krajina 


Godine 1434. osnovan je u Hrvatskoj obrambeni sustav 
za obranu domovine. U tom sustavu su tri vojnička tabora. 
Hrvatski tabor je prema Jadranskom moru i Dalmaciji, a 
u njemu su hrvatski ban, grad Dubrovnik, knezovi Krbav- 
ski, Cetinski, Senjski i sve hrvatsko malo plemstvo. Slavon- 
ski tabor je prema rijeci Uni; u njemu su slavonski ban, 
knezovi Blagajski, vranski prior, zagrebački biskup i susjed- 

gradski vlastelin. Treći je tabor usorski s velikašima i ple- 
mićima donje Slavonije i južne Ugarske. Bogatiji plemići 
i velikaši morali su sa svojim podanicima na kraljev poziv 
ići u rat, a siromašniji su morali dati po jednog ratnika. 
To su bili prvi začeci kasnije Vojne krajine (69). 

Godine 1469. uređena je za obranu od Mlečana i Turaka 
u Senju kapetanija i tu je namještena stalna vojska (69). 

Do uspostave Vojne krajine ili Vojne granice dolazi 
u početku 16. stoljeća (41). 

Godine 1529. Turci su se prvi put pojavili čak pod Be- 
čom. Sad tek dolazi do prave zabrinutosti i uviđa se po- 
treba bolje vojne organizacije za obranu od Turaka. Osniva 
se Hrvatska i Slavonska Vojna Krajina (41). 

U Hrvatsku krajinu spadaju: Sv. Vid na Rijeci, Senj, 
Otočac, Slunj, Ogulin, Modruš, Glina, Hrastovica, Sisak — 
predjel između Kupe i Une. 

U Slavonsku krajinu spadaju Đurđevac, Križ, Ivanić, 
Zagreb i Koprivnica. 

Kasnije je vojna granica sizala sve do Petrovaradina. 

Zapovjednik čitave Krajine je nadvojvoda Ferdinand, 
odnosno austrijski car. Za Hrvatsku krajinu osnovan je 
generalat u Karlovcu, a za Slavonsku u Varaždinu. Godine 
1579. prozvana je Hrvatska krajina Karlovačkom krajinom, 
a Slavonska Varaždinskom (41). 

Po nabrojenim mjestima bile su postavljene kapetanije 
vojske. Hrvatski vojnici zovu se haramije, a austrijski se 
zovu sluge (Knechte). Jedni i drugi zovu se graničari ili 
krajišnici (46). 

Već kod uspostave Vojne krajine, obećao je Ferdinad 
Hrvatima, za obranu granice, pomoć u ljudstvu i novcu. 
Hrvati se obraćaju za pomoć i na druge strane. Papa im 
šalje pomoć već 1472. godine. Godine 1493. kardinal Sforza 
iz Rima piše svom bratu Ludoviku, nadvojvodi Milana, i 
on obećava Hrvatima pomoć u iznosu od 5000 dukata (20). 
Sve je to bilo malo i redovito nije stizalo na vrijeme. 

Godine 1577. osnovano je u Gracu (Austrija) Ratno vojno 
vijeće kojemu se povjerava briga i organizacija u Vojnoj 
krajini. Car i nadalje ostaje vrhovni zapovjednik krajine, 
a upravu prepušta nadvojvodi Karlu. Stvarnu brigu o 
krajini vodi Ratno vojno vijeće. 

Na teritorij krajine dolazile su povremeno razne komi- 
sije da izvide stanje pojedinih utvrda i odrede koliko voj- 
nika treba u koje mjesto postaviti. Komisije izvještavaju 
kako neke utvrde treba još više učvrstiti, neke nanovo po- 
dići, a neke djelomično ili potpuno srušiti (46). 

U stare gradove i utvrde između Kupe i Une također 
su postavljene straže. Vlasnici gradova i posjeda dužni su 
voditi brigu o svojim gradovima i pomagati uzdržavanje i 
plaćanje straže. Grade se nove, veće ili manje, utvrde i 
učvršćuju postojeće. U taj. posao uključili su se i zagre- 
bački biskup i Kaptol (20). 

Oko g. 1550. biskup utvrđuje Hrastovicu, podiže utvrdu 
u Peckom i Klinac grad, a u Topuskom i Križu toranj za 
obranu. , 


: Kaptol g. 1544. izgrađuje Sisak, g. 1551. utvrđuje Sokol 
1 toranj u Čuntiću, a g. 1557. podiže Srednji Gradac (Veliki 
Gradac) i popravlja utvrdu u Malom Gradcu (20). 

Godine 1566. Hrvatski staleži utvrđuju neke utvrde i 
grade Preseku i Hresno na rijeci Glini. God. 1571. utvrdu 
Brest, g. 1573. utvrđuje se Petrova gora i Petrovac, a god, 


Kaptolska utvrda Srednji Gradac (Veliki Gradac) 

1575. podižu kaštele na rijeci Kupi: Bović, Degoj, Šišinac, 
Letovanić i druge. Godine 1579. izgrađen je Karlovac (20). 

Brojno stanje hrvatskih vojnika, u odnosu na ogrom- 
nu tursku silu, bilo je maleno, a često put nisu imali do- 
voljno ni hrane ni oružja ili je ovo stizalo sa zakašnjenjem 
(46). 

U isto vrijeme sve više prijete i navaljuju Turci, a g. 
1573. rasplamsala se u Zagorju velika seljačka buna pod 
vodstvom Matije Gupca. 

Godine 1577. iskazuje jedna komisija brojno stanje voj- 
nika na granici i predlaže koliko bi vojnika još trebalo do- 
dati. Tako, između ostalih, spominje da u Glini treba do- 
dati još 6 stražara, u Sračici 5, u Pedlju je 60 haramija, a 
treba dodati još 40. U Perni je 50 haramija, Hresnom 50, 
* Bojni 20, Hajtiću 14, Mazinu 8, Vinodolu 15, u Blinji 32 i 
pojačati sa još 18. U Velikom Gradcu ima 12 haramija, u 
Gori 10 i treba pojačati sa još 40. U Hrastovici je 100 hara- 
mija i 20 njemačkih vojnika, treba pojačati sa. još 50 ha- 
ramija i 20 njemačkih vojnika i uz njih dodati još 100 hu- 
sara i 50 arkubizira (46). Iz ovog se vidi da su posade bile 
veoma slabe, a isto se tako vidi kolika se važnost polagala 
za obranu Hrastovice. Kasnije se pokazalo da je Hrastovi- 
ca doista bila strateški važna. U to vrijeme područje izme- 
đu Kupe i Une broji, što većih što manjih, oko 70 utvrda 
(46). 


koko 


Nastupa 15 najtežih godina za narod i područje izme- 
đu Kupe i Une. Malobrojne vojne posade, neredovito op- 
skrbljene hranom i oružjem, nisu mogle dugo odoljevati 
turskim navalama. Većina ih je izginula, neke su se pre- 
dale ili morale pobjeći, ako im je to bilo moguće. 


Borbe protiv Turaka 


Na ovih nekoliko stranica nemoguće je opisati sve stra- 
hote koje su zadesile područje između Kupe i Une, ali ne- 
koliko povijesnih crta pružit će bar donekle sliku strahota. 

Poznato je kakove su Turci imali planove: pregaziti 
Balkan i zauzeti Evropu! U toj svojoj namjeri, drugom po- 
lovicom 16. stoljeća, već su gospodarili svim područjima do 

Une i najvećim dijelom Slavonije. Područje između Une i 
Kupe i Sisak, sa svojim hrabrim braniocima, pružalo im je 
najveći otpor, i zadalo udarac koji su sami 1593. godine 
nazvali »rasulom« (46). 


Prije svega treba imati na umu da se u svim ovim ra- 
tovima ne vodi borba isključivo s pravim Turcima, već s 
poturčenim sinovima slavenske kršćanske krvi! Utoliko su 
svi ovi užasi teško razumljivi i shvatljivi. 

Od početka svoga ratovanja na Balkanu, naplaćivali su 
Turci kod pokorenih naroda »danak u krvi«. Odvodili su 
u Tursku zdravu mušku djecu i od njih stvarali zloglasne 
vojnike janjičare koji su se kasnije borili protiv svoje bra- 
će po rodu i porodu. Upravo takav jedan »Turčin«, Hasan- 
-paša Predojević, bio je vojskovođa na području između Ku- 
pe i Une u vrijeme najvećih stradanja. U ovim krajevima 
zavili su u crno mnoge majke i vojnici iz »turskih« redova 
koji su se zvali martolozi. To su bili također sinovi kršćan- 
skih slavenskih naroda koji su, silom ili milom, postali po- 
magači u sramnoj raboti. Spadali su u lake pljačkaške če- 
te turske vojske, išli ispred organiziranih turskih četa, ili 
se zalijetali preko granice, pljačkali sela i odvodili mušku 
djecu Turcima. Spominje se da je bila razvijena sramna 
trgovina: jedan dovedeni dječak značio je dobitak jednog 
konja, a poslije je »cijena« pala, pa je trebalo za jednog 
konja dovesti pet dječaka! 

Turski vojnici su inače bili lako naoružani puškom i 
mačem, a samo za osvajanje utvrda vuku i topove. Idu na 
konjima, pa su brzo pokretljivi, i tako u prednosti pred 
kršćanskom vojskom, koja na sebi nosi i oklop. 

Nazivi turskih vojnika bili su: janjičari, isarali, asapi, 
martolozi, jumblije, bešlije, jasari, saimi i spahije (46). 

Nadaleko bih otišao opisujući svu taktiku ratovanja, a 
to i nije predmet ove knjige, pa iznosim ono najglavnije da 
se dobije bar približna slika. 

Najveće i najkrvavije borbe s Turcima bile su, na ovom 
području između Une i Kupe, osamdesetih godina 16. sto- 


ljeća, a vrhunac je bila godina 1592., nakon pada Bihaća. 


Turci nadiru od Une prema Kupi i Savi i redom pljač- 
kaju, ubijaju, pale, odvode u ropstvo i osvajaju ovo podru- 

čje. Predvode ih naizmjence Ferhat-paša, Kapidži-paša, Rus- 
tan-beg, Hasan-paša i drugi. Spominje se da je Hasan-paša, 
samo 1592. godine s područja između Kupe i Une i iz Tu- 
ropolja, odveo u ropstvo 35.000 Hrvata (46). 

Dubica pada u Turske ruke 1538. godine. Kaže se da 
ju je branilo samo 7 stražara, a Turaka da je bilo 20.000! 
Vjerojatno ni jedna ni druga brojka nisu točne, jer sa se- 
dam ljudi ne može se ni govoriti o nekoj obrani. 

Godine 1566. Turci zauzimaju »vrata Hrvatske« Kostaj- 
nicu. Branilo ju je 63 vojnika, i njemački zapovjednik Lust- 
haller predaje Kostajnicu Turcima za 2.000 dukata bez bor- 
be! (46). Kostajnicu su tako nazivali zbog toga što je bila 
na glavnoj raskrsnici puteva i najbliža Hrastovici, Petrinji, 
Sisku i Zagrebu. 

Koliko su je i sami Turci smatrali važnom pokazuje 
podatak iz 1577. g. koji govori da u Kostajnici Turci imaju 
posadu od 400 konjanika, 200 pješaka i 50 martologa (20). 

Godine 1588. potučeni su Turci od generala Lenkovića 
i hrvatske vojske. Godine 1560. potuče ih Zrinski kod Ži- 
rovca, ali ti su ih porazi samo još više poticali na slijedeće 
napade. 

“Godine 1576. pada Bojna, Kladuša gornja i donja, Pod- 
zvizd, Sračica, a Hresno je zapaljeno (20). 

Malobrojna posada predala je, ili napustila, Zrin 1577. 
godine. i ' 

Vrijedna je i zadivljujuća obrana Gvozdanskog. Brani- 
lo ga je 300 vojnika, a Turci su ga opsjedali nekoliko mje- 
seci. »Udarali su ga topovima, opsjedali, jurišali, pozivali 
na predaju i nudili novac, ali sve je bilo uzalud. Branitelji 
su odbijali juriš za jurišem, ginuli su, ali se nisu predavali. 
Pa i onda kad ih je ostalo samo tridesetak, kad više nisu 
imali hrane ni vode, odbili su poziv na predaju. Odlučili 
su da radije izginu nego da postupe kao posade Zrina i Kos- 
tajnice. Turci su izveli i posljednji juriš, ali nisu ušli u 
grad. Nakon toga se sve stišalo kao da u gradu nema ni- 
kog. I zaista nikog živog nije više bilo. Svi su izginuli. Le- 
žali su u krvi, mrtvi, ali nepobijeđeni!« (28). : 

Bilo je to 13. siječnja 1578. godine. Zadivljen ovakovim 
junaštvom turski vojskovođa Kapidži-paša dade junake po- 
kopati na kršćanski način i odade im vojničku počast. 

Ruševine Gvozdanskog 


Godine 1591. pada u turske ruke Gora i Hrastovica (20). 


. Došla je presudna 1592. godina. Te godine Turci zauzi- 
maju Bihać i sada im je cilj Sisak. Iste godine opustoše To- 
pusko i Glinu. 

Bilo je slučajeva da branioci sami poruše svoje utvrde 
da ne padnu u ruke Turcima. Tako je god. 1584. Kaptol 
sam srušio svoju utvrdu Veliki Gradac za koju su pisali da 
je ni 1000 vojnika ne bi moglo osvojiti. Već prije toga raz- 
rušen je Pedalj i jedna od dviju utvrda u Hrastovici (46). 

Godine 1592. Turci, predvođeni Hasan-pašom, grade ja- 
ku drvenu utvrdu na mjestu današnje Petrinje. Gradi je 
40.000 ljudi. Desna ruka Hasan-paše je Rustan-beg. 

Sada su Turci već na Kupi i slijedeće 1593. godine na- 
padaju Sisak. Grad opsjedaju 6 dana, a brani ga stotinjak 
branitelja na čelu sa pet kanonika. Bili su to: Blaž Đurak, 
Gašpar Granja, Andrija Fabricius, Grgur Farenić i Matija 
Fintić. Poginuli su Granja i Fintić, a u tursko ropstvo do- 

spio je Fabricius. Prema predaji on je kasnije ubijen i ba- 
čen u more. Đurak i Farenić bili su odlikovani za junačku 
pobjedu (25). 

Banska vojska i hrabra posada Siska izvojevali su ve- 
liku i važnu pobjedu. Poginuo je i sam Hasan-paša Predo- 
jević. Turci su godinu 1593. nazvali »godinom propasti« (40). 
Ova pobjeda značila je prekretnicu za Hrvatsku i olakša- 
nje za čitavu Evropu. Sada hrvatska vojska opet postepeno 
zauzima položaje od Kupe prema Uni. 


Hrvati su se hrabro borili i obranili »ostatke ostataka 
Hrvatske« kako su je sami tada nazvali (4). 


Već godine 1519. papa Leon X. naziva Hrvatsku »pred- 
ziđem kršćanstva« (antemurale christianitatis) (25). Ona je 
to doista i bila jer je branila, i obranila, čitavu kršćansku 
Evropu, ali uz velike i nenadoknadive žrtve. To predziđe, 
taj zid bio je na području između Kupe i Une! Napadan 
je, probijan, rušen, građen, pa opet rušen, ljuljao se, ali je 
ostao nesavladan. Turci nikada nisu bili u Zagrebu! I zato 
se papino priznanje u punom značenju riječi najviše odno- 
si na područje između Kupe, Une, Korane i Save. 


Iako je godina 1593. bila prekretnica, i opet postepeno 
bilo povraćeno područje između Kupe i Une, borbe s Tur- 
cima nisu prestale. Trajale su punih 400 godina: od 1448. 
do 1845. godine. Kasnije su veće bile 1778. i 1779. godine i 
poznata su imena poginulih s teritorija župe Maja i Glina 
(15). Zadnja bitka bila je kod Podzvizda 10. srpnja 1845. 
godine. Povod za ovu bitku bio je taj što je jedan dječak, 
loveći račiće na rijeci Glini, prešao na »tursku« stranu i ta- 
mo ga je jedan »Turčin« ubio. I iz ove bitke poznata su 
imena poginulih (13). 


Raseljavanje stanovništva 


Većina stanovništva između Kupe i Une stradala je u 
16. stoljeću. Veliki broj ih je ubijen ili odveden u tursko 
ropstvo. Već je spomenuto koliko ih je samo Hasan-paša 
odveo 1592. godine. Jedan dio stanovništva napustio je svoj 
dom, svoje ognjište i rodnu grudu i pobjegao u tuđinu. Tako 
s teškom mukom i bolju, neki sigurno bježe već kod prvih 
žestokih napada Turaka. Većina stradava i bježi u drugoj 

polovici 16. stoljeća. Sudbina ih je odvela u nepoznato i ne- 
sigurno. Neki bježe u tadašnju Mađarsku i to su preci da- 
našnjih Gradišćanskih Hrvata (Gradišće je danas u Austri- 
ji). Po sadašnjoj Mađarskoj ima još dosta naselja s hrvat- 
skim življem. I po drugim evropskim zemljama ima još i 
danas Hrvata čiji su preci pobjegli s područja između Ku- 
pe i Une. Neki bježe u sjeverne hrvatske krajeve, tamo os- 
taju ili se ponovno vraćaju u svoj rodni kraj. Bilo je i ta- 
kovih koji su bježali u šume, ili preko rijeke Kupe, pa se 
opet vraćali natrag. Veoma je teško znati točne podatke. 
Veće ili manje grupe bježe u zbjegove, sakrivaju se, bo- 
re se, i ostaju kroz sve vrijeme stradanja. Pojedinci su pre- 
bjegli i na tursku stranu. Kazna im je bila tamošnji nes- 
nosan život, a ako bi se vratili, čekala ih je kazna krajiških 
vlasti (19). Spominje se podatak da je u svim ovim previ- 
ranjima iz Hrvatske iselilo do 200.000 žitelja (49). 


»Ničija zemlja« 


U mnogim povijesnim knjigama može se naći tvrdnja 
da je područje između Kupe i Une bilo 100 godina »ničija 
zemlja« i da ovdje nije bilo ni stanovnika ni događaja ni 
života! Ova je tvrdnja pretjerana i netočna. Novija otkrića, 
i pažljivije proučavanje starih povijesnih izvora (a još ni- 
su ni izdaleka svi proučeni), pokazuju da život na podru- 
čju između Kupe i Une nije nikada prestao. Istina je da su 
Turci do 1592. godine zauzeli čitavo ovo područje i da je 
gotovo sav narod pobijen, odveden u ropstvo ili izbjegao. 
Isto je tako istina da već brzo iza 1593. g. na ovome podru- 
čju ima ljudi i događaja koji potvrđuju nastavak života. 


Mjeseca rujna 1595. g. kreću krajiške čete preko Kupe 
i zauzimaju ponovno Petrinju, Hrastovicu i Goru. Turske 
straže, koje su tu ostale, morale su pobjeći (20). 


Početkom siječnja 1596. g. Hrvatski sabor određuje po- 
stavljanje straže. Po 50 stražara u Goru, Španov grad (Stan- 
kovac) i Hrastovicu (4). 


Iste godine traže pravoslavni iz Bosne, preko svojih 
vođa, u molbi na hrvatskog bana i zagrebačkog biskupa, 
preseljenje u Kupske krajeve ili da im se dozvoli naselje- 
nje oko nekog od 70 porušenih gradova kojega bi sami po- 

pravili i branili (46). Izgleda da su to prvi doseljenici pra- 
voslavne vjere u Glinsku Poljanu i Jame. ' , 
Godine 1597. dolaze prvi katolici iz Bosne i Hercegovi- 
ne (19). To su izgleda prvi novi doseljenici oko Sračice. 
Godine 1614. sklopljen je pred zagrebačkim Kaptolom 
ugovor o kupoprodaji zemljišta Derwocep (Drvocep) na br- 
du kod Sv. Klementa (39). Komu bi bilo do trgovine zem- 
ljištem ako je to »turska zemlja«?! U tom ugovoru spomi- 
nje se kako je Đuro Krajačić, kod crkve u Sračici, oteo 
Turcima srebreni križ i predao ga kasnije u zagrebačku ka- 
tedralu. Učinio je to uz opasnost po vlastiti život. Selo Kra- 
jačići bilo je kod Maje, a prezime Krajačić još i sada posto- 
ji u selu Prijeka. ' , Ta 
Godine 1635. sklopljen je s Turcima mir (primirje), a 
oni i dalje napadaju (20). Koga bi napadali ako: nikoga 
nema? ate 
Godine 1658. opet se spominje straža u Gori i naređu- 
je se da joj se pribavi još oružja (4). EE 
Godine 1673. straža je već u Topuskom, a Turci drže 
samo gradove uz rijeku Unu (21). 
. Godine 1669. osnovana je već župa i samostan u Čun- 
tiću (19). L 
Godine 1689. Glina je već kapetanija, a vojska se vraća 
u Kostajnicu, Novi, Dubicu i Zrin. Obnavljaju se stare utvr- 
de između Kupe i Une i u ovo se područje vraća novi ži 
20). i 
AA .. svega ovoga, postoji podatak da su u Zrinskom 
polju ostali starosjedioci koji su Turcima plaćali danak 400 
dukata godišnje (45). 


Treće razdoblje: Od godine 1689. do danas 


Banska vojna krajina 


U čitavom 17. stoljeću i Hrvatski sabor i krajiška upra- 
va vode brigu o utvrđivanju granice prema Turcima na ri 
jeci Kupi. Godine 1689. granica se opet vraća na rijeku Unu. 
Odmah počinje utvrđivanje starih gradova i utvrda, grade 
se nove, modernije utvrde, i podižu se drveni čardaci za 
osmatranje i stražu (20). 

Hrvatski staleži svim silama nastoje, i bore se, da za- 
povjednik novoobnovljene vojne granice bude hrvatski ban. 
Austrija se tome opire i želi područje između Kupe i Une 
pripojiti Austriji (46). 

Godine 1696. Sabor imenuje hrvatskog bana zapovjed- 
nikom vojne granice između Kupe i Une, a Beč to potvr- 
đuje, nakon mnogih natezanja, godine 1704. (41). 

Tada nastaje Banska vojna krajina ili Banija, kako je 
kasnije nazvana, a kako se i danas zove. 

Najprije su po mjestima bile kapetanije, a godine 1745. 
osnovane su pukovnije u Glini i Petrinji. U Glini je I. Ban- 
ska pukovnija, a u Petrinji II. Banska pukovnija. Tu su za- 
povjednici pukovnici, a vrhovni zapovjednik je hrvatski ban 
(41). Po nekim su mjestima, kao u Stankovcu, Sračici, Grad- 
cu, Klasniću, Žirovcu i drugim, satnije (15). Gotovo po svim 
mjestima napravljeni su drveni čardaci za stražu i osma- 
tranje (20). Kasnije su ti čardaci prozvani stražarnice ili pa- 
trolnice (13). : 

Banska vojna krajina bila je izdvojena iz ostale Vojne 
krajine i podložna je Hrvatskom saboru i banu. Obuhvaća- 
la je područje između Kupe, Save i Une, na jugozapad od 
Kupe do Petrove gore, a odatle na jugoistok do rijeke Une. 
Prema jugoistoku utvrđena je granica mirom s Turcima 
1699. godine u Srijemskim Karlovcima (41). 

Već godine 1695. podijeljeno je ovo područje na 21 kne- 
žiju (20). 

Novonaseljeni stanovnici su krajišnici ili graničari. U 
majskim župskim knjigama maticama upisivano je zanima- 
nje stanovnika kao graničar (15). 

Oko Gore i Topuskog Kaptol i biskup zagrebački dobi- 
vaju natrag svoje posjede koji su bili znatno umanjeni (24). 
Na tim posjedima bilo je kmetova i predijalaca (5). Oni su 
plaćali crkvenu desetinu, a bili su uključeni i u uzdržavanje 
Krajine (5). : 

Prijašnji vlasnici posjeda i gradova, u ovim krajevima, 
nisu se više ovamo vratili. Neki su dobili, ili kupili, posjede 
u drugim krajevima. Zrinski su već u 16. stoljeću imali po- 
sjede u Međimurju (46). 

Banska vojna krajina ukinuta je, kada i ostala Vojna 
krajina, 1871. godine. 

Doseljavanje 


Nakon turskih pustošenja trebalo je ove krajeve ponov- 
no naseliti. Ono malo stanovnika što je ostalo, ili se kasni- 
je vratilo, predstavljalo je »ostatke ostataka«. , 

Već kod osnutka Vojne krajine u 16. stoljeću naselje- 
no je u ovaj kraj nešto katolika iz Primorja i pravoslavnih 
iz »Male Vlaške«, a tako su nazivali kraj između Gradiške 
i Virovitice u Slavoniji (46). 2 

Njih su rasporedili po granici kao krajišnike. Bez sum- 
nje da ih je zadesila ista sudbina, u vrijeme turskih pusto- 
šenja, kao i starosjedioce. : Na 

Masovno doseljevanje počinje u drugoj polovici 17. sto- 
ljeća, a vrhunac je koncem 17. i početkom 18. stoljeća (46). 

Katolici se doseljuju iz Hercegovine, Bosne, Primorja, 
Gorskog Kotara i Like i nazivaju se Prebjezi, Uskoci, Kato- 
lici i Hrvati (46). : 

Pravoslavni se doseljuju iz Srbije, Crne Gore i Bosne 
i nazivaju se Uskoci, Prebjezi, Grčkoistočnjaci, Vlasi i Ra- 
šani (46). : .. 

Naseljavanje se uglavnom vrši pod nadzorom, ili doz- 
volom, vojnih vlasti (Beča), hrvatskog bana i zagrebačkog 
biskupa (46). K A 

I katolike i pravoslavne, iz turske carevine, tjera na 
preseljenje težak život u zavičaju i nada u bolji, lakši i mir- 
niji život u novom zavičaju. Katolici se doseljuju prije pra- 
voslavnih (19). e ia 

Godine 1683. Turci su u ratu s Austrijom došli do Be- 
.ča. Austrijski car Leopold I. (1657—1705. g.) ratuje s njima 
16 godina, sve do mira u Srijemskim Karlovcima 1699. go- 
dine. Tjera ih s vojskom sve do Skoplja. 

Godine 1690., pri povratku austrijske vojske, predvođe- 
ni pećkim patrijarhom Arsenijem Crnojevićem, bježe mno- 
gi pravoslavni iz Srbije na sjever. Većina ih se naseljuje u 
Srijemu i Bačkoj (25). 

Nakon toga pravoslavne u turskoj carevini hvata strah 
od osvete Turaka, pa bježe i iz Bosne (46). 

Područje u Banskoj krajini još je tada nenaseljeno, po- 
gotovo u jugoistočnom dijelu, pa ih većina preseljuje ovamo. 

Pišu molbe na biskupa u Zagreb da im dozvoli nase- 
ljenje i na njegove bivše posjede. Tako godine 1689. jedna 


50 


grupa moli biskupa Mikulića da im dozvoli naseljenje oko 
Dragotine i Malog Gradca. U molbi pišu da su u ovaj kraj 
došli prije dvije godine, da ih ima deset obitelji koje bi se 
odmah nastanile, a kasnije bi ih došlo još više. Slijede pot- 
Pisi: Radvo Badrić, Milosav Metekosa, Radojko Badrić, Jan- 
ko Jelić, Simo Gavrilović, Vuko Kolaić, Vuk Jakovović, Vuk 
Mehanić, Jovan Slatinjanin i Cvijo Golajić. U molbi se tra- 
ži brzo rješenje (46). 

I katolici i pravoslavni doselili su uglavnom u ona mje- 
sta u kojima i sada žive. Bilo je tijekom vremena i prese- 
ljavanja, kao i danas. 


ic savoslavni 


U 16., 17. i 18. stoljeću naselili su se u Bansku krajinu 
mnogi stanovnici pravoslavne ili grčko-istočne vjere. Tako 
se zovu zato što pripadaju Istočnoj (grčkoj) Pravoslavnoj 
Crkvi, za razliku od Zapadne ili Rimokatoličke Crkve kojoj 
pripadaju katolici. j 

Opće je poznato da je do razdjeljenja (raskola) Crkve 
došlo u 11. stoljeću (1054. godine). Nije ovdje predmet opi- 
sivati zašto je i kako do toga došlo. ' 

Kasnije, iza raskola u Crkvi, došlo je u Istočnoj Crkvi 
do toga da je svaka nacionalna Crkva (grčka, ruska, srpska, 
rumunjska, bugarska i druge) postala samostalna (autoke- 
falna). Svaka ima svoga crkvenog poglavara koji se zove pa- 
trijarh. Carigradski, odnosno grčki patrijarh, ima među svi- 
ma prvenstvo časti. Zbog ove povezanosti piše se u povijes- 
nim dokumentima da su pravoslavni vjernici grčko-istočne 
vjere. U bogoslužju nacionalnih crkava služi se i grčkim je- 
zikom, ali Slaveni (Rusi, Srbi, Bugari i drugi) služe se u 
bogoslužju crkvenoslavenskim jezikom. 

Pravoslavni doseljenici u ovaj kraj pripadaju Srpskoj 
pravoslavnoj Crkvi kojoj je tada na čelu bio patrijarh pećki 
(Peć). Srpska pravoslavna Crkva postala je samostalna 
1219. godine (61). 

Na početku nemaju pravoslavni na Baniji svoje crkve- 
ne organizacije. Godine 1695. dolazi za stalno, a već prije 
toga povremeno, iz Sarajeva, preko Like, u Komogovinu 
(kod Kostajnice) pravoslavni episkop (biskup) Atanasije Lju- 
bojević i brine se za pravoslavne i na Baniji (35). Eparhija 
(biskupija) zove se karlovačko-zrinjopoljska. 

Centar pravoslavnih ostaje jedno vrijeme u Komogovi- 
ni, godine 1748. prenosi se u Kostajnicu, a od 1771. godine 
crkvenoupravni centar je u Plaškom u gornjokarlovačkoj 
eparhiji. Sada je eparhija u Karlovcu. : 

U Baniji su pravoslavni počeli graditi i svoje crkve, naj- 
prije male drvene, a kasnije veće i zidane. Najstarija saču- 
vana crkva je ona u Buzeti iz 1740. godine (57). 

Crkve su građene uglavnom na onim mjestima gdje su 
nekada stajale katoličke. Bilo je slučajeva da su katoličke 
crkve bile pretvorene u pravoslavne. Tako se spominje da 
su 1724. godine katoličke crkve u Dragotini i Perni postale 
pravoslavne (19). 

Pravoslavne crkvene zajednice po mjestima zovu se pa- 
rohije. h 

Katoličke obnovljene i nove župe 


Iz popisa župa i crkava, na teritoriju današnje Banije 
prije provale Turaka, vidi se koliko ih je bilo. Kasnije se 
također vidi kakova ih je sudbina zadesila. 

Nakon doseljenja novih stanovnika katolika, obnavlja- 
ju se stare župe i osnivaju nove. Treba napomenuti da je 
godine 1574. u gorskom arhiđakonatu bilo samo još 13 žu- 
pa, a godine 1635. svega četiri (5)! Među prvim novim do- 
šeljenicima nije se ni moglo odmah organizirati nove župe 
jer su Turci još uvijek prijetili i pljačkali u povremenim 
napadima. 

Iza obnove života na Baniji, počinje i obnova župa i 
crkava. Gora je i nadalje arhiđakonat, a podarhiđakonati 
(dekanati) su nešto drugačije podijeljeni. 


ČUNTIĆ 

Crkva Sv. Antuna Padovanskog. Župa osnovana 1669. 
godine. 
GLINA 

Crkva Sv. Ivana Nepomuka. Župa osnovana 1800. godine. 


GORA 


Crkva Blažene Djevice Marije na nebo uznesene. Župa 
obnovljena 1687. godine. 

MAJA 


Crkva Sv. Nije Proroka. Župa obnovljena 1698. god. 
Promijenila zaštitnika 1698. g., a ime u Maja 1830. 


MALA SOLINA 


Crkva Ranjenog Isusa. Župa, pod imenom Jame, osno- 
vana 1789. godine. 


TOPUSKO 


Crkva Blažene Djevice Marije od Pohoda. Žž . 
ljena 1761. godine. J a. Župa obnov 


VIDUŠEVAC 


\ Crkva Sv. Franje Ksaverskog. Župa osnovana (obnov- 
ljena) 16. listopada 1731. godine. 


FARKAŠIĆ 


d Crkva Blažene Djevice Marije od Pohoda. Župa obnov- 
na 1787. godine. Spominje se već 1687. godi- 
ne : 


HRASTOVICA 

Crkva Sv. Bartola. Župa obnovljena 1697. godine. 
KOMAREVO 

Crkva Sv. Katarine. Župa osnovana 1790. godine. 
MALA GORICA 

Crkva Sv. Jurja. Župa osnovana 1685. godine. 
MARTINSKA VES 

Crkva Sv. Martina. Župa traje od osnutka. 
PETRINJA 

Crkva Sv. Lovre. Župa obnovljena 1601. godine. 
PRELOŠČICA 

Crkva Sv. Mihaela Arkanđela. Župa osnovana 1790. god. 

SELA 
Crkva Sv. Magdalene. Župa osnovana 1702. godine. 


SISAK 
Crkva Sv. Križa. Trajala je od osnutka. 


ŽAŽINA 


Crkva Sv. Nikole i Vida. Traje od osnutka, ali pod raz- 
nim imenima (58). 

Župe Preloščica i Sela, prema prijašnjem stanju, mož- 
da ne bi spadale ovamo, ali zato spadaju pojedine župe iz 
susjednih dubičkog i turopoljskog arhiđakonata, 


DIVUŠA 
Crkva Sv. Katarine. Župa osnovana 1805. godine. 


. GVOZDANSKO 
Crkva Sv. Filipa i Jakova. Župa obnovljena 1769. godine. 


KOSTAJNICA 
Crkva Sv. Nikole. Župa obnovljena 1698. godine. 


ZRIN 


Crkva Sv. Križa. Župa obnovljena 1711. godine. Ova je 
župa i crkva nestala u 2. svjetskom ratu, 


SUNJA 

Crkva Sv. Marije Magdalene. Župa osnovana 1650. go- 
dine. 
BUČICA 


Crkva Sv. Antuna Padovanskog. Župa osnovana 1789. 
godine. 


POKUPSKO 


Crkva Sv. Ladislava kralja. Župa traje od osnutka (58). 
Nedavno su ustanovljene dvije nove župe u gorskom ar- 
hiđakonatu: > 

SISAK 


Crkva Sv. Marije (Viktorovac). Župa ustanovljena 1961. 
godine. 


SISAK 


Crkva Sv. Josipa Radnika (Galdovo). Župa ustanovlje- 
na 1968. godine. 


Samostan u Čuntiću 


Postoji nedovoljno provjerena predaja da su franjevci 
već i prije ratova protiv Turaka imali u Čuntiću svoj sa- 
mostan i crkvu. Pri koncu 17. stoljeća naseljuju se u Čun- 
tić i okolicu katolici iz Bosne, a s njima dolaze i franjevci. 
Otac Andrija Kranjčić započinje izgradnju crkve i samosta- 
na. Crkva je dovršena 1699. godine, a posvećena 1702. na 
čast Sv. Antunu Padovanskom (72). Od 18. prosinca 1708. 
ova je crkva postala župnom crkvom, a župom upravljaju 
franjevci sve do 1799. godine. Prvi je samostan bio prize- 
man drveni, a kasnije je podignut još jedan kat. Franjevci 
su napustili Čuntić 1799. godine, da bi se opet vratili 1936. 
Ovaj put ostaju u Čuntiću do 1942. Franjevci iz provincije 
Sv. Ćirila i Metoda iz Zagreba ponovno su u Čuntiću od 
1967. godine. 


Unijatski manastir u Komogovini 


Kad su u vrijeme turskih pustošenja pravoslavni vjer- 
nici prebjegli u Hrvatsku, došli su s njima i svećenici. Dio 
vjernika i svećenika uspostavio je s Katoličkom Crkvom 
uniju (jedinstvo) (25). 


Živjeli su i dalje po svojim crkvenim zakonima, bogo- 
služje vršili po svojim propisima i običajima, a priznavali 
su papu za vrhovnog poglavara Katoličke Crkve i s katoli- 
cima živjeli u jedinstvu. Zbog te unije (jedinstva) nazvani 
su unijati. 

Sjedište je crkvene uprave ovih vjernika bilo u Marči 
kod Ivanić grada, a 1611. godine bio im je vladika (biskup) 
Simeon, nazvan Vratanja (25). On je imao biskupsku vlast 
(jurisdikciju) nad svim unijatima. 

Među novonaseljenim pravoslavnima bilo je i svećeni- 
ka-kaluđera (monasi ili redovnici). Oni su u svom novom za- 
vičaju osnivali manastire (samostane). Koji su stupili u uni- 
ju, zvali su se unijatski kaluđeri. 


Dobro je prisjetiti se da se u Istočnoj Crkvi između 
monaha (koji su neoženjeni) redovito bira vladika (biskup). 

Takav jedan unijatski manastir bio je i u Komogovini 
(kod Kostajnice), a osnovan je polovicom 17. stoljeća (19). 

Godine 1640. u okolicu Hrastovice i Petrinje dovodi Pe- 
tar Keglević jednu grupu pravoslavnih s knezom Todorom 
na čelu, a godine 1680. dovodi u ovaj kraj vojvoda Bradić 
ili Bratić, dozvolom hrvatskog bana Nikole Erdedija, 120 
pravoslavnih porodica (35). E 

Manastir unijata u Komogovini nije dugo opstao. Do- 
laskom vladike Atanasija Ljubojevića, jedan dio kaluđera 
prihvaća opet pravoslavlje (odriče se unije) (23), a neki se 
sklone u Marču (25). 

Postoji i danas sačuvan jedan dio bogoslužne odjeće 
(epitrahilj i felon) na kojemu su zlatnom žicom izvezene gra- 
ne, tri dvoglava orla kojima je nad glavama velika kruna, 
a na grudima hrvatski grb. Postoji tradicija da je to dar 
Zrinskih manastiru u Komogovini (35). 

Godine 1482. poklonio je kralj Matijaš Korvin posjed 
Komogovinu Vuku Brankoviću, srpskom despotu, čija je že- 
na bila Barbara Frankopan. Kasnije je taj posjed bio vlas- 
ništvo Berislavića, pa Banfija i Zrinskih (35). 

Godine 1693. osnivaju kaluđeri, Jovo Svilokos i Silves- 
tar Prodanović, pravoslavni manastir u Komogovini. Neka- 
da je u Komogovini bila župa i crkva Sv. Križa, pa je i 
manastir bio Sv. Križa. Ovaj manastir opstojao je do 1781. 
godine, a kasnije je u Komogovini pravoslavna parohija (35). 

Danas se unijatski vjernici zovu grkokatolici, a pogla- 
var im je vladika (biskup) u Križevcima. 

Tijekom vremena bilo je slučajeva da katolici prihva- 
ćaju pravoslavnu vjeru ili pravoslavni katoličku. Ispočetka 
su katolici prihvaćali pravoslavlje zbog boljeg razumjeva- 
nja bogoslužnog jezika. 

. Najviše prijelaza na jednu ili drugu vjeru bilo je kod 
sklapanja mješovitih ženidbi (19). 

Bune krajišnika i kmetova 


Već u vrijeme cara Leopolda I. 1700. godine imenovan 
je jedan odbor koji će urediti odnose na granici u političko- 
-ekonomskom pogledu. Graničari su bili odcjepljeni od žu- 
panija i podložni pukovniku. Seoski knezovi (u Banskoj kra- 
jini bila je 21 knežija) trebali su pukovniku davati račun 
o svom poslovanju. Graničarima je bila podijeljena zemlja, 
ali je često zbog zemlje dolazilo do sukoba, jer su austrij- 
ski generali (naročito izvan Banske krajine) davali prven- 
stvo Austrijancima koji su otimali zemlju graničarima. 

Godine 1734. princ Hildburgshausen obilazi granicu da 
uvede red i smanji nepravde. 

Godine 1754. carica Marija Terizija (1740—1780. g.) iz- 
daje »graničarska prava«. Ta su »prava« graničarima odu- 
zela zemlju, a nametnula desetinu i još neke daće, tako da 
je dolazilo do pobuna i odmetanja u hajduke. Kasnije su 
propisima mijenjana prava i obaveze. Pravoslavni su bili u 
izvjesnoj mjeri povlašteni jer su im davane dodatne pov- 
lastice. Katolici imaju obaveze i prema crkvi. Pravoslavni 
svećenici teško dobivaju primanja od svojih vjernika (41). 

Godine 1787. uveden je »kantonski regulativ« ili »Win- 
sov ustav« koji je nešto olakšao stanje graničarima, ali ne 
i bitno. Godine 1800. izlazi novi ustav pod imenom »Colo- 
redov sistem«, a 1. studenog 1807. izlaze »Naredbe za kar- 
lovačku, varaždinsku, banovačku, slavonsku i banatsku voj- 
nu granicu«. 

Godine 1848. ban Jelačić, uz odobrenje carskog dvora, 
oslobađa graničare nekih tegoba, a godine 1850. dade car 
Franjo Josip I. novi ustav granici. 

U 100 godina izišlo je za čitavu Vojnu krajinu 30 raz- 
nih odredbi, a od toga 6 za Bansku krajinu (41). 

Svi ovi propisi i naredbe nisu bitno mijenjali položaj 
graničara, a mnogim dodatnim pravilima bili su i izopa- 
čeni. 

Zbog svega ovoga, a i iz drugih razloga, dolazilo je u 
Banskoj krajini do pobuna. 


Buna sisačkih kmetova izbila je 1633. Razlog je bio te- 
žak život poslije svih stradanja u vrijeme borbi s Turcima. 
Seljaci su tražili »stara prava« kao i oni prije 60 godina u 
buni Matije Gupca. Zahtjevima im nije udovoljeno, pa se 

bune ponovno 1653. godine. Buna je ugušena oružjem vlasti 
i velikaša, a poginulo je oko 140 seljaka-kmetova iz Odre, 
Grede, Vurota i Drenčine (28). 

Pobuna pravoslavnih 1700. i 1701. godine oko Topuskog 
i Gline nije imala veliki opseg ni tragične posljedice, ali je 
digla na noge oko 500 ljudi. Razlog ovoj pobuni bilo je ne- 
zadovoljstvo zbog naseljavanja katoličkih žitelja u Hrvat- 
sko Selo po biskupu Seliševiću. Novi doseljenici trebaju do- 
biti zemlju za obrađivanje i prostor za život, a time se uma- 
njuje prostor doseljenicima koji su došli nešto ranije. Osim 
toga pravoslavni se žitelji boje da će i oni postati seljaci- 
-kmetovi, a to nije bio slučaj. Pravoslavni su napali ka- 
tolike u Sračici, porušili im kuće, iz sračičke utvrde istje- 
rali stražu i tamo se utaborili. Kasnije su se počeli oku- 
pljati kod glinskog čardaka (46). Taj je čardak stajao na 
onom mjestu kako se iz Gline ide u Maju, a danas se zove 
»Stražište«. Pobuna je prošla bez tragičnih posljedica. 

Buna krajišnika i kmetova 1730. i 1731. godine imala je 
najveći opseg i najtragičnije posljedice za krajišnike i kme- 
tove oko današnjeg Glinskog Novog Sela i Gore. Razlog ovoj 
pobuni bio je taj što su krivo tumačili neki propis o pra- 
vima. Krajišnicima su se pridružili seljaci-kmetovi i počelo 
je okupljanje i pozivanje na pobunu. Vođa bune bio je je- 
dan pravoslavni svećenik (popa Vallachus), uz njega Simo 
Grubešić, Cvijo Srbljanin i Rodić, svi iz okolice Kostajnice. 
Od podanika kaptolskog prepošta pridružuju se Matija Mi- 
laković, kao vođa, pa lugar Đuro Dijanešević inače Grbešić, 
Tomo Zajec, Martin Galian, Marko Šešerin i mnogi drugi (5). 

Prepoštu ostaju vjerni kuća slobodnjaka i maloga suca 
Mihajla Lončarevića, kuća slobodnjaka i suca Jurja Novo- 
sela, slobodnjaka i lugara Matije Lončarevića, "donekle lu- 
gara Bradarića i Mikca Hozića, iako su i iz njihovih zadru- 
ga (kuća) neki pristupili buntovnicima. 

Buna je započela na dan Sv. Ivana Krstitelja 24. lip- 
nja 1730. i digla je na noge cijelu Bansku krajinu sve do 
Petrove gore (5). 

U međuvremenu je jedna grupa vođa otišla u Beč tra- 
žiti tumačenje propisa o pravima. Novac za put sakupili su 
nametom na pobunjenike. 

Buna je trajala godinu dana i lako je ugušena jer je 
za njeno stišavanje stajalo pripravno čak 10.000 vojnika oko 

Sračice, Zrina i Brkiševine. Pobunjenici su se uplašili tolike 
vojske pa su tražili milost. Kraj je bio 5. lipnja 1731. go- 
dine. Krajišnici i kmetovi su se smirili i pokorili. Najgore 
su prošla sela Budrovec, Pavlovec, Glina (sada Marinbrod) 
i Žuti potok (sada Graberje) u kojima su živjeli katolici. 
Od pravoslavnih sela stradavaju Budrovec i Mošćenica (oba 
u okolici današnjeg sela Luščani). Sva su ova sela do teme- 


. lja spaljena, a imovinu su razgrabili krajiški vojnici (kato- 


lici i pravoslavni) (5). 

Prepoštovim podanicima sudio je Kaptolski i Banski 
sud u Pokupskom već 22. lipnja iste godine. Petorica su osu- 
đena na smrt, četvorica na trogodišnju robiju na galijama 
(lađama). Matija Milaković također na galije, a Tomo Za- 
jec bio je žigosan i protjeran s porodicom iz ovoga kraja (5). 

Što je bilo sa pravoslavnim pobunjenicima nije zapisa- 
no, vjerojatno su im sudile vojne krajiške vlasti. Ova je 
pobuna opisana u kanonskim vizitacijama, a kasnije ju je 
opisao povjesničar Klaić i drugi. 

Pobuna krajišnika 1751. godine buknula je u Komogo- 
vini, a vođa je bio seoski knez Teodor Khiug (Tešo). Ova 
je pobuna isto bila manjih razmjera. Razlog je bio težak 
položaj krajišnika u odnosu na skupoću nabavljanja vojni- 
čke opreme i ograničavanja vjerskih sloboda od strane kra- 
jiških oficira. Pobunu je smirila vojska. Šestorica pobunje- 
nika osuđena su na smrt, a Teodor Khiug bio je protjeran 
iz ovoga kraja (35). 

Buna protiv »mađarštine« 1883. godine imala je veliki 
opseg i tragične posljedice. Razlog pobune bilo je protivlje- 
nje postavljanju mađarskih grbova i zastava na javne zgra- 
de (urede). Ti znakovi još nisu bili postavljeni, ali je buna 
izbila. Sukob između pobunjenika i oružanika počeo je u 
Gori, i bilo je poginulih. Buna se proširila po čitavoj Ba- 
niji. U Maji, Dvoru, Klasniću, Gradcu i u drugim mjestima 
ljudi su ginuli. 

U Maji je ubijen od pobunjenika iz Dabrine njihov su- 
mještanin, Stojan Gavrilović (starac posve nedužan), bivši 
načelnik. Dogodilo se to na mostu blizu župnog stana. Po- 
bunjenici su htjeli ubiti i župnika u Maji (Pavla Lebera), 
iako nije bio ni najmanje kriv. Netko je iz razjarene grupe 
zaprijetio »da će onoga tko stupi nogom u popovo (Žžup- 
nikovo) dvorište ubiti na mjestu kao psa« (19)! 


59 


U ovoj buni stradavali su posve nevini ljudi, aktivni ili 
umirovljeni namještenici. 

U prosincu 1883. godine bio je u Petrinji sud pobunje- 
nicima. Jedan je oslobođen, a 26 ih je osuđeno na kazne 
robije od 14 dana do 5 godina. Između ostalih osuđeni su 
Trivun Samardžija, Lazo Lukač, Adam Todorović, Filip Tu- 
sić, Petar Lončarić, Ivan Brkašić, Jandro Liković i drugi. 
Kazne je oslobođen Vasilj Stojić (19). 


Francuska okupacija 


Nagodbom u ratu između Austrije i francuskog cara 
Napoleona I. godine 1809. Banska krajina, uz ostale kra- 
jeve, ulazi u sastav Napoleonovih Ilirskih provincija sa sje- 
dištem u Ljubljani (53). 

Francuzi dolaze u Baniju (u Glinu) 6. prosinca 1809. go- 
dine. Na čelu vojske je pukovnik Etienne Jolly (Etien Žo- 
li). Francuska vojska zamjenjuje bansku ili se banska voj- 
ska mora pokoriti Francuzima. Došlo je do negodovanja 
krajišnika, pa su sami banski oficiri mirili ljude da ne do- 
đe do krvoprolića. 

U to vrijeme mijenja se i crkvena uprava, pa Banija 
spada pod biskupa u Senju. Senjski biskup Ivan Ježić piše 
svećenicima u ovom kraju neka po sveta ulja (na Veliki 
četvrtak) idu u Karlovac, a on da će doći posjetiti prvom 
zgodom ovaj kraj (13). Nije došao, jer francuska okupacija 
traje samo pet godina. 

U vrijeme svog boravka u ovim krajevima Francuzi su 
uveli stroge mjere kažnjavanja za one koji bi se ogriješili o 
zakone. Naročito strogo su kažnjavali kradljivce. 

Zasadili su puno drveća i kalamljenih voćaka kraj pu- 
teva. U Glini su zasadili drvored od dudova kod današnjeg 
sportskog centra (»dudanu«), a u Petrinji drveće u »Kani- 
ži« (13). 

U vrijeme francusko-ruskog rata morali su ići ljudi iz 
ovoga kraja na front i tamo su mnogi poginuli (15). 

Francuzi iz ovog kraja odlaze 1814. godine. Banija ulazi 
u sastav Vojne krajine (Beča), a 1822. godine, nakon mnogih 
prosvjeda, ovo područje je ponovno Banska Vojna kraji- 
na (25). I ; 


60 


Ukidanje Vojne krajine 


Kada je, nakon 400 godina, konačno prošla opasnost od 
Turaka i nije bilo potrebe za postojanje Vojne granice, ona 
je 1871. godine ukinuta, a 1873. razvojačena. 

Sva vlast u graničnim područjima prelazi na civilne us- 
tanove. U većim mjestima su postavljeni predstojnici ko- 
tarskih oblasti. Vojska je još (u smanjenom broju) ostala 
po graničnim mjestima. Iz Gline vojska sasvim odlazi 1892. 
godine (13). 

Donositi sud o tome koliko je Vojna krajina imala svo- 
jih pozitivnih strana, a koliko negativnih, nije ovdje pred- 
metno. U svakom slučaju njeno višestoljetno postojanje os- 
tavilo je, nakon mnogih stradavanja, »u krvi« ovdašnjih sta- 
novnika .svoje biljege. Kamo sreće da nikada nije trebalo, 
i da više nikada ne bude trebalo, vojnom silom braniti 
sebe i svoj zavičaj! 


Bolesti i druge nevolje 


Uza sve poteškoće i probleme, na području Banije, če- 
sto puta haraju i bolesti. Najteža je bila bolest kuge 1743. 
godine. Ovu su bolest donijeli kostajnički trgovci iz Nove 
Gradiške u Slavoniji. Kuga se širila veoma brzo i odnijela 
je mnoge živote. Bili su podizani, uz već postojeće vojne, 
posebni čardaci za stražarenje da se tko ne bi kretao u za- 
branjenom pravcu i tako širio bolest (15). 

Između 1803. i 1876. godine harala je često bolest bogi- 
nja (crnih kozica). U tom vremenu umrle su od te bolesti, 
samo u župi Maja, 94 osobe (15). 

Po čitavom kraju godine 1918. vlada bolest gripa (špa- 
njolka), i od nje umire veoma veliki broj osoba. U maloj 
župi Maja od te bolesti umire, samo u mjesecu listopadu, 
31 osoba (15). 

Ljudi su često bolovali i umirali zbog neishranjenosti i 
od gladi. 

Poplave, tuče i druge prirodne nepogode ugrožavale su 
često ovdašnje stanovnike. 

Stoka je često ugibala, a uzrok su bile razne bolesti 
opasne i po ljude. 

Često puta bili su podmetani požari, tako da je od vlas- 
ti bila izišla naredba o kažnjavanju smrću (15). 

Hajduštvo 


Težak život, siromaštvo i mogućnost pljačkanja trgova- 
ca i onih koji su se vraćali sa sajmova (u Glini, Petrinji i 
drugdje) odvodili su pojedince u hajduke. Živjeli su i sa- 
krivali se po okolnim šumama i držali u strahu čitav kraj 
(15). 

Potrebe vojske bile su velike, sa vojnim časnicima žive 
i nijhove obitelji, i zato se u ovaj kraj doseljuju mnogi tr- 
govci i zanatlije. Svi su dobro poslovali, i za sve je bilo mo- 
gućnosti dobre zarade. Nakon odlaska vojske, većina ih se 
ovdje nastanila za stalno. 

U Glini i Petrinji razvili su se veliki stočni i robni saj- 
movi. Moglo se dobro prodati ili kupiti. Oni koj su bili ne- 
oprezni, pa se duže zadržali u »varoši« i možda ponapili, 
postajali su često, idući po noći u selo kući, žrtvama haj- 
duka. Ostajali bi bez svega novca, a često su bili ranjavani 
ili ubijeni. 

Znalo se desiti da umoran seljak po noći legne pred 
prag staje da čuva svoje blago. Hajduci dođu, skinu vrata 
staje i odvedu volove. Ako bi se jadnik i probudio, nije se 
smio javiti jer bi poginuo. 

Dešavalo se također da hajduci ugrabe pojedinog člana 
obitelji, odvedu ga u šumu i onda od rođaka otetog traže 
ucjenu u novcu. 

Pisali su i poruke i ostavljali pojedincima pokraj kuće 
da u šumu donese određenu svotu novca, ukoliko to ne uči- 
ni stradat će i on i svi njegovi. Ljudi su se bojali i ispunja- 
vali takove zahtjeve, iako su kasnije morali gladovati. 

U 19. stoljeću bili su poznati hajduci u ovome kraju 
Prpić-mali, Šiš-Grubor, Rudić i Beronja. Šiš-Grubor je uhva- 
ćen i ubijen, a nagrada za njegovu smrt bila je 600 forinti 
(15). 

Smrtne kazne javnim vješanjem, za hajduštvo i pod- 
metanje požara, umanjile su ovo veliko zlo. U Glini su bila 
javna vješala, »galge«, tamo gdje je danas pilana (10). Obi- 
čno su se kazne vješanjem izvršavale na sajmeni dan radi 
opomene svima. 


Tragom zbivanja 


Godine 1788. u Glini i čitavoj okolici vlada glad i lju- 
di umiru od gladi. Prisiljeni su tući oklaske od kukuruza 


62 


da bi se nekako prehranili. Car Josip II. dolazi u ovaj kraj 
i svojim pismom, datiranim u Glini 13. III. 1788., naređuje 
da se za vojsku i ljude doveze potrebna hrana (13). Glad 
se ponavlja 1816/17. godine. 

Godine 1843. Josip Jelačić, pukovnik u Glini, kasnije 
hrvatski ban, izgradio je s vojskom cestu između Gore i Pe- 
trinje. Na spomen podižu mu časnici spomenik s poprsjem, 
i tekstom u stihovima, u Župiću (14). Danas još stoji pod- 
nožje toga spomenika. 

Godine 1845. vodi se kod Podzvizda zadnja veća bitka 
s Turcima. U toj borbi poginulo je dosta ljudi iz ovoga 
kraja (13). 

Godine 1846. Josip Runjanin (Vinkovčanin), krajiški čas- 
nik u Glini, svira prvi put na violini melodiju kasnije hrvat- 
ske himne »Lijepa naša domovino« (36). 

U to isto vrijeme službuju kao krajiški časnici u I. Ban- 
skoj regimenti Ivan Trnski i Petar Preradović, hrvatski 
pjesnici (19). 

.. Dana 29. srpnja 1903. puštena je u promet nova željez- 
nička pruga Sisak—Karlovac. Već godine 1838. načinio je 
za tu prugu projekat Petrinjac Josip Knežić. Prema nje- 
govom projektu pruga je trebala ići od Petrinje preko Gore 
za Topusko i Karlovac (13). 

Godine 1914—1918. traje prvi svjetski rat. Iz ovog kraja 
poginulo je dosta ljudi na raznim frontovima. 

Godine 1918. prestaje u Hrvatskoj vlast Austro-ugarske 
monarhije. Banija ulazi, kao dio Hrvatske, u kraljevinu 
Srba, Hrvata i Slovenaca, koja je 1929. godine prozvana 
Jugoslavija. 

Godine 1941—1945. traje 2. svjetski rat. Ovaj rat odnosi 
na Baniji mnoge ljudske živote. 

Godine 1945. Banija ulazi u sastavu Narodne Republike 
Hrvatske u novu Federativnu Narodnu Republiku Jugo- 
slaviju. 

: Na trećem zasjedanju ZAVNOH-a (Zemaljsko antifašis- 
tičko vijeće narodnog oslobođenja Hrvatske) godine 1944. u 
Topuskom proglašena su osnovna prava građana. Među 
ostalim pravima zajamčena je sloboda savjesti i sloboda 
knj Osnovane su komisije za vjerska pitanja 

Prirodne ljepote i rude 


Područje između rijeka Kupe, Une, Korane i Save ri- 
jetko je lijep kraj naše domovine. Dvije velike planine, 
Zrinska gora i Petrova gora, blago se spuštaju prema rije- 
kama, a između njihovih padina su brojne doline s bistrim 
gorskim potocima. Uz rijeke koje okružuju ovo područje, 
ili kroz njega protječu, ima dosta plodne zemlje.i pašnjaka. 
Bjelogorične i crnogorične šume, pluća ovoga kraja, pravo 
su bogatstvo. Rijeke su još uvijek bogate ribom, ali sve 
veća zagađenost vode donijet će im smrt. Bila su donedav- 
no u ovome kraju i dva mala jezerca »Pecko jezero« i 
»Joševačko jezero«. Prirodnim putem su nastala i nestala. 
Brojni bistri gorski izvori pitke vode uglavnom su zapuš- 
teni. U zadnje vrijeme postoji u mnogim krajevima akcija 
pod geslom »Borba za zaštitu čovjekove okoline«. Možda će 
ta akcija i u ovome kraju naći primjene! 

U ovom kraju ima dosta ruda. Već su Rimljani znali 
za gvozdanske rude olova i srebra i iskorištavali su ih. U 
Sisku su imali kovnicu novca. Iskorištavanje ovih rudnika 
nastavljeno ' je i poslije u vrijeme hrvatskih velikaša. Jedan 
zapis kaže da su gvozdanski rudnici donosili Zrinskima 
dobiti od 30.000 dukata godišnje (45). Ti su rudnici bili 
ponekad zalagani stranim (austrijskim) poduzetnicima. I u 
Gvozdanskom je nekada bila kovnica novca (46). 

Petrova gora je također bogata raznim rudama. Tali- 
onice željeza bile su kod Topuskog i kod Gvozdanskog. 

Oko Gore, i u drugim krajevima, ima dosta kameno- 
loma u kojima se nađe kristalnih zrnaca. 

Nekada su ljudi u ovim krajevima naveliko palili kreč 
(vapno). 

U šumi »Prolom«, i drugdje, palio se drveni ugalj. 

»Modernizacija« ubire svoj danak u prirodi. Od zaga- 
đenosti zraka, a sve više i voda, nestaje u ovome kraju ži- 
votinja i ptica. 


Kuće, narodna nošnja i običaji 


Iz dosadašnjeg opisa vidljivo je da su sadašnji stanov- 
nici ovog kraja, uslijed uvjetovanih okolnosti, iz raznih kra- 
jeva doselili ovamo. Svi su ovdje našli novi zavičaj i iste 

životne uslove. Sa sobom su donijeli ono što je bilo u 
njima i na njima. Ispočetka je život bio veoma težak, a 
najviše zbog toga što su stalno morali biti budni i čuvati 
sebe i granicu. 


Prve kuće bile su male, drvene, obljepljene blatom, a 
pokrivene slamom ili daskom. Te kućice su imale dvije 
prostorije i samo jedna vrata. U jednoj prostoriji bilo je 
sve blago kravica, ako su je uvijek i imali, a u drugoj 
prostoriji sva družina. Ulazilo se, a ponegdje se još i sada 
ulazi, kroz ista vrata. Na družinskoj. sobi bilo je po jedan 
ili dva sasvim mala prozora. Takvi uvjeti života bili su 
čestim uzrokom raznih bolesti. Još'i danas po selima, a 
ne samo na fotografiji, nađe se takovih kućica. 


Stara drvena kuća 


Ove kućice zamjenjuju veće, opet drvene. One se zovu 
čardaci. To su kuće »na kat«. U prizemlju je blago i prostor 
za poljoprivredni alat i spremište žitarica. Prema »katu« 
vode drvene stepenice. Ovakovih kuća ima još dosta po 
selima. Tijekom vremena ti su čardaci uljepšavani i dotje- 
rivani. Ljudi su se upravo natjecali čiji će čardak biti 

ljepši i bolje ukrašen domaćom rezbarijom. Donje prosto- 
rije, s vremenom, zamjenjuje staja za blago, a ovaj se 
prostor koristi samo za spremište. Danas zidane kuće za- 
mjenjuju drvene. Sve do u prošlo stoljeće, a i u ovome, 
mnogi su ljudi u Glini stanovali u drvenim čardacima. 


Tri »generacije« kuća 


Kako su ljudi u ovaj kraj došli sa raznih strana tako 
im je i narodna nošnja gotovo u svakom selu drugačija. 
Različita je djevojačka, različita kod udanih žena, a opet 
različita kod starijih žena. Kod onih iz Hercegovine ili 
Bosne prevladava crno-bijela boja s ukrasima, a kod dru- 
gih uglavnom izrazito svijetlo-šarene boje. Domaći vezovi 
su nekada bili glavno zanimanje žena po zimi. Muškarci 
gotovo po svim selima imaju sličnu nošnju. Bijelu izve- 
zenu košulju, bijele široke gaće, oko pojasa tkanicu, a na 
glavi crni šešir. Preko košulje oblače prsluk. 

Pravoslavni nose narodnu nošnju od grubljeg platna, 
žene imaju pregače, a muškarci na glavi šubaru. 

Narodne. nošnje je sve manje. Jedno vrijeme bilo je 
došlo do toga da se narodna nošnja oblači na poklade! U 

zadnje vrijeme uvidjeli su kako se narodna nošnja sve više 
po gradovima cijeni i skupo plaća, pa su je i ovdje po- 
čeli ponovno cijeniti i vraćati joj prvotnu vrijednost i 
ljepotu. Preko folklornih udruženja oživljuje zanimanje za 
narodnu nošnju. Nošnja se oblači samo kod raznih sveča- 
nosti. 


Narodna nošnja u Jukincu 


7 


Kao i u svakom kraju naše domovine tako i u ovome 
ima raznih običaja. Običaji su vezani uz pojedine vjerske 
blagdane, uz svatove, poklade i razne druge prilike. 


Ima i jedan »običaj« koji je u prošlosti mnoge natje- 
rao da gladuju. To je običaj obilnih i rastrošnih karmina 
iza sprovoda pokojnika. Protiv toga su se tijekom vreme- 
na borili pojedini svećenici, bilo je zabrana i od strane 
vlasti, ali uspjeh je samo djelomičan. 


Najljepši običaji vezani su uz blagdan Božića, iako i 
njih pomalo potiskuje »brzina« života. Jedan od božićnih 


običaja je i pečenje posebnog božićnog kolača zvanog »let- 
njak«. 

Božićni kolač »letnjak« 


Pogled na Glinu 


DRUGI DIO 


GLINA 


GLINA 


Prvo razdoblje: Od 1284. do 1689. godine 


Ime mjesta 


Glina je dobila ime po rijeci Glini koja protječe uz 
samo mjesto. Ime Gline pisano je u povijesnim izvorima 
na razne načine: Glyna, Glinia, Gliena, Glinna i Glina (1). 

Ovim imenom zovu se, ili su se zvala, još neka naselja 
uz rijeku Glinu. 

Kod izvora rijeke Gline postoje dva mala zaseoka koje 
se zovu Gornja Glina i Glina. 

Sadašnje mjesto Marinbrod također se zvalo Glina (5). 
Ponekad se ovo selo naziva i Glina sep (43). U ovdašnjem 
govoru sep označuje nasip, gaz ili plićak u vodi, mjesto 
gdje se voda može pregaziti. Iz župskih knjiga župe Gora 
vidljivo je kada je ovo selo promijenilo ime. Godine 1802. 
više se ne zove Glina, već Marinbrod (5). Postoji predaja 
da je sadašnji naziv sela po Mari Sigur koja je imala svoj 
brod (čamac) i prevozila ljude preko rijeke Gline. Po njoj 
je selo dobilo ime 1. siječnja 1799. godine (44). Zemljište 
na tome mjestu pripada u 13. stoljeću templarima u Gori 
(7), a kasnije prepoštu zagrebačkog Kaptola (5). Katolici 
toga sela pripadaju župi Gora. Selo je 1705. godine imalo 
12 kuća (5). 

Na jednoj zemljopisnoj karti iz 18. stoljeća ucrtano je 
jedno malo naselje (zaselak sa 6 kuća), na desnoj obali ri- 
jeke Gline kod sela Glinska Poljana, koje se zvalo Glinja- 
ni (2). ' 


Smještaj 
Mjesto Glina nalazi se na desnoj obali istoimene rijeke, 


na raskršću puteva Glina—Sisak, Glina—Karlovac i Glina— 
—Dvor. 

Kod samog je mjesta, do 1880. godine, u rijeku Glinu 
utjecala rječica Maja (stara Maja) (13). 

U prirodnom trokutu što ga zatvaraju ove dvije vode 
mjesto Glina nalazi se od svoga postanka, a u povijesnim 
se izvorima spominje prvi puta 1284. godine (1). 


T1 


U dosadašnjim povijesnim podacima smještalo se mjes- 
to Glinu 5—6 kilometara nizvodno uz rijeku Glinu. Razlog 
je vjerojatno u tom što se ime Gline zamjenjivalo sa ta- 
mošnjom Glinom (Marinbrodom). 

Glina se nalazi na nadmorskoj visini od 112 metara i 
ima umjerenu klimu. Mjesto je u ravnici koja se nekada 
nazivala Motaj (7). 1 

Sa južne strane je brdo Pogledić, obronak Zrinske gore, 
koje se nekada zvalo Joševica (15). 

U glinskoj ravnici (Glinskom polju) su plodna polja i 
livade, a tlo je pjeskovito i dosta podvodno. 


Rijeka Glina 


Ime ove rijeke dolazi od toga što se uz njen čitav tok 
nalazi dosta gline i glinice.. Ime rijeke spominje se u po- 
vijesnim izvorima prvi put 1209. godine. Kasnije se spomi- 
nje više puta: 1211., 1224., 1230., 1259. i dalje (7). Razlog 
njenom čestom spominjanju je u tome što je ona označa- 
vala granicu između zemalja topuske opatije i njihovih 
susjeda. : 

Glina izvire kod Slunja, protječe dalje kroz doline obro- 
naka Petrove gore, kod mjesta Gline ulazi u ravnicu, i 
između naselja Donje Jame i Slana utječe u rijeku Kupu 
kao njena desna pritoka. Dužina njenog toka je 111,5 ki- 
lometara. 

U svom gornjem toku Glina teče brzo, voda je bistra 
i još nije zagađena. U srednjem toku rijeka teče sporije 
i već je dosta zagađena. Nizvodno od mjesta Gline teče 
još sporije i veoma je zagađena. 

U donjem toku rijeke Gline bilo je uvijek dosta mli- 
nova sa branama. Vode rijeke Gline, u glinskoj ravnici, 
često puta izlaze iz korita i poplavljuju okolna polja i 
naselja. U ovom području rijeka je često puta mijenjala 
svoj tok. Nedavno je kod mjesta Gline tok rijeke nešto 
promijenjen i napravljen je obrambeni nasip protiv popla- 
ve. U koritu rijeke u donjem toku, ili u okolnoj ravnici, 
njene vode ponekad otkriju polupougljena hrastova debla 
i preko jednog metra promjera. To. je vjerojatno drveće 
još iz vremena kada je ovdje bilo Panonsko more. Kod 
sela Gređana u: koritu Gline: ima. ostataka kamenih “ploča 

sa natpisima iz rimskog vremena. I na drugim mjestima 
ima također svakakvih većih kamenih ostataka. 

U svom čitavom toku, a naročito u donjem, rijeka je 
Glina bogata ribom, ali sve veća zagađenost vode ugrožava 
riblje vrste. 

Veće su pritoke rijeke Gline s desne strane Glinica, 
Buzeta i Maja, a s lijeve strane potok Čemernica. 

Inače s obje strane u Glinu utječu mnogi veći ili ma- 
nji potoci. Sve pritoke su uglavnom bistre.i nezagađene. 
U svim ima ponešto ribe. 


Rječica Maja 

Rječica Maja je najveća desna pritoka rijeke Gline i 
do godine 1879/80. utjecala je u Glinu kod mjesta Gline. 
Tih godina promijenjen je njen prirodni tok tako što je 
od današnje glinske pilane do sela Prekope iskopan kanal 
u koji je napuštena voda Maje. Od tada je ušće Maje u 
Glinu kod Prekope. Kod većih kiša teče i svojim starim 
koritom i češće poplavljuje okolicu. 

Ime ove rječice dolazi, po predaji, od tog što je jedno 
dijete, utapljajući se u ovoj vodi, zazivalo: majo moja, 
majo moja (15)! U ovdašnjem govoru maja označuje maj- 
ku. Koliko je to točno, ne može se znati. 

Ime rječice Maje spominje se u povijesnim izvorima 
prvi put 1213. godine. Kasnije se spominje više put i to 
kao granica između pojedinih posjeda. Tada se ovo ime 
piše Maya (7). 

Maja izvire kod sela Brezovo Polje, a dužina njenog 
toka je oko 34 kilometra. U svom toku dosta je brza i 
vodostaj joj u kišno vrijeme naglo raste, ali isto tako i 
brzo opada. Često u svom srednjem i donjem toku po- 
plavljuje okolna polja i naselja. U gornjem toku je neza- 
gađena, ali je zato u svom srednjem i donjem toku veoma 
zagađena. Najveća desna pritoka Maje je potok Bručina. 

Na rječici Maji bilo je uvijek dosta vodenica (mlinova). 


Povijesni podaci o, mjestu Glini 


Glina se prvi put spominje 1. lipnja 1284. godine (1). 
Toga dana plemić Vuk sa drugovima iz Bornovca, pred 

Kaptolom zagrebačkim, prodaje svoju zemlju u Glini. Zem- 
lja se prodaje Petru, Kojanu i Ivanu, također plemićima 
iz Bornovca (Wilk de Bornouz ... nobilibus Petro, Coyano 
et Iwan ... terram ipsorum de Glyna) i to za 16 maraka. 
U daljnjem tekstu se navodi da se zemlja prodaje sa svim: 
šumama, poljima, vodama, mlinovima, ribnjacima, i svim 
pripadnostima (... siluis scilicet, campis, aquis, molendinis, 
piscinis aliisque pertinenciis ...) (1). Iz jedne marke ko- 


vano je 200 denara, ili banovaca, a jedan banovac sadrža- 


vao je 1 gram srebra i nešto bakra (op. p.). Sve gore 
nabrojeno prodano je dakle za 3,2 kilograma srebra i nešto 
bakra. 

Iz ovih podataka vidljivo je da je Glina posjed u vlas- 
ništvu slobodnih plemića i da se stanovnici na tom posjedu 
bave obrađivanjem zemlje i posjeduju mlinove. 

Da je Glina u vlasništvu slobodnih plemića, i da posto- 
ji na ovom mjestu gdje i danas, pokazuju povijesni po- 
daci već ranije. 

Godine 1209. hrvatsko-ugarski kralj Andrija II. potvr- 
đuje darovnicu svog oca kralja Bele III., dijeli posjede u 
gorskoj županiji, a izuzima šest plemena i ostavlja ih pod 
svojom vlašću (7). 

(Komu je zemlja bila podijeljena čitaj u I. dijelu ove 
knjige pod naslovom: posjedi!) 

Imena šestorice plemenskih vođa su bila: Oč, Budilo, 
njegov brat Slana, Drazila, Vazeta i Vuk (Ochc, Budil, frater 
eius Slanem, Drasila, Wasete, Wolche) (7). 

Glina pripada slobodnim plemićima i graniči sa zem- 
ljama samostana u Topuskom. 

Posjedi su češće mijenjali vlasnike, jer su ih ovi pro- 
davali, kupovali, zamjenjivali ili nasljeđivali, a mogli su 
to činiti jer su bili slobodni. 

Ovi slobodni plemići napadali su često na posjede su- 


sjednog topuskog samostana, zemlju prisvajali sebi, i po- . 


micali određene međe i međašno kamenje. Radi toga je 
često dolazilo do sporova i sudova. Izlazili su na zemljište 


kraljevi izaslanici i suci, određivali ponovno međe, a kriv- 


ce kažnjavali. Sporova je bilo i između samostana u To- 
puskom i samostana u Gori; i njihovi su posjedi graničili. 

Godine 1259. dolazi do spora zbog zemlje između sa- 
mostana u Topuskom i plemića od plemena Rate (filii 

Rate) (7). U tom sporu određuju se ponovno međe i tu 
se spominje most na rijeci Glini i zemljište Motaj (1). 

Kraljev izaslanik, ban primorski i župan zagrebački, 
određuje u Zagrebu, na temelju predočenih dokumenata, ku- 
da ide međa između samostanske zemlje i zemlje Ratinih 
sinova. U njegovoj presudi se, između ostalog, kaže: međa 
(granica) počinje od mosta na Glini, ide po velikom putu, 
sve do Motaja na desnoj strani (... incipit a ponte Glyna 
et vadit per_viam magnam usque ad Motoy in dextra 
parte ...) (7). 

Most je bio negdje uzvodno od sadašnjeg mjesta Gline, 
cesta je išla ovim krajem, a Motaj se zvala ravnica između 
rijeke Gline i rječice Maje. 

I zemljopisna karta iz 17. stoljeća potvrđuje da se ova 
ravnica tako zvala (21). 

Godine 1259. vlasnici su posjeda u Glini sinovi od ple- 
mena Rate, ali se Glina i Glinjani još ne spominju. 

Spomenuti ugovor iz 1284. godine govori već o novim 
vlasnicima i tu se izričito spominje posjed Glina. 

Na takovim posjedima bili su obično seljaci-kmetovi, 
a vlasnici su ih samo povremeno obilazili i stanovali su 
ponekad dosta daleko. U drugim povijesnim izvorima spo- 
minje se ponekad da se određeni posjed prodaje »sa svim 
ljudima na njemu« (cum suis hominibus, filiis quogue ho- 
minum...) (7). Seljacima i nije bilo najvažnije tko je vlas- 
nik zemlje. Bitno je da se mirno i nesmetano živi i radi. 

Vlasnici su Gline 1284. godine Petar, Kojan i Ivan i 
stanuju u Bornovcu. Bornovac je bio tamo gdje je danas 
selo Brnjeuška. Godine 1334. ondje se spominje crkva Sv. 
Križa (62), a kasnije se spominje utvrda Sokolac, čiji se 
temelji i danas vide (20). 

U Glini se 1284. g. spominju šume i ribnjaci. Hrastovih 
šuma bilo je u današnjim jukinačkim poljima, a prostor 
između rijeke Gline i današnjeg sela Viduševca bio je sav 
pod šumom (2). Zato se još i danas neke od tih zemalja 
zovu »krčevine«, jer su šume iskrčene i zemljište pretvo- 
reno u plodna polja. 

Ribnjaci nisu bili uređeni kao danas u mnogim kra- 
jevima. Ovdje su to bili rukavci rijeke Gline ili »jarače« 
kako se i danas zovu. Godine 1211. u darovnici kralja Andrije 

Okolica Gline 1673. g. (detalj Glavačeve karte) 


spominju: se imena takovih ribnjaka, između ostalih Cret 
i Bukovje (Cherneth, Bukouia) (7). Jedna jarača u juki- 
načkom polju i danas se zove Bukovje. 

Spomenuti mlinovi bili su na rijeci Glini. To su bile 
male drvene vodenice uz riječnu obalu. 

Stanovnici Gline (kmetovi) imali su svoje kućice rasute 

po posjedu. Najvjerojatnije uz. rijeku Glinu, gdje nije bilo 
opasnosti od poplave, ili na obroncima brda Joševice i Ko- 
zarice. 
Da li je već u ono vrijeme na tom posjedu bila neka 
drvena utvrda, u koju bi se kmetovi u slučaju opasnosti 
sklonuli i branili sebe i posjed svoga gospodara, ne može 
se sa sigurnošću utvrditi i znati. 

Iza provale Tatara u Hrvatsku, 1240. godine, naveliko 
su se pravile veće ili manje utvrde, jer se uvidjelo da su 
neprijatelji, kod svoga pustošenja, utvrde zaobilazili. 

O drvenoj utvrdi u Glini doznaje .se u 16. stoljeću i 
tada u njoj stanuje i vlasnik Gline (46). 

Prostor gdje se nalazi Glina bilo je lakše braniti jer 
ga okružuju vode rijeke Gline i rječice Maje, a braniti 
treba samo sa jedne strane. 

Godine 1334. u popisu župa i crkava iz ovoga kraja 
spominje se crkva na imanju plemića Bogdeslava. Prema 
redoslijedu u popisu, ova je crkva bila negdje u blizini 
današnje Gline. Smatram da je stajala u Donjem Selištu 
na mjestu zvanom »crkvina«, tamo gdje potok Smrdan utje- 
če u Glinu. Ako je to točno, onda je ovaj Bogdeslav bio 
vlasnik Gline. 

Godine 1360. u jednom se spisu spominje ime župnika 
Martina iz Sračice i kaže se da je on u Sračici ispred Gli- 
njana (cis Glinani) (1). 

Ovo su sve škrti podaci, ali nam potvrđuju postojanje 
Gline i Glinjana. 

Godine 1534. bio je upravitelj samostana u Topuskom 
Petar Keglević (24). Taj plemić dolazi u sukob sa Glinja- 
nima. Porušio je međašne humke u Glinskom Lugu (13). 
Taj lug (šumica) je na onom mjestu koje se danas zove 
Branjenica. Ime je po tome što su se međe između posje- 
da morale često braniti. Spor između Keglevića i Glinjana 
rješavaju tada velikaši Zrinski. (13). 

U to vrijeme spominju se imena glinskih rodova: Haj- 
tići, Klasnići, Perekovići, Tkalčevići, Turkovići i Keglevići, 
koji se također spore s topuskom opatijom sve do provale 
Turaka (33). 

Godine 1563. Glina se spominje kao prikladno mjesto 
za obranu od Turaka i za postavljanje stalne krajiške stra- 
že. Ovaj prijedlog daje general Lenković, zapovjednik Hrvat- 
ske vojne krajine (46). On u svom izvještaju kaže da u 
Glini postoji drvena utvrda (Hilzencastel), da joj je vlas- 
nik Šimun Juršanić i da je prikladna za obranu. Ovu utvrdu 
treba pojačati sa četiri kule (drvena tornja) i u Glini posta- 
viti šest stražara (46). 

Drveni kaštel stajao je na onom mjestu u Glini gdje 
je danas zgrada suda. Iz rijeke Gline bila je, u iskopani 
jarak, napuštena voda koja je okruživala kaštel i otjecala 
u korito stare Maje. Od mjesta gdje je danas klaonica, 
ra ravno prema jugozapadu do rijeke Gline, bio je isko- 
pan duboki jarak u koji je napuštena voda. Prema sjevero- 
zapadu, uz taj jarak, bio je postavljen zemljani nasip po- 
jačan sa drvenim balvanima. Uz ovaj nasip bile su po- 
dignute četiri spomenute drvene kule u koje je postavlje- 
na straža. 

Glina sada postaje krajiško mjesto, a Glinjani krajišnici 
ili graničari. O broju stanovnika u Glini iz tog vremena 
nema podataka. Tako, donekle osigurana, Glina dočekuje 
provale Turaka. 

Krajeve oko Gline Turci često pljačkaju (13). Samu 
Glinu zauzimaju 1592. godine. Iduće godine bilo je nare- 
đeno Rustan-begu da u Glini sagradi utvrdu i na rijeci 
Glini most (13). Međutim, iza sisačke bitke 1593. godine, 
Lenković, Bakač i Đuro Zrinski protjeruju Turke iz glin- 


ske okolice (13). Da li je Rustan-beg izvršio naredbu o - 


izgradnji utvrde i mosta, nije poznato. 

Što je bilo sa Glinjanima možemo. samo predpostaviti. 
Vjerojatno su poubijani, ili odvedeni u tursko ropstvo, ili 
su odavde pobjegli kao i drugi stanovnici ovoga kraja! 

U 17. stoljeću živio je jedno vrijeme kod Gline (u da- 
našnjem Selištu) turski beg iz Bosne po imenu Smrdan-beg 
(Eego Smerdgiak) (21). On je tu obrađivao zemlju. Da li 
su to za njega radili njegovi zemljaci, ili možda novodose- 

ljeni stanovnici hrvatski prebjezi iz Bosne koji u ovaj kraj 
dolaze 1597. godine, nije poznato (13). 

Smrdan-beg morao je brzo napustiti ovaj kraj, jer su 
Turci bili potisnuti preko rijeke Une u današnju Bosnu. 
Od Smrdan-bega ostalo je vjerojatno samo ime potoka, koji 
kod Selišta utječe u Glinu, a zove se Smrdan. 

. U Glinu 1689. godine dolaze novi stanovnici i vojska, i 
Glina opet postaje sastavno mjesto Vojne krajine (46). 


Drugo razdoblje: Od 1689. godine do danas 


> Vojska u Glini 


- Godine 1689. u Glinu se opet vraća vojska. Glina postaje 
jedan od važnijih obrambenih centara novoobnovljene Voj- 
ne krajine o kojoj sada glavnu brigu vode Hrvatski sabor 
i hrvatski ban. Već sam spomenuo da je u to vrijeme Beč 
svom silom želio područje između Kupe i Une pripojiti 
u sastav svojih zemalja. Hrvati su se tomu energično odu- 
prli 2 uspjeli na ovom području održati posebnu vojnu 
granicu koja je nazvana Banska vojna krajina, a kasnije 
Banija. Svi. su ovdašnji stanovnici bili dužni braniti gra- 
nicu i uzdržavati vojsku. Glavni zapovjednik Banske vojne 
krajine je postao hrvatski ban. 

Organizacija je vojske ista kao i prije. U Glini je kape- 
tanija. Sastav je vojske sada malo drugačiji. Tu su voj- 
nici Banske krajine, prebačeni u Glinu iz kupskih utvrda 
u Brkiševini, Pokupskom i drugim, pa novodoseljeni kato- 
lici i pravoslavni. Ima i ponešto stranaca; Austrijanaca 
Čeha i drugih (4). , 

: Vojska je raspoređena i po drugim mjestima, a zapo- 
vjednik je u Glini. 

Glina ostaje kapetanija do 1745. godine. U to vrijeme 
spominju se slijedeći zapovjednici u Glini: 

1. Delišimunović Krištofor Franjo, zapovjednik 1700. g. 
Bio je zapovjednik Kostajnice, a jedno vrijeme i 
čitavog ovoga kraja. Umro je god. 1727. i sahranjen 
u gorskoj crkvi. Uz njega je u istoj grobnici i nje- 
gova uža rodbina (14). 

. Jelačić Gabrijel, zapovjednik Gline 1706. godine. 

. Kamenjan Franjo, vicekomadant Gline. 

Paraminski Petar, zapovjednik Gline 1736. godine. 

Škrlec Gabrijel, vicekomadant Gline 1737. godine. 

. Pogledić Juraj, vicekomadant Gline 1741. godine. 

. Sermage Troilo Petar, vojvoda Gline 1742. godine. 

. Križanić Adam, vojvoda. 

. Jelačić. Wolfgang, vicekomađant Gline 1743—1748. 
godine. 

10. Grličić Fridrik Nikola, vojvoda. 


ONA aoNR 


O brojnom stanju vojske u Glini teško je točno go- 
voriti jer se broj često, po potrebi, mijenjao. Jedan poda- 
tak govori da je 1704. g. na ratište za Mađarsku, iz Gline 
i Zrina, otišlo 300 vojnika (2). Ako ih je za strano ratište 
bilo toliko, onda ih je u Glini sigurno još više ostalo. Go- 
dine 1708. u Glini ima 300 vojnika (4). 

Po potrebi se, i iz drugih mjesta, vojska premješta u 
Glinu. Tako se spominje da je ban Josip Esterhazi (1733— 
—1741. g) premjestio vojništvo iz Sračice u Glinu (13). 

Po ostalim mjestima, u Sračici, Gradcu, Klasniću, Ži- 
rovcu, Stankovcu i drugim, bile su vojne satnije. 

Vojska ima i svoje liječnike, najčešće se spominju 
vojni liječnici kirurzi (15). Ima također i vojne svećenike, 
spominju se katolički i protestantski vojni svećenici (15). 

Godine 1745. osnovane su u Banskoj vojnoj krajini dvije 
banske regimente: I. Banska regimenta sa sjedištem u Glini 
i II. Banska regimenta sa sjedištem u Petrinji (41). U tim 
su mjestima od sada pukovnije. Vojništvo ovih dviju pu- 
kovnija imalo je svoje posebne uniforme i oznake. Glinska 
pukovnija broji tada 4000 pješaka i 600 konjanika (13). U 
Glini je pukovnija sve do ukidanja, odnosno razvojačenja, 
Vojne krajine 1873. godine. Vojska (jedan dio) ostaje u 
Glini do 31. kolovoza 1892. godine, kada sasvim odlazi (13). 


Zapovjednici — pukovnici u Glini: 


. Patačić barun Stjepan, 1750. g. 

. Grof Batyany, 1751. g. 

. Oršić grof Ivan, 1751—1756. g. 

. Zethwitz barun Ivan, 1756—1761. g. 

. Brnjaković barun Simo, 1761—1763. g. 


um 

6. Grličić Fridrik, 1763—1773. g. 

7. Drašković grof pl. Ivan, 1773—1778. g. 

8. Paulić pl. Franjo, 1778—1788. g. 

9. Pejačević grof Antun, 1788—1794. g. 
10. Billek Karlo Fridrik, 1794—1800. g. 
11. Mihaljević pl. Stjepan, 1800—1806. g. 
12. Božić pl. Marko, 1806—1809. g. 

13. Jolly pl. Etienne, 1809—1814. g. 

14. Schmidt pl. Josip, 1814. g. 

15. Nestor Ivan, 1814—1828. g. 

16. Ungerhoffer Josip, 1828—1834. g. 

17. Medin Luka, 1834—1837. g. 

18. Benko vitez pl. Luka, 1837—1842. g. 
19. Jelačić barun pl. Josip, 1842—1848. g. 
20. Jelačić barun pl. Đuro, 1848—1849. g. 

21. Effingshausen vitez pl. Sigismund, 1849—1854. g. 
22. Benko barun pl. Antun, 1854—1858. g. 
23. Lazić Eugen, 1858—1862. g. 

24. Mraović Josip, 1862—1864. g. 

25. Simić pl. Petar, 1864—1865. g. 

26. Bermann pl. Adolf, 1865—1866. g. 
27. Dološćak Đuro, 1866—1868. g. 

28. Makvić Robert, 1868—1872. g. (13). 


od časnika u glinskoj pukovniji poznatiji su: Ivan 
Trnski, hrv. pjesnik, Petar Preradović, hrv. pjesnik, Josip: 
Jelačić, kasniji hrv. ban i Josip Runjanin, kompozitor i prvi 
izvođač kasnije hrv. himne »Lijepa naša domovino«. 

Plaće časnika bile su: komadant 320 forinti, vicekoma- 
dant 200 for. i vojvoda 34 forinta (4). 


Ž Kadetska vojna škola (Kadettenschule) u Glini bila je 
najprije u jednoj zgradi blizu katoličke crkve, gdje je sada 
stambena domska zgrada, a kasnije na onom mjestu gdje 
je sada Dom za preodgoj maloljetnika. 


Vojne utvrde u Glini 


Mnogi se Glinjani danas pitaju otkud toliko kamena 
u Glini, otkud tolike iskopine čvrstih kamenih temelja, otkud 
toliko. toga pod zemljom?! Iz dosadašnjih objavljenih po- 
vijesnih podataka o Glini jedva je bilo moguće stvoriti sliku 


6 81. 


Karta Gline početkom 18. st. (detalj) 


o tome što je sve u Glini nekada postojalo. I ovo što će 
ovdje biti opisano nije sve; puno će toga ostati tajna za- 
uvijek, ali će čitatelji bar donekle dobiti sliku kako je 
Glina do u prošlo stoljeće izgledala. Do sada je bilo koje- 
kakovih prepričavanja i nagađanja o prošlosti Gline, uglav- 
nom manjkavih ili netočnih, 1 

Kada je 1689. godine u Glinu ponovno došla vojska, 
odmah je nastalo pitanje kamo vojsku smjestiti, kako je 
osigurati?! Spomenuo sam da je već i prije turskih pusto- 
šenja Glina imala svoju dobro zamišljenu, i za ondašnje 
mogućnosti dobro ostvarenu, obrambenu utvrdu. 

Jaka turska sila sve je to pregazila i pretvorila, za sli- 
jedećih 100 godina, u ruševine i pustoš. Vode rijeke Gline, 
nanijevši pijesak i mulj, učinile su svoje, a korov i trava 
svoje.“ 

Vojska je 1689. godine došla samo na dobar obrambeni 
položaj, i sve je trebalo uraditi ispočetka. Za prvi smještaj 
vojske, na mjestu bivše utvrde, bile su podignute barake 
od istesanih balvana, a onda se pristupilo postepenom utvr- 
đivanju. Trebalo je dosta sredstava, dosta vremena i dosta 
radne snage. Glavnu brigu vodi Hrvatski sabor i banska 
vojska. Nenadomjestiva je bila i pomoć novih stanovnika 
ovoga kraja. Utvrde su bile potrebne jer su se Turci još 
uvijek zalijetali i prijetili. 

Obrambeni zid — Kao i prije provale Turaka, tako je 
i sada zamišljena i ostvarena obrana Gline. Od današnje 
klaonice ravno prema jugozapadu, prema rijeci Glini, opet 
je pročišćen, proširen i iskopan duboki i široki jarak (ša- 
nac) u koji je napuštena voda. Na taj način bila je Glina 
sa svih strana opkoljena vodom. Iskopana zemlja poslu- 
žila je za novi, jači, obrambeni zid (bedem). Taj je novi 
bedem na početku opet drveni, s obrambenim kulama i 
stražarnicama. Ovaj puta podignuto je pet stražarnica, po 
jedna kod vode Maje i vode Gline, a u međuprostoru još 
tri. Na taj način bili su vojnici i prvi stanovnici Gline 


* sigurniji, i posao je mogao biti usredotočen na osiguranje 


i izgradnju na tako stvorenom »otoku«. Drveni bedem 
ubrzo je zamijenjen zidanim. Kroz bedem su bila dva ulaz- 
na, ili izlazna, puta sa pomičnim drvenim mostovima preko 
jarka i ugrađenim vratima u samom bedemu. Jedan pro- 

laz je bio gdje se danas križaju cesta za Maju i ulica pre- 
ma klaonici i centru. Drugi prolaz je bio gdje ulica Saveza 
boraca izlazi na ulicu Jose Marjanovića (Karlovačku): Sta- 
riji Glinjani još se sjećaju jarka s vodom i mostovima kroz 
današnju ulicu Jose Marjanovića (Karlovačku). Izvan ovoga 
bedema i jarka nije bilo niti jedne kuće. Karlovačka ulica 
također još ne postoji. 

Utvrda — Gdje su danas zgrada suda, zgrada Stanice 
javne sigurnosti i sve okolne zgrade prema današnjem sport- 
skom centru, bila je podignuta vojna utvrda. Teren je 
već bio spreman od prijašnje utvrde, samo je sve trebalo 
proširiti i obnoviti. x 

Prema jednom nacrtu iz Beča, utvrda je trebala biti 


tolika da obuhvati oko 25 raznih objekata (9). Između . 


ostalog, unutar obrambenog jarka i zida, trebali su biti ovi 
objekti: stan pukovnika, stan majora, stan svećenika, vojna 
pisarna, sudnica, gostiona, bolnica, kasarne, stražarnice, 
skladišta za kruh i brašno, civilne kuće, barutana, mlin na 
konjski pogon, crkva i bunar (9). 

Ovaj nacrt nije mogao biti prihvaćen jer bi sve ove 
zgrade zahtjevale prostor od pola kilometra u kvadrat. Gra- 
dilo se prema postojećem stanju na zemljištu. j Jarak (ša- 
nac) je iskopan od rijeke Gline, uz današnje sajmište, oko 
utvrde, sa dva odvoda u rječicu Maju. Taj novi jarak bio 
je nekoliko metara dubok i širok. Dva .su bila izlaza iz 
utvrde sa pomičnim mostovima i stražarnicama: jedan pre- 
ma Jukincu, drugi prema mostu na rijeci Glini, gdje da- 
nas u Glinu izlazi gradski kanal. Od toga drvenog mosta 
vodio je put prema Viduševcu. Na rječici Maji kod Ju- 
kinca bio je drveni pomični most sa stražarnicama 1 obram- 
benim zidom (11). Obrambeni jarak s vodom zahvaćao je 
i jedan dio sadašnjeg parka. Ostaci jarka oko utvrde vide 
se i danas. Jedan pomični drveni most (skela) bio je 
stotinjak metara uzvodno na rijeci Glini, od već spomenutog 
mosta, i treći na istom mjestu gdje je i današnji. Unutar 
obrambenog jarka i zida bilo je podignuto 16 raznih obje- 
kata. Između ostalih i jedna velika kula, zatim barutana 
za koju se kaže da nije prikladna jer je barut u njoj vla- 
žan. Traži se, neka se izgradi nova barutana, a zidar nek se 
pozove iz Kostajnice (4). Ova nova barutana bila je kasnije 

izgrađena na onome mjestu gdje je danas u parku vodo- 
skok. Unutar utvrde bio je i zatvor pod zemljom, utvrđen 
balvanima (4). Godine 1737. na utvrđivanju Unske i Glinske 
granice radi preko 100.000 ljudi (4). 


Hrvatski sabor u Glini — Godine 1737. utvrda je u 
Glini već izgrađena jer se 4. rujna i slijedećih dana u njoj 
održava zasjedanje Hrvatskog sabora. Sabor se održava u 
novosagrađenoj utvrdi u Glini (... in Novo videlicet eiusdem 
nominis Praesidio) (4). Na toj saborskoj sjednici bili su 
prisutni gotovo svi članovi Hrvatskog sabora, a to se vidi 
iz jednog prethodnog zaključka istog sabora gdje se traži 
da oni koji ne dolaze na sjednice sabora budu pozvani na 
odgovornost (4). Na saboru u Glini bilo je raspravljano 
o 20 raznih predmeta od općeg značenja za državu, a do- 
nešeno je isto toliko i zaključaka. Za Glinu i Bansku kra- 
jinu bio je najznačajniji jedanaesti zaključak. Prema tome 
zaključku, Hrvatski sabor traži od cara da jedan predstav- 
nik Hrvatske bude prisutan na mirovnim pregovorima s 
Turcima u Nemirovu (4). 

Godine 1740. unutar utvrde podižu se zidane zgrade. U 
jednoj od njih je i soba za Službu Božju (5). Kasnije su 
zidane zgrade za potrebe vojske podizane i unutar utvrde 
i izvan nje, a neke od njih stoje još i danas. Jedna od njih 
je i zgrada današnjeg financijskog ureda i katastarskog za- 
veda koja je bila u 19. stoljeću stan pukovnika, a Glinjani 
su je zvali »obrstarija«. Prije ove, stan pukovnika je bio 
unutar utvrde.. Istim imenom bio je prozvan i drvored iza 
utvrde kojega su zasadili Francuzi. Još i danas stari Gli- 
njani kažu da idu šetati na »obrstariju«. U istom pravcu, 
prema današnjem parku, bila je najprije još jedna velika 
zgrada, a kasnije je podignut i stan za majora. U majo- 
rovu stanu bila je kasnije škola, na mjestu gdje je danas 
autobusni kolodvor. Sve su ove zgrade bile okružene zi- 
dom čiji se temelji još i danas vide prema sajmištu. Još 
se nekih zgrada sjećaju stari Glinjani. 

Podzemni hodnici — Da ne bi ometali civilne građane 
i zbog sigurnosti, vojnici kopaju i izgrađuju podzemne hod- 
nike za prolaz vojske od utvrde do obrambenog zida. 

Hodnici su izgrađeni od cigle u obliku bolte koja. je 
vezana čvrstim vapnom. Široki su oko 2 metra i isto toliko 

Glinska utvrđa 1790. g. (suvremeni crtež) 


i visoki, tako da se' može kroz njih normalno kretati. Hod- 
nik (rov) se proteže od utvrde, kroz današnju glavnu ulicu 
prema jugoistoku, izlazi ispod utvrđenog zida izvan jarka s 


vodom, a odatle lijevo i desno uz jarak (otprilike u obliku 


slova T). Do spomenute čvrste barutane u sadašnjem parku 
također je bio prilaz iz podzemnog hodnika. Ti hodnici 
stoje i danas, i na njih je djelomično spojena gradska ka- 
nalizacija. Za izgradnju ovih hodnika bile su podignute i 
potrebne krečane i ciglane. Ciglane su bile četiri: jedna 
na mjestu gdje je i danas ciglana, jedna u jukinačkom so- 
kaku, treća kod Turkovića preko mosta uz put za Karlo- 
vac i četvrta uz put kako se iz Crnog Luga ide u Majske 
Poljane. Svaka peć pekla je odjednom 40.000 cigala (4). Ka- 
men su dovozili okolni graničari iz Gore i Sibića. Bilo je 
doveženo nekoliko stotina kubika kamena; 1745. g. dove- 
ženo je 250 kubika (4). Pojedini Glinjani i danas se sjećaju 
kako su nailazili na ostavljeni kreč u zemlji koji se mogao i 
nakon 200 godina dobro upotrijebiti. 


Ostali vojni objekti — Unutar obrambenog zida bilo je 
dosta vojnih objekata. Na prostoru iza katoličke crkve, 
gdje se sada grade kuće, i iza današnjeg sportskog centra, 
bila su vojna vježbališta (Exercierplatz). Takovo vježbalište 
bilo je i na današnjoj jukinačkoj »gmajni« (Gemeinde), ta- 
mo gdje je danas nogometno igralište. Na mjestu gdje je 
danas veterinarska stanica, bila je velika vojna štala, a Gli- 
njani su je kasnije nazivali »šajer«. U Jukincu na »zamba- 
ru« (hambar ili skladište) su bila dva velika skladišta, je- 
dan za barut i jedan za hranu (Pulver — u. Fruchtmaga- 
zin). Na predjelu oko današnje bolnice, i na drugim mjes- 
tima, bili su razni vojni objekti (10). Na mjestu koje se zo- 
ve »stražište«, uz put prema Maji, bio je veliki vojni čar- 
dak (stražarnica). Tu je bio postavljen top i puškarnica. 


U Skeli, kod današnjeg starog mlina, bio je također po- 


dignut čardak. Stražari iz ovih čardaka uspostavljali su u 


slučaju opasnosti zvučne i svjetlosne signale s vojskom u 
Glini. 

Vojno je groblje bilo na onom mjestu gdje je danas 
katoličko groblje, ali su vojnici zakapani i na jukinačkom 
groblju (15). 

Plan Gline 1750. g. (kopija originala) 


Svi vojni objekti, izvan utvrde i izvan bedema, građeni 
su na koncu 18. i početku 19. stoljeća, kad je obrambeni 


zid već rušen. 


Sigurno je da glinske utvrde nisu bile upotrebljene za 
borbu, jer u to vrijeme oko same Gline i nije bilo borba. 
One su vođene uglavnom na granici prema današnjoj Bos- 
ni. Posljednja je bitka bila 10. srpnja 1845. kod Podzvizda 
i Kladuše (13). 

Već kod same izgradnje utvrda, savjetovao je Hrvatski 
sabor neka se građevni materijal pažljivo ugrađuje, »pa ka- 
da Bog dade bolja i sigurnija vremena, da se ovaj mate- 
rijal može upotrijebiti u korisne svrhe« (4). 


Tako je i bilo. Bolja su vremena došla, a materijal je 
ugrađen u mnoge nove zidane zgrade i zidove oko dvorišta. 


Smatram da će ovaj opis, uz priložene karte i crteže, 
dati sliku krajiške Gline u 18. i 19. stoljeću. Prostor mi ne 
dopušta opširniji opis. 


Obnovljeno mjesto i stanovništvo 


Od 1689. godine Glina počinje živjeti novim životom. 
Zbog novih okolnosti ona ima i više naziva: Glina, Arx, Pra- 
esidum, Oppiđum i Varoš. Tri latinska naziva označuju utvr- 
du Gline, a naziv Varoš označuje razliku načina života Gli- 
njana od stanovnika u selima. 


Ako je na koncu 16. i kroz 17. stoljeće i ostalo štogod 
starosjedilaca stanovnika, to je moglo biti samo oko današ- 
njeg sela Joševice, pa dalje prema selu Prijeka u brdima 
i šumama. 


Prvi stanovnici u Glinu, nakon turskih pustošenja, do- 
laze uglavnom kad i vojska, i njihov je život usko vezan uz 
boravak vojske. Radi bolje preglednosti opisujem civilno 
stanovništvo odvojeno. 

U Glinu najprije dolaze katolici iz Primorja, Like i Gor- 
skog Kotara. Na početku 18. stoljeća naseljuju se u Glinu 
postepeno pravoslavni iz Bosne (13). Kasnije, kad Glina po- 
staje sve veći vojni centar, naseljuju se trgovci i zanatlije 
iz raznih krajeva, pa i stranci. S vojnim časnicima dolaze i 
članovi njihovih obitelji, a isto tako i članovi obitelji raznih 
službenika (13). 

Prve stambene kuće bile su gdje su danas ulice Prvo- 
majska, Saveza boraca i Petrinjska. Današnja glavna ulica 
(ul. Žrtava fašizma) bila je dugo vremena nenaseljena. Na- 
selje se postepeno formira u obliku šahovske ploče. Posto- 
jeći prostor zahtjevao je takvu izgradnju. Iza utvrđenog zi- 
da (bedema) Maja-Glina s jarkom i vodom, nije stotinjak 
godina bilo nikakvih kuća. Prostor gdje je današnji park je 
bio nizak i podvodan, pa zato tu na početku nije bilo kuća. 

Na koncu 18. i početku 19. stoljeća, kad je opasnost 
od Turaka bila sve manja, srušen je obrambeni zid, i na- 
staju današnja ulica Jose Marjanovića (Karlovačka) i ulica 
Vasilija Gaćeše (Žirovačka). 

Iza odlaska vojske, naselje se širi u svim pravcima! Ku- 
će su građene prema materijalnim mogućnostima stanov- 
nika. Ispočetka su to male drvene kuće, pa onda veće dr- 
vene (čardaci) i konačno sve veće zidane kuće. Ispočetka 
su stanovnici zaposleni oko utvrđivanja Gline, obrađuju ne- 
što zemlje oko kuće i drže kravu za vlastite potrebe. Kad 
je u Glinu došla vojska u većem broju i članovi njihovih 
obitelji, stanovništvo Gline se također povećava i prilago- 
đuje svoje zanimanje potrebama vojske. : 

Kroz Glinu su isprva bila dva puta. Jedan put dolazio 
je iz pravca Jukinca, prolazio kroz sredinu današnjeg par- 
ka, pa današnjom ulicom Saveza boraca kroz utvrđeni be- 
dem izlazio iz Gline i vodio preko mosta u pravcu Vidušev- 
ca i dalje, a od današnje bolnice u pravcu današnjeg Seliš- 
ta. Drugi put dolazio je od Maje, kod križanja prema klao- 
nici ulazio kroz bedem u Glinu i kod današnje benzinske 
stanice spajao se s onim prvim putem. Između kuća, unu- 
tar utvrda, stvarali su se manji putevi (sokaci). Nakon ru- 
šenja utvrđenog zida i zatrpavanja jarka, postepeno se for- 
miraju današnji glavni putevi i ulice. % 

Za potrebe stanovnika bilo je iskopano nekoliko javnih 
zdenaca (bunara); jedan kod današnjeg centra (ispred tr- 
govine »Kluz«), jedan kod današnje pravoslavne crkve i dva 
u današnjem parku. Za potrebe vojske i stanovnika bilo je 
na rijeci Glini više mlinova. Jedno vrijeme bilo ih je čak se- 
dam uz samo naselje. Bili su to manji mlinovi na splavi 
(Schiffmiihle), pa su se po potrebi mogli premjestiti. Kad 
se naselje proširilo i povećalo, mijenja se cijeli izgled na- 
selja i u njemu se razvija bujan društveni život. ; 

«Glinski park — Današnji glinski park ima također svo- 
ju povijest. Kada je Glina 1689. godine ponovno naseljena, 
na mjestu današnjeg parka bio je nizinski prostor gdje se 


: zadržavala voda. Izgrađivanjem utvrde i kopanjem podzem- 


nih prolaza, taj je prostor postepeno nasipan i povišen. 
Put je, kako sam već napomenuo, vodio od Jukinca 


kroz sredinu današnjeg parka prema današnjoj ulici Sa- 


veza boraca (9). Godine 1769., u jugoistočnom dijelu sadaš- 
njeg parka, bila je izgrađena kapela na čast Sv..Ivanu Ne- 
pomuku. Kapela je na tome mjestu stajala do 1830. godine 


(5). Nakon zaravnavanja zemljišta, na mjestu sadašnjeg par- 


ka, stotinjak godina održava se na tome prostoru robni sa- 
jam i prodaju se živežne namirnice (»ženski plac«, kako 
je kasnije nazvan). Tada se taj prostor nazivao »glinski 
trg«. Jedan zdenac (bunar) bio je preko puta današnje dom- 
ske stambene zgrade, a drugi preko puta stare škole. Ovo- 
ga drugog stariji se Glinjani još sjećaju. Na. karti iz 1841. 
godine vidi se put i dva zdenca na mjestu sadašnjeg parka. 

Godine 1845., kada je veliki dio utvrda već porušen i 
većina jaraka zatrpana, pomaknut je put (ili napravljen no- 
vi) malo prema jugozapadu ispred zgrade današnjeg suda, 
a zasađen je središnji dio. sadašnjeg parka. Platane daje 
zasaditi Josip Jelačić, tadašnji pukovnik u Glini, a kasnije 
iirvatski ban. Godine 1854. do 1858. bio je pukovnik u Glini 
Antun Benko (rodom iz Bajmoka u Bačkoj). On uređuje 
ostatak ovoga prostora, pa u jugoistočnom i sjeverozapad- 
nom dijelu sadašnjeg parka daje načiniti povišene okrugle 
zemljane gredice (rundele) i sadi u njih ruže (19). U isto 


vrijeme između drveća i ruža uređene su staze. Kasnije je 


trg bio ograđen niskom ukrasnom drvenom ogradom, a u 
sredini je podignuta drvena sjenica s klupama za :mjesnu 
glazbu i odmaranje. Od tada ovaj. trg nosi ime »Šetalište 
bana Jelačića«. Bio je određen i plaćen jedan čovjek koji 
je vodio brigu o nasadima i šetalištu. Oko šetališta su bile 
veće zidane zgrade: župna crkva, župni stan, stan pukovni- 
ka (Oberstarija), stan majora (kasnije škola, na mjestu da- 
našnje autobusne stanice); predstojnikov: stan i druge. Sve 
je to sačinjavalo skladnu cjelinu i veoma se lijepo doima- 
lo. Dugo vremena žene su oko bivšeg trga prodavale svoju 
robu jer se nisu lako mogle odviknuti od staroga sajme- 


nog prostora.. Kasnije je umjesto ruža zasađeno drveće. 


Ma. 


Karta Gline 1841. g. (detalj) 


Zdenac je ispred bivše kadetske škole i zatvora zatrpan, a 
onaj ispred stare škole stajao je još dugo vremena. 

Tijekom vremena ovo je šetalište bilo uređivano, ili je 
stajalo zapušteno, a nedavno je ponovno uređeno. Kada je 
šetalište dobilo naziv »glinski park«, nije mi poznato. 

Nedavno je u sredini parka napravljen vodoskok, ure- 
đene su staze, uz njih su postavljeni stupovi s električnom 
rasvjetom, a u središnjem dijelu parka postavljene su bis- 
te (poprsja) narodnih heroja. Sada ovaj park nosi naziv 
»park narodnih heroja«. 

Drvored »dudanu« i drvored »Oberstarija« dao je zasa- 
diti francuski pukovnik Etienne Jolly (Etien Žoli) u vrije- 
me svoga boravka u Glini 1809. do 1814. godine (19). 

Broj kuća i stanovnika — Prvi podatak o broju kuća i 
stanovnika u Glini postoji iz 1771. godine. Tada su u Glini 
bile 53 kuće sa 272 stanovnika (5). X 

Godine 1802. bilo je 769 stanovnika; 423 katolika, i 346 
pravoslavnih (5). 

Godine _ 1890. u Glini je 257 kuća sa 1750 stanovnika. 
Od toga su 124 kuće katoličke, 96 pravoslavnih, 3 kuće Iz- 
raelićana (Židova) i 34 javne (društvene) zgrade. Katolika 
je 1050; stalnih stanovnika 800, činovnika sa obiteljima 120, 
slugu i sluškinja 60, kažnjenika i kaznionskog osoblja 70. 
Pravoslavnih je 670; stalnih stanovnika 540, kaznenika i 
osoblja u kaznioni 130. Izraelićana (Židova) ima 30. Praz- 
nih kućnih brojeva (funduša) ima 38, a 101 stanovnik je 
privremeno otsutan iz Gline. U ovu statistiku nije uračuna- 
ta vojska (13). 

Godine 1901. Glina ima 1680 stanovnika, 1019 katolika, 
616 pravoslavnih, 44 Židova i 1 protestanta (5). 

Godine 1931. je bilo 2315, a 1971. godine 3400 stanov- 
nika (71). 

Zanimanje stanovnika 


Već sam spomenuo čime su se prvi stanovnici u Glini 
bavili. Kada je 1745. godine u Glini nastala pukovnija i 


. broj vojske se povećao, mijenja se, polovicom 18. stoljeća, 


i zanimanje Glinjana. 


Obrt — Godine 1788. već su u Glini osnovane obrtni- 
čke zadruge (cehovi). U jednu takovu zadrugu udružuju se: 

kovači, stolari, kolari, pekari, bravari, remenari i sedlari. 
Slijedeće 1789. godine udružuju se u drugi hordi kroja- 
či i klobučari (13). 

Iz ovoga se jasno vidi da su to zanimanja obrtnika ko- 

ji izrađuju robu za potrebe vojske. Udruženi bili su bolje 
zaštićeni i imali su neke. povlastice. Lakše ostvaruju svoja 
prava i jedni druge pomažu. Svaka zadruga ima i svoja 
pravila, svoju zastavu, za javne proslave i priredbe poseb- 
nu uniformu; a imaju i.svoju društvenu prostoriju. U Glini 
i u okolnim mjestima održavaju se veliki sajmovi, pa i na 
njima obrtnici dobro posluju. Ove dvije zadruge dugo su 
se održale jer 1888..i 1889. godine slave svečano 100-tu go- 
dišnjicu osnutka (13). 
: : Uz spomenute obrtnike, bila su još i slijedeća zanima- 
nja u Glini: mlinari, lončari, pećari,.limari, bačvari, licita- 
ri, brijači, opančari, postolari (čižmari), mesari, krznari, pi- 
lari, puškari, urari, češljari, dimnjačari, sitari, kotlari, ci- 
glari i drugi (13). Svi ovi zanatlije uglavnom rade jedno- 
stavnim alatom, sve se izrađuje ručno, ali svima posao do- 
bro napreduje. 

Jedno vrijeme bila je u Glini i jedna mala »tvornica« 
štapova, bičeva i drvenih sanduka (33). 


Građevinarstvo u Glini nije bilo naročito razvijeno. Zi- 
dara i tesara ima uglavnom po selima (Skela). 

U 20. stoljeću javljaju se i nova zanimanja: željezni- 
čari, električari, a u novije vrijeme radio i automehaničari 
i drugi. 

Razvoj industrijske proizvodnje potiskuje gotovo sve 
zanate, i danas su u Glini još samo krojačka, postolarska i 
remenarska zadruga kao društvene radne organizacije. Ima 
nekoliko i samostalnih zanatlija. 


Poljoprivreda, vinogradarstvo i stočarstvo — Nisu se 
svi stanovnici Gline bavili obrtima, neki se bave i poljo- 
djelstvom, vinogradarstvom i stočarstvom. Bilo je i toga da 
se i obrtnici ujedno bave i ovim djelatnostima. Godine 1886. 
održana je u Glini uspjela velika »regionalna izložba stoke 
i poljoprivrednih proizvoda«! 

Godine 1893. nastala je u Glini opća pometnja, i došlo 
je do protesta stanovnika. Odlazak vojske iz Gline 31. ko- 
lovoza 1892. godine odnio je mnogim stanovnicima glavne 

potrošače. Zato se 8. prosinca 1893. godine održava javni 
protest (miting) u »Narodnoj gostioni« (današnja »Kasina«). 
Stanovnici žale zbog odlaska vojske i traže njen povratak. 
Šalju delegaciju banu neka posreduje. Traže neka Glina po- 
stane sjedište banijske ' am i neka se nika željezni- 
čka pruga (13). 

Od svih ovih zahtjeva nije bilo ništa, osim što je 1903. 
godine proradila pruga Sisak—Karlovac preko Gline. Ni 
šta drugo nije mnogima preostalo nego se vratiti starim 
»isprobanim« zanatima: poljodjelstvu, vinogradarstvu i sto- 
čarstvu. Išlo je to veoma teško, pa su se poneki radi toga 
odselili iz Gline. 

Godine 1930/31. glinska vina dobivaju u Zagrebu na iz- 
ložbi diplome i nagrade za kvalitet. Između ostalih dobiva 
ih Vaso Jakšić iz Gline! ' 


Trgovina i ugostiteljstvo — Glavna trgovina odvija se 
na sajmu i u obrtničkim radionicama. Trgovine mješovite 
robe poslovale su također u Glini (kao i danas)! Bili su 
poznati trgovci: Medur; Peleš, Klešić — Hirschl, Kohn, Ber- 
nad, Scholssberg, Landgraf — Mrgan, Metikoš, Katić, Ti- 
ljak, Žutić i drugi. , 

Danas su trgovine u društvenom vlasništvu. Veće su: 
»Trgopromet«, »Prehrana« i »Slavija«. Svoje trgovine imaju 
u Glini razna poduzeća i tvornice iz Zagreba, Beograda, Bos. 
Novog, Đakova, Varaždina i drugi. 

Ugostitelji i gostioničari uvijek su veoma dobro poslo- 
vali u Glini! Od većih svratišta spominju se: »Oštarija« na 
mjestu bivše bolnice, »Narodna gostiona« (današnja »Kasi- 
na«), »Hotel Janje«, »Svratište banu Jelačiću« i mnoge dru- 
ge gostione i krčme. 

Danas su u Glini hotel »Kasina«, »Lovački dom« na Po- 
glediću, »Motel« kod Branjenice i dosta drugih društvenih 
i privatnih gostiona. 

Danas dosta ljudi i žena radi u tvornicama i u raznim 
drugim poduzećima. Tako u Željezari Sisak, u »Gavriloviću« 
Petrinja, u Pamučnoj predioni u Glini, pogonu željezare za 
izradu radijatorskih spojnica u Glini, na ciglani, pilani, u 
trgovinama i drugdje. Prema podacima iz 1971. godine 40,8 
posto Glinjana se bavi privrednim djelatnostima, a 59,2 po- 
sto uslužnim i ostalim (71). 

Vjere u Glini 


Katolici — Stanovnici u Glini prije borbi s Turcima 
bili su katoličke vjere (5). Ne zna se točno kojoj su župi 
onda pripadali. U blizini su bile crkve u Selištu, Prekopi i 
Bornovcu (današnja Brnjeuška) (62). Jednoj od njih pripa- 
daju katolici iz Gline. Od godine 1698. katolici Gline pripa- 
daju župi Sračica (15). U župskim knjigama župe Sračica, 
od 1710. godine dalje, navode se imena katolika iz Gline 
(15). Godine 1740. bila je jedna soba u zidanoj zgradi u 
glinskoj utvrdi za Službu Božju (5). Godine 1769. bila je 
sagrađena kapela Sv. Ivana Nepomuka u današnjem parku. 
Od 1800. do 1830. god. ova je kapela služila kao župna crk- 
va, jer je župa u Glini osnovana 1800. godine (5). Sadašnja 
župna crkva sagrađena je 1827. godine (13). 


Broj katolika: 1802. god.: 423 — 1890.: 1050 — 1901. 
g.: 1019. Danas: oko 700. 


Pravoslavni — Nakon ratova protiv Turaka, na početku 
18. stoljeća, u Glinu doseljuju stanovnici pravoslavne vje- 
re (46). Godine 1748. spominje se da pravoslavni u Glini 
imaju malu drvenu kapelu među nasipima utvrde (inter val- 
la praesidii) (5). Čini se da je ta kapela bila na onome mje- 
stu u Glini koje se i danas zove »groblje«, a to je na uglu 
Ličke i Šurbatove ulice. Ime toga mjesta upućuje na io 
jer su uz kapele i crkve u ono vrijeme obično bila i grob- 
lja. Mjesto Glina se naglo razvija, a te kapele i groblja na 
zemljopisnoj karti iz 1750. godine nema ucrtane. Groblje 
nije pogotovo moglo opstati na tome mjestu zbog vojske i 


novih doseljenika. Na karti iz 1783. godine ucrtana je kape- 


la Sv. Đurđa na mjestu gdje je današnje pravoslavno grob- 
lje (3). Ova je kapela na početku također bila drvena, a 
kasnije je napravljena zidana. U 2. svjetskom ratu ova je 
kapela stradala, a za ikonostas iz nje. spominje se da je da- 
nas u Majskim Poljanama (57). Godine 1828., odobrenom 
novčanom svotom iz carske blagajne (erar), sagrađena je 
nova velika zidana crkva na čast Bogorodici, na onom mje- 
stu u Glini gdje je danas Spomen dom u ulici Žrtava fa- 
šizma (36). Godine 1870. za ikonostas u toj crkvi poklanja 
car Franjo Josip I. 2000 forinti (19). Godine 1877. spominje 
se da je ikonostas pozlaćivan (57). Godine 1888. karlovački 


96 


vladika (biskup) Teofan Živković posvetio je crkvu i ikono- 
stas (19). U 2. svjetskom ratu ta je crkva srušena. 


Današnja crkva, na čast Bogorodici, dovršena je i po- 
svećena 21. rujna 1963. godine. Posvetu je izvršio karlova- 
čki vladika Simeon Zloković. Ikonostas u ovoj crkvi izra- 
dio je ikonograf Zarić (57). Glavno proštenje (zbor) u ovoj 
crkvi održava se svake godine na blagdan Male Gospe 21. 
rujna. 


Pravoslavna i katolička crkva u Glini 


Imena pravoslavnih svećenika u Glini (poznata samo 
neka): 


Godine 1784. — Ostojić Kiril i Polimac Atanasije. Za 
Ostojića se kaže da je u Glini prota (župnik), a za Polim- 
ca da je iz Gline određen za vjeroučitelja u Petrinji (57). 
Ki Oko 1831. godine spominju se prota Stefan Meandžija i 
njegov nasljednik Maslovara (57). 


7 97 


Oko polovice 19. stoljeća bio je u Glini prota Marko 
Slavnić. Taj je svećenik bio u veoma dobrim odnosima s Jo- 
sipom Jelačićem, tadašnjim pukovnikom u Glini i s Iva- 
nom Trnskim, časnikom. Često su zajedno kartali (30). Pro- 
ta Slavnić je umro u Glini 20. kolovoza 1881. (13). 

Godine 1892. prota je Danilo Prica, a vjeroučitelj Ni- 
kola Ercegovac. Prica je umro 1904. godine (57). 

Prota Nikola Ercegovac službuje u Glini od 1905. .do 
1940. g. Rođen je u Petrinji 1870. g. Bio je vjeroučitelj u 
Glini 13 godina i prota 35 godina. Ovaj je svećenik u bra- 
ku sa suprugom Ljubicom imao šesnaestoro djece (8 muš- 
kih i 8 ženskih). Supruga mu je Ljubica umrla 1916. g., 
kad je najmlađem djetetu bilo svega 5 mjeseci. Prota Erce- 
govac je umro u Beogradu 1945. godine (57). 

Između dva rata u Glini je stanovao ruski svećenik 
Mihajlo Pesocki. Neko je vrijeme službovao u Dragotini. 

Godine 1940. prota je Jovan Lukić, a vjeroučitelj Vo- 
jislav Počuča. Prota je Lukić odselio 1941. godine u Crnu 
Goru (57). ok : 

Poslije rata je u Glini prota Miloš Popović. Službu Bož- 
ju (liturgiju) je služio u crkvenoj kući kod jukinačkog mos- 
ta (Petrinjska ulica). Poznavao je ruski jezik, pa je isti je- 
zik predavao neko vrijeme na glinskoj školi. Godine 1952. 
odselio je u Osijek i tamo je napustio svećeničku službu 
(57). 

Godine 1952. u Glini je prota Nikola Diklić. Njegovom 
brigom i zauzimanjem sagrađena je nova crkva. Umro je 
u Beogradu. ; 
Sadašnji prota Dušan Savurdić je u Glini od 195. go- 
dine. ' 

U vrijeme Vojne krajine je bilo u Glini i vojnih pra- 
voslavnih svećenika. Na koncu 18. stoljeća dolazili su u 
Glinu vjeroučitelji Mraković i Čučković iz Luščana (57). 


Parohijski stan (župni stan) izgorio je u požaru 10.. 


kolovoza 1869. godine. Nije poznato kad je izgrađen sa- 
dašnji stan, a spominje se u popisu glinskih kuća 1893. go- 
dine (13). 

Broj pravoslavnih: 1802. g.: 346 — 1890. g.: 670 — 1901. 
g.: 616. 

Izraelićani (Židovi) — Godine 1830. spominje se u Glini 
»Izraelska vjerska zajednica«, a njen predstavnik prisustvu- 
je blagoslovu katoličke crkve 12. veljače 1830. godine (13). 
Židovi su u Glini bili trgovci, a spominju se prezimena: 
Hirschl, Griinwald, Schlossberg, Landgraf i drugi (13). 

Broj Židova 1890. g.: 3 kuće sa 30 osoba — 1901. g.: 
44 osobe (13). 


Protestanti — Protestanata je u Glini bilo malo. Ono 
šio ih je bilo jesu vojnici. Za njih u 18. stoljeću obavlja 
duhovnu službu vojni kapelan Fructuosus Justian. Spomi- 
nje se da je ovaj vojni kapelan vodio i neke katoličke spro- 
vode u Glini, kada je župnik iz Sračice bio spriječen. Um- 
ro je u Glini 29. ožujka 1789. godine i zakopan je na voj- 
nom groblju (sada katoličko groblje). Sprovod mu je vo- 
dio Juraj Štukić župnik iz Sračice. Godine 1901. spomi- 
nje se samo jedan protestant u Glini (13). 


Vjerskih sekti u Glini nije bilo, a nema ni danas. 

Vjernici svih vjera u Glini uvijek su se dobro slagali. 
Spominje se da se posjećuju o većim blagdanima. Na vjer- 
skim svečanostima i na drugim javnim skupovima uvijek 
su svi na okupu. U zavjetnoj procesiji na blagdan Sv. Flo- 
rijana, iza velikog požara g. 1869., svake godine učestvuje 
gotovo cjelokupno stanovništvo Gline ili »sa strahopoštova- 
njem prate sveti čin sa strane« (13). Kada netko umre, 
zvone zvona sa katoličke i pravoslavne crkve. Mješovite že- 
nidbe su bile tijekom vremena čest slučaj (13). 


Društvena udruženja 


U Glini je uvijek društveni život bio veoma razvijen. 
Do pred 2. svjetski rat postojala su razna vjerska, dobro- 
tvorna, kulturno-prosvjetna i zabavna udruženja. 

Cilj im je bio okupljati članstvo i poticati ih na pobož- 
nost, učestvovati u raznim crkvenim i društvenim svečanos- 
tima, sakupljati dobrovoljne priloge i pomagati od toga si- 
rotinju. Vjerska su društva bila: »Marijina kongregacija« 
ženske mladeži pod zaštitom Sv. Agneze, »Križarsko ses- 
trinstvo«, »Križarsko bratstvo« i »Mali križari« (13). Zatim 
društva: »Hrvatska žena«, »Hrvatska vila« — ovo je druš- 
tvo imalo tamburašku sekciju, kulturno-prosvjetno »Dile- 

tansko društvo« i mješoviti pjevački zbor. Zatim društvo 
»Kolo srpskih sestara«, pa »Prosvjeta«, tamburaško druš- 
tvo »Jelačić«, tamburaški sastav »Vila«, nekoliko društava 
limene glazbe, pa »Hrvatska seljačka zadruga«, razna za- 
natlijska društva kao »Zanatlijsko pomoćničko društvo« u 
Glini i druga. Cilj ovih društava je bio kulturno-prosvjet- 
ne, zabavne i dobrotvorne naravi. 

Poznato je veliko glinsko »Dobrovoljno vatrogasno druš- 
tvo« (DVD). Ovo je društvo osnovano 1878. godine. Zaštitnik 
mu je Sv. Florijan i u zavjetnoj procesiji kroz Glinu na 
blagdan ovoga sveca vatrogasci su uvijek sudjelovali u pu- 
nom broju i na najsvečaniji način. Poznato je bilo svira- 
nje njihove limene glazbe u tijelovskim procesijama, pa na 
Uskrs i Božić u crkvi. Također je mnogima još u sjećanju 
dostojanstvenost i ozbiljnost vatrogasne počasne straže kod 
»Božjeg groba« na Veliki petak. Ovo je društvo uvijek su- 
rađivalo sa glinskim župnicima koji su bili i njegovi po- 
časni članovi. Naročito je puno učinio u moralnom iu 
materijalnom pogledu za ovo društvo glasoviti glinski žup- 
nik Pavao Leber, domaći sin, a kasnije kanonik u Zagrebu. 
Društvo od osnutka ima svoju društvenu zastavu, a novu 
zastavu sa likom Sv. Florijana dobiva društvo 1908. godine. 
Ova je zastava svečano blagoslovljena 6. rujna 1908. godine. 
Bilo je prisutno toliko svijeta da se taj čin nije mogao oba- 
viti za vrijeme sv. mise u crkvi, već nakon toga u današ- 
njem parku. Na koplju te zastave nalaze se čavli (pločice) 
sa imenima darovatelja. Društvo postoji i danas i tijekom 
svoga postojanja pomoglo je mnogima. Kroz društvo je 
prošlo preko 500 članova. Prije dvije godine društvo je 
proslavilo 100-tu godišnjicu osnutka. 

Sportska društva su djelovala pod geslom: »U zdravu 
tijelu zdrav je duh!« 

U Glini su postojala dva društva za teške i lake tje- 
lesne vježbe: »Hrvatski sokol« i »Srpski sokol« i imali su 
svoju zajedničku vježbaonu. Bili su učlanjeni u bivšoj Ju- 
goslaviji u »Jugoslavenski sokolski savez«. 

Nogometni klub u Glini zvao se najprije »GŠK« (Grad- 
ski športski klub), pa onda »Banovac« i »Banija«. Danas 
djeluje pod imenom »Banija« i pod imenom »Banovac«. 

Postojao je i kuglaški klub pod imenom »Jastreb«. Da- 
nas postoje također kuglaški klubovi. . 

Postoje još i »Lovačko društvo«, Sportsko ribolovno 
društvo (SRD »Glina«), streljačko društvo i razne školske i 
društvene sekcije. 

Kulturno umjetničko društvo »Jedinstvo« (KUD »Jedin- 
stvo«) okuplja danas dosta članova i ima razne sekcije. 
Ponovno oživljuje zanimanje za narodnu nošnju i folklor. 

d Pred 2. svjetski rat u realnoj gimnaziji u Glini postoje 
đačka udruženja: »Podmladak crvenog krsta«, »Podmladak 
Jadranske straže« i »Podružnica Ferijalnog saveza«. Danas 
u školama također djeluju razne sekcije. 

Popravni dom ima također svoja udruženja, a nekada 
su imali i limenu glazbu. 
hk ra ima i svoj radio-amaterski klub »Banija« (YU 2 


Školstvo 


Prva škola u Glini otvorena je 1765. godine, a zvala 
se »C.i kr. trivijalna učiona«. Prvi učitelj je bio Ivan Pran- 
del. Škola se nalazila u današnjoj Prvomajskoj ulici na 
mjestu koje se danas zove »školska bašča«. Tu je i bila 
upraviteljeva bašča nakon preseljenja školske zgrade. Prva 
škola je bila u drvenoj kući na kat koja se onda zvala 
čardak kao i druge stambene kuće. 

Godine 1771. učitelj je bio Martin Golub, đaka ima 
101, a uči se njemački, latinski i hrvatski jezik (19). Go- 
dine 1777. škola ima 2 razreda. Godine 1810. u 1. Banskoj 
pukovniji su tri škole: u Glini, Vrginmostu i Malom Grad- 
cu. Glinska škola ima tada 3 razreda sa 4 odjeljenja. Ško- 
lama upravlja »upravno povjerenstvo« koje sačinjavaju sat- 
nik, svećenik i nađučitelj. Do 1818. bio je nadučitelj Emil 
Schaffek. 

Spominju se učitelji: Zajiček, Holzapfel, Frass, Vuković, 
Matić, Begić, Majarović, Mlađenović, Marijan Šuvić, Đuro 
Bobinac i Franjo Diirr. Ovaj posljednji bio je nadučitelj 
(nadzornik) i stanuje u Petrinji (19). 

; Godine 1809. do 1814. u školi se uči francuski jezik (u 
Glini je tada francuska vojska), a učitelji su G&nner i Borde- 
aux (Bordo). 

Godine 1815—1823. bio je pomoćni učitelj Josip Mlađe- 
nović iz Sračice, a 1818—1823. g. i Petar Ponedeljak koji 
je umro u Glini 1884. godine. 


101 


Josip Mlađenović rođen je u Sračici (Maja) 17. ožujka 
1799. god., a umro u Glini 12. rujna 1894. god. u 95. godini 
života, tada kao najstariji učitelj u Hrvatskoj. Već sa 16 
godina postaje Mlađenović u Glini pomoćni učitelj, a to 
je onda bilo moguće jer je bio običaj da odlični đaci budu 
pomoćni učitelji. Mlađenović je bio ukupno 48 godina uči- 
telj: u Glini 25 godina, u Gori 20 godina i u Otočcu 3 go- 
dine (19). 

Godine 1820. Glina dobiva novu školsku zgradu (sadašnja 
stara) kod sadašnjeg parka. Ta je zgrada bila na jedan 
kat. 

Godine 1856. u Glini su 4 razreda, a nađučitelj je Josip 
Mlađenović. Godine 1871. ukida se Vojna krajina, škole pos- 
taju građanske i zovu se »građanske učione«. U Glini je 
iste godine uveden 5. razred i tako redom svake godine do 
8. razreda. Godine 1871—1875. ravnatelj škole u Glini je 
Stjepan Mućan, 1875—1884. Lovro Radičević, 1884—1885. 
Ivan Štangl, a od 1887. g. Savo Diklić. 

Godine 1875. škola ima 213 učenika, a godine 1884. 204 
učenika i 8 učenica. Godine 1879. dograđen je još jedan 
kat i zgrada dobiva današnji izgled. 

Glina tad ima 8 učitelja, 3 učiteljice, katoličkog i pravo- 
slavnog vjeroučitelja. 

Nakon razvojačenja Vojne krajine 1873. g., stan majora 
(na mjestu sadašnje autobusne stanice) je pretvoren u »dje- 
vojačku učionu«. Nastava je od tada odvojeno za dječake, a 
odvojeno za djevojčice. 

Godine 1887. otvorena je u Glini »šegrtska škola«. 

Pravoslavni svećenici drže u crkvi »Srbsku narodnu ško- 
lu«. Ovu školu plaćaju sami roditelji polaznika i ona je 
izdvojena iz šk. direkcije. 

Godine 1890. glinske škole broje 533 učenika. Od toga 
su 342 učenika, 126 učenica i 65 šegrta. 

Već sam prije spomenuo da je u Glini, uza sve nabro- 
jene škole, bila i vojna »kadetska škola« (Kadettenschule) 
(13). 

Imena starih učitelja: Bosiljevac Josip, Deželić Franjo, 
Galović Petar, Perak Mate, Valentić Mile, Verić Adam, Šila- 
vinac (Karla) Vilibald, Banjeglav Budimir, Pestiček Ambroz, 
Kunst Josip, Žagar Milan, Bošković Stjepan, Ševčik Hen- 
rik, Kajba Štefanija, Špehar Rudolf, Klarić Ivan, Pajger, 

Doblitzky Albertina, Petković Anka, Bišćan, Krivačić Milan, 
Pavlović Franjo, ravnatelj, Jakšić Stanko, Lalić Nikola, Ka- 
tić Dragica, Majhen Vladimir, Širola Olga, Janković i Orlo- 
vić. 

Prije 1. svjetskog rata glinske se škole još nazivaju »niža 
pučka škola« i »viša pučka škola«. 


Iza 1. svjetskog rata ostaje »pučka škola«, a ona »viša 
pučka škola« mijenja naziv najprije u »Kr. mala realna 
gimnazija«, pa onda »Državna realna gimnazija« i konačno 
u »Realna gimnazija«. Uporedo postoje u Glini »Državna 
ženska stručna škola« — ova ima niži i viši stupanj. Postoji 
i nadalje »šegrtska škola«. 

Imena nekih učitelja: Kovačić Marija i Kovačić Olga, 
kćerke hrv. pisca Ante Kovačića, Pinotić, Mukić Ljubica, 
Vanjković Janko, Ivčević, Ercegovac Nedeljka i Ercegovac 
Biserka, Semeljetov, Bačak Luka i drugi. 

Na »Realnoj gimnaziji« u Glini na koncu šk. g. 1939/40. 
bila su 364 učenika. Imena profesora i nastavnika: Prof. 
Luka Bačak, ravnatelj, Vukić Marko, Erdeljac Antun, Brako 
Marko, Kozicky-Fidler Aleksandar, Hocjanov Ilija, Filiplić 
Ivan, Špilevoj Jakov, Tomičić Jelena, Vinterhalter Dragica, 
Ladišić Vilma, Tomerlin Branka, Didek Smiljana, Sosić Ivan, 
Buraiović Marija, Žužek Fran, vjeroučitelj, župnik i dekan, 
Lukić Jovan, pravoslavni vjeroučitelj, Faerfel Milka i Barić 


Štefanija (70).. 


Jedno vrijeme bila je u Glini »Partizanska gimnazija«. 

Iza 2. svjetskog rata u Glini je »Gimnazija«, pa »Gim- 
nazija Luka Bačak« koja sada nosi naziv »Centar usmjere- 
nog obrazovanja Luka Bačak«, a tri su usmjerenja: eko- 
nomsko, odgojno-obrazovno i tekstilno. 

Jedno vrijeme bile su: u Glini »Ekonomska škola« i 
»Škola učenika u privredi«. U Glini je danas »Osnovna 
škola Nikola Demonja«. 

Dom za preodgoj maloljetnika ima svoje škole. 

Postoji i predškolska ustanova ili dječji vrtić. 

U obrazovne ustanove može se ubrojiti i »Narodno sve- 
učilište«. 

Do prije 2. svjetskog rata, a neko vrijeme i iza rata, 
na glinskim školama bili su posebni vjeroučitelji, katolički 
i pravoslavni. 

Prvi spomen bolnice u Glini 1788. g. (fotografija originala) 


Glinjanima je još u sjećanju župnik i vjeroučitelj Fra- 
njo Žužek koji je, uz vjeronauk, mnogima pružio pouku o 
raznim vrijednostima. Svi su ga cijenili jer je bio svestra- 
no naobražen, a govorio je pet stranih jezika. 


Bolnica 


Prva bolnica u Glini spominje se 1788. godine. Za tu 
se bolnicu kaže da je »u Selištu iznad Gline« (Xenodohium 
in Selische super Glinam) (15). Ovo što se kaže da je bol- 
nica u Selištu, prema današnjem stanju, izgleda daleko. 
To ne treba gledati u današnjim odnosima. Glina je bila 
onda ograđena zidom i jarkom i Selište se zove prostor 
gdje je danas bolnica. Treba također napomenuti da se 
današnje Selište onda zvalo Radovanci, a Gornje Selište 
Čučković Brdo (15). 

Ova je bolnica stajala na desnoj strani kako se danas 
iz Gline krene za Selište. To je bila prvotno vojna bolnica, 
a tek onda za hitne slučajeve bolesnih okolnih stanovnika 
(19). Godine 1788. spominju se imena vojnika koji su lije- 
čeni u toj bolnici i nakon toga poslani u vojni tabor u 
Skeli (15).. 


Godine 1871. spominje se jedna zgrada na kat (stara bol- 
nica) koja se tada zove »Oštarija« (svratište). Ta je zgrada 
1873. uređena tako da je prizemlje služilo za pisarnu glin- 
ske satnije br. 3, a prvi kat za bolnicu koja se tada naziva 
»Marodehaus« (19). 


Godine 1894. čitava zgrada je ponovno uređena i od 
tada služi za glinsku bolnicu. 


Časne sestre milosrdnice Sv. Vinka Paulskog dolaze u 
glinsku bolnicu 28. prosinca 1894. godine. One njeguju bo- 
lesnike i za njih kuhaju. Rade to »uzorno i hvalevrijedno 
u svakom pogledu« (19). U bolnici je 19. srpnja 1895. jed- 
na soba uređena za kapelicu. U toj kapelici služi se rad- 
nim danom sv. misa za sestre i bolesnike. Sestre ostaju 
i rade u glinskoj bolnici punih 50 godina. Iz bolnice odlaze 
10. I 1944., a iz Gline 30. svibnja 1944. Odlaskom sestara 
iz bolnice prestaje postojati i kapelica. U tih 50 godina 
umrle su u Glini 3 časne sestre i pokopane su na glinskom 
groblju (13). 

Godine 1924. spominje se da glinska bolnica ima 11 soba 
sa 60 bolesnika (36). 

Sadašnja bolnica sagrađena je 1931. godine, a gradili su 
je zidari iz Apatina (13). 

Godine 1853. spominje se liječnik Josip Scheimerz. Go- 
dine 1883., i dalje, liječnici: Dr. Franjo Schwarz, Dr. Slavo 
Maržik. Godine 1896. Dr. Franjo Šulentić (otac Zlatka Šu- 
lentića), a kasnije Dr. Franjo Fillinger, Dr. Milan Begić i 
Dr. Vladimir Vrabčević (13). 

Ljekarna u Glini spominje se 1869. godine i ljekarnik 
Antun Haulik. Ovaj je umro u Glini i zakopan je na glin- 
skom groblju blizu stare kapele (13). 

Godine 1889. kaže se da su u Glini: kotarski, općinski, 
domobranski (vojni) i živinarski (veterinar) liječnici (13). 

Osim bolnice, u Glini su danas zdravstvena stanica i 
ljekarna. U zdravstvenoj stanici rade liječnici opće prakse, 
a u bolnici liječnici specijalisti. Veoma teški bolesnici šalju 
se u sisačku bolnicu, u zagrebačke, ili u druge bolnice. U 
sastavu zdravstvene stanice u Glini je i zubna ambulanta. 
Nekada je u Glini bilo i privatnih liječničkih ordinacija. 

U okolici Gline bilo je ranije pomanjkanje liječnika, 
pa su se ljudi sami >»liječili«. Tako su poznati i seoski 
brijači kao »liječnici«. Oni su ljudima »puštali krv« pre- 
rezivanjem krvne žile na ruci ili na nozi. To se nazivalo 
»barberenje«, a time se valjda liječio visoki tlak! Vadili 
su ljudima i zube i zavijali rane. Ispočetka to čine po- 
tajno (javna tajna), a kasnije im je to bilo dozvoljeno. 
Morali su položiti neku vrst »ispita« (tehnički minimum) 
(13). Pomanjkanje liječničke pomoći bilo je uzrokom mno- 
gih bolesti i čestili smrtnih slučajeva. 


Kazniona — popravilište 


Na onome mjestu gdje je sada stambena zgrada Doma 
za preodgoj, u ulici 7. udarne divizije, bile su nekada dvije 
zgrade. Jedna je bila vojna kadetska škola, a druga je 
služila za vojni zatvor. Kada je Vojna krajina razvojačena, 
1873. godine, u jednu od tih zgrada, u bivši vojni zatvor, 
smještena je glinska kazniona (zatvor). Bilo je tu kažnje- 
nika i do na 20 godina osuđenih. Bavili su se raznim obrti- 
ma i poljodjelstvom. 

Spominje se na koncu 19. stoljeća Josip Hladky, majstor 
kažnjenik, kako popravlja oltare u glinskoj crkvi. Kažnje- 
nici su gradili i ogradu oko crkve, proširivali groblje i po- 
magali građanima u raznim poslovima (prijevoz i drugo). 
Za taj posao dobivali su novčanu naknadu. Župnik je za 
kažnjenike u kaznicni služio sv. misu, i spominje se da 
je njihov odnos prema njemu »dobar i hvalevrijedan« (13). 


. Godine 1891. spominju se Nikola Kovačević i Franjo 
Stipetić kao tamničari u kaznioni. Šeramet Branislav (iz 
Zagreba) kao stolarski poslovođa. Rubić Ivan kao nadstra- 
žar. Tandarić Juraj kao učitelj krojača i Franjo Belas 
kao podvornik. Kazniona je ukinuta 1. svibnja 1891. go- 
dine (13). 

Godine 1902. osnovano je u Glini »Kraljevsko zemalj- 

sko popravilište« za preodgoj maloljetnih osoba. Ustanova 
je smještena u bivšoj vojnoj kadetskoj školi (škola je bila 
kasnije gdje je sada Dom za preodgoj). U toj zgradi bilo 
je oko 60 mlađih maloljetnika, a stariji maloljetnici (do 
20 godina starosti) smješteni su u zgradu bivše kaznione 
koja je popravljena. Kupljeno je 40 rali zemlje na kojoj 
će raditi maloljetnici. »To će biti od velike koristi za po- 
uku u gospodarstvu i obradi zemlje domaćim poljodjel- 
cima koji su u velikom nazatku!« (13). 
; Godine 1908. na zgradu popravilišta podignut je još 
jedan kat, a zgrada stare kaznione je napuštena. Dana 8. 
listopada 1908. godine obavio je svečani blagoslov novo- 
dograđene zgrade glinski župnik Janko Batušić. Prisutni 
su bili: nadzornici, učitelji, upravitelj, kotarski predstojnik, 
predstojnik za pravosuđe i drugi uzvanici. Prisutnim uzva- 
nicima i maloljetnicima održao je župnik prigodni govor. 
Predstavnik za pravosuđe Aranicki zahvalio se župniku i 
naglasio neka se djeca i učitelji pridržavaju svojih vjer- 
skih dužnosti (13). 

U toj ustanovi bile su tijekom vremena razne zanatske 
škole, tako da su mnogi mladići izučili zanate. Neki su, 
nakon otpuštanja, ostajali u Glini i osnivali obitelj. Česte 
puta pomogli su Glinjanima u raznim opasnostima (požari, 
poplave i drugo). 

. Od upravitelja spominju se Coitaš Ljubivoj, Ivčević 
Vjekoslav i drugi. Od učitelja: Žagar Milan, Bosiljević Mi- 

roslav, Romić Fabijan, Rožić Vladimir i drugi. Škrnjug 
Vjekoslav bio je vinogradar, a Juraj Francoić knjigoveža 
(13). 


i 


Danas se ova ustanova zove »Dom za preodgoj malo- 
ljetnikA«. 

Oblasti, uredi, društva i zavodi 1890. godine 


. Kr. kotarska oblast 

. Kr. kotarski sud 

. Zapovjedništvo domobranskog bataljona 

. Porezni ured 

. Financijalna straža 

. Župni i podarhiđakonski ured 

. Parohijalni ured 

. Gospodarski ured 1. Banske imovinske općine 
. Kr. šumarija 

. Poštanski i brzojavni ured 

. Građanska učiona sa 8 razreda i djevojačka učiona 


sa 4 razreda 


. Općinski ured 

. Ljekarna 

. Bolnica 

. Obrtničke zadruge: krojačka, kovačka, opančarska, 


postolarska i poljodjelska 


. Narodna čitaonica (postoji već odavno) 

. Gospodarska podružnica 

. Podružnica crvenog križa 

. Pripomoćno i štedno društvo 

. Učiteljsko društvo 

. Vatrogasno društvo 

. Glazbeno društvo 

. Obrt u kaznioni 

. Knjižnice: oficirska, učiteljska i građanska 


Kotarski predstojnici i općinski načelnici u Glini 


Kotarski predstojnici: 
1. 


Bach Feliks, 1872—1874. g. 


2. Bartsch Karl, 1874—1875. g. 
3. Balley Josip, 1875—1878. g. 


4. Ansion Vilim, 1878—1883. g. 
5. Nolly Ignjat, 1883—1887. g. 
6. Riedl Jaroslav, 1887—1895. g. 
7 

. Kalinić Stevo, 1896. g. 


. Mrkšić Milan, 1896—1902. g. 
9. Spoja Dragutin 
10. Mirković Jovan 


11. Zako 


Načelnici: 


1. Tarbuk Mojsija, 1872—1873. g. 


. Klešić Antun, 1873. g. 


. Sliepčević Gligo, 1874—1875. g. 


. Mavrović Joso, 1875. g. 


. Despot Mato, 1877—1878. g. 
. Milić pl. Niko, 1878—1883. g. 


2 
3 
4 
5. Haulik Antun, 1875—1877. g. 
6 
vi 
8 


. Prainić Stevo, 1883—1885. g. 

9. Radojčević Simo, 1885—1887. g. 
10. Milić pl. Niko, 1887—1889. g. 
11. Šiftar Joso, 1889—1893. g. 

12. Levar Mate, 1893—1899. g. 
14. Abelle Josip 


Prezimena u Glini na prijelazu iz 19. u 20. stoljeće 


Abelle 
Ajdinović 
Andričević 
Antolić 
Antolović 
Anger 
Augustinović 
Aubert 


Babić 
Bačić 
Baglama 
Baćan 
Balkovski 
Bakrač 
Balen 


Bakšić 
Barić 
Batušić 
Basara 
Batinović 
Bašan 
Bartolić 
Bastalić 
Bakarić 
Basarić 
Baždar 
Berberin 
Bedenko 
Bernadh 
Bertić 
Belaj 


Bilić 
Bielić 
Bižal 
Bielopetrović 
Blažević 
Bloudek 
Bolješić 
Božičević 
Bohuš 
Bogunović 
Borota 
Bosiljevac 
Bojanić 
Bobeta 
Brleković 
Brkić ' 


Bražičević 
Brković 
Branković 
Breka 
Brkašić 
Brebrin 
Brachtl 
Buković 
Bućan 
Bukir 
Butorac 
Bukovac 
Budak 


Carić 
Cinder 

Crnković 
Cvetko 
Cvriko 
Cicak 
Chitil 


Ćuk 
Ćuleta 


Čavrak 
Čabicer 
Čelap 
Čiga 

Čik 
Čučković 
Čorak 
Čorić 


Dallo 
Davidović 
Dabac 
Demić 
Dević 
Delak.| 
Detoni 
Dežman 
Despot 
Demerac 
Deželić 
Dikšić 
Dimitrijević 
Djaković 
Dobrenić 
Dokmanović 
Dostal 
Domanić 
Dolovšćak 
Doblitzky 
Drekić 
Drešar 
Drvodelić 
Dukić 

Duždević 
Duran 
Dublat 
Dujmović 
Dmitrović 


Eremija 
Ergetić 
Ercegovac 
Egić 


Falica 
Feketić 
Filipović 
Formanek 
Franschini 
Fran 


Gabac 
Galac 
Galjen 
Garić 
Gajdek 
Gajić 

Galek 
Galović 
Gjurić 
Glavanović 
Glamočlija 
Geldner 
Georgijević 
Gerbac 
Gnjatović 
Gorenc 
Goltner 
Golik 

Grba 
Gregurić 
Grebljanović 
Griinwald 
Gremer 
Gruić 


Grubešić 
Grahovac 
Guba 
Gvojić 


Haulik 
Herceg 
Hećimović 
Hirschl 
Horvatić 


Ivanić 
Ivančević 
Ivezić 
Ivanković 
Išek 


Janković 
Janeković 
Jakšić 
Jarić 
Jednak 
Jesenek 
Jelenić 
Jelenc 
Jesich 
Jović 
Jovičić 
Jochmann 
Juran 
Jurjević 


Kajganić 
Kalanja 
Katić 
Kaurić 
Karakaš 
Kamećak 
Kasunić 
Kaun 
Kačkov 
Keleuva 
Kežman 


Kihalić 
Klobučar 
Klarić 
Klešić 
Klepić 
Klaić 
Knežević 
Končar 
Kohn 
Koželj 
Kovačić 
Kovačević 
Korais 
Kremzir 
Križanić 
Kreštelica 
Krnjajić 
Krnic 
Krebs 
Krivačić 
Krpan 
Krajačić 
Kuhar 
Kučera 
Kukoleča 
Kurbos 
Kurjak 


Lamza 
Lasić 
Laškarin 
Lazić 
Lapčević 
Latinčić 
Langraf 
Levar 
Leber 
Leskovar 
Letić 
Lipak 
Lisnić 
Lieber 


Litter 
Lončar 
Lorenz 
Lukačević 
Lukić 


Markulin 
Majetić 
Macet 
Martić 
Mazinjanin 
Marković 
Mataja 
Maržik 
Matiašić 
Marinović 
Mavrović 
Matijević 
Marjanović 
Mandić 
Malobabić 
Macakanja 
Maraković 
Mareković 
Martinović 
Maljković 
Mann 
Malner 
Marunić 
Manojlović 
Medić 
Metikoš 
Medur 
Milić 
Miklenić 
Mikulčić 
Miljuš 
Mikez 
Mileusnić 
Milojević 
Miletić 
Mikulić 


Mikša 
Mihaljević 
Miščević 
Milašić 
Milenković 
Milčević 
Mlaker 
Mlinarić 
Mlađenović 
Mrkonjić 
Mrgan 
Mučnjak 
Muhović 
Muretić 
Mudrinić 
Mudrovčić 


Naglić 
Nastašić 
Nemačić 
Netjaković 
Niznyansky 
Novak 
Novaković 
Njegovan 


Ogrizović 
Ognjenović 
Oparnica 
Opalić 
Opačić 
Opaić 
Oreščanin 


. Osojnik 


Ostarčević 
Ožegović 


Papež 
Pavičić 
Pavelić 
Pavlović 
Panhans 


Paulić 
Panjan 
Palaić 
Pavleković 
Paić 
Padjen 
Palijan 
Papa 
Pečarić 
Peleš 
Perićak 
Pestiček 
Petrović 
Pekež 
Pengar 
Perak 
Petrak 
Pešut 
Pejanić 
Pin 
Pinotić 
Pievac 
Ponedelek 
Podboj 
Pokopac 
Počuča 
Pokrajac 
Popović 
Pomaj 
Pokupac 
Prpić 
Prosenečki 
Prhlik 
Priedel 
Priljeva 
Prus 
Priistel 
Prpel 
Pust 


Ranković 
Radošević 


Ratković 
Radaković 
Radmanović 
Radančević 
Radojčević 
Radičanin 
Relić 
Rebrača 
Rebić 
Resanović 
Riedel 
Roknić 
Roksandić 
Rosenberg 
Rogulja 
Rozum 
Rokva 
Robić 
Rotter 
Rusan 
Rukavina 


Sabljak 
Samardžija 
Sekulić 
Seda 
Seifert 
Schneider 
Schwarz 
Sebal 
Sedmak 
Silaj 

Simić 
Siber 
Slijepčević 
Smiljanić 
Smolković 
Sočnik 
Spitz 
Srnka 
Stipetić 
Stipić 

Vranješ 


Stepanek Šorl Tviznik ješ 
Stojaković Šporčić Thianić Vrančić 
Stjepanović Špecht Vukšić k 
Stanzer Španić Ugremović Vuj akli ja 
Stakić Španović Ugarak Vu j nović 
Stevanić Špic Ulepić Vučinić “ 
Stojković Šrot Urica Vukasović 
Suhin Štefanac Uzelac Vukelić 
Sužnjević Štefančić Vuks an 
Sućec Štefanc Valentić Vučak 
Suknaić Štolf Valla S s en 
Sunajko Šušnjar Vanjković 
Svoboda Šulentić Vardian Zeko 
Schlossberg Šubarić Verić Zsnonlo 
Schneperger Švajhler Vedriš Zdanić 
Steinburg : Vilić T Zebal 
Tarbuk Vidaković ziban 
Šarić Tiljak Vijuk Zubović 
Šašo Tintor Vila Zeonkosić 
Šafar Tosić Vidoš Zvomrić 
Šantek Topljak Vlašić Zunder 
Šešin Torbica Volek 
Šelepet Tomčić Voj nović Žakula 
Šeperac Todorović Vojvodić Žinić 
Šiftar Trbljanić Vrebac Žigić 
šipuš Trauner Vrbanac Župan 
Širanović Turković Vranješević Župčić 
Škrljac Tumpić Vrbančić Žutić 
Školneković Turkalj Vrabčević Žugaj 
Šoštarić Turek Vranić Žužić 


Franje. 


Razni događaji 


Godine 1776. Glinu je posjetio car Josip, suvladar ca- 
rice Marije Terezije. : 

Godine 1788. u Glini je bio car Josip TI. 

Godine 1807. Glinu je posjetio princ Ljudevit, brat cara 


Iste godine Josip Rembolt, izvrstan mineralog, poklonio 


je princu Ljudevitu uzorke željeza, bakra, srebra, ugljena i 
mramora koje je pronašao u Petrovoj gori. Ovi su uzorci 
u Beču pohvaljeni kao vrijedni i: značajni. 

16. travnja 1816. rodio se u Glini Đuro Augustinović. 
Kasnije postao doktor medicine i službovao kao vojni liječ- 
nik. Bavio se i književnošću i zastupao mišljenje da velika 
slova uopće ne treba pisati jer se i onako izgovaraju kao 
i mala slova! Izdao je 7 knjižica u Beču, Zadru i Milanu. 
U Beču je započeo, a u Rijeci nastavio izdavanje časopisa 
»Vila sinjega morja« (1860—1864. g.). Umro u Zagrebu 1870. 
godine. 

Godine 1835. napisao je Antun Mihanović u Zagrebu 
tekst kasnije hrvatske himne »Lijepa naša domovino«. Go- 
dine 1846. časnik 1. Banske pukovnije u Glini Josip Ru- 
njanin, Vinkovčanin, svira prvi puta na violini, na spo- 
menuti tekst, melodiju iste himne. To je bilo u kući glin- 
skog trgovca Petra Peleša, sada kuća obitelji Jednak u ulici 
Saveza boraca. Kasnije je dugo u Glini bio i klavir na ko- 
jemu je ova melodija svirana. 

Dragojlo Kušlan donosi 25. ožujka 1848. godine u Glinu 
Josipu Jelačiću, pukovniku 1. Banske pukovnije, obavijest 
da je izabran za hrvatskog bana. 

26. travnja 1853. umro je u Glini liječnik Josip Schei- 
merz. Bio je bolestan na oči, pa je svako jutro oči išao 
prati na vrelo ispod Pogledića jer mu je voda iz toga 
vrela pomagala. Po njemu je vrelo prozvano »Šemerčevo 
vrelo«. Kasnije je ovo vrelo prozvano »Vilino vrelo«. Sada 
je zapušteno. 

Ivan Trnski, hrvatski pjesnik, kao časnik 1. Banske 
pukovnije boravio u Maji, Gori, Vrginmostu i Glini. Go- 
dine 1857. kumovao na krštenju Nikoli Škrinjaru, sinu gra- 
ničara Škrinjara iz Joševice. 

Godine 1881. Glinu je posjetio ban Ladislav grof Peja- 
čević. 

Godine 1884. Glinu je posjetio ban Dragutin grof Khuen- 
-Hedervary. 

Ante Kovačić, hrvatski pisac, imao je u Glini svoju advo- 
katsku kancelariju i radio ovdje nekoliko godina. 

Veći požari u Glini — Dana 14. srpnja 1866.: izgorilo 
7 kuća i gospodarske zgrade. Dana 10. kolovoza 1869.: izgo- 
rilo 45 kuća i 56 gospodarskih zgrada. Između ostalih: 
ljekarna, pravoslavni parohijski stan i pošta sa sudbenim 
spisima koji su u njoj bili pohranjeni. Car Franjo Josip I. 
dao za postradale 4000 forinti, a vojno ministarstvo 3000 
forinti. 

Tuča (led) — Dana 20. i 23. srpnja 1857., zahvatila Glinu, 
Maju i Viduševac. 

Dana 22. lipnja 1890. 

Dana 5. srpnja 1891., zahvatila područje od Topuskog 
do Siska. 

Potresi — 1874., 9. studenog 1880., 20. svibnja 1888., 17. 
veljače 1891., 26. lipnja 1893., 15. veljače 1894., 14. travnja 
1895., 8. i 10. listopada 1909. i 29. siječnja 1910. 

Poplave — Dana 20. kolovoza 1874. u današnjem parku 
voda dosegla visinu do 90 centimetara. Godine 1879/80. radi 
obrane od poplave prokopano novo korito rječice Maje do 
. Prekope. 

Godine 1888. u mjesecu svibnju vladala bolest boginja 
(crne kozice). Škola bila zatvorena mjesec dana. 

Godine 1888. i 1889. peronospora uništila glinske vino- 
grade. 

Godine 1890. u mjesecu siječnju vladala velika gripa 
sa glavoboljom. Gotovo nitko nije bio pošteđen. 

Dana 16. svibnja 1890. počeo padati snijeg i padao ne- 
prestano 24 sata. Bili porušeni mnogi krovovi na kućama, 
polomljene voćke i uništeni vinogradi. 

Godine 1890. rođen je u Glini Pjer Križanić. Bio poz- 
nati karikaturist i slikar. Osnovao je i uređivao nekoliko 
listova. Umro u Beogradu 1962. g. 

Godine 1893. rođen je u Glini Zlatko Šulentić. Otac mu 
je ovdje bio liječnik. Zlatko bio umjetnik-slikar. Studirao 
u Zagrebu i Minchenu. Isticao se slikanjem portreta i 
pejsaža. Umro u Zagrebu 1972. godine. 

Dana 29. srpnja 1903. kroz Glinu prvi puta prošao vlak. 

Godine 1915. od općinskih vlasti izašla za Glinu i oko- 
licu zabrana održavanja rastrošnih karmina iza sprovoda 
pokojnika. 

Godine 1924. Glina dobila električnu struju iz vlastite 
»munjare«. ' 

Godine 1931. Glinu je posjetio kralj bivše Jugoslavije 
Aleksandar I. Pokojni župnik Žužek progovorio s njime ne- 
koliko riječi. 

Godine 1952. Glinu je posjetio predsjednik Jugoslavije 
Josip Broz Tito. Dočekalo ga veliko mnoštvo svijeta iz 
cijele Banije. Drugi puta bio je Josip Broz Tito u Glini 
1967. godine. 

Župna crkva u Glini 


TREĆI DIO 


ŽUPA GLINA 


ŽUPA GLINA 


Osnutak i povijest župe 


Župa Glina osnovana je 1800. godine. Sve do tad spa- 
dala je Glina s okolnim selima pod župu u Sračici (Maja). 
Veliki porast stanovništva u samoj Glini u 18 stoljeću i 
udaljenost od župne crkve u Sračici bili su glavni razlozi 
za osnutak glinske župe. Za njen osnutak posebno se za- 
uzimao sračički župnik Martin Maraković. On je postao i 
prvi župnik u Glini. Župa je osnovana odlukom Duhovnog 
Stola iz Zagreba i odlukom vojnih vlasti (5). U župu Glina 
u početku spadaju ova naselja: Glina, Jukinac, Joševica, 
Skela, Selište (od sračičke župe), Prekopa i Kihalac (od 
gorske župe). Osim ioga u župu spadaju i katolici iz Maj- 
skih Poljana. Glinsko Novo Selo odvojeno je od župe Gora 
i pripojeno župi Glina 1. listopada 1952. godine. 

Na početku, pa sve do 1827. godine, župa Glina nije 
imala svoje odgovarajuće župne crkve. U sadašnjem parku 
u Glini bila je 1769. g. sagrađena kapela na čast Sv. Iva- 
nu Nepomuku (5). Ova je kapela od 1800—1830. godine slu- 
žila kao župna crkva u Glini. Groblja župnoga također nije 
bilo do 1803. godine. Pokojnici su zakapani na grobljima 
u Sračici, Jukincu i Skeli, a ponekad i u Dvorišću (15). Još 
dok je Glina s okolnim selima spadala u sračičku župu, 
mnogi katolici iz Gline, Jukinca i Selišta krste svoju djecu 
i u Viduševcu. To je bilo radi udaljenosti od župne crkve 
i radi opasnosti na putu. Od prvih prezimena katolika u 
Glini (samo u Glini) spominju se: Augustinović, Bukovac, 
Cesar, Demerac, Glavanović, Klarić, Kučić, Lipak, Lux, Ma- 
jetić, Marković, Mavrović, Mučnjak, Netjaković, Panežić, Pe- 
jaković, Ponedelek, Rupa, Schneider, Schneperger, Stanić, 
Šafar, Škrljec, Špic, Štefančić, Tacković, Turković, Ulbrich, 
Vranić, Vučić, Vučković, Vuk i druga. 

Već godine 1773. određeno je u kapeli Sv. Ivana Nepo- 
muka godišnje klečanje 6. siječnja svake godine (5). Sada 
je klečanje u župnoj crkvi na dan Sv. Ivana Nepomuka 
16. svibnja svake godine. 

Glavno proštenje (crkveni god) u glinskoj župi je na 
blagdan Sv. Ivana Nepomuka 16. svibnja svake godine. Dru- 
go proštenje je na najbližu nedjelju blagdana Glavosjek 

bu 


Procesija 1900. g. 


Sv. Ivana Krstitelja 29. kolovoza. Narod taj blagdan zove 
Sveti Ivan Glavosjek. Osim ova dva, slave se i blagdani Sve- 
tog Antuna Pustinjaka 17. siječnja i Svetog Antuna Pado- 
vanskog 13. lipnja. Na te dane dolaze u katoličku crkvu i 
pravoslavni vjernici. 

Procesije su se održavale više puta na godinu. Najsve- 
čanije su bile zavjetna procesija na blagdan Sv. Florijana, 
u sjećanju na veliki požar u Glini 10. kolovoza 1869. go- 
dine, i procesija na blagdan Tijelova. Išlo se kroz grad i 
u procesijama je sudjelovalo gotovo cjelokupno stanovniš- 
tvo Gline. 

Korizmena je ispovijed u župnoj crkvi u srijedu pred 
Uskrs, a božićna ispovijed u srijedu pred Božić. 

Vjeronaučna obuka bila je u školama, a za djecu iz 
sela u župnoj crkvi prije nedjeljne sv. mise. Sada se vje- 
ronauk održava u seoskim kapelama, a u Glini u posebnoj 
vjeronaučnoj dvorani. Godine 1967. bila je bivša štala pre- 
tvorena, nakon uređenja, u vjeronaučnu dvoranu. Ova je 
1975. g. srušena, a u dvorištu župnog stana sagrađena je 
nova vjeronaučna dvorana. Tijekom vremena vjersku su 
obuku vršili župnici, posebni vjeroučitelji, kapelani i časna 
sestra. Sada to čini upravitelj župe. 

Kod sv. mise nedjeljom pjevao je u crkvi sav prisutni 
narod ili poseban zbor pjevača. Orguljašku službu obavljao 
je posebni orguljaš, redovito jedan od učitelja, pa kasnije 
časna sestra, a sada opet orguljaš. Na veće blagdane, po- 
sebno na Uskrs, u crkvi je nekad sviralo društvo limene 
glazbe, a činili su to i kod procesija. Na Veliki petak va- 
trogasci su davali počasnu stražu kod »Božjeg groba«. 

Pučke misije, kroz osam dana, prvi puta u župi Glina 
održavali su oci isusovci iz Zagreba godine 1859. Poslije 
su održavane više puta, a posljednje su održane 1963. go- 
đine. Trodnevna duhovna obnova u župi održana je pos- 
ljednji puta 1976. godine. Ovu je obnovu održao otac Vjen- 
ceslav Mihetec, karmelićanin iz Remeta kod Zagreba. 


Sveta Potvrda (krizma) — U župi Glina krizma je bila 
ovim redom: Godine 1804. i 1824. biskup Maksimilijan Vr- 
hovac, 1841. g. biskup Josip Schrott, 1857. g. biskup Ivan 
Kralj, 1864. g. nadbiskup i kardinal Juraj Haulik, 1885. g. 
biskup Franjo Gašparić, 1904. g. biskup Dr. Ivan Krapac, 

Tijelovska procesija 1934. g. 


1921. g. nadbiskup Dr. Antun Bauer, 1928. g. biskup Dr. 
Dominik Premuš, 1936. g. nadbiskup Dr. Alojzije Stepinac, 
1951. g. biskup Dr. Franjo Salis Seewis, 1958. g. nadbiskup 
Dr. Franjo Šeper, 1964. g. nadbiskup Mons. Franjo Kuha- 
rić, 1969. g. Dr. Janko Penić, kanonik, 1974. g. Dr. Mijo 
Škvorc, biskup i 1979. g. Mons. Đuro Pukec, kanonik. 


Časne sestre — Milosrdnice Sv. Vinka Paulskog iz Za- 
greba došle su u Glinu 28. prosinca 1894. godine. U počet- 
ku su došle tri sestre, a starješica im je bila sestra Ange- 
lika. Razlog njihovog dolaska bio je rad u glinskoj bolnici. 
Sestre su se u bolnici i nastanile. Dana 19. srpnja 1895. 
godine blagoslovljena je u bolnici na čast Sv. Josipa mala 
kapelica u jednoj sobi u kojoj je župnik, ili koji drugi sve- 
ćenik, služio radnim danom svetu misu za sestre i boles- 
nike. Nedjeljom i blagdanima sestre su najčešće dolazile u 
župnu crkvu. Sestre iz ove družbe rade u glinskoj bolnici 
50 godina. Njegovale su bolesnike i za njih kuhale. Njiho- 
vim radom svi su bili zadovoljni. Osim rada s bolesnicima, 
sestre su okupljale djevojke, učile ih crkveno pjevanje i 
ručni rad. 

Časne sestre s djevojkama 1932. g. 


Jedno vrijeme u 2. svjetskom ratu imale su sestre ne- 
ku vrst dječjeg vrtića u zgradi sadašnjeg trgovačkog po- 
duzeća u ulici V. Gaćeše. U toj zgradi služila je jedna so- 
ba za kapelicu. Bolnicu u Glini sestre su napustile 10. si- 
ječnja 1944. godine. Tada je ukinuta i kapela u bolnici. Iz 
Gline odlaze 30. svibnja 1944. godine. Neko vrijeme, prije 
odlaska, stanovale su u župnom stanu. U 50 godina, kako 
su ove časne sestre bile u Glini, umrle su tri sestre: s. Ar- 
bana Vlahović 1919. g., s. Rosvita Cigoj 1920. g. i s. Ligo- 
rija Mirt 1943. g. Sve tri su sahranjene na glinskom grob- 
lju, lijevo od bivše kapele u trećem redu. 


Godine 1957. bile su jedno vrijeme u župi časne sestre 
iz kongregacije »Kćeri Božje ljubavi« iz Zagreba. One su 
radile u župi i župniku vodile kućanstvo, ali samo kratko 
vrijeme. 

Godine 1969. došle su u župu Glina časne sestre iz 
kongregacije »Klanjateljice Krvi Kristove« također iz Za- 
greba. One su također nastanjene u župnom stanu, a rade 
u župi. Obično su po. dvije sestre. Brinu se za uređenje 
crkve, obavljaju vjersku pouku za niže razrede osnovne 
škole, obavljaju orguljašku službu, vode crkveno pjevanje 


121 


i obavljaju zvonarsku službu. Upravitelju župe vode kućan- 
stvo i obrađuju mali vrt za potrebe kućanstva. U slobodno 
vrijeme poučavaju djecu u sviranju na harmonici, Zbog 
pomanjkanja podmlatka i potreba svoje provincije, prošle 
godine 1. rujna, otišle su iz župe Glina i ove redovnice. U 
180 godina postojanja župe Glina nije iz ove župe bilo niti 
jedne redovnice!? 


Zaklade — Ljudi plemenita srca uvijek su bili sprem- 
ni pomagati bližnjima i davati materijalna sredstva za uz 
državanje škola, sirotišta, crkava, samostana i raznih do- 
brotvornih ustanova. Tako su u 15. i 16. stoljeću i nastale 
pobožne zaklade: misne i dobrotvorne. Novac od tih zakla- 
da obično je čuvao Kaptol, a kasnije Duhovni Stol. Darova- 
ni novac se davao u zajam uz neznatne kamate, a iz daro- 
vane svote ili od kamata dobivala je dotična ustanova ili 
osoba određenu pomoć. Takovih zaklada imale su i župne 
crkve. 

Uglavnom su ih osnivali biskupi, kanonici, svećenici ili 
pojedini vjernici, a s nakanom da se za ispokoj njihove 
duše služe svete mise ili pomažu dobrotvorne ustanove. Za- 
klade u župi Glina bile su: 


Ana Lux daje 1820. g. zakladu za sebe i supruga Franju, 
mesara u Glini. Tomo Mučnjak, poštar, 1829. g. za sebe i 
roditelje. Iste godine Marija David za sebe, roditelje i obi- 
telj. Matija Kučić, tkalac, 1835. g. za sebe. Mijo Augustino- 
vić, umirovljeni satnik, misnu zakladu za sebe, za obitelj 
i rodbinu. Josip Klemens, kanonik iz Zagreba 1853. g. za 
roditelje, rođake i dobročinitelje. Bara Augustinović iz Gli- 
ne 1837. g. za svoju dušu. Mirko Gregurić, mesar u Glini, 
1840. g. za svoju dušu. Antun Kršić, župnik u Glini, 1842. g. 
za sebe i roditelje. — Zanimljiva je zaklada kardinala Jurja 
Haulika iz 1854. godine. On je ustanovio zakladu za nagra- 
đivanje seoskih zaručnica iz 1. i 2. Banske regimente. Na- 
gradu iz te zaklade dobivale su zaručnice iz pojedinih župa 
po ustaljenom redu svake druge, treće ili četvrte godine, 
već prema tome kako je koja župa došla na red. Iz glinske 
župe bile su nagrađene: 1856. godine Mara Cvietnić, 1859. 
Jela Rukavina, 1860. Mara Šafar, 1862. Jela Crnković, 1874. 
Stana Štajdohar, 1875. Kata Kihalić, 1877. Ana Naglić, 1886. 
Kata Prajdić, 1889. Jaga Štajdohar, i tako redom sve dok 


122 


zaklada nije utrnula. — Antun Vakanović, kanonik iz Za- 
greba, daje 1856. g. zakladu u korist župne crkve u Glini, 
za sebe, roditelje i rodbinu. Elizabeta Paić, udova satnika, 
1858. g. za dušu pokojnog prvog supruga Sime Vuka. — Go- 
dine 1861. dao je kardinal Juraj Haulik zakladu od 6.000 
forinti za siromahe u mjestu Glini, bez obzira na vjerois- 
povijest. Iz te zaklade svake godine dobivalo je u Glini 10 
siromaha određenu novčanu pomoć. — Godine 1862. usta- 
novio je zagrebački biskup Ivan Kralj, prepošt zagrebačkog 
Kaptola, zakladu u korist glinskog dekanata. Iz te zaklade 
služio je dekan svake godine jednu svetu misu za dušu da- 
rovatelja i, osim toga, dobivao još i određenu svotu u go- 
tovom. Iste godine Josip Abelle iz Gline ustanovljuje za- 
kladu za duše svoje prve i druge supruge. Mijo Kos, poljo- 
djelac, 1868. g. za sebe, roditelje Matu i Baru i za sestru 
Jagu. Nikola Žalec, župnik i začasni kanonik, za pok. Katu 
Šefčeg. Godine 1872. Ana Maričić za sebe. Radovan Prera- 
dović (sin Petra Preradovića), činovnik iz Zagreba, 1892. g. 
za pokojnu majku Milku. Josip Novaković, umirovljeni ma- 
jor, 1899. g. za sebe i suprugu Mariju. Godine 1900. Pavao 
Leber, kanonik u Zagrebu, za sebe, pok. oca Ivana, majku 
Barbaru, brata Josipa i sestre Matildu i Magdalenu. Eliza- 
beta Haulik, udova Antuna, apotekara u Glini, 1904. g. za 
njegovu dušu. Mijo Baćan, šumar, 1905. g. za sebe i supru- 
gu Julijanu. Mara Korak iz Joševice, 1906. g. za supruga 
Jurja, za sebe, za roditelje Antuna i Janu, za braću Ivana i 
Jurja i sestre Maru i Jelu. Dr. Ivo Kukolić iz Zagreba, 1907. 
g. za roditelje Pavla i Mariju i za braću Nikolu i Franju. 
Godine 1909. ustanovljuje Pavao Leber, kanonik, zakladu iz 
koje se ima svake godine učlaniti po troje djece (dječaka 
ili djevojčice), koji sa uspjehom završe pučku školu, u knji- 
ževno društvo Sv. Jeronima u Zagrebu. Djeca se biraju iz 
glinske pučke škole. Isti kanonik, godine 1916., pa opet 1919. 
ustanovljuje posebne zaklade u korist župne crkve u Glini. 
Između 1900. g. i 1929. g. bile su još zaklade Prajdić, Tom- 
pić, Kovačević, Duždević i Lorenz. Godine 1919., pred svo- 
ju smrt, ustanovio je kanonik Pavao Leber još jednu zakla- 
du za siromahe u Glini. Iz te zaklade svake godine dobi- 
valo je po 10 siromaha iz Gline određenu pomoć. — Sve su 
te zaklade utrnule kada je došlo do devalvacije. — Godine 
1932. ostavila je Franciska Antolović, udova bilježnika, pola 

drvene kuće župnoj crkvi u Glini, za sebe i pokojnog su- 
pruga. Juraj Bastalić, postolar, ustanovljuje 1951. godine za- 
kladu na svoju nakanu. Godine 1962. Maca Gregurić iz Ju- 
kinca, supruga pokojnog Miška, crkvenog odbornika, pokla- 
nja crkvi zemljište »Tuk« u jukinačkom polju. — Znali su 
dobro svi ovi dobročinitelji u kakovim materijalnim prili- 
kama opstoji župna crkva u Glini, pa su je, na svoju du- 
hovnu i na njenu materijalnu korist, velikodušno pomagali. 
Na taj način stekli su kod Boga zasluge, a u narodu lijepu 
uspomenu. Tko bi ih inače sada spominjao? 

Mijena žiteljstva u župi Glina — Godine 1815. u župi su 
bila ukupno 1242 katolika. Od toga ima Glina 438, Jukinac 
235, Joševica 174, Skela 131, Selište 21, Prekopa 133 i Kiha- 
lac 110 katolika. 

Godine 1824. u župi je ukupno 1541 katolik. 

Godine 1890. župa ima ukupno 2416 katolika. 

Godine 1816. rođeno je 59 djece, a umrla je 91 osoba. 

Godine 1817. rođeno je 64 djece, a umrlo 130 osoba. 

Tih godina vladao je u čitavoj domovini glad, pa i u 
ovome kraju. Uzroci brojne smrtnosti bili su siromaštvo, 
bolesti, pomanjkanje liječničke pomoći ili prekasno javlja- 
nje liječniku i vlažni stanovi. 

Godine 1831. umrla je od bolesti grla 21 osoba. 

Godine 1836. od boginja 13 osoba, a od iste bolesti 1837. 
g. 29 osoba. 

Godine 1880. u kaznioni je umrlo 14 osoba. 

Smrtnost je bila velika naročito kod male djece, iz- 
među poroda i 6. godine života, ali je daleko više djece ro- 
đeno, pa se ukupan broj stanovnika ipak povećao. Tako 
je u župi Glina između 1801. godine i 1890. godine 563 više 
rođeno nego umrlo. 

Godine 1836. rođeno je 129 djece, a umrla je 61 osoba. 

Godine 1885. rođeno je 129 djece, a umrle 64 osobe. 

Trojci su rođeni 1869. g. i 1870. Dvojci veoma često. 

Godine 1843. umrla je Jela Augustinović iz Gline u 108. 
godini života. 

“Godine 1928. u župi je bilo 2700 katolika. 

Danas u župi ima 2200 katolika. 


Statistika u župi Glina u zadnjih 39 godina: 

Godine Broj umrlih Broj krštenih Vjenčano pari 
1941. 84 95 — 
1942. 177 61 — 
1943. 135 64 — 
1944. 89 33 — 
1945. 62 30 — 
1946. 21 19 — 
1947. 24 37 — 
1948. 33 30 8 
1949. 16 34 15 
1950. 24 38 9 
Ukupno: 665 441 32 (u tri godine) 
1951. 19 41 8 
1952. 30 42 8 
1953. 26 32 5 
1954. 25 33 14 
1955. 25 30 7 
1956. 26 36 10 , 
1957. 29 30 11 
1958. 13 41 7 
1959. 19 36 8 
1960. 24 34 8 
Ukupno: 236 385 86 
1961. 20 32 7 
1962. . 26 26 9 
1963. 19 21 4 
1964. 24 28 3 
1965. 23 25 10 
1966. 28 30 13 
1967. 30 23 14 
1968. 21 30 17 
1969. 30 23 12 
1970. 37 22 12 
Ukupno: 264 260 101 

Godine Broj umrlih Broj krštenih Vjenčano pari 
1971. 29 32 15 
1972. 32 41 15 
1973. 21 20 9 
1974. 26 24 l1 
1975. 32 24 7 
1976. 25 33 7 
1977. 21 21 6 
1978. 28 21 9 
1979. 23 21 2 
Ukupno: 243 237 81 
Sveukupno: 1408 1323 300 


Iz ovih je podataka vidljivo da je župa Glina u vjersko- 
-moralnom pogledu negativna. Treba imati na umu da broj- 
ku od 2200, koliko danas broji župa, drže doseljenici. 


Stara župna crkva 


Kada je u Glini god. 1689. osnovana kapetanija, dolazi 
u Glinu redovna banska vojska u većem broju, a iza 1704. 
g. dolazi još više vojske (4). Vojska i časnici bana Josipa 
Esterhazija zahtjevaju da im se u Glini osigura mjesto za 
Službu Božju (5). Unutar utvrde podignuta je jedna zida- 
na zgrada, a u njoj je 1740. godine jedna soba bila odre- 
đena za Službu Božju koju tada obavlja vojni svećenik (5). 
Brzo se uvidjelo da to nije dobro rješenje, pa župnik iz Sra- 
čice prosvjeduje i piše »da nije dostojno služiti svetu mi- 
su u sobi u kojoj se sudi, stanuje i blaguje«, a tu sobu na- 
ziva »bogomoljnica« (5). Nakon mnogih pregovora i prigovo- 
ra, odluči oficirski zbor 1. Banske pukovnije sagraditi u Gli- 
ni kapelicu. Župnik iz Sračice, jer tada Glina još spada pod 
Sračicu, zahtjeva da kapela bude unutar zidina, jer je ka- 
pela u Jukincu daleko i u lošem stanju (5). Odluku o grad- 
nji kapele u Glini nisu oficiri odmah izvršili. Kapela je iz- 
građena 1769. godine. Sagrađena je bila u jugoistočnom di- 
jelu sadašnjeg parka, preko puta sadašnjeg župnog stana i 
pošte. Sveti Ivan Nepomuk mučenik bio je čašćen kao zaš- 

titnik 1. Banske pukovnije, pa je njemu na čast bila podig- 
nuta i ova kapela. Kroničar bilježi da je kapela bila veoma 
ukusno i čvrsto sazidana. Dugačka je 11,5 metara, a široka 
5, metara. Imala je toranj sa dva zvona, velika drvena vra- 
ta i tri prozora. Uz kapelu je bila mala sakristija. Unutar 
kapele bila su tri oltara, sva tri drvena. Glavni je bio sa 


kipom Sv. Ivana Nepomuka i lijepo ukrašenim svetohraniš- 


tem, a naprijed je visila svjetiljka. Pokrajni oltari bili su na 
čast Sedam žalosti Blažene Djevice Marije i na čast Sveto- 
ga Križa. Kapela je imala najpotrebnije stvari za Službu 
Božju. Već od 1773. godine održava se svake godine 6. si- 
ječnja u ovoj kapeli godišnje klečanje. Kada je 1800. go- 
dine u Glini osnovana župa, ova kapela služi za župnu crk- 
vu. Godine 1802. spominje se da su zidovi na kapeli popu- 
cali, jer su slabi temelji, a teren podvodan. Trošnost kape- 
le i povećani broj vjernika zahtjevaju gradnju nove, pros- 
tranije župne crkve (5). 

Godine 1818. Glinu je posjetio car Franjo I., bio je na 
svetoj misi u kapeli i vidio u kakovom je stanju kapela. 
Na molbu župljana već su 1808. godine bila odobrena nov- 
čana sredstva za novu crkvu, ali rat s Napoleonom nije do- 
pustio da se plan ostvari. Sada, kada je sam car vidio sta- 
nje u Glini, požuruje on osobno da se sredstva ponovno 
odobre i da se što prije gradi nova crkva. Sredstva su bila 
odobrena i gradnja je započeta 1824. godine. 

Stara je kapela služila kao župna crkva sve do 1830. 
godine kada je nova (sadašnja) crkva bila konačno dovrše- 
na i blagoslovljena. Iza toga kapela je srušena. Kasnije je 
na tome mjestu bio zasađen ružičnjak, a onda drveće, tako 
da od kapele danas nema ni traga. Iz kapele je jedino sa- 
čuvan drveni kip Svetog Ivana Nepomuka koji se i danas 
čuva u župnoj crkvi. Prvi crkveni tutor u staroj župnoj 
crkvi bio je Nikola Augustinović, a zvonar Martin Majetić 
(5). Prema staroj zemljopisnoj karti, na kojoj je kapela ucr- 
tana (3), vidi se gdje je kapela stajala. Prema opisu može 
se znati kako je izgledala. 


Nova župna crkva 


U drugoj polovici 18. stoljeća mjesto Glina se sve više 
razvija i broj stanovnika se povećava. To je bio jedan od 

Glina 1830. g. (suvremeni crtež) 


glavnih razloga da se godine 1789. odluči kako u Glini treba 
osnovati katoličku župu (5). Župa je osnovana 1800. godi- 
ne, ali župljani, kako sam spomenuo, nisu imali za svoje 
vjerske potrebe odgovarajuću župnu crkvu. Kroz 30 godi- 
na služila je kao župna crkva stara kapela Sv. Ivana Ne- 
pomuka u sadašnjem parku. Zbog njene trošnosti i prema- 
log prostora, odlučeno je kako treba što prije graditi novu 
župnu crkvu. Uslijedile su mnoge molbe i požurivanja, ali 
nije sve išlo tako brzo. Spomenuo sam da su već godine 
1808. bila odobrena novčana sredstva. Svota je iznosila 17.880 
forinti i 34 novčića, a bio je napravljen i nacrt. Rat s Na- 
poleonom omeo je izvođenje plana i tako je izgradnja crkve 
u Glini bila odgođena. Nakon posjete cara Franje I. Glini 
1818. godine, ponovno su odobrena novčana sredstva iz dr- 
žavne blagajne (erar) i nacrt, i gradnja crkve mogla je biti 
započeta. Kamen temeljac bio je postavljen 24. rujna 1824. 
godine. Težak je to bio posao jer se građevni materijal mo- 
rao dovoziti izdaleka i to na zaprežnim vozilima. U ono vri- 
jeme smatrali su važnim u zapisima napomenuti ime darova- 
telja, a ime graditelja se zanemarivalo, pa se tako niti za 
glinsku crkvu ne zna tko joj je graditelj. To se danas po- 
kazuje kao manjak za povijest i za izučavanje crkvenog 
graditeljstva. Iz detalja građevine može se zaključiti tko joj 
je graditelj, ali to ne mora uvijek biti sasvim točno, jer 
su graditelji jedan drugoga ponekad oponašali kod izgrad- 
nje. Prof. Đurđica Cvitanović, iz Zagreba, smatra da je glin- 
sku župnu crkvu gradio majstor Bartol Felbinger (26). Ako 
je to mišljenje točno, a vjerojatno jest, onda se sa pono- 
som može napomenuti da je taj isti majstor izgradio mno- 
ge vrijedne građevine onoga vremena. Između ostalog, nači- 
nio je i jedan od projekata za gradnju prekrasne đakova- 
čke katedrale (26). Velike zasluge za izgradnju glinske žup- 
ne crkve ima tadašnji župnik u Glini Antun Kršić (13). 

Izgradnja glinske župne crkve trajala je tri godine i po- 
sao je bio završen 1827. godine. Troškovi su iznosili 11.589 
forinti i 32 novčića. Novac je dao doznačiti car Franjo iz dr- 
žavne blagajne, a on je postao pokrovitelj novoizgrađene 
glinske župne crkve. Spomenutoj svoti dodao je car i svoj 
osobni dar u iznosu od 3.086 forinti za nabavku crkvenog 
odijela i potrebnih stvari. Iz ove svote nabavljeno je zvono 
teško 9 centi, orgulje, svijećnjaci i drugo (13). 

Crkva je konačno uređena i svečano blagoslovljena na 
carev rođendan 12. veljače 1830. godine. Blagoslov je obavio 
Ivan Kralj, podarhiđakon i župnik iz Pokupskog, kasniji za- 
grebački biskup. Prisutni su bili: Antun Kršić, domaći glin- 
ski župnik, Josip Volović, podarhiđakon i župnik iz Siska, 
Franjo Papeš, župnik iz Jama, župnik Ivan Briglević i žup- 
nik Antun Homotarić iz Lasinje. Kapelani: Josip Schiffer 
iz Gline, Ivan Korać iz Gore i Ladislav Stčrk iz Viduševca 
(13). Crkva je blagoslovljena na čast Svetom Ivanu Nepo- 
.muku, a prisutno je bilo mnoštvo svijeta iz cijele okolice 
kao i predstavnici drugih vjeroispovijesti, gradskog pogla- 
varstva, vojni časnici i vojska. U svečanoj procesiji, prije 
svete mise, prenešen je iz stare župne crkve kip Sv. Ivana 
Nepomuka i postavljen na glavni oltar u novoj župnoj crkvi. 


Ova crkva nije na početku, niti izvana niti iznutra, ima- 
la svoj današnji izgled. Po svom vanjskom izgledu gotovo 
u ničemu se ne razlikuje od ostalih crkava na Baniji iz ono- 
ga vremena, a tada su izgrađene crkve u Topuskom, Maji, 
Viduševcu, Maloj Solini i drugdje. Njena nutrina naprotiv, 
po svojoj ljepoti i sklaanosti, svrstava je u red najljepših 
crkava na Baniji iz početka 19. stoljeća. Tomu doprinose 
svakako neki ljepši detalji kod izgradnje, a najviše sadaš- 
nji glavni oltar. Da bi se mogla dobiti što potpunija slika 
crkve izvana i iznutra, pratimo redom podatke o cjelini i 
o pojedinim detaljima! 3 


Vanjski izgled — Crkva je podignuta istočno od zgra- 
da koje su bile izgrađene na temeljima nekadašnje vojne 
utvrde. Tako je, sa još nekim društvenim i privatnim zgra- 
dama, sa istočne strane zatvarala prostrani nizinski pros- 
tor glinskoga trga, sadašnjeg parka. 

Ispred crkve vodi put od Jukinca prema Maji, a drugi 
kroz sredinu današnjeg parka u Glinu. Kada je 1845. godine 
zasađen sadašnji park i put u Glinu pomaknut malo prema 
jugozapadu, crkva je još više došla do izražaja. 

Njena dužina je 29 metara, a širina 13,60. metara. Na 
jugozapadnom dijelu je glavni ulaz iznad kojega se diže 
toranj crkve. Na sjeveroistočnoj strani je polukružni završ- 
ni zid koji zatvara svetište. Sa sjeverne strane je dozidana 
sakristija s ulaznim vratima i jednim prozorom. S iste su 
strane pokrajna ulazna crkvena vrata. Danje svjetlo ulazi 

u crkvu kroz sedam većih polukružnih, tri mala kružna, je- 
dan obični prozor i kroz ustakljena ulazna vrata. Krovište 
nad lađom je najveće i malo je uzdignuto, dijelom pokri- 
veno crijepom, a dijelom limom. Krovište nad svetištem je 
polukružno, nad sakristijom je spušteno i naslonjeno na zid 
crkve. Nad krovištem su dva manja željezna križa. Na pro- 
čelju crkve, iznad ulaznih vrata s obadvije strane nalaze se 
udubine (niše) u kojima su jedno vrijeme stajali kipovi Sv. 
Cirila i Metoda, slavenskih apostola. Crkva je izvana obo- 
jana svijetlom žuto-bijelom bojom. 


Toranj — Jedan dio tornja je zidan, a nad zidanim di- 
jelom je drvena konstrukcija, u obliku piramide, pokrivena 
limom. Na zidanom dijelu su 4 velika prozora i jedan mali 
prozor, te brojčanici od staroga sata (Zifferblatt). Nad iz- 
duženom kupolom tornja je pozlaćena kugla, a iznad nje 
veliki željezni križ. Toranj nije odmah na početku imao 
svoj današnji izgled. Bio je niži i iznad zidanog dijela nala- 
zio mali krović šatorastog oblika pokriven limom. Iznad 
toga maloga krova bila je postavljena limena jabuka i že- 
ljezni križ. Nije bilo gromobrana, pa je to bio uzrok da je 
toranj često stradavao od groma i nevremena. Prvo ošte- 
ćenje bilo je već 1837. godine. Dana 17. srpnja 1874. godine, 
oko 5 sati popodne, bjesnila ie nad Glinom velika oluja ko- 
ja je srušila s tornja križ i umenu jabuku. Iste godine te- 
sar Lipovšek iz Celja popravio je toranj. Lim je obojen 
crvenom bojom, a postavljen je i munjovod. S ovako nis- 
kim tornjem nisu župljani nikako bili zadovoljni, pa su za- 
jedno sa župnikom 1883. godine zamolili od bana novčanu 
pomoć za veći i ljepši toranj. Nakon nekoliko uzastopnih 
pismenih molbi, otišli su 1886. godine predstavnici župe u 
Zagreb i usmeno zamolili pomoć. Pomoć im je obećana, a 
kasnije i dana, s tim da i župljani dadu svoj doprinos. 


Sredstva su sakupljena, i 1887. godine je raspisan nat- 
ječaj za izvođenje radova. Trebalo je, prema nacrtu, na- 
praviti i postaviti novu drvenu građu u obliku piramide (da- 
našnji izgled), postaviti novi lim na toranj, postaviti lim 
na krovište oko tornja, izraditi i postaviti novi križ i novu 
bakrenu jabuku (ovo dvoje pozlatiti u vatri), napraviti 4 
nova prozora na tornju i obojati crkvu izvana. Sve ove ra- 
dove preuzeo je i izveo poduzetnik iz Gline Mate Levar. Troš- 

Ulazna vrata na glinskoj crkvi 


kove je dijelom snosila vlada, a dijelom općina Glina i op- 
ćina Jukinac. Vjernici nisu bili sasvim zadovoljni novim tor- 
njem, željeli su da bude još viši. Graditeljski ured iz Pe- 
trinje objasnio je ljudima da viši toranj ne bi bio u razmje- 
ru sa zidanim dijelom, pa su se ljudi zadovoljili. Vlada je, 
na molbu crkvenog odbora, poslala iz Zagreba mjernika ko- 
ji je sav posao pregledao i ocijenio da je sve obavljeno u 
najboljem redu. 

Toranj je temeljito popravljen prije 2. svjetskog rata. 
Godine 1976. izmjenjen je dio dotrajale građe i stavljen je 
novi pocinčani lim na toranj i na dio krova crkve. 

Sat — Crkveni sat na tornju uvijek je zadavao brige 
župnicima jer se često kvario i nije pokazivao točno vrije- 
me. Izmjenjena su tri mehanizma sata u tornju. Prvi je 
bio kupljen od škole u Petrinji, a kupili su ga glinski vojni 
časnici. Taj je sat bio malen i njegovi otkucaji nisu se 
čuli ni u najbližoj okolici, a »nalikovao je više sobnom ne- 
go crkvenom satu« (13). Drugi sat poklonila je vojna bla- 
gajna, ali se i taj pokvario, pa su godine 1888. nabavili no- 
vi kod urara Josipa Wittinera u Jastrebarskom. Te godine 
postavljeni su i novi brojčanici. Oni su sada jedini ostaci 
od sata, koji se također kvario, a posve je uništen i odne- 
šen u 2. svjetskom ratu. 

Ulazna vrata — Ova vrata na glinskoj crkvi su pravo 
umjetničko remek-djelo domaćih bravara. Napravljena su i 
postavljena 1914. godine. 

Prije ovih vrata stajala su na ulazu u crkvu masivna 
drvena vrata, za koja župnik piše da su bila »više nalik na 
vrata dućana, a ne crkve!« (13). Da bi ulaz bar donekle 
bio prikladniji, napravljena su 1890. godine sadašnja unu- 
tarnja ustakljena vrata. Godine 1914. poklonio je svojoj rod- 
noj župnoj crkvi sadašnja vrata kanonik Pavao Leber. Na 
molbu župnika Stjepana Huđeka i crkvenog odbora, nacrt 
za nova ulazna crkvena vrata načinio je besplatno graditelj 
Florschiitz iz Zagreba. Vrata su, prema nacrtu, izgradili i 
postavili braća Cvjetko i Franjo Brkić, majstori umjetni- 
čke bravarije iz Gline. Načinjena su iz željeza i imaju s oba- 
dvije strane jednako lice. Ukrasi su na oba krila iz izvuče- 
nog (iskovanog) željeza, a u gornjem polukružnom dijelu 
uloženo je ukrasno staklo. Stručnjaci za povijest umjetno- 
sti već su se više puta pohvalno izrazili o ovim krasnim 

Pogled prema svetištu 


. vratima. Kod postavljanja vrata na njihovo mjesto bilo je 


problema s pcrtalom (dovratak), ali je i to veoma lijepo i 
ukusno izvedeno. U isto vrijeme napravljen je i betonski 
prilaz sa stepenicama na ulazu u crkvu, također darom Pa- 
vla Lebera. 


Kipovi Sv. Ćirila i Metoda — Ovi su kipovi bili postav- 
ljeni na pročelju crkve u udubinama na zidu koje su na- 
pravljene odmah kod izgradnje crkve. Postojala je namjera 
odmah u ove udubine staviti kipove ili naslikati slike, ali se 
io ostvarilo tek 1903. godine. Župnik Janko Batušić naba- 
vio je te godine kipove slavenskih apostola svete braće Ći- 
rila i Metoda. Na blagdan ovih svetaca 5. srpnja, bili su ki- 
povi svečano blagoslovljeni i postavljeni na pročelje crkve. 
U svojoj prigodnoj propovijedi tom zgodom naglasio je 
župnik »kako je te kipove želio postaviti na pogled narodu 
obiju crkava, da bi svojom pojavom neprestano opominja- 
li na jedinstvo Svete Kristove Crkve i vjerel« Tim riječi- 
ma obratio se župnik i velikom broju pravoslavnih prisut- 
nih vjernika koji su uz katolike pratili svečani čin (13). 

Kipovi su nabavljeni u Zagrebu kod majstora Antuna 
Scholza. Bili su izrađeni od mljevenog kamena, ali je ljepivo 
sredstvo bilo veoma loše tako da su se kipovi tijekom vre- 
mena poipuno raspali. Velika je šteta što nisu bili nabav- 
ljeni kipovi iz materijala koji tako brzo ne propada na kiši, 
suncu i hladnoći! Kipovi su nedavno morali biti skinuti, a 
udubine (niše) na zidu čekaju nove kipove svetih slaven- 
skih apostola! 


Ograda — Ograda oko crkve postavljena je tek 1887/88. 
godine. Radove su izvodili zidari iz ondašnje kaznionice. Ka- 
men je dovežen iz Sibića kod Gore. Kod ograđivanja je bi- 
lo nesporazuma s Lovrom Turkovićem koji je imao kuću 
iza crkve i tražio je prolaz na glavni put. Izlaz mu je os- 
tavljen između crkve i kaznione. Metalni dio ograde na- 
bavljen je 1909. godine iz Beča. Šteta je što su metalne šip- 
ke lomljive, pa su, tijekom vremena, a najviše u 2. svjet- 
skom ratu, gotevo sve uništene. Na kamenim stupovima ve- 
likih ulaznih vrata, koja su također uništena, bili su pos- 
tavljeni lampioni (fenjeri) na petrolej. Jedan od njih saču- 
van je do danas. U prostoru oko crkve bile su zasađene li- 
pe, a sada je samo jedna breza lijevo od ulaza. 

Pogled prema koru 


Unutrašnjost crkve — Ljepotu i sklad župne crkve Sv. 
Ivana Nepomuka u Glini uočavamo u njenoj unutrašnjosti. 
Spomenuo sam da se po vanjskom izgledu ova crkva go- 
tovo ni u čemu ne razlikuje od ostalih crkava u Baniji iz 
početka 19. stoljeća. Pogled na cjelinu unutrašnjosti i na 
glavni oltar ostavlja odmah dojam jednostavne uzvišenosti 
i ljepote. 

Prostor pod korom, u kojemu su dva masivna stupa što 
drže kor i toranj, ne zaokuplja pažnju. Svetište i glavni ol- 
tar odmah vuku pogled naprijed. Ukusno i graditeljski pre- 
cizno oblikovani i izvedeni neprekinuti vijenac na svršetku 
zidnih stupova usmjeruje pogled i pažnju prema svetištu. 

»Nevelika župna crkva u Glini po neobično uvjerljivom 
zamahu unutrašnjeg prostora umjetničko je djelo koje je 
mogao izvesti samo graditelj s urođenim sposobnostima i 
osjećajem za proporcije i sažeti ritam dvoranskog prosto- 
ra. Te se kvalitete zahtjevaju u atmosferi crkvenog prosto- 
ra kad nam je na umu odrediti vrijednost baroknog sakral- 
nog objekta« (26). Tako o glinskoj crkvi piše prof. Đurđica 
Cvitanović. 

O ljepoti glinske župne crkve već su se više puta po- 
hvalno izrazili mnogi stručnjaci za umjetnost i graditeljstvo. 
Svatko u njoj osjeća prisutnost religiozne namjene i poticaj 
nadnaravnim i duhovnim vrednotama. Prava je šteta što se 
ova crkva nalazi preblizu gradskoj prometnici, pa česta bu- 
ka remeti takove osjećaje posjetiocima. Skladnost jedno- 
stavnih boja na zidnim plohama, umjesto bivših zidnih sli- 
karija, vratila je unutrašnjosti crkve njenu prvotnu ljepotu. 

Postaje križnog puta, umjetničko remek-djelo drvene 
rezbarije, također se sasvim lijepo i nenametljivo uklapaju 
u cjelinu unutrašnjosti. Električno osvjetljenje načinjeno je 
također veoma dobro. 

U glinskoj župnoj crkvi nema ništa suvišnoga, a opet 
ništa ne manjka i svaka je stvar postavljena na svoje mje- 
sto. 

Nije međutim, odmah na početku bilo tako. Crkva je, 
iza izgradnje, unutra izgledala sasvim siromašno. Glavni je 
oltar bio nizak, naslonjen na zid, i na njega je bio postav- 
ljen neveliki stari kip Sv. Ivana Nepomuka iz bivše kapele 
u parku. Kasnije je kip maknut pa je stavljena slika Sv. 
Ivana, poklon glinskih vojnih časnika. Pokrajni oltari bili 

Glavni oltar Sv. Ivana Nepomuka 


su kao i danas, ali sa sasvim malim slikama. Godine 1873. 
bile su napravljene zidne slikarije koje su popunile prazni- 
nu. Godine 1883. dovežen je iz zagrebačke katedrale sadaš- 
nji glavni oltar koji se veoma lijepo uklopio u svetište cr- 
kve, ali zidne slikarije zaokupljale su pažnju i oltar se gu- 
bio. Nije se mogla odmah uočiti njegova ljepota i veličan- 
stvenost. Tek godine 1934., kada su zidne slikarije prekri- 
vene jednobojno, glavni oltar dolazi do izražaja i domini- 
ra u svetištu i u čitavoj crkvi. 


Glavni oltar — Oltar Svetog Ivana Nepomuka izgrađen 
je 1720. godine za zagrebačku katedralu, troškom kanonika 
i pisca Tome Kovačevića (13). U katedrali je to bio pokraj-. 
ni oltar. Godine 1880. bio je u čitavoj Hrvatskoj veliki po- 
tres koji je znatno oštetio i zagrebačku katedralu. Iza toga 
potresa katedrala je obnovljena, a iz nje su uklonjeni stari 
oltari. Na molbu glinskog župnika Miroslava Matića, poklo- 
nio je zagrebački nadbiskup i kardinal Josip Mihalović ol- 
tar Svetog Ivana Nepomuka župnoj crkvi u Glini. Godine 
1883., mjeseca rujna, oltar je u dijelovima, na kolima pre- 
vežen u Glinu. Poneki oltarni dijelovi bili su kod potresa, 
ai kod prijevoza, neznatno oštećeni. Pozvani su majstori 
iz Zagreba koji su ga popravili i postavili na njegovo sa- 
dašnje mjesto. Jedan mali dio (oko pola metra visok) mo- 
rao je izostati jer je prostor u svetištu glinske crkve bio 
prenizak za ovaj oltar. Taj dio se i sada čuva u crkvi, a na 
oltaru se i ne primjećuje da ga nema. Oltar je sasvim ure- 
đen mjeseca srpnja 1889. godine. Uljepšavanje je učinio Jo- 
sip Hladky, zidar iz glinske kaznione, za svotu od 127 fo- 
rinti i 21 novčić. Troškovi prijevoza, iz Zagreba do Gline, 
iznosili su 273 forinta i 4 novčića. Jedan dio novca sakupili 
su vjernici, a jedan dio je isplaćen iz crkvene blagajne (13). 

Oltar je izgrađen iz crveno-bijelog mramora, a podnož- 
je (stepenice) iz crnog mramora. Reljefni kip Svetog Ivana 
Nepomuka, iz bijelog mramora, smješten je povišeno u sre- 
dinu oltara. Ispod sveca su oblaci, a iznad sveca jedan an- 
ćeo sa križem u rukama i uokolo još nekoliko anđeoskih 
glava. Sve ove likove uokviruje mramorni okvir. Iznad ovo- 
ga okvira, još više povišeno, je lik Majke Božje sa Djete- 
tom Isusom, također okružen oblacima i anđeoskim glava- 
ma. Na gornjem završetku je kip jednog anđela, iz bijelog 
mramora, koji drži palac desne ruke na ustima (znak mu- 

čeničke smrti Sv. Ivana Nep. zbog ispovijedne tajne), a li- 
jevom rukom anđeo drži štit sa natpisom na latinskom je- 
ziku. Natpis je iz Sv. Pisma, a u prijevodu glasi: Za plaću 
mi je Gospod jezik podario: njime ću ga slaviti! (Sirah 51, 
22). 

Sa strane oltara, na povišenim postoljima, stoje kipo- 
vi Sv. Vjenceslava i Sv. Kazimira u naravnoj veličini. Ki- 
povi su izrađeni iz bijelog mramora, a kad ih se pažljivije 
promatra djeluju veoma veličanstveno. Uz reljefni kip Maj- 
ke Božje, s obje strane na postolju u sjedećem položaju, 
su kipovi anđela s raširenim krilima. Kipovi anđela su ta- 
kođer iz bijelog mramora i u naravnoj veličini. Oltarni stol 
(menza) isto je od kamena, ukrašen s prednje strane ka- 
menim pleterom i simbolom sunca u sredini. Da bi se uo- 
čila prava vrijednost i ljepota ovog oltara, treba ga proma- 
trati izbliza. Rješenjem Konzervatorskog Zavoda Hrvatske 
iz Zagreba i Općinskog suda iz Gline oltar je registriran kao 
spomenik kulture. 


Oltar-stol — Prema novim liturgijskim propisima postavljen 
je ispred glavnog oltara Sv. Ivana Nepomuka oltarni stol. 
Ovaj oltar je postavljen zbog toga da svećenik, služeći sve- 
tu misu, bude okrenut prema narodu. Taj oltar nije zauzeo 
veliki prostor u svetištu, jer je nešto manjih dimenzija, a 
dobro se uklapa u jednu cjelinu s glavnim oltarom. Pod- 
nožje ovog oltara je iz kovanog željeza, uzetog dijelom od 
pričesne ograde, a iznad postolja je kamena ploča. Željezni 
dio izradio je Franjo Brkić iz Gline. 


Svetohranište — Na glavnom oltaru Sv. Ivana Nepomu- 
ka je novo svetohranište (tabernakul). Ovo svetohranište po- 
stavljeno je 4. studenog 1979. g. Nacrt je napravio Dr. Antun 
Ivandija, kanonik u Zagrebu. Izrađeno je iz crveno-bijelog 
mramora, a vratašca su iz bakra. Mramorni dio izradio je 
klesar iz Varaždina Božo Martinčević. Dvodjelna vratašca, 
na kojima su simboli pšenice, kalež i grozd, izrađena su u 
galvanizerskoj i kovino-pojasarskoj radionici Franje Fajfe- 
ra u Zagrebu. Svetohranište je dar Josipa Crnkovića, ka- 
nonika u Zagrebu, rodom iz Jukinca, svojoj rodnoj župi i 
crkvi. 

Prije ovog svetohraništa, bilo je na oltaru drveno sveto- 
hranište koje je, po nacrtu arhitkta Bollč-a, izradio stolar 

Budicki u Zagrebu 1883. godine. Sada se ovo svetohranište 
čuva u župnom stanu. 


Oltar Majke Božje — Pokrajni oltar na lijevoj strani u 
lađi crkve podignut je na čast Blaženoj Djevici Mariji. Zi- | 
dan je od opeke, a podnožje je od kamena. Na stolu (men- 
zi) ovog oltara nalazi se drveni ormarić polukružnog oblika 
u kojem se pohranjuje Presveto na Veliki Petak i Subotu. 
Iznad ovog ormarića na zidu je velika slika Blažene Dje- 
vice Marije izrađena na platnu. Sliku je, po nacrtu Mu- 
rilla, izradio u Beču Eugen Ržibek rodom iz Zagreba. Sli- 


Oltar Majke Božje 

ka je nabavljena darom župljana 1890. godine (13). Okvir 
za sliku napravljen je u tadašnjoj glinskoj kaznionici. Lik 
Marije na slici je u naravnoj veličini u sjedećem položaju, 
a na koljenima drži Djevica Dijete Isusa. Oko svetih likova 
je tamna površina iz koje se likovi izrazito ističu. Godine 
1926. sliku je popravljao glinski slikar Baltazar Baždar, 
ali nije uspio, pa je slika time izgubila svoju prvobitnu vri- 
jednost. Sva sreća što nije dirao likove Isusa i Marije! 

Prije ove slike na istom su mjestu, od izgradnje crkve 
pa do 1890. godine, stajale dvije male slike Majke Božje. 
Prva je bila iz vremena izgradnje crkve. Tu su sliku 1859. 
godine skinuli i stavili ispod nebnice u svetištu na desnoj 
strani. Te godine poklonili su oci isusovci, kad su držali mi- 
sije u Glini, novu sliku Majke Božje sa zlatnim okvirom. 
Likovi na ovoj slici su isti kao i na sadašnjoj (vjerojatno 
i po istom nacrtu i od istog majstora). Ova je slika stajala 
iznad oltara do 1890. g., kada je nabavljena sadašnja. Obje 
stare slike čuvaju se u župnom stanu. U staroj kapeli, u 
sadašnjem parku, bio je također oltar Majke Božje, pa je 
zato iu novoj crkvi podignut takav oltar. 

Oltar Svetog Antuna Padovanskog — Ovo je također po- 
krajni oltar u lađi crkve, a nalazi se na desnoj strani. Ol- 
tar je iste građe i oblika kao i oltar Majke Božje. Slika Sv. 
Antuna, ulje na platnu, izrađena je u Beču oko god. 1875., 
a dar je glinskog trgovca Antuna Klešića (13). Okvir je dr- 
veni i po njemu je kasnije izrađen onaj okvir oko slike 
Majke Božje. Okvir oko slike Sv. Antuna popravljao je go- 
dine 1891. glinski stolar Stevo Marković. Slika prikazuje 
Sv. Antuna u naravnoj veličini u klečećem položaju. Svetac 
kleči na klecalu, na kojem je otvorena knjiga, a uzdiže 
ruke prema liku Malog Isusa u oblacima iza otvorenog 
prozora. Isus drži u ruci cvijet ljiljan i pruža ga Svecu. 
Simbol je to evanđeoske čistoće koja je resila dušu Sv. 
Antuna. Oko Isusa je sedam anđeoskih glava, a ispod 
oblaka, koji predstavlja Svečevo viđenje, vidi se dio samo- 
stanske zgrade i vrta u kojem je naslikano govedo. Ovu 
je sliku znatno oštetio slikar Baždar 1926. godine, iako je 
imao namjeru sliku popraviti. 

Ispod slike Sv. Antuna nalazi se na oltaru reljefna sli- 
ka »Usjekovanje« Sv. Ivana Krstitelja. Taj reljef umjetnički 
je izrađen iz drveta u Grodenu u Tirolu, a nabavljen je za 

glinsku crkvu 1892. godine (13). Ispočetka je stajao na 
malom oltaru Sv. Ivana Nepomuka. Na reljefu su izrez- 
bareni likovi Sv. Ivana Krstitelja u tamnici, vojnika koji 
mačem namjerava odsjeći Svečevu glavu, a na vratima tam- 
nice stoji sluškinja sa tanjurom u rukama na koji će pri- 
miti glavu Ivanovu. Reljef je u drvenom ormariću s ustak- 
ljenim vratašcima. 

Prije nego je ovaj oltar blagoslovljen na čast Sv. Antunu, 
na istom je mjestu bio oltar na čast Presvetom “Trojstvu, 
po uzoru na oltar iz stare kapele u sadašnjem parku (13). 


Oltar Sv. Antuna Padovanskog 

Oltarić Sv. Ivana Nepomuka — U župnoj crkvi postoji 
kip Sv. Ivana Nepomuka još iz stare kapele koja je sta- 
jala u sadašnjem glinskom parku. Ovaj kip nabavili su čas- 
nici 1. Banske pukovnije u Glini 1769. godine, Izrađen 
je od drveta i tijekom vremena prilično je oštećen od 
crva. Godine 1830. ovaj je kip u svečanoj procesiji prene- 


Oltarić Sv. Ivana Nepomuka 

šen iz stare kapele u novu župnu crkvu i postavljen na 
glavni oltar. Godine 1889. kip je popravljao majstor iz 
glinske kaznione Josip Hladky. Iste godine ovaj je maj- 
stor napravio posebni drveni oltarić na desnoj strani ispred 
pričesne ograde na kojem je stajao kip Sv. Ivana. Kasnije 
je ovaj oltarić uklonjen, a kip Sv. Ivana stajao je na raz- 
nim mjestima u crkvi. Sada se kip opet nalazi na mjestu 
bivšeg oltarića. Kao postolje služi jedan dio od bivšeg 
oltarića, a iza kipa je na zidu crvena ukrasna svila. 


Ostali kipovi i slike — Osim kipa Sv. Ivana, u crkvi 
još postoje kipovi Srca Isusovog, kip Majke Božje Lurdske, 
kip Uskrslog Krista (Aleluja) i kip Umrlog Krista u »bož- 
jem grobu«. Za božićne jaslice postoje lijepe figure. — 
Osim slika na pokrajnim oltarima, u crkvi ili u župnom 
stanu, čuva se nekoliko starih slika iz crkve ili iz kapela 
na groblju. Nijedna nema naročite umjetničke vrijednosti. 


Grob Isusov — Na lijevoj strani kod ulaza, ispod kora, 
nalazi se prostor za božji grob. Iznad groba je mala spilja 
s već spomenutim kipom Majke Božje Lurdske. Ovaj se 
prostor koristi i za postavljanje božićnih jaslica. 


Krstionica — Odmah kod izgradnje crkve bila je na- 
bavljena krstionica. Stajala je na desnoj strani kod ulaza 
ispred kora. Krstionica je bila dvodjelna. Kameni dio u 
obliku kaleža i nad njim drveni dio s ukrašenim vratima. 
Od te krstionice sad postoji samo kameni dio koji služi 
kod krštenja, a postavljen je na lijevoj strani ispred pri- 
česne ograde. Simbole od željeza iznad sadašnje krstionice 
izradio je bravar iz Gline Franjo Brkić. U zidu je mala 
udubina s vratašcima koja služi za čuvanje krsnih potrep- 
ština. Na ovom mjestu stajala je propovijedaonica na koju 
se dolazilo iz sakristije. 


Pričesna ograda — Pričesna ograda u glinskoj župnoj 
crkvi je umjetničko djelo bravarske radionice Brkić iz Gli- 
ne. Ograda je napravljena 1932. godine. Dio ove ograde 
upotrijebljen je za podnožje novog oltara u svetištu koji 
je postavljen iza liturgijske obnove II. Vatikanskog sabora. 
U sastav pričesne ograde na lijevoj strani ugrađen je u 
isto vrijeme stalak sa podijem (ambon) za propovijedanje 
i čitanje. 

Dvije ispovijedaoni.e — Nabavljene su 1828. godine, a 
načinjene su iz tvrdog hrastovog drveta. Jedna je zadržala 
svoj prvoini oblik s klecalima za pokornike izvan kabine 
za svećenika, dok su na drugoj nedavno dograđene kabine 
za pokornike s ustakljenim vratima. 


Klupe — Ove su crkvene klupe nabavljene također 
1828. godine. Izrađene su od hrastovine i još danas služe 
svojoj svrsi, a ima ih po 12 na svakoj strani u lađi crkve. 
Osim ovih, postoje još i 4 manje klupe koje su nekad 
stajale u svetištu. 


Tarcirani pod — Na početku je crkva bila popločena 
ciglama. Župnik Kasun nabavio je i dao postaviti sadaš- 
nje taraco pločice 1867. godine. Pločice su dvovrsne u ne- 
koliko boja, a nabavljene su iz Beča. Do danas su ove 
pločice sasvim dobro očuvane. x. 


Detalji križnog puta 

Križni put — Veoma rijetko umjetničko djelo drvo- 
rezbarije, u cijeloj Hrvatskoj, su postaje križnoga puta u 
glinskoj župnoj crkvi. Postaje su izrađene u radionici 
Hohnjec u Celju. Za župnu crkvu u Glini nabavio ih je 
župnik Franjo Žužek. Križni put je svečano blagoslovio 
otac Jukundo Jug, superior franjevačkog samostana iz Čun- 
tića, 16. svibnja 1940. godine. Svih 14 postaja križnog puta 
izrezbareno je iz lipovog drveta i obojano prirodnim bo- 
jama. Veoma se lijepo uklapaju u unutrašnjost crkve i 
daju joj svečaniji izgled. Velika je šteta što ove figure 
nagriza crv. Pokušalo se već nekoliko puta spriječiti pro- 
padanje, ali se postiže samo djelomičan uspjeh. Po dvije 
električne sijalice ispod svake postaje nisu baš najpriklad- 
nije rješenje. Prije ovog umjetničkog križnog puta, stajale 
su na zidu slike križnog puta. 

Kamene posuđe za blagoslovljenu vođu — Dvije ka- 
mene posude postavljene su s lijeve i desne strane ispred 
stupova pod korom, a jedna je ugrađena u zid kod po- 
krajnih vrata. Posude potječu iz 1828. godine. Posuda na 
desnoj strani kod ulaza uništena je od granate u 2. svjet- 
skom ratu i sad stoji samo dio postolja. Na to mjesto 
nedavno je postavljena posuda za blagoslovljenu vodu, iz 
kositra, koju je župnoj crkvi u Glini poklonio sin Petra 
Preradovića Radovan. — Iznad ovih posuda, na stupovima 
koji drže kor, stoje metalne kasice za milostinju izrađene 
u obliku žira. Ove je kasice 1934. godine izradio Cvjetko 
Brkić iz Gline. 

Zastave — U crkvi je nekad bilo više zastava, a nošene 
su prigodom procesija i raznih crkvenih svečanosti. Spo- 
minje se 7 zastava obrtničkih društava i zadruga iz 1788/79. 
godine, vojničke zastave i zastava Marijine kongregacije. 
Sačuvana je, prilično oštećena, zastava glinskog obrtničkog 
»Pomoćničkog društva«. Zastava Marijine kongregacije iz 
1913. godine sasvim je sačuvana i nalazi se u župnoj crkvi. 
Po narudžbi vjeroučitelja Dr. Franje Šimečki i glinske kon- 
gregacije, izradile su je časne sestre milosrdnice u Zagrebu. 
Zastava je svilena, na jednoj je strani lik Bezgrešne, a na 
drugoj Srce Isusovo. Jedna vojnička zastava potjecala je 
iz 1850. godine. U crkvi je stajala iza razvojačenja Vojne 
krajine 1873. g., a oko 1930. g. predana je na čuvanje društvu 
»Hrv. Zmaja« u Ozalj. Ne zna se kamo je kasnije dospjela?! 

Pogled prema svetištu 1900. g. 


Slikarije — Za župnika Matića 1873. godine crkva je 
bila oslikana iznutra. Bilo je više slika, a izradio ih je 
slikar Miroslav Schumann. U svetištu na svodu bile su slika 
Zadnje Večere i četiriju evanđelista, nad vratima sakristije 
slika Sv. Ivana Krstitelja, a iznad nebnice na desnoj strani 
Glavosjek Sv. Ivana Krstitelja. U lađi crkve bilo je nasli- 
kano više prizora iz Isusovog života i likovi svetaca. Svod 
cikve bio je obojen plavom bojom sa žutim zvijezdama. 
Sve ove slikarije dao je, 1934. godine, prekriti župnik Žužek, 
a zidovi su obojani jednobojno. Radove su izveli braća 
Pleško iz Zagreba. Oni su na luku svoda ispred svetišta 
naslikali u sredini Janje Božje na knjizi sa sedam pečata. 
Oko janjeta su bile anđeoske glave, s lijeve strane dva 
muškarca u klečećem položaju, a s desne strane likovi žena. 
Na lijevoj strani istoga luka je slika pelikana, a na desnoj 
košarica s kruhom i ribama. Ovi su simboli ostali i iza 
zadnjeg bojanja 1968. godine. Crkva ima sad opet prvobitni 
izgled. 


Rasvjeta — Tijekom vremena rasvjeta je u crkvi rije- 
šavana na razne načine. Godine 1828. darovali su crkvi glin- 
ski obrtnici dva lijepa staklena lustera priređena za svije- 
će. Ti su lusteri brzo bili oštećeni, pa je 1849. g. od ta 
dva napravljen jedan luster sa 12 svijeća. Pred glavnim 
oltarom bila je jedna veća svjetiljka, a pred pokrajnim 
oltarima po jedna manja. Ove svjetiljke su visjele na lan- 
cima iz stropa crkve. Godine 1873. nabavljeno je još 10 
zidnih lampi na petrolej. Stari luster je tijekom vremena 
bio oštećen, pa je 1911. g. kod firme Heindl u Beču na- 
bavljen novi luster sa 24 svijeće. Ovaj je izrađen od fine 
legure i pozlaćen. Dvije godine. kasnije nabavljen je još 
jedan luster xa 30 svijeća kod iste firme i od istog mate- 
rijala. Ta dva lustera su i danas u crkvi, samo što su 1928. 
godine prerađeni za električne žarulje. Osim lustera i lam- 
pi, bilo je u crkvi i deset lampiona na držalima koje su 
nabavili glinski cehovi. Neke od starih svjetiljaka saču- 
vane su do danas. Godine 1926. uvedena je u crkvu električ- 
na struja, a žice su bile postavljene iznad žbuke po zido- 
vima. Kasnije je postavljena nova električna instalacija 
pod žbuku, i postavljeni: su odgovarajući električni rasvjetni 
elementi. : id , : 


149 


Pogled prema svetištu 1960. g. 


Godine 1828., iz sredstava koja je doznačio car Franjo, 
nabavljeno je 14 posrebrenih svijećnjaka za oltare. Neki od 
njih sačuvani su još i danas. Svijećnjaci su raspoređeni 
po oltarima. 


Sakristija — Na lijevoj strani svetišta nalazi se sakris- 
tija. Prostrana je i u njoj se nalaze dva ormara za. čuva- 

nje crkvenih stvari. Veći ormar je iz 1828. godine. Svod 
sakristije zidan je u obliku kube. Pristupno zvonce kod 
sakristijskih vrata poklonila je 1886. godine Marija Bižal 
iz Gline. 


Crkveno odijelo, posuđe i knjige — Crkva posjeduje 
sve potrebne stvari za Službu Božju. Odijela ima starog 
klasičnog kroja i novog »boromejskog« kroja. Posuđe je 
također klasične forme. Većina odijela i posuđa dar su 
velikog dobročinitelja glinske crkve Pavla Lebera. Oltarnika 
ima starijih rađenih rukom i darovanih od vjernika, a nešto 
i novijih koje su izradile časne sestre. Stare misne knjige 
su također djelomično sačuvane. Najstariji je latinski misal 
iz 1721. godine (te godine je štampan). Naročitu religioznu 
i povijesnu vrijednost ima moćnik u obliku male pokaznice 
(monstranca) s moćima Sv. Ivana Nepomuka i pismenom 
dokaznicom iz 1773. godine. 


Moćnik Sv. Ivana Nepomuka 

Orgulje — Crkvene orgulje su dar cara Franje iz 1829. 
godine. Izradio ih je graditelj orgulja Johann Heilinger u 
Karlovcu. Imaju jedan manual i pedale. Na r inualu su 
4 oktave i jedna četvrtina. Na orguljama je 10 registara, 
a mjehovi su na ručni pogon. Svirale su iz cinka, a postav- 
ljene su u jednostavni drveni ormar od mekog drveta s 
nešto ukrasa. Orgulje su više put popravljane, a sad su 
gotovo neupotrebljive i trebale bi veći i detaljniji popravak. 
U 1. svjetskom ratu 1917. g. trebale su ove orgulje, po na- 
logu ministra rata, biti upotrebljene u ratne svrhe. Orgulje 
bi bile razmontirane radi legure od svirala. Na molbu žup- 
nika Huđeka ipak ostadoše pošteđene kao povijesno vri- 
jedne. Godine 1977. pred Božić nabavljene su male električ- 
ne orgulje sa dva manuala talijanske proizvodnje. Crkva 
posjeduje i jedan mali harmonij. g 


Zvona — Župljani glinske župe ponose se svojim zvo- 
nima jer su im zvona najveća u čitavoj Baniji i imaju veo- 
ma ugodan zvuk. 

Veliko zvono je teško 1.105 kilograma i ima glas 
»E«. Na njemu je s jedne strane slika Srca Isusovog i 
natpis: Slava Bogu na visini i mir ljudima na zemlji! S 
druge strane je slika Srca Marijinog i utisnuta godina 1932. 
— Te je godine ovo zvono, ljevano u Zagrebu u livnici 
crkvenih zvona »Kvirin Lebiš«. 


Srednje zvono teško je 540 kilograma i ima glas 
»As«. Na njemu je uobičajeni latinski natpis: Vivos voco 
— mortuos plango — fulgura frango (Žive zovem — mrtve 
oplakujem — oblake rastjerujem!). Utisnuta je i godina 
1932. Ovo je zvono također rad firme Lebiš iz Zagreba. 

Malo zvono teško je 339 kilograma i ima glas »h« 
(h plus jedna šesnaestina). Na njemu je lik Sv. Ivana Ne- 
pomuka i natpis: Sveti Ivane Nepomuk, moli za nas! — 
S druge strane: Ljevano doprinosom župljana 1924. godine. 
— Ovo je zvono izrađeno u livnici zvona u Šent Vidu nad 
Ljubljanom. 

Kada zvone sva tri zvona zajedno, daju intonaciju u 
»E — duru«. 

Od 17. studenog 1979. g. zvone ova zvona na električni 
pogon. 

Veliko i srednje zvono bilo je izloženo na izložbi crkve- 
nih zvona u Zagrebu 1932. godine kao zvona za glinsku 
crkvu, i pobuđivala su pažnju posjetitelja izložbe. U Glinu 
na željezničku stanicu stigla su zvona u nedjelju 18. rujna 
1932. godine. Isti dan su u svečanoj povorci prevežena do 
crkve. Ranije je sve bilo priređeno kako bi se ova teška 
zvona mogla podići u crkveni toranj. Uz prisustvo mnoštva 
naroda zvona su blagoslovljena, podignuta u toranj i zatim 
su zvonila čitav dan do kasno u noć. Da bi razumjeli oprav- 
dano veselje Glinjana, zbog novih zvona, vratimo se malo 
unatrag! 


Kod izgradnje župne crkve 1828. godine, odmah je u 
tornju crkve bila napravljena drvena skela za zvona i na- 
bavljena su tri zvona. Jedno je darovao car Franjo i bilo 
je teško 9 centi. Drugo je nabavljeno iz novca crkvene 
blagajne i težilo je 5 centi. Treće su darovali časnici 1. 
Banske pukovnije iz Gline, a težilo je 3 centa. Skela je 
s vremenom dotrajala, pa je tesar Luka Ivešić 1887. godine 
napravio novu. Godine 1891. bili su nabavljeni nazubljeni 
polulageri (ležajevi) za lakše zvonjenje. 


Došle su teške ratne godine 1. svjetskog rata. Pisme- 
nom naredbom od 7. listopada 1916. sva tri zvona sa glin- 
ske župne crkve su oduzeta za ratne potrebe. Zvona su 
skinuta (bačena) s tornja i odvežena u Karlovac. Istu sud- 
binu doživjela su gotovo sva zvona iz ovog kraja. Jedino 
su nekako ostala pošteđena zvona na viduševačkoj crkvi. 


Nastupili su tužni dani mučne šutnje i iščekivanja. Žup- 
nik Stjepan Huđek nije mirovao već se pismenim molba- 
ma obraćao na sve strane. Predočavao je žaljenje i nego- 
dovanje naroda što se u Glini ne čuje zvuk niti jednog 
zvona. Svojom upornošću uspio je izmoliti od vojne koman- 
de u Karlovcu jedno malo zvono »gis« tona. Ovo je zvono 
također bilo oduzeto za vojne potrebe, ali eto pukim slu- 
čajem ustupljeno je za glinsku crkvu. To je zvono pripa- 
dalo crkvi u Kašini. Saliveno je 1747. godine. Na njemu 
su utisnute slike Majke Božje s krunicom i Djetetom Isu- 
som u naručju, Isus na križu, Sv. Ivan Krstitelj i Sv. Flo- 
rijan. Zvono je teško 57 kilograma. Do godine 1924. bilo 
je to jedino zvono na župnoj crkvi, a onda je nabavljeno: 
sadašnje malo crkveno zvono. Ta se dva zvona nisu ni- 

kako skladno slagala jer im je težinska razlika bila pre- 
velika. Kad su 1932. godine nabavljena dva nova zvona (sa- 
dašnje veliko i srednje), ovo je malo »gis« zvono skinuto. 
Kasnije je ovo malo zvono stavljeno u toranj kapele Sv. 
Križa u Jukincu gdje se i danas nalazi. 


Prijevoz zvona 1932. g. 


Župni stan 


Kad je 1800. godine osnovana u Glini župa, župnik nije 
imao svog stana. Ispočetka je stanovao u stanu podpukov- 
nika koji se nalazio na onom mjestu gdje je kasnije bila 
župnikova gospodarska zgrada, a sad je poslovno-stambena 
zgrada. I hranu je župnik ispočetka dobivao od vojske. Taj 
stari stan bio je u veoma lošem stanju i vlažan, a o tome 
piše župnik Postić (13). Isti župnik, a kasnije i njegovi 
nasljednici, traže da se izgradi novi župni stan. To je uči- 
njeno tek za župnika Kršića 1840. godine. Te godine sa- 
građen je novi župni (sadašnji) stan na jedan kat. Stan 
je građen od kamena i cigle i tijekom vremena na njemu 
su vršeni kojekakovi popravci. Sad je u prizemlju pri- 
lično vlažan i dosta je toga u njemu dotrajalo. Godine 

. Župni stan u Glini 


1970. od jednog dijela podruma načinjena je mala soba za 
župni ured. U većoj sobi u prizemlju održava se u zim- 
skim danima vjeronauk. Za temeljito uređenje ovog starog 
župnog stana trebalo bi dosta novčanih sredstava. 


Župnici — kapelani — duhovni pomoćnici 


1. Maraković Martin, 1800—1801. 
U to vrijeme i njegovim nastojanjem osnovana je župa 
u Glini. Bio je župnik u Sračici (Maji) i odande pre- 
mješten u Glinu, ali je već 17. kolovoza 1801. godine 
umro u 32. godini života. Pokopan je na župnom grob- 
lju u Maji. 


2. Postić Antun, 1802—1808. 


Ostavio je dosta bilježaka o župi. Brinuo se za popra- 
vak starog župnog stana i stare crkve. Iz Gline otišao 
u Čazmu i tamo i umro. 

. Vakanović Antun, 1808—1815. 


Njegovom zaslugom sagrađena je prva kapela na grob- 
lju. Umro je kao kanonik u Zagrebu 1836. g. i oporu- 
kom ostavio misnu zakladu za župnu crkvu u Glini. 


. Vučić Mijo, 1815—1824. 


Rođen je u Šišincu 1779. g. Bio je najprije upravitelj 
župe u Maji, a odande premješten u Glinu gdje je 
bio župnik i dekan. Iz Gline je premješten u Petrinju. 
Kasnije je bio kanonik u Zagrebu. Njegova je majka 
umrla u Glini i zakopana u kapeli na groblju. 


. Kršić Antun, 1824—1842. 


Njegovim je nastojanjem i brigom sagrađena župna crkva 
u Glini i župni stan. Bio je rodom iz Varaždina. Umro 
u Glini 1842. g. i zakopan na župnom groblju. Oporu- 
kom obdario župnu crkvu. 


Žalec Nikola, 1843—1857. 

U Glinu došao iz Jasenovca. Bio je župnik, dekan i 
začasni kanonik. Za crkvu ostavio misnu zakladu. Iz 
Gline otišao u Đurđevac i tamo i umro. 


. Hiibner Franjo, 1858—1863. 


U Glini bio župnik i dekan. Iz Gline otišao je u miro- 
vinu. U njegovo vrijeme bile su u Glini prve pučke 
misije. 

Kasun Dragutin, 1863—1868. 

Bio je rodom iz Zagreba. Dugo je vremena bio vojni 
kapelan u Dalmaciji, a onda došao u Glinu. Iz Gline 
otišao u Kostajnicu i tamo umro 1888. godine. 


Matić Miroslav, 1868—1884. 

Rođen je u Rugvici. Bio je vojni kapelan u Zagrebu i 
Petrovaradinu, pa župnik u Kostajnici i onda došao u 
Glinu. U Glini bio župnik i dekan. U isto vrijeme je 
bio i prisjednik Duhovnog Stola u Đakovu. U njegovo 
vrijeme oslikana crkva iznutra, popravljana kapela Sv. 
Nikole u Skeli i popravljan župni stan. Isto tako do- 
premljen iz Zagreba sadašnji glavni oltar u glinskoj 
crkvi. Umro je u Glini 14. kolovoza 1884. i pokopan 


156 


blizu kapele na groblju. Na sprovodu je bilo 6 sveće- 
nika, predstavnici općinskih vlasti i mnoštvo svijeta. 


10. Leber Pavao, 1884—1895. 


Rođen je u Glini 28. prosinca 1844. (O njemu čitaj u 
posebnom poglavlju!) 


11. Batušić Janko, 1896—1910. 


Rođen je 2. kolovoza 1842. u Cvetkoviću kod Jastrebar- 
skog. Bio župnik u Maloj Solini i u Viduševcu. U Maloj 
Solini je njegovom zaslugom podignuta škola. U Glini 
bio župnik i dekan. Sagradio novu kapelu na groblju. 
Širio među narodom poučne i zabavne knjige, te sakup- 
ljao nove članove za književno društvo Sv. Jeronima 
u Zagrebu. Bio suosnivač »Hrvatske seljačke zadruge« 
u Glini, za koju je bila izgrađena kuća pod imenom 
»Hrvatski dom«. U toj kući su s jedne strane bili sta- 
novi, a s druge društvene prostorije i čitaonica. Toj 
čitaonici poklonio je Janko Batušić 625 poučnih knjiga. 
E slo o a nE i nabavljao u nju novi inventar. 
ro je u Glini kao umirovljeni i po 
blizu kapele na groblju. re a 


12. Huđek Stjepan, 1910—1927. 


Rođen je u Petrijancu kod Varaždina 13. kolovoza 1859. 
g. i Glini bio župnik i dekan. U njegovo vrijeme sa- 
građena je nova kapela u Jukincu. U i 

u Varaždinu. Ž po sn 


13. Žužek Franjo, 1927—1955. 


Rođen je u Marolču, župa Sveti Gregor u Sloveniji. 
[0] njemu čitaj u posebnom članku, odmah iza ovoga 
poglavlja! 


14. Jurak Franjo, 1955—1964. 


Rođen je 4. siječnja 1927. u Zlataru. Zaređen za sve- 
ćenika 14. listopada 1951. u Zagrebu. Bio upravitelj 
župe S. i privremeni upravitelj župe Maja. Sada 
je upravitelj župe Blaženog Marka Križevčani - 
desi o aiiebn. g riževčanina na Sel 

15. Frkin Josip, 1964—1969. 
Rođen je 22. srpnrijalfi Domaslovcu, župa Samobor. Za 
svećenika zaređen 29. lipnja 1957. u Zagrebu. Bio upra- 
vitelj župe Glina i privremeni upravitelj župe Maja. 
Sada je upravitelj župe Sv. Stjepana Prvomučenika u 
Zagrebu (Botinec). 


16. Banovčić Matija, 1969—1970. 
Rođen je 18. veljače 1940. u Davoru kod Nove Gradiške. 
Za svećenika zaređen 29. lipnja 1968. u Zagrebu. Bio 
upravitelj župe Glina i privremeni upravitelj župe Maja. 
Sad je upravitelj župe Sv. Marije u Sisku (Viktorovac). 


17. Dukić Mijo, 1970— 


Rođen 21. listopada 1939. u Bučju kod Slavonske Po- 
žege. Zaređen za svećenika 12. srpnja 1967. g. u Kolnu 
(Zapadna Njemačka). Upravitelj župe Glina i privremeni 
upravitelj župe Maja do 17. rujna 1978. g. Sada upra- 
vitelj župe Glina. 


U navedenom popisu upisana su imena župnika i upra- 
vitelja župe Glina od njenog osnuika do danas. K tome 
broju dodajem imena kapelana, vjeroučitelja i duhovnih 
pomoćnika u župi Glina: 


1. Melinec Josip 2. Kleščić Antun 3. Barković Juraj 
4. Hallagyek Baltazar 5. Papeš Franjo 6. Bernath Vjekoslav 
7. Szvidranyi Martin 8. Kršić Antun 9. Biro Ladislav 10. Ve- 
ljača Luka 11. Poljak Antun 12. Jagodić Josip 13. Šifer La- 
dislav 14. Šterk Ladislav 15. Bosmanić Antun 16. Vučković 
Petar 17. Južak Ivan 18. Regvath Mijo 19. Košnjak Andrija 
20. Mikić Juraj 21. Hadvig Ivan 22. Joža Pavao 23. Lehpa- 
mer Juraj 24. Mužar Tomo 25. Kušter Pavao 26. Goršeta 
Nikola 27. Jagunić Joso 28. Miljević Juraj 29. Gorenec Leo- 
pold 30. Vuković Stjepan 31. Lisac Ivan 32. Veldin Franjo 
33. Vagner Josip 34. Hangi Ivan 35. Kosir Božidar 36. Bla- 
žević Adam 37. Telebar Ivan 38. Bručić Stjepan 39. Grgu- 
rić Janko 40. Malančec Ivan 41. Risek Eduardo 42. Švajhler 
Leopold 43. Dr. Zimmermann Stjepan 44. Dr. Šimečki Fra- 
njo 45. Čunko Mirko 46. Bešenić Martin 47. Štih Slavko 
48. Lončar Josip 49. Bratušek Franjo 50. Komljenović Ivo 

Franjo Žužek 
(1886—1965.) 


Rođen je 21. studenog 1886. u selu Marolče, žu 
Gregor 'kod Ljubljane, od oca Antona i majke (m ok 
r. Virant. Za svećenika je zaređen 1912. g. Iste godine u 
Sv. Gregoru 4. kolovoza služi Mladu Misu. Svećeničku služ- 
bu vršio je najprije na četiri župe u Istri, a odande pro- 
tjeran 1924. godine i, kao izbjeglica, došao u zagrebačku 
nadbiskupiju. Povjerena mu je župa Maja. U Maji ostaje 


upravitelj župe do 1927. g., a onda premješten za župnika 


u Glinu. Iste godine, 11. studenog, imenovan jj 

glinskog dekanata. U Glini nae do 1955. g. pirae 
odlazi u rodnu Sloveniju. Tamo je do svoje smrti uprav- 
ljao župom Soteska kod Novog Mesta. Više od polovice 
svog svećeničkog života proveo je ovaj vrijedni svećenik u 
Maji i Glini. Mnogi ga se stanovnici Gline i okolice rado 
1 s poštovanjem sjećaju, jer su ga svi (bez razlike na opre- 

djeljenje) cijenili i poštivali. Bio je doista uzoran svećenik, 
odgojitelj i dobrotvor. Naročito je volio djecu i mladež i 
prema njima je bio očinski pažljiv. Kad je trebalo bio je 
i pravedno strog, ali mu to nitko nije zamjerio. Sve svoje 
sposobnosti, umne i fizičke, uložio je za dobrobit Crkve 
i ljudi. Tijekom svog svećeništva odgojio je pet mladih 
svećenika. Često je pomagao sirotinju, iako je i sam oskud- 
jevao. Pomagao je siromašne župe i svećenike. Mnogim 
strankama učinio je kancelarijske usluge besplatno. Njego- 
ve propovijedi, predavanja i govori bili su utemeljeni na 
Sv. Pismu i bogoslovnoj nauci. Puno je čitao i uvijek bio 
u toku zbivanja u Crkvi kod nas i u svijetu. To mu je 
bilo moguće jer je govorio pet stranih jezika. Susjedni sve- 
ćenici veoma su ga cijenili, rado boravili u njegovom druš- 
tvu i tražili od njega savjete. 

Za takav svoj rad imenovan je 16. svibnja 1939. žup- 
nikom-vijećnikom, a 18. veljače 1946. začasnim kanonikom 
Prvostolnog Kaptola u Zagrebu. Uvijek mu je bila prvotna 
briga da župna crkva bude uredna i da ima sve potrebno 
za bogoslužje. Godine 1932. nabavio je za župnu crkvu u 
Glini dva nova zvona i dao napraviti novu pričesnu ogradu. 
Dvije godine kasnije mijenja krovište na crkvi i župnom 
stanu, te daje obojiti crkvu iznutra. Godine 1938. potpo- 
maže uređenje groblja, a 1940. nabavlja novi križni put za 
crkvu. Orgulje daje više puta popravljati. Zbog pomanj- 
kanja svećenika 1936. godine, povjerene su mu na uprav- 
ljanje uz Glinu još i župe Mala Solina, pa kasnije Maja i 
Viduševac. Veoma je dobro poznavao gotovo sve ljude ovog 
kraja jer je svećeničku službu obavljao uglavnom idući 
pješice. U to vrijeme drži vjeronauk na svim školama ovih 
župa i to 22 sata tjedno. Često je put zamjenjivao kod vjero- 
naučne pouke u školi pravoslavnog svećenika, ako je isti 
bio spriječen drugim poslom. Godine 1939. obolio je na 
oči, a iste godine umrla mu je majka Marijana koja je s 
njim bila u Glini 11 godina. U 2. svjetskom ratu prepa- 
tio je puno straha i više puta bio izložen smrti. Zauzimao 
se za progonjene ljude i žene. Godine 1949. vadio je s 
glinskim mladićima kamenu ploču s natpisom, iz rimskog 
vremena, iz rijeke Gline kod Gređana. Iste je godine ime- 
novan počasnim konzervatorom za glinski kraj. Kad je iz- 
među Jugoslavije i Italije nastao nesporazum oko Trsta, 

pozvan je Žužek od općinskih vlasti da, kao poznavalac 
Istre i tamošnjih prilika, održi pred mnoštvom svijeta go- 
vor na glinskom trgu. Godine 1952., zbog uklanjanja ruše- 
vina od kapele na groblju, pojedini ga župljani vrijeđaju 
i prijete mu. Pod brojem: 749., a datumom 24. kolovoza 
1953. dobiva župnik Franjo Žužek pismeno priznanje i izra- 


. ze zahvalnosti od pravoslavnog episkopa iz Karlovca za svoje 


svećeničko i humano ponašanje prema pravoslavnima u Glini 
i okolici u 2. svjetskom ratu. Kod posvete nove pravoslavne 
crkve u Glini 21. rujna 1963. zauzimao je Žužek počasno 
mjesto među uzvanicima. Umro je 18. veljače 1965. u bolnici 
u Novom Mestu u 79. godini života. Pokopan je na groblju 
u Soteski kod Novog Mesta pokraj svoje sestre Johane. 
Na sprovodu je bilo 15 svećenika i mnoštvo vjernika. U 
ime zagrebačke nadbiskupije na sprovodu je govorio Josip 
Crnković, kanonik iz Zagreba, a u ime glinskog dekanata 
tadašnji viduševački župnik Vjekoslav Marić koji je u to 
vrijeme bio dekan glinskog dekanata. Pismeno saučešće 
povodom njegove smrti u ime naroda glinskog kraja prim- 
ljeno je iz Skupštine Općine Glina, a u ime pravoslavnih 
vjernika od prote Nikole Diklića iz Gline. Na sprovodu 
je pročitano saučešće pravoslavnog episkopa Simeona Zlo- 
kovića iz Karlovca i druga. | , , 

Franjo Žužek zadužio je kao svećenik župu Glina i 
okolne, mjesto Glinu i mnoge Glinjane, i uspomena na 
njega ne bi smjela nestati! : č 


Svećenici iz glinske župe 


Pavao Leber rođen je u Glini 28. prosinca 1844, godine. 
Njegov otac Ivan bio je maltar na glinskom mostu i gosti- 
oničar, a majka Barbara, rođ. Kraker, bila je domaćica. 
Pučku školu završio je u Glini, nižu gimnaziju u Slavon- 
skoj Požegi, a višu gimnaziju i bogosloviju u Zagrebu. Za 
svećenika je zaređen 27. srpnja 1869. Iste godine 22. kolo- 
voza imao je mladu misu u rodnoj Glini. Najprije je bio 
kapelan u Kostajnici, a onda kapelan i vjeroučitelj u Pe- 
trinji. Godine 1871. postaje župnik u Maji i tamo ostaje 
do 1884. godine. Te godine 18. prosinca postaje Leber 
župnik u rodnoj Glini. U Maji su ga vjernici sa suzama 
u očima ispratili, a u Glini s veseljem dočekali. U Glini 

ostaje 11 godina, a tada je imenovan za kanonika i pre- 
mješten u Zagreb. Njegov život i rad bio je veoma plo- 
dan. Bio je uzoran svećenik, velik dobrotvor, narodni pros- 
vjetitelj, povjesničar i pučki pisac. Narod ga je veoma ci 
jenio i volio. Već kao gimnazijalac uređuje Leber đački 
list Smilje, a kao bogoslov vodi četiri godine »Zbor duhov- 
ne mladeži«. Tada je osnovao i uređivao tjednik Zvijezda. 
Kao župnik u Maji i Glini piše razne članke i dopise u mno- 
gim časopisima, kalendarima i novinama. U Katoličkom 
listu, Katoličkom propovjedniku i Dušobrižniku piše članke 


i propovijedi. Sastavlja Spomenicu župe Maja i Spomenicu 
župe Glina, i potiče druge župnike da učine isto za svoje 
župe. U kalendaru Danici u Zagrebu, u njenim godištima 
od 1879. do 1915., piše pjesme, pripovijesti i povijesne član- 
ke. Godine. 1902. javlja se u kalendaru Banovac, a između 
1892. i 1907., i u tjedniku Banovac u Petrinji. Godine 1888. 
piše u Glasu Hercegovca, a god. 1913. u Prosvjeti, U Zagre- 

bu izdaje knjižicu Povijesne crtice nekih župa u bivšoj 
Banskoj Krajini (1912.) i knjigu Pripovijesti (1914.). U ovoj 
knjizi na 260 stranica opisuje Glinu i okolicu, ljude i do- 
gađaje ovoga kraja na temelju povijesnih činjenica. Knjiga 
je još i danas poznata, ali postoje samo još rijetki primjer- 
ci. Godine 1915. ostavlja oporučno Metropolitanskoj knjiž- 
nici u Zagrebu povijesni rukopis Župa Glinska i Majska. 
Taj se vrijedni rukopis sada čuva u Sveučilišnoj knjižnici u 
Zagrebu. Njegov stil pisanja u svim ovim djelima jasan je 
i čist i svakom čitatelju pristupačan. O tome su se pohvalno 
izrazili mnogi pisci i kritičari onoga vremena. S mnogim 
je književnicima bio osobni prijatelj. Kao župnik u Maji 
i Glini borio se protiv svakoga zla, a riječju i primjerom 
poticao na dobro. Naročito se borio protiv pijanstva i psov- 
ke, te lošeg i skupog običaja karminA poslije sprovoda. Veo- 
ma je rado vršio službu vjeroučitelja. Često je smirivao 
podijeljene duhove među učiteljima. ' 

Već kao đak postaje Leber prijatelj i član književnog 
društva Sv. Jeronima (danas Ćirilometodsko društvo) u 
Zagrebu. Ljubav prema tome društvu ostvario je najviše u 
vrijeme kada je bio njegov predsjednik od 19. lipnja 1906. 
do 1. studenog 1911. U to vrijeme Društvo je doživjelo 
svoj najveći procvat od osnutka. Leber skuplja nove članove, 
tako da je u godini 1907. bilo 700 doživotnih članova i 7.000 
godišnjih, a godine 1911. 1.502 doživotna člana i preko 13.000 
godišnjih. Godine 1911. štampano je i raspačano 200.000 
knjiga i 60.000 primjeraka kalendara Danica. Na sve strane 
piše i potiče na učlanjivanje u Društvo i traži prijatelje 
dobre knjige. Između god. 1907. i 1911. pomaže Leber ovo 
Društvo.i novčano, te mu beskamatno posuđuje svotu od 
74.000 kruna. K tome 1910. poklanja Društvu još 1000 kruna 
za troškove izdavanja knjiga. Vrhunac svega bio je kada 
je Društvu dao svotu od 7000 kruna beskamatno uz uvjet 
da mu je vrati kad bude moglo. Iz te svote Društvo je 
štampalo poznati pučki molitvenik Kruh nebeski u 15.000 
primjeraka. Sav dobitak od toga ostavlja Društvu. Kad je 
najavio odlazak s predsjedničke dužnosti, svi članovi Odbora 
i Društva primili su to s velikom žalošću.. 

Godine 1917. utemeljuje Leber ovećom svotom novca 
zaklade u korist: katedrale, župne crkve u Glini, župne crkve 
u Maji, u korist Kaptola za mise, Kaptolu za potrebe i 

za kuću broj 19 na Kaptolu. Kad je Pajo Leber (Pajo su 
ga zvali od milja) godine 1919. slavio zlatni jubilej misništva, 
podijelio je u dobrotvorne svrhe 50.000 kruna, a za Dječačko 
sjemenište daje 20.000 kruna. U oporuci namjenjuje veliku 
svotu novca u korist: zagrebačke katedrale, župne crkve 
u Glini, župne crkve u Maji, Jugoslavenskoj Akademiji, Knji- 
ževnom društvu Sv. Jeronima, za siromašne svećenike, Bo- 
goslovskom sjemeništu, za siromahe u Glini i Maji, za si- 
romahe u Zagrebu, crkvi časnih sestara milosrdnica u Za 
grebu, franjevačkoj i isusovačkoj crkvi u Zagrebu, za ka- 
pele u župi Glina, školama u Glini i Maji, »Zboru duhovne 
mladeži« u Zagrebu, »Vijencu«, »Svetoj Ceciliji«, Vatrogas- 
nom društvu u Glini (za života je bio počasni član i dobro- 
tvor ovoga društva), Vatrogasnom društvu u Zagrebu i Za 
natlijskom društvu u Glini. Župnoj crkvi u Glini i župnoj 
crkvi u Maji gotovo sve vrednije stvari poklonio je Pavao 
Leber. To je ono što se zna, a koliko je toga podijelio što 
se ne zna! : 

Umro je u Zagrebu 13. studenog 1919. od srčane kapi. 
Sprovod od njegova stana do katedrale vodio je nadbiskup 
Antun Bauer, a na Mirogoj biskup Josip Lang. Sprovodu 
su prisustvovali članovi Kaptola, zagrebačko svećenstvo, pro- 
fesori, oci isusovci i franjevci, bogoslovi, puno pokojnikovih 
prijatelja i mnoštvo svijeta. > 


Josip Crnković rođen je u Jukincu 12. prosinca 1907. 
od oca Matije i majke Barbare rođ. Žinić. Pučku školu 
polazi u Glini, gimnaziju u Travniku, a bogosloviju u Zagre- 
bu. Za svećenika je zaređen 29. lipnja 1930. u Zagrebu. 
Prvu svetu misu služio je 30. lipnja 1930. u crkvi Sv. Vinka 
u Zagrebu, a mladu misu 6. srpnja iste godine u rodnoj 
Glini. Bio kapelan u Zagrebu u Vrapču i u Mariji Bistrici, 
a zatim upravitelj župe u Cirkveni. Od 1941. do 1947. g. 
arhivar_ Nadbiskupskog Duhovnog Stola, subsidijar u župi 
Sv. Marije i bilježnik Nadb. Duhovnog Stola u Zagrebu. Od 
1947. do 1957., sa prekidima, bio je upravitelj župe i dekan 
u Bjelovaru i privremeni upravitelj župe Kapela kod Bje- 
lovara. Josip Crnković je kanonik-meštar Prvostolnog Kap- 
tola u Zagrebu. Vrši službu referenta za statistiku. Arhi- 
đakon je čazmanskog i namjesnik dubičkog arhiđakonata. 
Od 28. rujna 1972. arhiđakon vrbovečki. Uvijek rado prati 

biskupa kod dijeljenja Sv. Potvrde u svom rodnom kraju 
u gorskom arhiđakonatu. Kod popravka tornja na župnoj 
crkvi u Glini 1976. g. pomogao je svojim doprinosom. .Go- 
dine 1979. znatno je pomogao uređenje kapele Sv. Križa 


u rodnom Jukincu i poklonio župnoj crkvi novo svetohra- 
nište (tabernakul). To je dar Josipa Crnkovića svojoj rod- 
noj župi za njezine jubileje, a uz njegov zlatni jubilej — 
pedesetgodišnjicu svećeništva. 


a Juraj Fratrović rođen je 25. ožujka 1912. u Donjem Se- 
lištu od roditelja Antuna i Milke rođ. Biljan. Pučku školu 
i dva razreda gimnazije pohađao je u Glini, a ostatak gim- 
nazije i maturu u Zagrebu. Bogosloviju polazio u Zagrebu i 
Splitu. Za svećenika je zaređen 20. travnja 1935. u Splitu, 
a mladu misu služio u Glini 28. travnja iste godine. Jedno 
je vrijeme službovao u splitskoj nadbiskupiji. Sada je upra- 
vitelj župe Dapci kod Čazme i vrši službu dekana čazman- 
skog dekanata. 

Župno groblje i kapele 


Na mjestu gdje je danas katoličko groblje u Glini po- 
stojalo je sve do 1803. godine veoma staro vojničko grob- 
lje. Na tom groblju zakapani su vojnici koji su poginuli 
u borbama protiv Turaka ili umrli naravnom smrću. Ima 
dosta zakopanih i članova obitelji pojedinih časnika iz 1. 
Banske pukovnije. Sve do 2. svjetskog rata moglo se na tom 
groblju vidjeti raznih spomenika, pa i turskih. Dana 29. 
ožujka 1789. zakopan je Fructuosus Justian, vojni kapelan 
protestanske vjere, a sprovod mu je vodio majski župnik 
Juraj Štukić (15). 

Kad je 1800. godine u Glini osnovana župa, počelo se 
odmah misliti o tom da se osnuje i groblje. Tako je 1803. 
godine staro vojničko groblje postalo župno groblje, a na 
njemu su i dalje zakapani vojnici. Iste godine groblje je 
blagoslovio viduševački župnik Ljudevit Horvath. 

Prije osnutka groblja u Glini, zakapani su pokojnici iz 
Gline na grobljima u Sračici i Jukincu. Iako je groblje os- 


novano 1803. g., pokopi su i dalje ponekad bili u Jukincu i. 


Sračici jer su ljudi bili vezani na grobove svojih predaka. 
U Jukincu se pokapa do 1816., a u Sračici i do 1820., naro- 
čito iz Joševice. Prvi ukop na groblju u Glini obavljen je 
18. lipnja 1803. godine. 


Godine 1812. započeta je gradnja prve kapele na grob- 


lju. Najveći doprinos za izgradnju kapele dao je Martin Bel- 
čić, bivši kapetan krajiške vojske. Kapela je bila drvena i 
blagoslovljena je na čast Sv. Petru i Pavlu. Prvu svetu mi- 


su u novoj kapeli služio je 29. lipnja 1813. g. Jandre Vlašić. 


župnik iz Viduševca. Kapela je imala oltar sa slikom Sv. 
Petra i Pavla. U tornju su bila dva zvona. Ukopi pokojnika 
bili su i u samoj kapeli, tako je 8. listopada 1815. u kapeli 
zakopan pukovnik Nagell, a 15. studenog 1817. Barbara Vu- 
čić župnikova majka. 

Godine 1891. groblje je prošireno i oko njega je napra- 
vljen opkop. Posao su obavljali kažnjenici iz glinske kaz- 
nione za novčanu naknadu. Posao je bio težak jer su mo- 
rali vaditi panjeve od porušene šume. 

Godine 1898. stara kapela je već bila dotrajala i te su 
je godine srušili. S puno muke sakupljena su novčana sred- 
stva za novu kapelu. Ova druga nova kapela bila je zida- 

na. Kod izgradnje pa.al) se da se ne oštete grobovi unutar 
temelja jer se nova tipela zidala na istom mjestu gdje je 
stajala i stara. Oltar iz stare kapele je popravljen i stavljen 
u novu kapelu. Blagoslov nove kapele obavljen je 13. stu- 
denog 1892. Na groblje se išlo u procesiji iz župne crkve i 
blagoslovu je prisustvovalo mnoštvo svijeta. Bila su prisut- 
na tri svećenika, župnik iz Gline Janko Batušić, iz Maje Mi- 
lan Horvat i iz Viduševca Janko Grgurić. Već godine 1909. 
i 1910. kapelu je znatno oštetio potres. Popucali su zidovi 
i oštećen je toranj. Na tornju je iste godine iza potresa iz- 
vršen popravak, a zidovi su bili učvršćeni željeznim spo- 
nama. 

U 2. svjetskom ratu k ipela je stradala i više nije bila 
za upotrebu, a sredstava »1 popravak nije bilo. Kapela je 
u ruševnom stanju stajala do jeseni 1952. kad se sama sru- 
šila dokraja. Župnik Žužek, uvidjevši da je kapelu nemo- 
guće popraviti, prodao je materijal od kapele, a novac upo- 
trijebio za popravak župne crkve. Na mjestu bivših kapela 
nedavno je postavljena željezna ograda i križ. 


Bivša kapela na groblju 

Godine 1938. groblje je bilo ureceno, na ulazu je na- 
pravljena željezna ograda i ulazna “rata, a kroz sredinu 
groblja betonske stepenice. Staro ruspelo, koje je stajalo 
lijevo od staze, bilo je već dotrajalo, pa je 1939. godine mak- 
nuto. Iste godine napravljeno je novo, sadašnje kameno ras- 
pelo. 


Mjesto bivše kapele na groblju 


Vrata na ulazu u groblje i stepenice kroz sredinu grob- 
lja često se oštećuju, jer se u groblje ulazi s vozilima, do- 
premajući materijal za gradnju grobnica i spomenika. Pri 
ukopu se ne pazi na.red i ponekad se obeščašćuju stari 
grobovi. Prije 2. svjetskog rata stajala je uz potok Joševi- 
cu mala drvena mrtvačnica koje više nema. Svete mise na 
groblju bile su na Spasovo i na blagdan Sv. Petra i Pavla. 
Na te dane išlo se na groblje iz župne crkve u procesijama: 
Sad se na blagdan Svih Svetih obavlja na groblju molitva 
za pokojne i blagoslov grobova. Na blagdan Sv. Petra i Pav- 
la obavlja se na mjestu bivše kapele Služba Riječi Božje 
i molitve za pokojne. 

Starih spomenika na groblju nema. Među najstarije spa- 
da kameni spomenik Franjke Anice Kincel koja je umrla 
11. studenog 1855. Na spomeniku piše da je pokojnica od 
Gajeva poroda i da joj spomenik podiže suprug Josip Kin- 
cel pukovnik i liječnik. Na glinskom groblju pokopani su 
župnici Antun Kršić, Miroslav Matić i Janko Batušić, a i 
dva svećenika franjevca, rodom iz Dalmacije. Godine 1939. 
pokopana je Marijana Žužek župnikova majka. Tri časne 
sestre koje su radile u glinskoj bolnici također su poko- 


. pane na glinskom groblju. 


Prošle godine pred blagdan Svih Svetih groblje je te- 
meljito očišćeno. 


Raspelo u sređini groblja 


Sela — kapele — groblja 
Jukinac 


Selo Jukinac najveće je selo u župi Glina. Nalazi se u 
dolini rijeke Gline uz glavnu cestu Glina—Petrinja, a ođ 
mjesta Gline dijeli ga staro korito rječice Maje. Ovo se selo 

spominje u 18. stoljeću pod imenom Crnolužec. Iz tog vre- 
mena spominje se kapela Sv. Križa u Crnolušcu kao (ili- 
jala župe Sračica. Kapela je bila na onom mjestu u polju 
koje se zove »groblje«. Do tog mjesta ide se putem pokraj 
današnje trafostanice prema dijelu polja koje se zove »oko- 
lica«, a kapela je bila lijevo od puta. Oko kapele bilo je 
groblje. Kapela je bila mala drvena i godine 1727. spominje 
se da je već u lošem stanju (5). U blizini mjesta gdje je 
stajala stara kapela, postoje zemlje koje se zovu »kućišta« 
i »funduši« i tu se nađe ostataka kamena i cigle, pa se mo- 
že reći da je tu bilo i selo Crnolužec, vjerojatno još i prije 
borbi protiv Turaka. Stara kapela je 1745. godine srušena i 
groblje je napušteno (5). Nova kapela Sv. Križa sagrađena 
je 1745. godine i nalazila se bliže današnjem selu. Kapela 
je sad bila u onom dijelu polja koji se zove »majski deli« 
i »mrvice«, blizu utoka stare Maje u Glinu (3). I danas još 
postoji put koji je vodio do kapele. Put je vodio kroz da- 
našnji zaselak (sokak) prema rijeci Glini, a onda se (kao i 
danas) razdvajao lijevo i desno. Na kraju lijevog odvojka 
bila je kapela i groblje. Po toj kapeli selo se jedno vrije- 
me zvalo Križevljani. Godine 1748. prvi put se spominje na- 
ziv sela Pijukinec, a onda naziv Jukinec i konačno današnji 
naziv Jukinac (15). Kapela je bila drvena na kamenim teme- 
ljima i veoma ukusno izgrađena (5). Na oltaru je bila nova 
slika Sv. Križa, a u tornju malo zvono. Oko kapele je bilo 
ograđeno groblje. Na tom groblju zakapani su pokojnici iz 
Jukinca, Prekope, Kihalca i jednog dijela Gline. Pokopi su 
bili i u kapeli. U kapeli su zakopani zvonar kapele Sv. Iva- 
na Nepomuka iz Gline Antun Naglić, jedna djevojčica i 
drugi. Na ovom groblju zakapani su i vojnici iz glinske utvr- 
de (15). Iz Gline se spominju pokojnici zakopani na ovom 
groblju: Krajačić, Repak, Vuk, Gregurić, Klobučar, Panian, 
Demerac, Škrlec, Delak, Lipak, Klarić, Turković, Tkalčić, 
Raff i drugi. Iz Jukinca: Naglić, Šaffar, Bolff, Zibar, Praj- 
dić, Gregurić, Kireta i drugi (15). Iako je 1803. godine u 
Glini osnovano župno groblje, ukopi su i dalje obavljani u 
Jukincu sve do 1816. godine. Zadnji je na ovom groblju uko- 
pan Ivan Novosel, star 39 godina, iz Prekope i to 28. pro- 
sinca 1816. godine. Kapela i groblje napušteni su u prvoj 
polovici 19. stoljeća i godine 1890. nije više bilo ni traga 
od kapele i groblja (13). 


PRIIJUva3e 

Bivša kapela i groblje u Jukincu u 18.st. (suvremeni crtež) 

Sadašnja kapela Sv. Križa u Jukincu sagrađena je 1912. 
godine, Popravljana je više puta, a prošle godine opet te- 
meljito. Na krov i toranj stavljen je bakreni lim. Napravlje- 
na su nova vrata i prozori. Unutra je postavljen novi oltar 
i pod. Radove su izvodili sami Jukinčani dobrovoljno,-.a da- 


Kapela Sv. Križa u Jukincu 

li su i novac za potrebni materijal. Znatnu svotu dao je do- 
maći sin Josip Crnković sada kanonik u Zagrebu. Drveni 
reljef Isusa na križu, a pod križem likovi Marije i Sv. Iva- 
na, nabavljen je 1912. godine iz Gr6dena u Tirolu. Veliku 
pomoć kod izgradnje kapele 1912. g. dao je Pavao Leber. 

Današnje selo Jukinac naseljeno je iza povlačenja Tu- 
raka u Bosnu. Stanovnici su došli iz Primorja i Gorskog Ko- 
tara. Bave se uglavnom poljoprivredom i stočarstvom. Po- 


Unutrašnjost kapele u Jukincu 

lja su im veoma plodna, ali je zemlja, nakon dijeljenja obi- 
teljskih zadruga, podijeljena na vrlo male komadiće. U se- 
lu je nekad bilo dosta obrtnika i zanatlija. Boravak vojske 
u Glini imao je i za stanovnike Jukinca prednosti. Obrtnici 
su mogli za vojsku izrađivati svoje proizvode, a poljopri- 
vrednici su mogli ponuditi višak plodova ša svojih njiva. 
Na »zambaru« (skladište ili hambar) su bila velika vojna 
skladišta, a na »gmajni« (Gemeinde) veliko vojno vježba- 
lište (Exercierplatz). 

Sada dosta Jukinčana već radi u državnim poduzećima 
i ustanovama u Glini i drugdje. 

Godine 1771. selo je imalo 28 kuća sa 269 stanovnika, 
godine 1815. 235 stanovnika, godine 1824. 23 kuće sa 253 
stanovnika, godine 1890. 55 kuća sa 378 stanovnika, a da- 
nas selo ima preko 130 kuća. Jukinac se postepeno pove- 
ćava doseljavanjem stanovništva iz susjednih župa Viduše- 
vac i Mala Solina. Kakogod naselje Glina poprima izgled 
grada, tako Jukinac postaje prigradsko naselje. Kroz selo 
prolazi asfaltna cesta i uveden je vodovod. 

Među najstarija prezimena u selu spadaju: Gregurić, 
Marinić, Bolf, Naglić, Prajdić, Raf, Zibar, Crnković, Tkalčić, 
Coner, Delač, Štajdohar, Rastovac, Klobučar i Šafar. Neka 
od ovih prezimena danas više ne postoje. 


Joševica 


Selo je smješteno južno od mjesta Gline iza brijega Po- 
gledić, a od ceste Glina—Dvor udaljeno je 1 Kilometar. Bri- 
jeg Pogledić, obronak Zrinske gore, nekad se nazivao Jo- 
ševica, pa je vjerojatno i selo po njemu dobilo ime. Do 1800. 
godine selo je spadalo u župu Sračica. Stanovnici su dose- 
lili iz Like i Gorskog Kotara. Godine 1771. u selu je bilo 30 
kuća sa 239 stanovnika, god. 1824. 22 kuće sa 140 stanovni- 
ka i god. 1890. 27 kuća sa 234 stanovnika. Godine 1918., kad 
je vladala gripa »španjolka«, iz ovog sela je umrlo jako pu- 
no osoba. U mjesecu listopadu bio je gotovo iz svake kuće 
sprovod, a iz nekih kuća i po nekoliko sprovoda. Većinom 
su umirali do tada zdravi ljudi i uglavnom svi još mladi. 
U obitelji Škrinjar kb. 46 bili su sprovodi 11., 23., 25. i 27. 
listopada. U obitelji Šiftar kb. 7 također 4 pokojnika i to 
6., 8., 9. i 11. listopada, a dob pokojnika bila je 7 g, 15 £., 

Nova kapela u Joševici 


24 g. i 72 godine (13). Istina tad su obitelji bile brojnije, ali 
četiri smrtna slučaja u šest dana u istoj kući djelovalo je 
zastrašujuće! Kasnije su se obiteljske zadruge razdijelile. 
Danas u selu ima 50 kuća sa 180 stanovnika. Nešto se sta- 
novnika preselilo u Glinu. Stanovnici se bave poljoprivre- 
dom, vinogradarstvom i nešto stočarstvom, a dosta ih ra- 
di u Glini na državnom poslu. U selu ima i nekoliko zidara. 
Djeca polaze školu u Glini. 


Godine 1908. poslali su stanovnici Joševice, koji su bi- 
li na radu u Americi, novac za izgradnju male kapele u Jo- 
ševici. Kapela je iste godine podignuta na križanju u sre- 
dini sela. Kip Majke Božje Lurdske za ovu kapelu poklo- 
nio je kanonik Pavao Leber. Kapela je bila blagoslovljena 5. 
srpnja 1908. godine. Tijekom vremena bila je dotrajala, pa 
je 1968. g. srušena, s tim da se na istom mjestu izgradi 
nova, ali to nije ostvareno. željelo se izgraditi prostraniju 
kapelu. Po istim nacrtima, dozvolom općinskih vlasti iz Gli- 
ne, podignuta je nova kapela nešto zapadnije od mjesta biv- 
še kapele. Zemljište za ovu kapelu poklonio je Nikola šu- 

barić koji već duže vremena živi u Berlinu. Svoju darov- 


nicu potvrdio je u jugoslavenskom vojnom predstavništvu : 


u Berlinu. Kamen temeljac za ovu kapelu postavljen je 1 
svibnja .1972. g. Darovatelj zemljišta pomogao je izgradnju 
kapele novčano i svojim osobnim radom. Selo je dalo ta- 
kođer nešto novca i gotovo svu radnu snagu, tako da je 
kapela prošle godine izvana završena. Uskoro će biti do- 
vršena i iznutra i kip Gospe Lurdske, koji je sačuvan u žup- 
nom stanu, preselit će opet u Joševicu. Ovaj je kip bio iz 


Kip Gospe Lurdske iz joševačke kapele 

stare kapelice odnešen i bačen u šumu. Kod toga je nešto 
i oštećen, ali je kasnije pronađen i popravljen. Sadašnja ka- 
pela je građena iz čvrstog materijala (armirani beton) u ob- 
liku šatora, a u nju može stati do 30 osoba. Malo zvonce 
za ovu kapelu poklonila je Ljubica Jesenek iz Gline. 

Pokojnici iz Joševice pokapani su do 1820. godine na 
groblju u Sračici, a poslije tog na groblju u Glini. 

Blizu sela postojalo je do nedavno malo jezerce koje 
su nazivali »Joševačko jezero«. Prema predaji ovo je jeze- 
ro nastalo tako što se u jednom olujnom nevremenu zem- 
lja na tom mjestu urušila zajedno s jednom kućom i nje- 
nim stanovnicima. Prema pripovijedanju stanovnika Joševi- 
ce, to je malo jezero bilo duboko preko 70 metara. Sad je 
posve obraslo šikarom i gotovo da u njemu i nema vode. 

Među najstarijim prezimenima spominju se: Korak, Ma- 
lović, Kreštelica, Mihaljević, Robinić, Škrinjar, Štajdohar, 
Šiftar, Šubarić i Žarinac (15). 


Skela 


Skela je veoma staro naselje. Udaljena je od Gline 7 
kilometara prema jugozapadu. Selo se nalazi na obroncima 
Zrinske gore, uz rijeku Glinu. Ime sela je od skele ili spla- 
vi kojom su se prevozili preko vode. Povijesni podaci go- 
vore da je u selu bio preko 100 godina vojnički tabor ban- 
ske vojske u vrijeme borbi protiv Turaka. Selo je na ta- 


kvom položaju da je bilo moguće promatrati dolinu rijeke 


Gline uzvodno, a prema mjestu Glini je ravnica, pa su voj- 
nici mogli uspostaviti vezu s komandom banske vojske u 
utvrdi u Glini zvučnim ili svjetlosnim signalima. 

Kapela Sv. Nikole u Skeli spominje se veoma davno i 
to je sigurno jedna od najstarijih kapela u ovom kraju. 
Najprije je kapela bila na brijegu istočno od sadašnje. Oko 
te stare kapele bilo je i groblje. Kapela se spominje 1727. 
godine kao stara i dotrajala (5). Sadašnja kapela sagrađe- 
na je 1729. g. (5). Prostrana je i može primiti oko 80 ljudi. 
Na početku je u kapeli bilo jedno malo zvono za koje je 
narod držao da ima moć protiv pogibeljnih oblaka (5). Go- 
dine 1745. nabavljeno je još jedno zvono, a kasnije su bila 
iri zvona. Svoj današnji izgled -dobila je kapela uslijed .ne- 
koliko popravaka i izmjena. Najtemeljitiji popravak bio 

je 1883. g. Tad je kapela ožbukana, stavljen je pod od ci- 
. gala, toranj je pokriven limom a krov daskom. Kasnije je 
umjesto daske na krov stavljen crijep. Oltar je drveni sa 
slikom Sv. Nikole. Postoji još jedna slika Sv. Nikole iz 1720. 
godine i jedna slika Sv. Bartola. Sve ove slike su još iz 
stare kapele. Sad je kapela u dobrom stanju jer se održa- 
va, ali oltar je gotovo sasvim propao. Oko kapele je ogra- 
đeno groblje. Upravo se dovršava nova željezna ograda oko 
groblia i kapele, koju postavljaju sami seljani. Groblje u 
Skeli bilo js 1 vojno groblje, a na njemu su zakapani po- 
kojnici iz Skele. Starosjedioci su doselili iz Like i Gorskog 
Kotara. Bave se uglavnom poljoprivredom i stočartvom, a 
ima u selu dosta tesara i zidara. U vrijeme dok je u Vrano- 
vini biia talionica željeza, vozili su Skeljani na kolima (ki- 
rija) željezo u Sisak. Do nedavno je u selu bila i škola, sad 
djeca idu u školu u Gređane, Glinu i Topusko. 


Godine 1771. u selu je bilo 198 stanovnika u 23 kuće, 
god. 1824. bila je 21 kuća sa 214 stanovnika, a god. 1890. 
26 kuća sa 278 stanovnika. Danas je u selu oko 50 kuća. 


Kapela Sv. Nikole u Skeli . 

Unutrašnjošt kapele u Skeli 


Među najstarijim prezimenima spominju se: Bukovac, Cvi- 
etnić, Conjar, Goršeta, Lisac, Muretić, Pallian, Pavušek, Raff, 
Štajdohar, Tkalec i Vrbanac (15). 


Prekopa 


Selo Prekopa nalazi se u dolini rijeke Gline, uz cestu 
Glina—Petrinja, a od mjesta Gline udaljeno je 4 kilome- 
tra. Do god. 1800. spada Prekopa u župu Gora. Njemački 
povjesničar Kenner smatra da je na mjestu današnje Pre- 
kope bilo rimsko naselje Ad Fines. Drugi su povjesničari 
nesumnjivo utvrdili da je ovo naselje bilo gdje je danas 
Topusko (48). Uz rimsku cestu, koja je išla ovim krajem, 
bila su i druga naselja osim naselja Ad Fines. Ako je rim- 
sko naselje i bilo na mjestu današnje Prekope, onda se ono 
moglo nazivati Prae Colpa (Pred Kupom ili Prije Kupe). Na 
ovu me predpostavku navodi veoma staro ime Prekope, a 
u povijesnim se izvorima piše kao precopa i praecopa: (jed- 
no i drugo čita se prekopa) (1). Ovaj je naziv najprije bio 
upotrebljavan kao ime za cestu, a kasnije i za selo, a spo- 

minje se 1274. godine (1). Lako je moguće da su stari Hrva- 
ti, prema latinskom imenu najprije nazvali cestu, a onda 
i selo. Nije nikako točno da je Prekopa dobila ime po: pro- 
kopu korita rječice Maje. Ovaj je prokop načinjen 1549/80. 
godine (13). Jedno vrijeme, iza 1731. godine, selo se naziva- 
lo Gornja Prekopa za razliku od današnjeg Kihalca koji se 
tad nazivao Donja Prekopa (5). Godine 1772. u Prekopi je 
bilo 11 kuća sa 139 stanovnika, godine 1815. isto toliko, a 
1890. g. bile su 22 kuće i 225 stanovnika (5). Danas u selu 


Kapelica Sv. Križa u Prekopi 

ima 40 kuća. Prije 2. svjetskog rata u selu je podignuta ma- 
la kapela na čast Sv. Križu. Prije je na tom mjestu stajalo 
raspelo. Stanovnici se bave poljoprivredom i stočarstvom, 
a dosta ih već i radi u državnim poduzećima. Djeca iz sela 
idu u školu u Hađer i Glinu. Pokojnike su pokapali do 1816. 
godine u Jukincu, a od onda na groblju u Glini. Najstarija 
prezimena u Prekopi: Avidić, Rožić, Dobrinić, Lippak, Gaj- 
dek, Novosel, Kihalić, Mullac, Rukavina i Žinić. 


Kihalac 


Ovo se selo nalazi također uz cestu Glina—Petrinja, a 
od Prekope ga dijeli jedan mali potok. Kihalac je do go- 
dine 1800. spadao u župu Gora. Selo je osnovano 1731. go- 
dine (5). Do tada su stanovnici ovog sela stanovali u selu 
Pavlovec koje se nalazilo oko 2 kilometra prema istoku od 
današnjeg Kihalca. Pavlovec je u seljačkoj buni 1730/31. 
potpuno spaljen, a jedan dio stanovnika otselio je u Novo 
Selo, a 6 obitelji u današnji Kihalac. Na početku se selo 
zove Donja Prekopa, a kasnije dobiva ime po prezimenima 
stanovnika Kihalića. Svih šest obitelji nazivale su se Kiha- 
lić. Da bi se razlikovali, svaka je obitelj uz prezime imala 
nadimak: Knez, Lukšić, Granater, Baić, Matko i Matoš (5). 
Godine 1731. u selu je bilo 6 kuća sa 63 stanovnika, godine 
1815. bilo je 8 kuća, a god. 1890. 17 kuća sa 115 stanovnika 
(5). Sada je u selu 20 kuća. 


Glinsko Novo Selo 


Selo se nalazi na uzvisini, a od ceste Glina—Petrinja 
udaljeno je 2 kilometra. Za ovo se selo točno znade da je 
nastalo 1731. godine (5). Sve do nedavno nazivalo se Novo 
Selo. Prije 1731. godine stanovali su stanovnici Novog Sela 
u selima Budrovcu i Pavlovcu, a ta su se sela nalazila juž- 
no od današnjeg Glinskog Novog Sela. Budrovec i Pavlovec 
spaljeni su u buni kmetova 1730/31. godine. Većina sta- 
novnika iz Budrovca i manji dio iz Pavlovca osnivaju 1731. 
g. Novo Selo (5). Budrovec se spominje 1480. godine (1). 
Godine 1705. u Budrovcu je bilo 18 kuća (5). 

Godine 1749/50. sagrađena je u Novom Selu veoma li- 
jepa nova zidana kapela na čast Sv. Blažu i Benediktu. U 
toj su kapeli bila tri oltara. Glavni oltar je bio na čast Sv. 

Blažu i Benediktu, a bio je drveni i jednim dijelom od mra- 
mora. Na oltaru je bila slika Sv. Blaža, a iznad slike stajali 
su kipovi Sv. Benedikta i kip anđela Gabrijela. Jedan po- 
krajni oltar bio je na čast Sv. Ivana Krstitelja, a drugi na 
čast Sv. Josipa. Na glavnom oltaru su još. sa strane stajali 
kipovi Sv. Roka i Sv. Sebastijana. Stara kapela je bila bla- 
goslovljena u nedjelju prije blagdana Sv. Matije 1750. go- 
dine. Godine 1779. bila je svečano proslavljena trideseta 
godišnjica izgradnje kapele. Pokrajni oltari Sv. Ivana i Sv. 
Josipa bili su dopremljeni iz župne crkve u Gori. Godine 
1777. već su bili dotrajali, pa se spominju dva nova oltara 
i to na čast Sv. Izidoru i Presv. Trojstvu. Godine 1750. ka- 
pela je imala dva zvona. Tutori su bili Šimo Vidnić, Nikola 
Marović, Franjo Valent i Tomo Kovač. Uz kapelu je prema 
sjeveru bila mala sakristija. Godine 1909. ovu je kapelu 
oštetio potres. Pokušali su iza potresa popraviti strop ka- 
pele, ali je novi potres 1910. godine srušio kapelu do kraja. 

Iza potresa je kapela dugo vremena stajala u ruševi- 
nama, a onda su seljani kamenje razvukli na puteve i za 


Ruševine stare kdpele u Novom Selu (suvremeni crtež) 

gradnju kuća. Sve.do 1939. sveta misa je služena na otvore- 
nom pod šatorom od plahti: Dana 3. ožujka 1939. dovršena: 
je izgradnja sadašnje kapele. Sadašnja kapela je drvena, a 
nalazi se uz temelje stare kapele prema zapadu. Iz stare ka- 
pele sačuvani su slika Sv. Blaža koja je i sad na glavnom 
oltaru, kipovi Sv. Sebastijana i Sv. Roka, ormar u sadašnjoj 
sakristiji i još neke stvari. Sadašnja sakristija dograđena je 
kasnije. 


Kapela Sv. Blaža u GL. N. Selu 

Kameni temelji od stare kapele stoje u zemlji još i sad. 
Bio je u Petrinji napravljen nacrt, po kojem bi se na ove 
temelje zidala nova kapela, ali taj se plan nije ostvario. Na 
mjestu svetišta bivše kapele napravljen je 1972. godine be- 
tonski stup za oltar i postavljeno je željezno raspelo. Na 
tom se mjestu u ljetnim mjesecima služi sveta misa. Na 
početku sela s lijeve strane bilo je staro drveno raspelo. 


Unutrašnjost kapele Sv. Blaža 

Ovo je raspelo bilo podignuto 1743. godine, kad je u ovom 
kraju harala bolest kuge. Prema starom raspelu išle su 
često zavjetne procesije, a narod se molio Bogu da ga oslo- 
bodi od strašne bolesti. Kuga je odnijela mnoge živote iz 
Novog Sela. Staro je raspelo više put mijenjano. Godine 
1976. podigli su sami seljani na tom mjestu malu kapelicu 
na čast Sv. Križu. 


Raspelo na mjestu bivše kapele 


Novu kapelu je na blagdan Duhova poslije podne iste 
godine blagoslovio župnik iz Topuskog Franjo Horvat, a bla- 
goslovu je prisustvovalo 250 ljudi. Glinsko Novo Selo spa- 
dalo je do 1952. godine u župu Gora, a od I. listopada te 
godine spada u župu Glina. 


Novo Selo nije na početku imalo svoje groblje, već su 
svoje pokojnike zakapali na groblju kod župne crkve u Go- 
ri. U Gori je bilo osnovano novo groblje na mjestu kako: 
se iz Gore krene prema Sibiću na lijevoj strani od puta. 
Dana 12. veljače 1789. na tom je groblju pokopan prvi po- 
kojnik koji je bio iz Novog Sela. Sadašnje groblje u Novom 
Selu osnovano je 1838. godine (14). 

Godine 1772. u Novom Selu je bilo 28 kuća sa 366 sta- 
novnika. Godine 1931. bilo je 700 stanovnika. Danas ima 
85 kuća sa 315 stanovnika. Dosta se stanovnika odselilo u 
Petrinju i u druga mjesta. Stanovništvo se bavi poljopri- 
vredom, nešto vinogradarstvom i stočarstvom. U selu po- 
stoji škola sa 4 razreda. Ostala djeca idu u školu u Glinu. 
Zanimljivo je da se u selu govori kajkavskim narječjem. Sa- 
dašnja cesta prema selu od glavne ceste napravljena je 


Kapelica Sv. Križa u GL N. Selu 

1862. g. Do tad su bili ispod sela putevi prema Graberju i 
prema Majskim Poljanama.: 

Najstarija prezimena u selu: Marović, Hajčić, Offak, Ži- 
nić, Ilijević, Norković, Vidnić, Belčić, Lovrinčić, Marinović, 
Boltek, Kordić, Valent, Horvatić, Šoštarić, Vratarić, Šeše- 
rin, Kušan, Tovunec, Šimanović, Radušević, Milošić, Škrinja- 
rić, Bradarić, Kovač i Novosel. — Neka od ovih prezime- 
na više ne postoje. 


Donje Selište 


Željeznička pruga Sisak—Karlovac dijeli ovo selo, sa ju- 
gozapadne strane, od mjesta Gline. Selo se ispočetka zvalo 
Radovanci, a tek od prošlog stoljeća zove se Selište. Nase- 
lje oko današnje bolnice u Glini zvalo se Selište, a spomi- 
nje se 1788. godine (15). Sadašnje Gornje Selište, u kojemu 
žive pravoslavni, nazivalo se Čučković brdo (15). Stanovnici 
u Radovance ili današnje Selište doselili su iz Donjeg Kosi- 
nja u Lici, a prezimena su im Klobučar i Fratrović. Danas 
ima i nešto drugih prezimena kao Medved i Šafar. 

Godine 1802. u selu je bilo 36 katolika, a godine 1890. 
bilo je 12 kuća sa 101 katolikom. Danas ima oko 20 kato- 
ličkih kuća, a uglavnom se doseljuju pravoslavni. Pokopi 
pokojnika bili su na grobljima u Sračici i u Jukincu, a od 
1803. na groblju u Glini. 

Pogled prema Maji 


ČETVRTI DIO 


ŽUPA MAJA 


ŽUPA MAJA 


Stara utvrda Sračica 


Sjeverozapadno od sadašnje majske župne crkve na 
brežuljku »gradina« postoje ostaci ruševina starog grada. 
Na tom je mjestu stotine godina stajao manji utvrđeni grad 
Sračica. Ime ovoga grada pisano je u povijesnim dokumen- 
tima na više načina: Zrachicha, Szratsitze i Schrazicha. Ovo 
je ime usko vezano uz posjed, staru crkvu i stari grad. Ime 
za današnje selo Svračicu spominje se u 18. stoljeću 
(15). Župna crkva, koja je bila u blizini starog grada, 
spominje se 1327. godine (4). O sračičkoj utvrdi tad još ne- 
ma spomena. "u 

U narodu postoji predaja da je stari grad dobio ime 
po vlasniku grada knezu Sraki (44). Knez je imao dva sina 
Dragutina i Milutina. Na molbu svog susjeda Nikole Zrin- 
skoga iz Gvozdanskog, poslao je Sraka svoje sinove u po- 
moć u borbi protiv Turaka. Stariji sin Dragutin bio je u 
borbi smrtno ranjen. Zazivao je u pomoć brata Milutina, 
ali mu ovaj nije pomogao. Dragutina su pokopali u Gvoz- 
danskom, a Milutin se vratio ocu u Sračicu. Kasnije je išao 
s ocem u lov i tamo ga je rastrgala ranjena divlja svinja 
(vepar). Od žalosti za sinovima napustio je knez Sraka sa 
svojom suprugom Sračicu i jedne noći otišao u nepozna- 
tom pravcu! Prema ovoj predaji, knez Sraka je živio kon- 
cem 15. ili početkom 16. stoljeća, a Sračica se spominje 200 
godina prije toga!? 


Posjed Sračica bio je vlasništvo redovnika cistercita iz 
Topuskog. To nam potvrđuje podatak od 26. siječnja 1355. 
godine. Taj dan, pred Kaptolom zagrebačkim, vraća Ladi- 
slav sin Tutov posjed Sračicu samostanu u Topuskom (4). 
Redovnici su svoje posjede zalagali (davali u najam) poje- 
dinim slobodnim plemićima. Spomenuti Ladislav vraća da- 
kle samostanu posjed koji je već i prije bio samostansko 
vlasništvo. Ostaje pitanje da li je posjed Sračica bio vlas- 
ništvo ovih redovnika odmah po njihovu dolasku u Topus- 
ko 1205. godine?! 


Spomenuo sam u prvom dijelu ove knjige da je narod 
redovnike cistercite, zbog njihove crno-bijele odjeće, nazi- 

vao »srakari« (24). I zato je moje mišljenje, da su posjed, 
župa i stari grad Sračica dobili ime po ovim redovnicima. 

Tko je izgradio i kad stari grad Sračicu, nema poda- 
taka. Godine 1361. spominju se Stjepan sin Radunov i Ni- 
kola sin Ilijin, plemići iz Sračice, koji sklapaju nagodbu s 
opatom Guilermom iz Topuskog zbog davanja (4). Odmah 
slijedeće 1362. godine spominje se sudac Gardak sin Ge- 
jin iz Sračice (Gardak filius Geya de Szrachicha) (4). 

Tih godina su dakle u Sračici plemići i sudac, a oni vje- 
rojatno stanuju u starom gradu, i pripadaju samostanu u 
Topuskom. Čini se, da ovi podaci potvrđuju da se stari 
grad Sračica, indirektno, prvi put spominje 1361. godine. 
Možda je stari grad tad još bio drveni, ali vjerujem da je 
već postojao. U 16. stoljeću Sračica je uključena u obram- 
beni sustav Vojne krajine. 

Plemić Petar Keglević i njegov sin Franjo vlasnici su 
Sračice 1530. godine (19). Godine 1551. upravitelj je Sračice 
bio Ivan Veszer. Od 1558. godine vlasnik Sračice ja zagre- 
bački biskup (19). 


Stari grad Sračica (fotografija originalnog crteža) 

Godine 1559. spominje se kako grad Sračicu treba utvr- 
diti, naročito donji dio, a troškove nek snosi zagrebački bis- 
kup (19). 

Stari je grad Sračica imao dva dijela: jedan je dio bio 
izgrađen od kamena, a drugi od drveta. U zidanom dijelu 
stanuje vlasnik grada sa svojom užom rodbinom, a u pod- 
građu, kako se naziva onaj drvom ograđeni dio, stanuju 
stražari, trgovci i zanatlije. Taj se dio zove i trg jer se na 
tom prostoru obavljala trgovina i održavali javni skupovi. 
Otud je i ostao običaj da su se u Maji do nedavno održa- 
vali sajmovi. 

Godine 1560. Hrvatski sabor ponovno određuje da se 
Sračica ima utvrditi. Podložnici topuske opatije i Zrinski 
kmetovi Ozlja i Dubovca dužni su obaviti ovaj popravak. 
Moraju dovesti 40 kola za prijevoz potrebnog materijala. 
Treba doći i 160 radnika. Svaka kola moraju privesti 10 
vozova hrastovine i tri voza pruća. Na poslu moraju ostati 
10 dana. Ako treba još radnika, nek ih dade zagrebački bis- 
kup. Radove treba započeti na dan Sv. Filipa 21. svibnja 
1560. (20). 

Hrvatski je sabor polagao važnost na utvrđivanje Sra- 
čice zbog sve veće opasnosti od Turaka, a Sračica je bila 
na vrlo važnom položaju, jer se iz nje mogla pregledati či- 
tava ravnica uz srednji tok rječice Maje. 

General Ivan Lenković spominje Sračicu 1563. godine 
i predlaže da utvrdu treba sačuvati, podgrađe (trg) razru- 
šiti, a u utvrdu postaviti još 5 stražara (46). 

Turci često navaljuju u krajeve oko Sračice. Prvi put 
je osvajaju 29. rujna (na Miholje) 1576. godine, ali su brzo 
protjerani. Drugi put Sračica pada u turske ruke u ljetu 
1578. godine (20). Borba je morala biti žestoka jer se spo- 
minje da je sračički grad bio dosta oštećen. Ovaj puta Tur- 
ci ostaju (njihova straža) duže u Sračici, jer se navodi ka- 
ko su Turci 1584. g. željeli nanovo izgraditi Gradac i popra- 
viti Sračicu (68). U tome nisu uspjeli jer ih je hrvatska voj- 
ska protjerala prema rijeci Uni. Godine 1614. opet se vodi 
žestoka borba oko sračičke crkve i utvrde. U toj borbi pro- 
slavio se Đuro Krajačić koji je Turcima oteo veliki srebre- 
ni križ kod sračičke crkve (39). 

Slijedećih 85 godina Sračica se više ne spominje. Godi- 
ne 1699. Sračica je već bila obnovljena i spremna primiti 

novu stražu. O tom piše podban Stjepan Jelačić i kaže da 
u Sračicu i Dragotinu treba postaviti 50 pješaka i 50 konja- 
nika (46). ' 

Godine 1701. sračičku utvrdu zauzimaju pravoslavni do- 
seljenici. Kako sam već spomenuo, oni su te godine digli 
u ovom kraju bunu zbog ostvarenja nekih svojih zahtjeva. 
Iz Sračice ih je s vojskom istjerao barun Franjo Krištof 
Delišimunović zapovjednik iz Gline (46). 

Godine 1727. u Sračici je bio knez Juraj Radovanić. Sra- 
čička utvrda ima svoju stalnu stražu, svog stalnog vojnog 
svećenika i drvenu kapelicu na čast Sv. Josipu. Godine 1736. 
spominje se vojni svećenik u sračičkoj utvrdi Lovro Sten- 
gely iz Samobora koji služi u toj kapelici misu za vojsku 
(19). Sračica ima tad već puno vojske i spominje se da je 
jedno vrijeme u njoj bilo i zapovjedništvo vojske za čitav 
ovaj kraj. Jedan dio vojske premjestio je iz Sračice u Gli- 
nu ban Josip Esterhazi (1733—1741. g.) (13). 

Glina postaje 1745. godine sjedište 1. Banske regimen- 
te iu njoj je zapovjednik pukovnik. U Sračici je od tad sat- 
nija i zapovjednik je satnik (41). 

Godine 1802. vojska napušta sračičku utvrdu i premješ- 
ta se u Maju, u novu zgradu na mjestu današnje škole. U 
ovoj zgradi vojska nije dugo ostala; uskoro je preseljena 
u novu jednokatnu zgradu blizu župnog stana. U zgradi na 
mjestu škole bio je kasnije vojni magazin. Vojska iz Maje 
odlazi 1873. godine. Poslije je u jednokatnoj vojnoj zgradi 
bila financijalna straža. Ova je zgrada u 2. svjetskom ratu 
srušena. ' 

Ruševine su starog grada Sračice stajale dugo vreme- 
na, a onda je kamen razvučen za gradnju kuća i nasipava- 
nje puteva. Sad stoje samo kameni ostaci pod zemljom. 

Stari je grad Sračica bio stotine godina zaštita župne 
crkve na groblju. Isto tako i groblja u kojemu su ostali 
brojni posmrtni ostaci slavnih branitelja. | 

Iz svih je ovih povijesnih podataka vidljivo koliko: je 
stari grad Sračica bio važan za obranu domovine. Nema 
o njoj brojnih povijesnih podataka, a ovo što sam sakupio 
neka čitateljima posluži da, uspoređujući Sračicu S ostalim 
gradovima i njihovim hrabrim posadama, sami zaokruže 
njenu povijest. 

Povijest župe 


U red najstarijih župa u ovom kraju svakako spada žu- 
pa Maja. Ne zna se točno kad je župa osnovana i pod kojim 
imenom. Njen početak treba svakako tražiti u 13. stoljeću, 
a možda i prije. Prvi put u povijesnim izvorima spominje se 
ova župa 1327. godine pod imenom Sračica (Zrachicha) (4). 
Ovo je ime svakako vezano uz ime starog grada Sračice. 
Da li je župa dobila ime po gradu ili grad po župi, ne može 
se točno utvrditi. U burnim vremenima ratova protiv Tura- 
ka pismeni su izvori uglavnom propali, pa se nađu samo 
oskudni podaci. U popisu župa gorskog arhiđakonata iz 
1334. godine spominje se crkva Blažene Djevice Marije u 
Sračici (ecclesia beate virginis de Zrachicha) (62). Daljni 
spomen župe dolazi 1360. godine, a spominje se župnik 
Martin iz Sračice (4). Godine 1499. na sprovodu zagrebač- 
kog biskupa Osvalda Thusa bila su prisutna dva svećenika 
glagoljaša iz Sračice (36). U 16. stoljeću župa Sračica se 
spominje dvaput; godine 1501. kad se navodi ime župnika 
Urbana i 1544. ime župnika Ivana. U burnom 17. stoljeću 
ime župe spominje se također dvaput. Prvi put u jednom 
kupoprodajnom ugovoru 1614. godine. Te godine sklapaju 
ugovor zagrebački Kaptol i Benedikt Thuroczy o prodaji 
zemljišta Drvocep (Derwocep). U ugovoru se spominje i Đu- 
ro Krajačić iz sračičke župe. U jednom žestokom okršaju s 
Turcima, bila je crkva Blažene Djevice Marije u Sračici 
pljačkana. Spomenuti Đuro zalijeće se među Turke i, uz 
opasnost po vlastiti život, otima im veliki srebreni križ. 
Taj križ predaje on kasnije u topuski samostan sa željom 
da se križ odnese u zagrebačku katedralu. U to vrijeme bio 
je upravitelj topuske opatije zagrebački biskup Petar Do- 
mitrović. Đuro Krajačić traži kao nagradu za svoje juna- 
čko djelo da bi on i njegova žena Katarina rođ. Ergelzky, 
poslije svoje smrti, bili pokopani u katedrali (39). Da li mu 
je želja bila ispunjena ne zna se, a kamo je križ dospio ta- 
kođer se ne zna. Najvjerojatnije je taj križ prodan kad su 
iz riznice katedrale prodavane dragocjenosti za popravak 
iste katedrale. Ovo je dragocjen podatak koji nam potvrđu- 
je postojanje sračičke crkve i u najtežim vremenima krva- 
ve borbe s Turcima. 

Drugi put spominje se župa potkraj 17. stoljeća. Godi- 
ne 1698. izgrađena je nova crkva na čast Svetom Iliji Pro- 
roku. Crkva je na istom mjestu gdje su do tad bile crkve 
Blažene Djevice Marije, a to je na sadašnjem groblju blizu 
sračičke utvrde (5). Godinu 1698. možemo smatrati kao po- 
četak obnovljenog vjerskog života u župi Sračica, a ne 1713. 
kako se do sad smatralo. Od godine 1713. pisane su župske 
knjige matice (krštenih, vjenčanih i umrlih), zato se do sad 
smatralo da je te godine župa obnovljena. Izgradnja nove 
župne crkve 1698. godine, dokaz nam je da je župa obnov- 
ljena te godine, a možda i nekoliko godina prije. 

Koja je sve sela župa Sračica obuhvaćala prije ratova 
s Turcima, ne može se utvrditi. U ovom kraju bilo je više 
župa i crkava, pa je sračička župa vjerojatno imala isti op- 
seg kao i danas. Najbliže su crkve bile Sv. Jurja u Roviš- 
koj, Sv. Martina u Malom Gradcu, Majke Božje u Velikom 
Gradcu i crkva u Dragotini. Dragotina se nazivala Mala Sra- 
čica (19). Sigurno je još i to da je, osim današnjih sela, u 
župu Sračica spadalo selo Krajačići koje se nalazilo istočno 
od ceste Maja—Dragotina. To je selo u ratovima protiv Tu- 
raka uništeno i nije kasnije više obnovljeno. Još danas zem- 
ljište na tom mjestu nosi naziv »Krajačići« i na njemu se 
nađe ostataka cigle i kamena. 

Na početku 18. stoljeća u župu Sračica spadaju na- 
selja: Maja, Potočani (današnja Svračica), Dolnjaki, Prieka, 
Ravno-rašće, Vlahović, Glina, Joševica, Jukinac, Radovanci 
(današnje Selište), Skela i Vranovina (15). Osim toga, u žu- 
pu spadaju katolici koji žive u pravoslavnim selima: Biele 
vode, Bojna, Čučković brdo (današnje Gornje Selište), Dra- 
gotina, Mali Gradac, Majske poljane, Oblaj, Perna, Roviška, 
Trtnik i Žirovac (19). 

Od godine 1780. selo Vranovina pripada župi Topusko, 
a kad je 1800. osnovana župa u Glini, u župi Sračica ostaju 
naselja koja su i danas (5). 

Stanovnici župe' Sračica doselili su uglavnom iz Herce- 
govine i Bosne, a manji dio iz Primorja, Likei Gorskog Ko- 
tara. Najstarija prezimena u župi: Arčić, Beličić, Bilica, Bo- 
beta, Čačić, Hercegović, Idžaković, Jurković, Klarić, Kova- 
čević, Krajačić, Kvakić, Lamza, Liković, Malović, Mičija, Mi- 
kičić, Milinić, Mlađenović, Nogić, Petrović, Rebrović, Šimu- 
nović, Šurjača, Tusović, Vujnović, Vučičević i Zajer. 

Župa Sračica slavi od početka pa do 1698. g. kao svog 
zaštitnika Blaženu Djevicu Mariju, a od 1698. Svetog Iliju 
Proroka. Postoje dva razloga za tu promjenu; prvi je što 
su Turci često rušili stare crkve Majke Božje, pa su župlja- 
ni podigli crkvu na čast. Sv. Iliji, kojega i Turci štuju, na- 
dajući se da tu crkvu Turci neće dirati! Drugi je razlog sa- 
čuvan u usmenoj predaji kao bojazan od čestog spaljivanja 
crkve, a Sv. Ilija se štuje u narodu kao zaštitnik od gro- 
ma i vatre. I jedan i drugi razlog mogu se lako prihvatiti. 


Stare župne crkve 


Crkve Blažene Djevice Marije 


Kakogod ne možemo sigurno znati kad je ustanovljena 
župa u Sračici, isto tako ne znamo kad je sagrađena prva 
crkva. O njihovom broju također se ne zna ništa. Kroz sto- 
tine godina bilo je sigurno građeno više njih. Neke su do- 
trajale, neke je uništila vatra (grom), a neke su porušili 
Turci. Sve su bile podignute na čast Blaženoj Djevici Ma- 
riji. Crkve su se nalazile na današnjem groblju. O veličini 
i položaju ne zna se ništa. Znade se samo to, da su sve cr- 
kve bile blizu današnjeg ulaza u groblje. Lako se može za- 
misliti da su sve ove crkve bile drvene, malene i najčešće 
siromašne. Njihov položaj na brdu u blizini starog grada 
Sračice, bio je i garancija opstanka u dugotrajnim ratovi- 
ma protiv Turaka. 


Prva crkva Sv. Ilije Proroka 


Godine 1698., na mjestu bivših crkava Blažene Djevice 
Marije, izgrađena je crkva na čast Svetom Iliji Proroku (5). 
Ova je crkva također bila drvena. O ovoj crkvi isto nema ni- 
kakovih podataka jer je i ona brzo nestala. Jedini podatak 
je iz 1720. godine, kad se spominje da je pokrovitelj ove 
crkve bio sračički zapovjednik (43). 


Druga crkva Sv. Ilije Proroka 


Već 1727. g. izgrađena je nova crkva na čast Sv. Iliji. 
Razlog zašto je tako brzo građena nova crkva, nije poznat. 
Lako je moguće da je crkva stradala, ili je bila premalena, 

Župna crkva, groblje i stari grad (suvremeni crtež) 


pa su odlučili izgraditi novu. Crkva je opet na istom mje- 
stu gdje su stajale i prijašnje crkve. O ovoj crkvi ima već 
više podataka. Znade se njen položaj, veličina i broj olta- 
ra. Crkva je bila dugačka 10 orgija (1 orgija je 1899 cm — 
OP. P.), široka 5 orgija, a toranj je bio visok 1,5 orgiju (19). 
U tornju su bila dva mala zvona. Za crkvu se kaže da je 
veća od prijašnje. 

U crkvi su bila tri oltara; glavni na čast Sv. Iliji Pro- 
roku sa slikom ovog Sveca, prvi pokrajni na čast Majci 
Božjoj i drugi na čast Sv. Barbari. Kasnije se spominje još 
jedan oltar na čast Sv. Katarini (5). Ovo je bila samo slika 
Svetice koju su ubrajali u oltare. 

U crkvi je bilo više ukopa, i uvijek je upisano u maticu 
umrlih kada je pojedini pokojnik ukopan u crkvi Sv. Ilije 
(in ecclesia St. Eliae) (15). Godine 1769. pokopana je u crkvi 
Ana Krajačić, pred oltarom Majke Božje (ante aram BVM). 
Godine 1772. opet jedan ukop pred oltarom Sv. Barbare 
(ante aram St. Barbarae) (15). 


Glavni oltar Sv. Ilije bio je okrenut prema istoku. Ulaz 
u crkvu bio je sa zapadne strane, od puta koji je vodio 
između sadašnjeg župskog zemljišta i groblja. Sveta Misa 
služi se u župnoj crkvi samo nedjeljom i blagdanima, a 
radnim danom u kapeli blizu župnog stana. Godine 1802. za 
crikvu je bilo nabavljeno još jedno zvono, pa su tako sad 
bila tri zvona. U crkvi su bile pohranjene potrebne stvari 
za misu, ali su jednom bile pokradene, pa su kasnije te 
stvari čuvali u župnom stanu ili u kapeli (19). Kad je 1830. 
bila dovršena i blagoslovljena nova (sadašnja) župna crkva, 
stara je crkva na groblju zapuštena i srušena. Velika je 
šteta što nije ostala, pa makar i u ruševnom stanju, kao 
svjedok duge i burne povijesti župnih crkava na sračič- 
kom groblju. 


Župa mijenja ime 


Na početku 19. stoljeća, kad je 1830. izgrađena nova 
crkva, župa Sračica mijenja ime u župa Maja. Crkva je 
opet izgrađena na teritoriju Sračice, ali se naziv ipak pro- 
mijenio. Razlog je u tom što je stari grad Sračica bio na- 
pušten, a selo Maja postaje sjedište vojske i centar okol- 
nih sela župe. 

Glavno je proštenje u župi na blagdan Sv. Ilije Pro- 
roka 20. srpnja. Osim toga, proštenja su još na blagdan 
Sv. Antuna Pustinjaka 17. siječnja, Sv. Antuna Padovanskog 
13. lipnja i u treću nedjelju poslije Uskrsa »posvetilo« 
crkve, iako je crkva samo blagoslovljena, a ne i posvećena. 
Kao dan klečanja u župnoj crkvi bio je 1773. g. određen 
5. siječanj, a kasnije, kao i danas, klečanje je 18. studenog 
svake godine. 


Godina 1800. bila je burna za župu majsku. Radilo se 
o tom da se župa dokine i pripoji novoosnovanoj župi Glina. 
Narod se uznemirio, i župa je ipak ostala, iako je dije- 
ljenjem postala puno manja i siromašnija. Oko tog da 
župa ostane samostalna, najviše se zauzimao tadašnji zvonar 
Luka Zebić (15). Upravljeno je nekoliko molbi na nadležne 
crkvene i svjetovne vlasti, i stara župa ostade ipak samo- 
stalna. Imala je, kako se iz popisa župnika vidi, sve do 
1938. godine svog vlastitog svećenika. Od te godine, pa 
sve do 1978., upravljaju župom Maja najprije oci franjevci 
iz Čuntića, a onda svećenici iz Gline. Dana 17. rujna 1978. 
župa Maja je dobila opet svog vlastitog svećenika. Kao 
što se 1800. godine za župu zauzeo zvonar Luka Zebić, tako 
se i sad za dolazak stalnog svećenika, uz ostale, najviše 
zauzimao 90-godišnji Antun Išek iz Maje, crkveni odbornik 
i zvonar. 


Sve do 18. stoljeća podaci o župi su veoma oskudni, 
pa se o vjerskom životu ne može puno. ni pisati. Kasnije 
se stanje promijenilo i vidi se da se vjerski život u župi 
Maja odvija kao i u drugim seoskim župama ovog kraja. 
Na dane proštenja okupljalo se tijekom vremena u župnu 
crkvu puno svijeta iz okolnih župa. Narod iz majske župe 

oodlazi na proštenja u susjedne župe, naročito na blagdan 

Velike i Male Gospe u Goru, na »vidovsku nedjelju« u To- 
pusko, u Glinu na dan Glavosjeka Sv. Ivana i u Dvorišće 
na blagdan Sv. Valentina. Odlazili su na proštenja (zbor) 
i u pravoslavna sela, naročito u Dragotinu i Žirovac. 


Procesije se održavaju na Tijelovo, na blagdan Sv. Marka 
i u drugim zgodama. 


Na dane proštenja u župi, održavani su i veliki saj- 
movi: stočni i robni. Kako sam već spomenuo, to je ostalo 

još iz vremena kad su sajmovi održavani u podgrađu sta- 
rog grada Sračice. Ovi su sajmovi kasnije dokinuti, pa 
se i broj »proštenjara« smanjio. 

Vjeronaučna obuka održavana je u crkvi, u školi, a 
kasnije opet u crkvi i u župnom stanu. Pouku drži župnik 
ili kapelan, a u vrijeme svog boravka u župi činile so to 
časne sestre. 

Brigu oko pjevanja i sviranja u crkvi vodio je župnik 
i učitelj, a kasnije časne sestre. 


Sveta Potvrda (krizma) — Godine 1796. trebala je u Maji 
biti krizma, ali je biskup Maksimilijan Vrhovac, putujući 
iz Gvozdanskog, imao na putu nezgodu, pa nije na vrijeme 
stigao. Sutradan su svi krizmanici išli na krizmu u Glinu. 
Taj put krizmano je u Glini 3.673 krizmanika (15). Kasnije 
je krizma u župi Maja bila istim redom kao i u Glini i u 
drugim župama glinskog dekanata. Broj je krizmanika bio 
različit, pa je tako 1904. godine bilo 515 krizmanika, a 1921. 
godine 236 krizmanika. : 


Dobrotvori — U župi je Maja uvijek bilo plemenitih 
ljudi koji se željeli da župna crkva bude lijepo ukrašena 
i da ima sve potrebne stvari za Službu Božju. Prvo mjesto 
među svima svakako zauzima bivški majski župnik, a kas- 
nije kanonik u Zagrebu, Pavao Leber. On je majskoj crkvi 
poklonio: god. 1903. srebreno-zlatnu pokaznicu, g. 1904. kot- 
lić za blagoslovljenu vodu i posudice za sv. ulja, 1905. bron- 
zani luster za 18 svijeća, 1906. lampu za vječno svjetlo, 
1908. pozlaćeni kalež, 1909. misno odijelo bijele boje, 1910. 
nekoliko vrijednih knjiga za župnu knjižnicu, 1913. misno 
odijelo bijele i zelene boje, 1916. mramorne posude za bla- 
goslovljenu vodu na ulazu u crkvu pod korom. Ovdje nije 
sve nabrojeno, jer nije sve ni poznato. K svemu tome tre- 
ba dodati nekoliko obilnih novčanih darova i zaklada. Uz 
Pavla Lebera, veliki je dobročinitelj župe bio Franjo Hus- 
zar, također zagrebački kanonik. Radovan Preradović, sin 
Pjesnika Petra Preradovića, obdario je majsku crkvu kao 
činovnik iz Zagreba, jer je u Maji proveo djetinjstvo, pa 
se sjetio crkve svog djetinjstva. Ima još puno poznatih i 
nepoznatih osoba koje su darivale, popravljale i uljepšavale 
župnu crkvu i župni stan. 

Prvopričesnici iz Maje i Gline 1976. g. 


Zaklade misne i druge su bile: Krivošić N. na svoju 
nakanu, Dietrich Magdalena za svoju dušu, Ježić Stanislav za 
sebe i suprugu Doroteju, Inama Andrija na svoju nakanu, 
Lukšić Juraj za sebe i suprugu, Huna Nikola za svoju 
dušu i duše svoje braće. Štukić Juraj, župnik, 1769. g. za 
svoju dušu. 

Godine 1811. neke glavnice (svote novca) od misnih za- 
klada bile su posuđene na korištenje, uz ugovorene kamate, 
Jandri Čučković iz Balinca, Jandri Dodoš iz Vrtlina i Jandri 
Obrenović (Diaković) iz Šibina. Ovi su taj novac 1872. g. 
vratili, a onda je iste godine posuđen obitelji Brkašić u 
Maji (15). 

Huszar Franjo, kanonik iz Zagreba, daje zakladu za du- 
šu svog brata Ivana, satnika u Maji. Gareis Ana rođ. Tomić, 
g. 1860. za dušu svoje majke Elizabete Tomić. Zaklada 
kardinala Jurja Haulika iz 1854. godine za nagrađivanje se- 
oskih zaručnica. Iz te zaklade bile su nagrađene zaručnice 
iz župe Maja: 1872. g. Ana Zebić, 1874. g. Kata Matijević, 
1881. Reza Majstorović, 1882. Jela Kvakić, 1888. Mara Pavić, 
1903. Ana Kvakić, 1904. Mara Klarić, 1911. Marija Herceg i 
1912. Marija Petrović. Freudenreich Eugen, župnik, 1895. g. 
za svoju dušu. Rogulja Jelisava za svoju dušu. Šterk Mijo 
1899. g. za uzdržavanje raspela u Maji. Banjanac Marta 
rođ. Mičija, g. 1901. poklanja crkvi zemljište »poloj«, za 
svoju dušu. Leber Pavao, kanonik iz Zagreba, 1909. g. daje 
zakladu iz koje se svake godine ima učlaniti u književno 
društvo Sv. Jeronima u Zagrebu po troje djece iz župe 
Maja koji s uspjehom završe pučku školu. Isti dobroči- 
nitelj daje 1913. g. misnu zakladu na svoju nakanu, a g. 
1916. i 1919. daje zakladu za crkvu u Maji. 


Časne sestre iz kongregacije »Klanjateljice Krvi Kristo- 
ve« radile su u župi Maja punih 18 godina. Sestre su došle 
u Maju 18. listopada 1959. i nastanile se u župnom stanu. 
Obično su bile po dvije ili tri sestre. Župa nije imala stal- 
nog svećenika, pa je rad sestara u župi bio veoma pozitivan 
i koristan. Sestre su pazile na crkvu i ukusno je uređivale 
i čistile, savjesno obavljale tešku zvonarsku službu, vodile 
crkveno pjevanje i poučavale djecu u vjeronauku. U mno- 
gočemu, u okviru svojih mogućnosti, su zamjenjivale sve- 
ćenika i pomagale. Puno se sestara kroz to vrijeme pro- 

mijenilo. Bilo je zaista sestara koje su u pravom smislu 
riječi bile apostoli, i koje su svoj. boravak i rad u Maji 
shvatile kao misije. Materijalno je stanje sestara ispočetka 
bilo veoma teško. Nisu mogle koristiti čitav župni stan jer 
je u jednom dijelu bila kancelarija mjesnog ureda. Uzdr- 
žavale su se uglavnom obrađujući župsku zemlju ili od onog 
što su u naravi dobivale od župljana kao naknadu za zvo- 
narsku službu. Sestre su otišle iz župe 1. rujna 1977. U 
ovih 18 godina nije iz župe u samostan otišla niti jedna dje- 
vojka!? Iz župe su dvije starije redovnice kod sestara mi- 
losrdnica Sv. Vinka. 


Mijena žiteljstva u župi — Kao što nema podataka o 
opsegu župe prije provale Turaka, isto tako nema podataka 
ni o broju stanovnika. 

Godine 1752. župa broji 336 kuća (5). U to su vrijeme 
obitelji (zadruge) bile brojne, pa se broj župljana kreće iz- 
među 3 i 4 tisuće. Rađalo se uvijek dosta djece, ali je smrt- 
nost djece isto bila velika, naročito između poroda i šeste 
godine života. 

Najmanje je rođenih bilo 1714. godine: 25, a 1715. sa- 
mo 19. 

Najviše je rođenih bilo 1756 g.: 179 i 1780. g.: 200. 

Dvojci su rođeni veoma često. Između 1714. i 1800. go- 
dine dvojci su rođeni 135 puta, a trojci 3 puta. 

Najviše je umrlih osoba bilo 1789. g.: 206, a 1794. g: 
142. Najmanje je umrlih bilo 1777. g: svega 11. 

Kad je 1780. godine od župe odvojeno selo Vranovina, 
a 1800. osnovana župa Glina, majska je župa znatno sma- 
njena. 

Godine 1804. župa broji 1214 vjernika, a 1876. g. 1203 
vjernika. 

U 19. stoljeću, između 1801. i 1877. godine, najviše je 
bilo rođenih 1867. godine: 97, a najmanje 1817. g.: svega 
15. Dvojci su u tom vremenu rođeni 106 puta. Trojci je- 
damput i to 1877. g. u obitelji Vujnović u Dolnjacima; bile 
su dvije djevojčice i jedan dječak. U tom vremenu najviše 
je umrlih bilo 1873. g.: 140, a najmanje 1821. g.: 21 osoba. 
U dobi od preko 100 godina umrle su u tom vremenu tri 
osobe. 

Uzroci su smrtnosti bili različiti kao i u čitavom ovom 
kraju: bolest, siromaštvo, pomanjkanje liječničke pomoći i 
vlažni stanovi. I u majskoj su se župi ljudi sami »liječili«. 
Uz već spomenuto »barberenje«, bilo je i tog da su ženu 
kod poroda znali opiti rakijom da lakše podnese bolove 
(19). Ovakovo »liječenje« bilo je kasnije zabranjivano. 

Nasilnih je smrti i nesretnih slučajeva također bilo 
dosta. Godine 1788/89. u borbama protiv Turaka poginulo 
je 15 ljudi, a 1845. g. kod Podzvizda 6 ljudi. U Italiji i 
Mađarskoj 1848. g. 10 ljudi. Godine 1817. umrlo je od gladi 
5 osoba, a 1835. g. jedna osoba. 

Bolesti su bile čest uzrok smrtnosti, a nekih godina 
posebno. Godine 1743. od kuge je umrlo puno osoba, 1803. 
g. od boginja 8 osoba, a 1804. od iste bolesti čak 36 osoba. 
I, kako je već spomenuto, između 1859. g. i 1876. g. opet 
od boginja 50 osoba. Spomenuta je već i velika smrtnost 
1918. godine od gripe »španjolke«; samo u mjesecu listopadu 
37 osoba. 

U vremenu između 1754. i 1801. godine umrlo je u 
majskoj župi 3.690 osoba, a rođeno 5.466 djece (2.800 muš- 
kih i 2.666 ženskih). Vjenčano je 1528 parova. : 

U vremenu između 1801. i 1880. godine umrle su 4.633 
osobe, a rođeno je 4.729 djece (2.434 muških i 2.295 ženskih). 
Vjenčano je 1377 parova. ' 

Godine 1880. ima župa 1245 stanovnika, god. 1900. ima 
1638, a danas 1100. 

Godine 1886. počelo je u župi Maja prvo veliko privre- 
meno, a i stalno, iseljavanje. Mlađi i zdravi muškarci pošli 
su tražiti posla u Južnu i Sjevernu Ameriku. Posla su našli 
u rudnicima ili na drugim teškim mjestima, tako da su 
zarađeni novci bili najčešće zaliveni »krvavim« znojem. Dos- 
ta ih se tamo materijalno pomoglo, ali ih je dosta i obo- 
lilo ili su sve zarađeno potrošili, pa su kasnije upali u. 
još veću bijedu. Taj je proces iseljavanja trajao do tride- 
setih godina ovog stoljeća. Zabilježeno je da je 1920. go- 
dine iz župe odsutno 181, od toga 127 u Americi. 

Drugi ovakav val zahvatio je župu između 1965. i 1970. 
godine. Ovaj je puta odlazak bio u Zapadnu Njemačku. 
Otišlo je 150 do 200 što muškaraca što žena. Većina se 
muškaraca zaposlilo u ljevaonici željeza »VOITH« u Heiden- 
heim-u an der Brenz kod Ulma. I ovaj odlazak ima slične 

Župna crkva i kapelica u Maji 


posljedice kao i onaj u Ameriku. Mnogi su se materijalno 
pomogli, ćr-vene kuće zamijenili zidanim i puno tog naba- 
vili, a nekima je odlazak bio uzaludan. Obitelji su uzdrma- 
ne, a konačne negativne posljedice još su nesagledive. 

Zadnjih je godina smrtnost u župi veća od prirasta 
stanovništva. Iz župe ima dosta visokoškolovanih ljudi, na- 
ročito liječnika. 

Nova župna crkva 


Sadašnja je župna crkva Sv. Ilije Proroka u Maji treća 
po redu crkva na čast ovom Svecu. Udaljenost od sela, 
težak i strm put do crkve i nestanak starog grada Sračice, 
bili su razlozi da se izgradi ova nova velika zidana crkva. 
Kako sam već spomenuo, i sadašnja je crkva na teritoriju 
sela Svračice, ali od njene izgradnje i župa i crkva nose 
naziv župa i crkva majska. Crkva je izgrađena na lijevoj 
obali rječice Maje i slobodna je u prostoru. Ispred crkve 
je put koji se kod »gradine« razdvaja prema groblju i 
prema Dolnjacima. Kraj tog je puta također na lijevoj 
strani zgrada stare škole koja je od crkve udaljena pede- 
setak metara. Isto toliko prema jugoistoku protječe uz 
crkvu Potok uz koji vodi put u Svračicu. Oko crkve je 
prostrano crkveno dvorište (cintor), a gdje se spajaju dva 
spomenuta puta nalazi se mala kapelica na čast Sv. Križu. 

Izgradnja crkve je dovršena 1829. godine (15). Crkva 
je svečano blagoslovljena 24. siječnja 1830. Blagoslov je 
obavio Ivan Žirović, župnik iz Viduševca, tadašnji dekan 
glinskog dekanata. Prisutni su bili Franjo Papeš, župnik iz 
Jama (Mala Solina), Vjekoslav Bernath, domaći župnik, 
Ivan Korać, kapelan iz Gore, Josip Šifer, kapelan iz Gline 
i Stjepan Peteky, kapelan iz Maje. Bili su prisutni i pred- 
stavnici svjetovnih vlasti i vojske i veliko mnoštvo svijeta. 

I kod majske crkve ne zna se ime graditelja. Izgrađena 
je u istom stilu (postbarokni klasicizam) kao i druge crkve 
u Baniji iz tog vremena. 

Vanjski izgled — Glavni ulaz i toranj su sa sjeveroisto- 
čne strane. S jugoistoka je sakristija s ulaznim vratima i 
jednim prozorom. S te strane su bila još jedna pokrajna 
vrata koja su 1884. g. zazidana. Zidani dio tornja, na koje- 
mu su četiri prozora i ostaci sata, završava krovom šato- 
rastog oblika i križem. Toranj je pokriven limom. 

Pogled prema svetištu 1960. g. 


Krovište crkve je ispočetka pokriveno daskom, a g. 
1877. daska je zamijenjena crijepom. S jugoistočne su stra- 
ne na zidu dva dvojna prozora, sa sjeverozapadne tri, a 
oko tornja nekoliko manjih. 


Unutrašnjost crkve daje dojam velike dvorane. Na li- 
jevoj je strani, bliže koru, pokrajni oltar sa slikom Sv. Ili- 
je. Na istoj je strani prema svetištu mali oltarić s kipom 
Majke Božje. Na desnoj je strani prema koru ispovijedao- 
nica, a prema svetištu oltarić s kipom Srca Isusova. Na zi- 
dovima uokolo su slike križnog puta. Svetište je dijelom po- 
višeno još za tri stepenice. Na tom povišenom dijelu je glav- 
ni oltar. Svetište završava polukružnim zidom na kojemu je 
veliko raspelo s Isusovim likom u naravnoj veličini. Na li- 
jevoj strani su vrata prema sakristiji. Na desnoj strani is- 
pred pričesne ograde je udubina u zidu koja služi za krstio- 
nicu. U sastav pričesne ograde je na lijevoj strani 1961. go- 
dine postavljena propovijedaonica. Ispred svetišta visi iz 
polukružnog stropa (bolta) luster sa 15 svijeća. Pod je po- 
pločen taraco pločicama. Zidovi su u visini do dva metra, 
a pod korom i više, navukli puno vlage. Velika je vlaga i 
ispod poda jer je crkva izgrađena na podvodnom zemljiš- 
tu. Vlagu se upravo pokušava odstraniti ili barem sprije- 
čiti njeno daljnje širenje. 


Glavni oltar je bio zidan od cigle. Nad zidanim je dije- 
lom stajalo u sredini drveno svetohranište, a sa strane ukra- 
si. Na zidu je iznad oltara bila slika Sv. Ilije Proroka. Is- 
početka je bila mala slika, a g. 1856. nabavljena je veća, 
jer je te godine glavni oltar bio obnavljan. Ovaj je oltar ti- 
jekom vremena propadao jer je cigla navukla vlagu, pa je 
1961. g. srušen. Slika je Sv. Ilije tad stavljena na pokrajni 
oltar, a na njeno je mjesto postavljeno veliko raspelo. Lik 
Isusov (corpus) je nabavljen iz župe Požeške Sesvete. Ol- 
tarni stol (menza) je napravljen prema novim liturgijskim 
propisima, tako što je odmaknut od zida, kako bi svećenik 
kod mise bio okrenut prema narodu. Brački kamen za 
ovaj oltar poklonio je Dr. Dragutin Hren, kanonik iz Za. 
greba. 

Posvetu je novog oltara 26. studenog 1961. obavio za- 
grebački biskup Dr. Josip Lach. Prisutni su bili susjedni 
svećenici, bogoslovi iz Zagreba i dosta svijeta. 

Sadašnja unutrašnjost crkve Sv. Ilije Proroka 


Svetohranište je nabavljeno odmah kod izgradnje crkve 
1829. godine. Na njemu su 1927. g: kod nekog glihskog sto- 
lara izvršeni veći popravci. Ovo je staro svetohranište ima- 
lo drvena polukružna pokretna vratašca. Tijekom vremena 
drvo je izgrizao crv, pa je svetohranište 1961. g. zamijenje- 
no novim. Ovo je napravljeno od mramornih ploča, vrataš- 
ca su od bakrenog lima, a unutrašnjost je obložena svilom 
s ukrasnim simbolima. Ispočetka je svetohranište stajalo 
na sredini oltara, a kasnije je postavljeno na posebno pos- 
tolje na zidu lijevo od oltara. 


Pokrajni oltar Majke .Božje bio je također sazidan od 
cigle. I on je s vremenom propao od vlage, pa je 1961. g. 
srušen. Iznad oltara je bila na zidu mala slika Maje Božje 
iz 1856. g. Umjesto zidanog dijela oltara, u zid su ugrađeni 
željezni nosači na kojima je kamena ploča. Slika Majke 
Božje, koja se čuva u župnom stanu, zamijenjena je kiporu 
Majke Božje. 

Pokrajni oltar Sv. Barbare bio je iste građe kao i oltar 
Majke Božje. I ovaj je oltar srušen 1961. godine. Novi je 

napravljen na isti način kao i onaj Majke Božje. Umjesto 
slike Sv. Barbare, stavljen je kip Srca Isusova. Tako sad 
više ne postoji u crkvi oltar Sv. Barbare, već Srca Isusova. 
Stara slika iz 1856. g. čuva se u župnom stanu. 


Pokrajni oltar Sv. Marije Magdalene darovan je župnoj 
crkvi iz zagrebačke katedrale 1882. godine. Nakon potresa 
1880. g., Glina je dobila mramorni oltar Sv. Ivana Nepomu- 


Oltar Majke Božje 

Oltar Srca Isusova 


ka, a Maja oltar Sv. Magdalene. Oltar Sv. Marije Magdale- 
ne izrađen je za katedralu 1684. godine (15). Poklonio ga je 
katedrali kanonik Mato Leder. Slika Svetice izrađena je 
uljanim bojama na platnu u jednoj mletačkoj slikarskoj 
školi. Oltar je u Maju dopremljen dosta oštećen, jer je 
stradao od potresa, a izrađen je od drveta i umjetnog ka- 
mena. Oltar je besplatno u Maju dovezao na svojim kolima 

11. srpnja 1883. g. Mijo Šterk iz Maje. Godine 1884. je oltar 
temeljito popravljen, a nabavljena je i nova kamena ploča 
za menzu (stol) oltara. Popravak je izvršio Luigi Dallo, zi- 
darski majstor iz Italije. Na vijencu iznad slike ispisana je 
godina 1884. i oltar je blagoslovljen. Godine 1961. je s olta- 
ra uklonjena slika Sv. Marije Magdalene, a na njeno mjesto 
postavljena je slika Sv. Ilije s glavnog oltara. Od tad je to 


Sadašnji oltar Sv. Ilije Proroka 

oltar Sv. Ilije, zaštitnika majske župe. Na oltaru je pomoć- 
no svetohranište. Pred oltarom se postavljaju zadnjih godi- 
na božićne jaslice. Slika Marije Magdalene se čuva, dosta 
oštećena, u župnom stanu. Godine 1884. bila je dopremljena 
iz katedrale i slika Sv. Katarine; ne zna se kamo je kasnije 
nestala. 


Drvena krstionica je bila nabavljena 1879. godine. Na 
njenim vratima je naslikan prizor Isusova krštenja. Krstio- 
nica je maknuta 1961. g., a na istom je mjestu napravljena 

sadašnja. U zidu je iskopana udubina u kojoj se čuvaju 
stvari potrebne za krštenje, a ispod udubine je ugrađena 
mala kamena posuda. Udubina je zatvorena željeznim usta- 
kljenim vratima, Stara se krstionica čuva u župnom stanu. 


Ispovijedaonica je mijenjana više puta, jer zbog vla- 
ge svaka brzo propadne. Prva je bila nabavljena 1829. g., 
druga 1932., a sadašnja 1961. 


Propovijeđaonica je bila iz 1829. g. Na nju se dolazilo 
kroz posebni ulaz iz sakristije. Maknuta je 1961., a ulaz 
je zazidan. Kako sam već spomenuo, sadašnja je propovije- 
daonica ugrađena u dio pričesne ograde na istoj strani gdje 
je stajala i prijašnja. 


Križni put sa 14 postaja (slikA4) je bio nabavljen iz Be- 
ča 1875. godine. Već je 1927. g. bilo govora o novom križ- 
nom putu, jer su stare slike bile dotrajale. Stajale su u 
crkvi do 1961. g., kad su maknute. Tad su na mjesta slika 
postavljeni mali drveni križići s rimskim brojevima od I. 
do XIV. Ispod ovih križića postavljene su nove slike križ- 
nog puta, nabavljene iz Italije 1974. godine. 


Božji grob je uređen 1842. g., a kip Isusa u grobu je 
nabavljen kod Miillera u Beču 1890. godine. Sad je na tom 
mjestu, lijevo pod korom, postavljen mehanizam za zagri- 
javanje crkve. 


Klupe s klecalima su nabavljene 1829. g. Napravljene su 


iz čvrste hrastovine, još uvijek dobro služe svojoj svrsi, a 
ima ih ukupno deset. 

Taracirani pod je nabavljen i postavljen 1896. g. Do tad 
je crkva bila popločena ciglom. Novi je pod postavio Rade 
Macakanja iz Gline. Velika vlaga ispod poda majske crkve 
zadaje uvijek brige. Crkva je izgrađena na podvodnom zem- 
ljištu, nema izolacije, a vlaga se ispod poda uvlači u zidove. 


Harmonij je za majsku crkvu nabavljen koncem proš- 
log stoljeća. Vrlo je kvalitetan, ali i njemu škodi velika 
vlaga u crkvi. Izrađen je u Americi i nosi oznake: Estey Or- 
gan Co Brottleboro, Ut. USA. Ima jedan manual s pet ok- 
tava i 11 registara. Harmonij stoji kod oltara Majke Božje. 


Crkveno odijelo, posuđe i misne knjige se čuvaju u sa- 
kristiji. Misno je odijelo uglavnom klasičnog kroja. Crkva 
ima sve potrebno posuđe, ali ništa od tog nema naročite 
povijesne vrijednosti. Od misnih knjiga ima povijesnu vri- 
jednost jedan latinski misal iz 1741. godine. Na njemu je 
rukom zapisano da je vlasništvo stare crkve (na groblju) 
u Sračici. Postoji još jedan misal iz 1772. g. (tada je štam- 
pan), a za majsku je crkvu nabavljen kasnije. 


Slikarije su u župnoj crkvi bile izrađene 1859. g. Za- 
pisano je da »slike nemaju umjetničke vrijednosti i da nose 
biljeg mađarštine« (15). U svetištu su bile slike Presvetog 
Trojstva, krunjenje Blažene Djevice Marije, Sv. Petra i Pav- 
la i Posljednja Večera. Na zidovima kod pokrajnih oltara 
su bili naslikani biblijski motivi i detalji iz Isusova života. 
Župljane je naročito smetao naslikani mađarski grb. Pored 
njega su bili likovi Sv. Stjepana i Ladislava, mađarskih kra- 
ljeva. Godine 1905. dekorativni slikar iz Broda Josip Mura- 
vić je naslikao četiri evanđeliste, obojio glavni oltar i pro- 
povijedaonicu. Svod je crkve bio u plavoj boji sa zvijezda- 
ma. Godine 1914. su na pročelju crkve izvana, u udubinama 
predviđenim za kipove, načinjene slike Sv. Jurja i Sv. Ka- 
tarine. Prvu je na čast svecu svome zaštitniku o svom troš- 
ku dao izraditi župnik Đuro Barišić. Sliku Sv. Katarine dao 
je o svom trošku izraditi majski učitelj Dragutin Cilli. Lik 
Sv. Katarine je izabrao zato što mu se supruga zvala Ka- 
tarina. Župljanima su se ove slike svidjele, pa su tražili da 
se u sredini ispod prozora naslika zaštitnik župe Sv. Ilija 
Prorok. U tu su svrhu dali dobrovoljne priloge. Među daro- 
vateljima je bilo i pravoslavnih vjernika iz okolice (15). 

Sad više nema nijedne slike: Iako su slike bile bez um- 
jetničke vrijednosti, ipak su crkvi davale malo svečaniji 
izgled. Vjernici su negodovali što su sve: slikarije prekre- 
čene. 


Zvona — Crkva nije imala ispočetka svojih zvona. Ma- 
lo je zvono nabavljeno 1837. godine, a težilo je 200 kilogra- 
ma. Godine 1849. postavljeno je u toranj srednje zvono ko- 
je je težilo 300 kilograma. Ovo je zvono bilo iz stare crkve 
na groblju. Stajalo je 19 godina izvan upotrebe jer je bilo 
puklo. Spomenute godine dao ga je preliti o svom trošku 
majski liječnik Dragutin Jochmann. Zanimljivo je napome- 
nuti da je ovaj liječnik prešao iz protestantske na katoli- 
čku vjeru (15). 

Godine 1856. dobila je crkva na dar od cara Franje Jo- 
sipa I. treće zvono. Ovo je zvono bilo najveće, a težilo je 
600 kilograma. 


U 1. svjetskom ratu su sva ova zvona oduzeta u ratne 
svrhe. Zadnji su put zajedno zvonila 26. rujna 1916. Te su 
godine oduzeta dva zvona, veliko i malo, a slijedeće godine 
i srednje zvono. U kronici je zapisano da je zbog ovog tuž- 
nog događaja »bilo suza kod katolika i kod susjednih pra- 
voslavaca« (15). Sve do 1922. g. je crkva bila bez zvona. 
Danas crkva ima opet tri zvona. 


Malo zvono nosi na sebi oznake BGG AD 1921. Nabav- 
ljeno je 21. veljače 1922. g. kod firme »Metallum« u Zagre- 
bu i teži 73 kilograma. 


Srednje zvono ima veoma opširne oznake: Zvonarna in 
livarna Št. Vid nad Ljubljanom Št. 313 L 1926. — Lik Sv. 
Ilije Proroka sa štapom i knjigom — U ratu 1914—1918. 
poginuli 


Ančić Josip Kvakić Petar Petrović Ilija 
Davidović Josip  Lamza Ivan Petrović Ivan 
Davidović Josip Majstorović Petar Štrk Tomislav 
Davidović Petar Mazalović Ivan Štrk Petar 
Franjić Petar Mazalović Nikola Tusić Nikola 
Kvakić Nikola Nogić Ivan Tusić Petar 
Kvakić Antun Pavić Joso Tusić Ilija 
Kvakić Mijo Pavlaković Stjepan 

Majski župljani ovdje i u Americi u sv. godini 1926. 
Ovo je zvono nabavljeno za župnu crkvu 1926. godine, a 
teško je 207 kilograma. 


Veliko zvono je nabavljeno 1925. godine, ali je bilo pu- 
klo, pa je prelijevano 1928. godine. Na njemu je natpis: Zvo- 
narna in livarna Št. Vid nad Ljubljanom 1928 št. 487 — Od 
groma i zla vremena oslobodi nas Gospodine! — Majski 
župljani i Jaga Tomičić. . 

Na jednoj je strani slika raspela, a zvono je teško 339 
kilograma. 


Sat na crkvi — Godine 1892. napravio je župnik Antun: 
Justitz s učiteljem Jurjem Rožićem, na jugoistočnom dijelu 
zida crkve izvana, sunčani sat. Kovačke je radove obavio 
majski kovač Petar Šterk. U zapisu stoji da je ova »ura 
pokazivala vrijeme točno na vlas« (15). Da bi se ovaj sat 
mogao koristiti, izrađena je tablica za dane i mjesece, pa 
se po njoj moglo odrediti točno vrijeme. g 

Godine 1907. je postavljen na toranj pravi sat. Posta- 
vio ga je urar iz Gline Nikola Vardian. Sat je bio dar žup- 
ljana iz Amerike. Od tog sata stoje danas samo kazaljke i 
brojčanici (Zifferblatt). Ostalo je uništeno u 2. svjetskom 
ratu. 


Zastave — Župna je crkva imala više zastava koje su 
stajale u crkvi, a bile su nošene u procesijama i kod dru- 
gih svečanosti. Većina ih je bila crkvenih, a i škola je ima- 
la svoj školski barjak koji je stajao u crkvi. Do danas su 
sačuvane, u veoma lošem stanju, tri zastave. 


1. Svilena zastava crvene boje koju se nabavili 1903. g. 
majski župljani iseljenici u Americi. Na njoj su slike Sv. 
Nikole i Blažene Djevice Marije. 

2. Zastava sa slikom Sv. Jurja i Sv. Marka evanđeliste je 
nabavljena 1866. g. I ova je zastava također iz crvene 
svile. 

3. Svilena zastava svijetlo-plave boje je dar cara Franje Jo- 
sipa 1. iz 1856. g. Na njoj su slike Sv. Ilije Proroka i Uz- 
nesenja Blažene Djevice Marije. 


Popravci su na crkvi Sv. Ilije obavljani više puta. Prvi 
je veliki popravak izvršen 1877. godine. Crkva je do tada 

bila pokrivena daskom koja je s vremenom strunula. Tre- 
balo je dasku skinuti i postaviti letve i crijep. Crkveni se 
odbor obraća »visokoj generalkomandi« već 1875. g. i traži 
pomoć, ali bez uspjeha. Dvije godine kasnije sakupljen je 
dio sredstava i raspisan je natječaj za izvođenje radova. 
Natječaj je održan 9. srpnja 1877. u Općinskom uredu u 
Maji. Posao su preuzeli za svotu od 1.265 forinti glinski po- 
duzetnici Levar i Medur. O svemu je poslu bio napravljen 
pismeni ugovor. Prema tom ugovoru poduzetnici će imati 
svoju radnu snagu, a Općina Maja će osigurati prijevoz ma- 
terijala. Trebalo je dovesti iz Siska crijep, dovesti građu, 
letve, pijesak i kreč. Neki su radovi prepušteni crkvenom 
odboru, na njegovo traženje, da bi se umanjili troškovi. Pis- 
meni je ugovor trebala ovjeriti Kotarska oblast u Glini, a 
suglasnost je trebala dati i generalkomanda. 


Ne čekajući na ova odobrenja, posao je započet odmah 
iza blagdana Sv. Ilije. Župljani su privažali drvenu građu, 
pijesak i kreč, a 30. srpnja i 1. kolovoza dovezože 15.000 
komada crijepa iz Siska. Kirija je bila teška u ono vrije- 
me, pa su se dogovorili da ostatak crijepa dovezu sami Siš- 
čani. Župljani će platiti troškove, jer »ne žele na tako dale- 
kom putu mučiti svoju rogatu stoku«, a konja nisu imali 
(15). Kad je skinuta daska s krova i tornja, našlo se dosta 
dotrajale građe koju je trebalo izmjeniti. To je iziskivalo 
nove dodatne troškove od 242 forinta. Toranj je kod tog 
popravka malo podignut, tako da dobije ljepši izgled. Crkva 
je okrečena iznutra i izvana i još je učinjeno dosta sitnih 

. popravaka. Sav je posao obavljen do 29. rujna, a pregled je 
izvršio mjernik Zufall iz petrinjskog graditeljskog ureda (15). 

Lim je na toranj stavljen 1882. g., a kasnije je više puta 
bojan i popravljan. Limarske radove i bojanje izvršili su 
1882. g. Vid Bukir i Nikola Tiljak iz Gline. Kasnije su po- 
jedini župljani sami popravljali toranj. 

Crkvu je oštetio potres ujesen 1909. g., pa je slijedeće 
godine opet popravljana. Zadnji su veliki popravci izvršeni 
1961. godine. Marljivo su radili sami župljani, predvođeni 
župnikom Franjom Jurakom. 


Provala u župnu crkvu je bila u noći od 20. na 21. srp- 
nja 1914. Provalnici su gotovo sve stvari po crkvi isprevr- 
tali i dijelom razbili. Posvećene su hostije bile razbacane 

po crkvi. O tom događaju pisale su novine u Zagrebu kao 
O provali i krađi, ali nije ništa bilo ukradeno. Kasnije se 
došlo do zaključka da su počinitelji željeli uzeti »sv. moći«, 
misleći da će im pomoći u ratu. Izgleda da ni sami nisu 
znali što su sv. moći, pa su razbijajući oltar, i njih uništili. 
Počinitelji nisu nikada pronađeni (15). 


Kapele 


Do konca 18. stoljeća majska je župa imala sedam ka- 
pela. Nakon diobe sračičke župe na majsku i glinsku, ostala 
je samo jedna. Danas nema nijedne. 


Kapela Majke Božje Snježne je bila blizu župnog sta- 
na, a spominje se 1727. godine (5). To je bila mala drvena 
kapela. Imala je i toranj u kojemu je bilo malo zvonce. 
U toj je kapeli župnik služio radnim danom svetu misu do 
1741. godine (19). 


Kapela Sv. Josipa u sračičkoj utvrdi (in arce) spomi- 
nje se 1733. godine. Ova je drvena kapela imala na oltaru 
sliku Sv. Josipa s malim Isusom u naručju. Kapela je sta- 
jala u podgrađu (5). Kako sam već spomenuo, ova je kapela 
služila isključivo za vojsku. U njoj je bio posebni vojni sve- 
ćenik koji je imao od vojske hranu i plaću. Kapela je na- 
puštena 1802. g. 


Kapela Sv. Josipa je bila i kod današnje župne crkve. 
Ova je kapela bila sagrađena uz rječicu Maju kod zdenca 
1741. godine (5). I ova je kapela bila drvena, nešto prostra- 
nija, a u njoj su bila dva oltara. Jedan je oltar bio na čast 
Sv. Josipu, a drugi na čast Majci Božjoj. Toranj je bio vi- 
sok oko 4 metra i u njemu je bilo jedno zvono. U kapeli 
se služi sveta misa radnim danom. U toj se kapeli čuva 
Svetootajstvo i crkvene stvari iz župne crkve na groblju. 
Godine 1805. je nabavljeno za ovu kapelu jedno malo zvo- 
no. To je zvono prenešeno 1830. g. u novu župnu crkvu i 
danas služi kao pristupno zvono kod sakristijskih vrata (15). 
U kapeli je bila vrijedna pokaznica (monstranca) koju su 
nabavili također 1805. godine. Pokaznica je bila tako naprav- 
ljena da je služila kao pokaznica i kao ciborij (krušnik) za 
čuvanje posvećenih hostija. Na dan blagoslova nove župne 
crkve 24. siječnja 1830. bila je ova pokaznica prenešena u 

svečanoj procesiji u župnu crkvu. Kamo je kasnije dospje- 
la, nije poznato (15). Iza izgradnje nove župne crkve, ka- 
pela je Sv. Josipa srušena, a drvena je građa prodana za- 
drugi Zebić u Maji (19). 

Kapela Blažene Djevice Marije u Vranovini pripala je 
župi Topusko 1780. godine (5). 

Kapela Sv. Nikole u Skeli je od 1800. godine u župi 
Glina. 

Kapela Sv. Križa u Jukincu je pripadala također sra- 
čičkoj župi. 

Kapela Sv. Ivana Nepomuka u današnjem  glinskom 
parku pripada do 1800. g. sračičkoj župi, a od te godine do 
1830. služi kao glinska župna crkva. 


Raspela 


Prvo raspelo se spominje 1727. godine. Ovo je raspelo 
podigao sračički knez Juraj Radovanić, a stajalo je blizu 
sadašnjeg mosta na Maji (19). 


Drugo raspelo je podigao o svom trošku i na svojoj 
zemlji majski trgovac Mijo Šterk 1899. godine. Stajalo je 
uz put prema Dragotini na lijevoj strani, sjeveroistočno od 
župskog stana. Kako je već spomenuto, isti je trgovac dao 
posebnu novčanu zakladu za uzdržavanje ovog raspela. Go- 
dine 1914. zemljište je prodano, a trebala se na tom mjestu 
graditi kuća, pa je raspelo prenešeno u cintor. Župnik piše 
da je i dobro što je tako učinjeno, »jer se raspelo iz ku- 
kuruza nije ni vidjelo« (19). Raspelo je iz cintora odneše- 
no i bačeno 1951. godine, a kad je pronađeno čuvalo se u 
župnoj crkvi. 

Treće je raspelo podignuto u cintoru 1966. godine. Za 
raspelo je dao podići malu kapelicu o svom trošku Mato 
Bogović, rodom iz Gređana (župa Topusko), koji živi u Ame- 
rici. 

Župnici 
1. Blaž, 1327. 

U to vrijeme prodaje Gemzina, sin Nikole od plemena 

Rate, svoj posjed u Vrhbuzetu, a u kupoprodajnom ugo- 

voru se spominje ime župnika Blaža iz Sračice (1). 

10. 


l1. 


. Martin, 1360. 


Za ovoga se svećenika navodi da je u Sračici ispred Gli- 
njana (1). 


. Dva svećenika; 1499. 


Na sprovodu biskupa Osvalda Thusa spominju se dva 
svećenika glagoljaša iz Sračice (24). 


. Urban, 1501. 


Za ovoga svećenika nema drugih podataka osim imena. 


. Ivan, 1544. 


U jednom sporu između župnika Nikole u Topuskom i 
Petra Keglevića, tadašnjeg upravitelja topuske opatije, 
navodi se ime župnika Ivana u Sračici (Joannes pleba- 
nus in Zrachicha) (13). 


. Zorinić Stjepan, 1710—1712. 


Najprije župnik u Sračici, a kasnije od 1712. do 1734. 
župnik u Odri. 


. Čunić Ivan, 1713—1715. 


Zna se samo da je u Sračici bio dvije godine. 


. Slanec Marko, 1715—1733. 


Bio je rodom iz Metlike. Odlikovan je od biskupa i no- 
sio je talar ljubičaste boje. 


. Sviličić Stjepan, 1733—1745. 


Bio je najprije duhovni pomoćnik u Gori, a iz Gore do- 
šao za župnika u Sračicu. U to su vrijeme u ovom kra- 
ju bile veće borbe protiv Turaka. 


Lacković Ivan, 1746—1767. 


Rođen je u Petrinji. Bio je u sedmogodišnjem ratu voj- 
ni duhovnik. Carica Marija Terezija odlikovala ga zlat- 
nim križem. Umro je u Petrinji 1767. g. i pokopan kod 
franjevaca u Hrastovici. 


Mihelić Stanko, 1767—1776. 
Bio je iz Viduševca. 

12. 


13. 


14. 


15. 


16. 


17. 


18. 

Štukić Juraj, 1776—1797. 

Veoma cijenjen od naroda. Bio je uzorna svećeničkog 
života. Ostavio puno za crkvu. Umro je u Sračici 1797. 
g. i pokopan na župnom groblju. Tada je već bilo go- 
vora o osnutku župe Glina. 


Maraković Martin, 1797—1800. 
Najprije župnik u Sračici, a onda prvi glinski župnik. 
Radilo se o ukidanju sračičke župe. 


Kleščić Antun, 1801—1802. 

Rođen je u Zagrebu. Škole i studij. polazio u Zagrebu 
i Budimpešti. Najprije radio u biskupskoj pisarni, za- 
tim bio kapelan u Kravarskom, pa vojni kapelan u fran- 
cuskom ratu i onda došao u Sračicu. Išao s narodom 
prvi put na hodočašće u Mariju Bistricu. Kod naroda 
bio veoma omiljen. Umro je u Gori 1842. godine. 


Strehe Franjo, 1803—1806. 

Rođen je u Varaždinu. Bio je zapaženi književnik i na- 
pisao je nekoliko djela. Iz Sračice otišao u Ivanjsku. 
Tamo je došao u sukob s vojnim vlastima zbog svojih 
naprednih ideja. U tom sporu izgubio župu i službu. 
Bio je jednu godinu u zatvoru u Zagrebu. Iza tog išao 
u Beč, Peštu i Rim tražiti pravdu. Umro je u Rimu 
1841. godine. 


Vučić Mijo, 1806—1815. 


U Sračicu došao iz Gore. Bio je zatim župnik u Glini, 
pa u Petrinji, a onda premješten u Zagreb za kanonika. 
O svom trošku dao preliti malo zvono. 


Bernath Vjekoslav, 1815—1832. 


U tom vremenu sagrađena je nova župna crkva. Župa 
Sračica promijenila ime u župu Maja. Ovaj je svećenik 
bio biskupov savjetnik. Umro je u Maji 1832. godine u 
48. godini života i pokopan je na župnom groblju. 


Frolich Ivan, 1833—1838. 


Iz Maje je otišao u Karlovac na liječenje i tamo umro 
1838. godine. 


19. 


20. 


21. 


22. 


23. 


24. 


Marić Josip, 1838—1852. 


Bio je rodom iz Kostajnice. Najprije bio kapelan u Vi- 
duševcu, a onda župnik u Maji. Njegovom brigom iz- 
građen župni stan. Bio je narodni pjesnik. Neke je nje- 
gove pjesme ban Jelačić preveo na njemački jezik. S 
Jelačićem je bio prijatelj. Bio je prijatelj i s pjesnikom 
Ivanom Trnskim koji je u to vrijeme bio na službi u 
Maji. Također je prijateljevao s Ljudevitom Gajem i 
drugima. Narodu je ostao u lijepoj uspomeni. Iz Maje 
je otišao za župnika u Novu Gradišku, a zatim u Za- 
greb za kanonika. Umro je u Zagrebu 1883. godine. 


Kušter Pavao, 1852—1863. 


Bio je 18 godina kapelan u raznim mjestima. Zadnje 
mu je kapelansko mjesto bilo u Glini, a odatle je pre- 
mješten za župnika u Maju. Njegovom su brigom u cr- 
kvi popravljeni oltari i oslikana crkva. Iz Maje otišao 
u Golu (Podravina). 


Mračić Marko, 1863—1871. 


Rođen je u Davoru u Slavoniji. Bio je bolestan i radi tog 
nepravedno osuđivan od pojedinih župljana. Bavio se 
je prevođenjem knjiga. Umro je u Zagrebu u 46. godini 
života. 


Leber Pavao, 1871—1884. 


Bio je veliki preporoditelj župe Maja u svakom pogle- 
du. O njemu čitaj u III. dijelu knjige! 


Telebar Ivan, 1884—1885. 


Naslijedio Pavla Lebera i o njemu je pohvalno pisao u 
župskoj spomenici. 


Justitz Antun, 1885—1892. 


Bio je veoma poduzetan i štedljiv. Izvršio je puno po- 
pravaka na crkvi i župnom stanu. Zbog te je svoje po- 
duzetnosti dolazio u sukob s nekim župljanima koji su 
mu pisali anonimna pisma. Sve je to strpljivo podno- 
sio i zato je kod većine župljana ostao u lijepoj uspo- 
meni. Iz Maje je premješten u Dubicu i tamo je bio 

25. 


26. 


21. 


28. 


29. 

župnik dugo godina. Umro je u Zagrebu 1945. godine 
u 93. godini života. 


Freudenreich Eugen, 1892—1895. 


Bio je rodom iz Karlovca. U Maju je došao iz Dubice. 
Zdravlje mu je bilo narušeno, ali je unatoč tome puno 
učinio za župu i ostao je u lijepoj uspomeni. Umro je 
u Maji 16. siječnja 1895. i pokopan je na župnom gro- 
blju. 


Milković Jerko, 1895. 


Rođen je u Smiljanu kod Gospića. U Maji je bio svega 
7 mjeseci. Umro je u župi Sv. Ivan Žabno. 


Horvat Milan, 1895—1902. 


Rođen je u Gredi, župa Sela kod Siska. Roditelji su mu 
preselili u Varaždin i tako je tamo završio školu. Sve- 
ćenik je postao 14. prosinca 1890. u Zagrebu. U Maju 
je došao iz Garešnice gdje je bio kapelan. Popravio 
je župnu crkvu i ogradu oko crkve-i župnog stana. Bio 
je veoma nadaren čovjek i svakomu drag svećenik. Za- 
dovoljstvo mi je napomenuti da je iz Maje bio premješ- 
ten u moju rodnu župu Bučje u Slavoniji. IZ Bučja 
je otišao u Bjelovar i tamo je umro 1947. u 79. godini 
života. 


Ettinger Mijo, 1902—1905. 


Bio je rodom iz Daruvara. U Maji je dao oslikati cr- 
kvu. Iz Maje je premješten za župnika u svoj rodni 
Daruvar. U Daruvaru je umro u dubokoj starosti. 


Barišić Đuro, 1905—1916. 


Rođen je u Ivanić gradu 1872. godine. U Maju je došao 
iz Sladojevaca u Slavoniji. Nabavio je sat na toranj cr- 
kve. Popravio je župni stan i crkvu nakon potresa. U 
narodu je bio cijenjen, a okolni su svećenici rado bo- 
ravili u njegovom društvu. Umro je u Maji 14. listo- 
pada 1916. Na sprovodu su bili svi susjedni svećenici, 
dva pravoslavna svećenika i mnoštvo svijeta. Pokopan 
je na župnom groblju. 


30. 


31. 


32. 


33. 


34. 


35. 

Štefančić Zvonko, 1916—1923. 


Rođen je u Crnom lugu kod Delnica. Bio je veoma re- 
van svećenik. U Maji je proživio teške dane 1. svjetskog 
rata. Narod ga je veoma cijenio. Umro je 1952. godine 
kao župnik i dekan u župi Sv. Ivan Zelina. 


Lajtman Juraj, 1923—1924. 
Napustio je svećenički stalež. 


Žužek Franjo, 1924—1927. 


U Maju je došao iz Istre kao izbjeglica. Iz Maje pre- 
mješten u Glinu. O njemu čitaj u III. dijelu ove knji- 
ge u posebnom članku! 


Horvat Josip, 1927—1937. 


Rođen je 1. siječnja 1884. u župi Sv. Juraj na Brijegu 
u Međimurju. Zaređen je za svećenika 29. lipnja 1907. 
u Kaloči (Mađarska). Bio je tri godine redovnik franje- 
vac u provinciji Sv. Ivana Kapistrana. Nakon tog je 
istupio iz reda i postao biskupijski svećenik te službo- 
vao u Banatu. Godine 1920. došao je u rodni kraj i pri- 
mljen je za svećenika zagrebačke nadbiskupije. Bio je 
duhovni pomoćnik u župi Sv. Juraj u Trnju, a zatim 
upravitelj župe u Dekanovcu. Iz Dekanovca je premješ- 
ten za upravitelja župe u Maju. Bio je dobričina i veo- 
ma skrban za crkvu. Umro je u Varaždinu 1943. godine. 


Kolundžić Mato, 1937—1938. 


Rođen je 22. svibnja 1909. u Slavonskom Kobašu. Za 
svećenika zaređen 1934. u Zagrebu. Bio je duhovni po- 
moćnik u Kutini, Mariji Bistrici i u župi Sv. Ivan Ze- 
lina. U narodu je ostao u najljepšoj uspomeni. Brinuo 
se za crkvu i župu. U Maji je osnovao crkveni pjevački 
zbor. Iz Maje je premješten za upravitelja župe u Go- 
ru, a zatim je radio u kancelariji Duhovnog Stola u Za- 
grebu. Bio je premješten za upravitelja župe u Mrež- 
nicu kod Duge Rese i tamo je poginuo 1944. godine. 


Oci franjevci iz Čuntića, 1938—1942. 


1. Franković Ivan 2. Herman Častimir 3. Čiga Benedikt 
4. Breški Bruno 5. Albert Antoš. 

36. Žužek Franjo, 1942—1955. 
Privremeni upravitelj župe Maja iz Gline. 


37. Jurak Franjo, 1955—1964. 


Rođen je 4. siječnja 1927. u Zlataru. Zaređen je za sve- 
ćenika 14. listopada 1951. u Zagrebu. Privremeno uprav- 
ljao župom Maja iz Gline. 


38. Frkin Josip, 1964—1969. 


Rođen je 22. srpnja 1930. u Domaslovcu, župa Samobor. 
Zaređen je za svećenika 29. lipnja 1957. u Zagrebu. Pri- 
vremeno je upravljao župom Maja iz Gline. 


39. Banovčić Matija, 1969—1970. 


Rođen 18. veljače 1940. u Davoru kod Nove Gradiške. 
Za svećenika je zaređen 29. lipnja 1968. u Zagrebu. Pri- 
vremeno je upravljao župom Maja iz Gline. 


40. Dukić Mijo, 1970—1978. 


Rođen 21. listopada 1939. u Bučju kod Slavonske Pože- 
ge. Zaređen za svećenika 12. srpnja 1967. u K6lnu (Za- 
padna Njemačka). Privremeni upravitelj župe Maja iz 
“Gline. 


41. Bogđan Stjepan, 1978— 


Rođen je 16. srpnja 1947. u Valpovu u Slavoniji. Za 
svećenika je zaređen 29. lipnja 1974. u Zagrebu. Nje- 
govim je dolaskom župa Maja dobila vlasitog svećenika 
nakon 40 godina. 


Već sam prije napomenuo da je u Sračici izgrađena no- 
va crkva na čast Sv. Iliji Proroku 1698. godine. Izgradnja 
je sigurno bila pod vodstvom svećenika čije se ime ne spo- 
minje. I tog »Bezimenog« treba ovamo pribrojiti. Koliko 
sam upoznao povijest župe, mogu bez pretjerivanja ustvrdi- 
ti da je kroz majsku župu prošlo blizu 200 svećenika! Sve- 
ćenici su bili duhovni pastiri, učitelji, prosvjetitelji i čuvari 
svetih tradicija. Majski se župljani uvijek tim ponose. 

Kapelani i duhovni pomoćnici 


Nabrojio sam imena majskih župnika i upravitelja žu- 
pe. K tome broju dodajem imena ostalih svećenika koji su 
službovali u Maji. Nisu sva imena zapisana, pa nabrajam 
samo one za koje se zna. 

Bahorović Mato, Cvetković Đuro-Mijo, Lacković Ivan, 
Jantolović Mato, Horvatić Petar, Zarecki Josip, Žalec Ivan, 
Grangja Mato, P. Carolus a Kostajnica, Znika Josip, P. Ber- 
nardus Žepčević, Sopčić Đuro, P. Honorius Lukačević, P. 
Narcissus Haberchen, P. Petrus Šurića, P. Jacobus Stipa- 
nović, Zoranić Stjepan, Maljevac Nikola, P. Mate Matano- 
vić, Gajski Josip, P. Josip Maričević a Brodio, Zebić Gašpar, 
Laurenčić Mirko, Francetić Nikola, Šimunčić Franjo, Susić 
Ivan, P. Ivan Mauer, Podvorec Ivan, Deverić Ivan, P. Mijo 
Lietinić, Mataković Mijo, Tureković Jakov, P. Martin Ben- 
sić, P. Ivan Lukinović, Koralić Luka, P. Tobija Črnović, Ši- 
nić Nikola, Zganjar Stjepan, P. Elear Majdačić, P. Rok 
Smendrović, P. Xaverius Hergh, Šafarić Mirko, Vancaš Jo- 
so, Augustinović Đuro, Lacković Ladislav, Mikulić Ivan, Bo- 
gović Josip, Dobrinić Ivan, Biškup Antun, Genner Stjepan, 
P. Hilarius Valis, P. Tryphon Sutlić, Kerleg Josip, Mažuran 
Nikola, Golubić Josip, Karoly Ignjat, Sabljak Jakov, Gradski 
Nikola, Maravec Franjo, Zanić Antun, Breskarić Đuro, Mic- 
ković Mate, Pajanović Andrija, Zahulja Ivan, Golubar Josip, 
Melinec Josip, Peteky Stjepan, Bubizuty Franjo, Bosmanić 
Antun, Eigel Mijo i Lehpamer Đuro. , 


Iz ovog je vidljivo da je među svećenicima bilo dosta 
redovnika (slovo P. označuje pater, latinski znači otac — 
Op. P.). Uz pojedina imena je označeno da su to vojni sve- 
ćenici. Isto tako ima oznaka da su pojedinci bili prije re- 
dovnici (Expaulinus tj. bivši redovnik Pavlin). Pojedini su 
vojni svećenici dolazili iz Kostajnice, Broda, Karlovca, Slu- 
nja i iz drugih mjesta. Samo nabrajanje imena: svećenika 
ne bi nam ništa govorilo, kad ne bi imali na umu da su ti 
svećenici dolazili u Maju radi duhovnih potreba bilo župlja- 
na bilo vojske. Neka od ovih imena su već spomenuta u 
ovoj knjizi jer su pojedinci nakon kapelanske službe bili 
župnici u Maji, Glini, Viduševcu, Maloj Solini i Gori. Dok 
je župom upravljao Franjo Jurak (1955—1964.), puno su po- 
magali oći isusovci iz Zagreba. 

Svećenici rođeni u majskoj župi 


Krajačić Marko je rođen 1736. godine u Prijekoj. O nje- 
mu ima vrlo malo podataka. U župskoj knjizi matici umr- 
lih za 1769. godinu je upisano da je 21. veljače umrla nje- 
gova majka Ivana. Za njega se navodi da je župnik u župi 
Sv. Luke (Lukač) u Slavoniji. Umro je u župi Kaptol u Sla- 
voniji (13). 

Zebić Gašpar je bio iz Maje. O njemu nema podataka, 
osim da je u župi bio od mjeseca svibnja do srpnja 1767. 
godine (13). 


Augustinović Đuro je bio iz Dolnjaka. Zabilježeno je sa- 
mo da je 1787. g. Đuro postao svećenik i bio mladomisnik 
u Maji (Neomista hic loci) (13). 


Liković Mijo je rođen u Prijeki 24. listopada 1929. od 
roditelja Pavla i Kate rođ. Pavušek. Za svećenika je zare- 
đen 1. rujna 1954. u Rijeci. Mladu je misu služio u Maji 
1. svibnja 1955. Bio je kapelan u Crikvenici, pa upravitelj 
u raznim župama u riječkoj nadbiskupiji. Sad je upravitelj 
župA Kraljevica i Šmrika i vrši dužnost dekana crikveničkog 
dekanata. 


Majstorović Petar je rođen u Prijekoj 12. listopada 1949. 
od roditelja Ivana i Marije rođ. Ferenac. Za svećenika je za- 
ređen 27. lipnja 1976. u Zagrebu. Mladu misu je služio u 
Maji 11. srpnja 1976. Bio je najprije kapelan u Ivancu, a 
sad je upravitelj župe u Donjoj Voći u Hrv. Zagorju. 


Župni stan 


Kad je koncem 17. stoljeća obnovljena župa i sagrađena 
nova župna crkva, nema sumnje da je u isto vrijeme sagra- 
đen i župni stan. Kuća je bila drvena prizemnica s nekoli- 
ko soba. U jednoj je sobi župnik služio svetu misu radnim 
danom. Zapisano je da je župnik pekao hostije, a zvonar 
pravio svijeće (43). Kad je izgrađena 1727. g. spomenuta 
kapela Majke Božje Snježne blizu župnog stana, župnik slu- 
ži radnim danom misu u toj kapeli (5). Godine 1747. je 
napravljen novi župni stan. I ovaj je bio drveni, na jedan 
kat. Stan se nalazio nešto zapadnije od današnjeg, na mje- 
stu sadašnje gospodarske zgrade uz potok. U tom stanu sta- 

nuje župnik slijedećih 100 godina, a onda je zalaganjem 
župnika Marića sagrađen 1848. g. sadašnji župni stan (15). 
Drvena je građa od starog župnog stana prodana nekom 
glinskom češljaru. 


Župni stan u Maji 


Sadašnji je stan zidana prizemnica, pokriven je crije- 
pom, a prema glavnom putu je napravljen mali ukrasni kro- 
vić pokriven limom. Župni stan ima dva ulaza; jedan sa za- 
padne i jedan s južne strane. Ispočetka je stan imao pet 
soba, a kasnije su s južne strane dozidane još dvije prosto- 
rije. Ispod jednog je dijela stana iskopan podrum. Taj je 
podrum uvijek zadavao brige župnicima, jer ga često po- 
plave podzemne vode. Sreća je u tom što se voda brzo po- 
vuče, zavisno od rasta ili pada vodostaja rječice Maje. Ti- 
jekom je vremena župni stan puno puta popravljan. Teme- 
ljitiji su popravci izvršeni 1881. g. i kasnije. Godine 1974. 
je uveden u stan vodovod i postavljena kanalizacija. Kako 
je već spomenuto, jedno su vrijeme iza 2. svjetskog rata u 
stanu bili mjesni i matični ured, te kancelarija poljopri- 

vredne zadruge, a 18 godina su u njemu stanovale časne 
sestre koje su radile u župi. Stari zdenac je u dvorištu is- 
kopan 1893. g., a novi u vrtu 1974. godine. 


Sela u župi 


Svračica 


Ovo je selo smješteno jugozapadno odmah iza sadašnje 
župne crkve. U prošlosti je imalo puno imena i često ih je 
mijenjalo. Imena su bila: Potok, Potok Studenac, Potočan, 
Potočani, Vidovpotok, Vidovstudenac, Vidoljani, Sračica i 
konačno Svračica. Prijašnja su imena od potoka koji pro- 
tječe kroz selo i zove se Potok. U taj potok utječe voda iz 
nekoliko izvora (zdenaca ili studenaca). Jedan je od tih zde- 
naca bio vlasništvo nekog Vida, pa je po tom Vidu i nje- 
govu zdencu-studencu i selo dobilo ime. Sadašnje je ime od 
starog grada Sračice. Iskrivljeno je u Svračica, a ponekad 
i u Švračica. Sračica kao ime za ovo selo se prvi put spo- 
minje 1739. godine (15). Stariji su ljudi skloni i danas selo 
nazivati Potočani. Na teritoriju se sela nalaze župna crkva, 
župni stan, groblje, ruševine starog grada i stara škola u 
kojoj su sad matični i mjesni ured. Selo je smješteno pod 


obroncima Zrinske gore koji su obrasli šumom, a nekad je 


tu bilo dosta voćnjaka i vinograda. Kuće su izgrađene uz 
jedan glavni put, u dva veća zaseoka (sokaka) i dva manja. 


Godine 1771. selo je imalo 30 kuća sa 331 stanovnikom 
(5). Godine 1802. je bilo 199 stanovnika, a 1880. 35 kuća sa 
317 stanovnika. 

Prezimena: Brdarić, Brkašić, Davidović, Lamza, Ljilje- 
vac, Kvakić, Mlađenović, Mrzlopoljac, Pavlaković, Siječanj, 
Šurjača, Taban, Tomčić, Tusić i Zebić. 

Najbrojnija je bila obitelj Davidović s kućnim brojem 
jedan. U toj je kući (zadruzi) 1880. g. živjelo 27 osoba (15 
muških i 12 ženskih). Ta je zadruga razdijeljena kasnije na 
dvije strane. 

U selu je Šterk imao mlin. Iz sela je bila jedna redov- 
nica kod milosrdnica Sv. Vinka Paulskog. 

Danas ima u selu oko 50 kuća. 

Dolnjaci 


Selo je dobilo ime po svom položaju, a nalazi se dolje, 
niz vodu rječice Maje, u odnosu na stari grad Sračicu. Naj- 
starije je ime sela Dolnjaki i tako se najčešće pisalo. Selo 
je smješteno u podnožju obronaka Zrinske gore. Od župne 
je crkve udaljeno oko jedan kilometar. Na brežuljcima ju- 
gozapadno od sela je nekada bilo dobrih vinograda i voćnja- 
ka. Sjeveroistočno je plodna ravnica uz rječicu Maju koju 
često plavi voda. 

Godine 1771. je bilo u selu 37 kuća sa 387 stanovnika 
(5). Godine 1802. bilo je 380 stanovnika, a 1880. g. 36 kuća 
sa 361 stanovnikom. 

Prezimena: Ančić, Augustinović, Čarapar, Franić, Gaš- 
par, Herceg, Idžaković, Jurković, Matiević, Mikšić, Milinić, 
Mravinac, Klarić, Kovačević, Krkač, Lokić, Petrović, Tomi- 
čić, Vujnović i Živković. 

Najbrojnija je bila zadruga Ančić na kućnom broju 14. 
U toj su zadruzi 33 osobe (18 muških i 15 ženskih). Ovaj je 
podatak iz 1880. godine, a kasnije su se podijelili na četiri 
strane. Ostale su veće zadruge bile Augustinović, Herceg, 
Krkač, Petrović, Mikšić i druge, a i one su podijeljene na 
dvije ili tri strane. Iz ovog je sela 1787. g. bio svećenik 
Đuro Augustinović. Danas ima u selu oko 70 kuća. 


Maja 


Ovo je selo uz glavnu cestu Glina—Dvor, a na desnoj 
obali rječice Maje. Selo ima i jedan zaselak prema sjevero- 
istoku. Ime sela je od rječice Maje koja se spominje 1213. 
godine. Selo se spominje prvi put 1278. godine i piše se Ma- 
yaj (1). Kad je 1802. godine vojska preselila iz starog grada 
Sračice u Maju, selo se nazivalo jedno vrijeme Varoš nova 
(15). To je bilo vjerojatno zato da se razlikuje od »stare 
varoši« Gline. Odlaskom je vojske 1873. godine, selo izgu- 
bilo dotadašnji značaj. Kasnije je u selu bio općinski ured 
i pisarna. Bilo je više trgovina i gostiona. Bio je financijski 
ured, pošta i pučka škola. Sad su u selu osnovna škola, po- 
šta, dvije trgovine i gostiona. Godine 1979. je kod sela po- 
dignuta farma za uzgoj teladi tvornice »Gavrilović« iz Pe- 
trinje. 

Godine 1771. je bilo u selu 38 kuća sa 388 stanovnika, 
godine 1802. 359 stanovnika, a 1880. je bilo 40 kuća sa 287 
stanovnika (5). 

Prezimena: Bobeta, Brdarić, Brkašić, Buić, Čiča, Išek, 
Kosić, Lončarić, Malović, Marčinković, Matiević, Maurović, 
Mazalović, Mičija, Milinić, Pavić, Peraković, Perić, Petrović, 
Rebrović, Remeta, Rukavina, Siječanj, Šipraga, Šterk, Tu- 
sić i Zebić. U dvije kuće žive pravoslavni stanovnici Badrić 
i Džakula. Najbrojnije su zadruge Brdarić na kućnom broju 
12 i Mičija na broju 10. U svakoj živi po 18 osoba; po 9 
muških i 9 ženskih. Kasnije se dijele na dvije i tri strane. 
Podaci su od prije 100 godina. 

Iz sela je jedna redovnica kod milosrdnica. U selu je 
danas nešto preko 60 kuća. 

Prijeka 

Naziv je sela otud što se selo nalazi »preko brda« od 
starog grada Sračice. U prošlosti se piše Preka i Prieka. Se- 
lo je udaljeno od župne crkve oko 4 kilometra, a do njega 
vodi put kroz Dolnjake. Okruženo je brežuljcima i šumama, 
a na jugozapad se pruža uska dolina s putem prema selu 
Šibine. U istom smjeru protječe kroz selo mali potok na 
kojemu je do nedavno bilo nekoliko manjih vodenica. 

Godine 1771. je u selu bilo 19 kuća sa 243 stanovnika, 
godine 1802. 231 stanovnik, a 1880. je bilo 20 kuća sa 202 
stanovnika (5). 

Prezimena: Bilica, Ferenac, Liković, Krajačić, Majstoro- 
vić, Pavušek i Šimunović. Najbrojnija je 1880. godine bila 
zadruga Liković na kućnom broju 14. U toj zadruzi žive 23 
osobe (14 muških i 9 ženskih). Kasnije su razdijeljeni na 
dvije strane. U zadnjem je odlasku na privremeni rad u 
Njemačku iz ovog sela otišlo najviše osoba. U selu ima da- 
nas oko 40 kuća. 


Ravno Rašće 


Ime je ovoga sela u prošlosti pisano na razne načine: 
Rano-rašće, Vrano-rašće, Grabo-rašće, Hrano-rašće i Hrašće 
(15). ' 


ličke su kuće bliže cesti Glina—Dvor. Uz selo prolazi željez- 
nička pruga Sisak—Karlovac. 

U sjeveroistočnom dijelu sela žive pravoslavni, a kato- 


Godine 1771. bilo je u selu 10 katoličkih kuća sa 68 sta- 
novnika, godine 1802. 86 katolika i 286 pravoslavnih, a godi- 
ne 1880. 12 katoličkih kuća sa 92 stanovnika (5). 

Prezimena: Čačić, Nogić, Vakan i Vučičević. Godine 
1880. je najbrojnija bila zadruga Vučičević na kućnom bro- 
ju 40. Bilo ih je u kući 20 osoba; 13 muških i 7 ženskih. 
Kasnije su razdijeljeni na dvije strane. Po broju je članova 
druga bila zadruga Nogić sa 14 osoba, kasnije također raz- 
dijeljena na dvije strane. Danas je u selu oko 30 katoličkih 
kuća. 


Vlahović 


Selo se spominje 1480. godine kao imanje koje pripada 
Gradcu, a od te godine zagrebačkom Kaptolu (24). Tad se 
piše Gornji Hahović (Gorny Hahovichy). Godine 1673. je 
naziv sela Vlahović Berdo (brdo) (21), pa Regići i sad Vla- 
hović. 

Stanovnika je bilo 1802. g. 20 katolika i 260 pravoslavnih 
(5). Godine 1880. u selu su bile tri katoličke obitelji: Sus- 
tolčić, Regić i Tomičić. Kod Regića i Tomičića živi po šest 
osoba, a kod Sustolčića četiri osobe. Sustolčići su imali svoj 
mlin. Regići su kasnije preselili u Ravno Rašće, Tomičići u 
Dolnjake, a Sustolčića nema više u ovom kraju. Danas u 
Vlahoviću nema katolika. 


Romi (Cigani) 


Na prilazima selu Maja i Ravno Rašće žive u dvadese- 
tak kuća katolici Romi (Cigani). U 18. i 19. stoljeću se spo- 
minje kroz župske matične knjige da su Cigani ovamo do- 
selili iz Like. Naziva ih se latinskih imenom Zingarri (15). 
Doseljavanje je bilo najprije pojedinačno, a kasnije se neki 
doseljuju za stalno. Ispočetka se bave uglavnom kovačkim 
zanatom. Stanuju kod katolika ili pravoslavnih, a neki i 
pod šatorom. Kasnije si postepeno prave kućice od pruća 
oblijepljene blatom. Ove su kućice zamijenile veće drve- 
ne, a danas već skoro svi imaju zidane kuće. Poneki su na 
radu u Njemačkoj. 

Prezimena: Grubić, Ivanišević, Jurković, Kalendarović, 
Poropatić, Šajnović i Štefičić. 

U okolnim pravoslavnim selima ima Roma pravoslav- 
ne vjere, a u čuntićkoj i viduševačkoj župi katolika. 

Škola 


Godine 1830. je počela školska pouka za djecu. Učiona 
je najprije bila u zgradi koja se zvala »magazin«. To je bio 
napušteni vojni magazin na mjestu gdje je sad škola. Iza 
tog je učiona u nekoj općinskoj kući gdje je Šterkova ku- 
ća broj 26, a onda gdje je kuća Perakovića broj 32. Godine 
1848. je škola već na četvrtom mjestu i to na zemlji izme- 
đu sadašnje Tomčićeve i Nogićeve kuće. Te godine je škola 
i zatvorena, a klupe su prenešene u crkvu (19). U tih je 
18 godina bilo pet učitelja: Radošević iz Čemernice, Filip 
Lamza iz Sračice, Ivan Štajdohar iz Joševice, Muža iz Vra- 
novine i Mato Liković iz Prijeke. To nisu bili po zvanju uči- 
telji, već penzionirani niži vojni časnici, pa ni nastava nije 


mogla biti na potrebnoj razini. Između 1848. i 1858. godine . 


nastavu je povremeno održavao župnik. Godine 1857. žup- 
nik Kušter dobiva nalog neka se pobrine za podizanje nove 
učione (15). Već je slijedeće 1858. g. zaslugom župnika Pav- 
la Kuštera i naročito tadašnjeg satnika u Maji Miroslava 
Bloudeka blizu župne crkve sazidane nova (sadašnja stara) 
škola. Čitava majska općina se zauzela za pribavljanje po- 
trebnog materijala i zidanje. Da bi se osigurali spremni uči- 
telji, osnovana je za njihovu plaću novčana zaklada od 6000 
forinti. Učitelj je imao plaću 300 forinti godišnje. Uz to 
ima besplatan stan, ogrijev, bašču, livadu i oranicu. U novoj 
su školi bili učitelji: Grga Plačković, Mile Babić, Mile Rat- 
ković iz Ogulina, Josip Bosiljevac iz Bjelovara (1871—1874.) 
i Franjo Deželić iz Gline (1874—1882.). 

U školi ima 56 redovitih učenika. Trebalo bi ih biti da- 
leko više, ali »svi roditelji neće slati djecu izgovarajući se 
da ih ne mogu uzdržavati, da dijete neće biti gospodin, da 
djeca trebaju čuvati blago i kojekakvim drugim izgovori- 
ma« (15). 

Kod upisa se u školu vršio i neki izbor, pa su one iza- 
brane zvali školski »sposobnjaci«. Tako se 1863. g. spomi- 
nje iz Maje 6 učenika, iz Sračice 8, Dolnjaka 10, Prijeke 8, 
Ravnog Rašća 2 i iz Vlahovića 1 učenik. 

U razdoblju između 1861. i 1871. godine školu su po- 
hađala 284 đaka; 151 muški i 133 ženske. Učitelja Deželića, 
koji je kasnije premješten u Goru, zamijenio je 1882. g. Lov- 
ro Matagić iz Zrina. On ostaje u Maji do 1891., a onda do- 

lazi Juraj Rožić. Ovaj kupuje od Zebića posjed i ostaje za 
stalno. Službu je vršio do 1909. g. kad je obolio na oči. 
Umro je u Maji 3. rujna 1911. Njegova je supruga bila 1897. 
godine prva poštarica u novootvorenoj pošti u Maji. Imena 
ostalih učitelja: Franjo Gabrić, Sofija Jurić, Adela Kauzla- 
rić, Irma Krivošić, Betika Kranjec, Milka Kovačić, Magda 
Milinković, Zlata Prišlin, Josip Butorac, Viktorija Zagotta, 
Dragutin Cilli, Anka SGffler, Stjepan Ivezić, Josipa Huk, 
Mirko Bolfek i Dragica Brdarić. 


Nije uvijek bio samo jedan učitelj, već po dva ili tri, 
a jedan je od njih bio ravnatelj. Godine 1911. imenovan je 
župnik Đuro Barišić, dekretom Županijske Oblasti iz Zagre- 
ba, školskim nadzornikom i predsjednikom odbora za puč- 
ku školu u Maji. Ta mu dužnost prestaje kad je 1917. g. 
»Narodno vijeće« ukinulo školske nadzornike. 


Župnici su držali u školi vjeronaučnu obuku, a učitelji 
su u crkvi vodili crkveno pjevanje i vršili orguljašku službu. 


Sad postoji u Maji osmogodišnja škola na mjestu gdje 
je nekad bio vojni magazin, a kasnije prva škola. 


Groblje 


Oko stare župne crkve je od davnina bilo groblje koje 
je i do sada ostalo na istom mjestu. Možda je premalo, ako 
kažem da je ovo groblje staro 700 godina!? Iz kojih su sve 
sela zakapani pokojnici na ovom groblju prije ratova pro- 
tiv Turaka, nije moguće utvrditi. Iza obnove sračičke župe 
koncem 17. stoljeća, zakapaju se na ovom groblju pokojnici 
iz Maje, Sračice, Dolnjaka, Ravnog Rašća, Prijeke, Selišta, 
Joševice, jednog dijela Gline i poneki iz Jukinca. Pokapani 
su na ovom groblju i svi pokojnici katoličke vjere iz okol- 
nih pravoslavnih sela. Tako sam našao imena pokojnika iz 
Gradca, Žirovca, Obljaja, Buzete, Klasnića, pa čak i iz Per- 
ne (15). 


Dokgod je u Maji bila vojska, zakapani su na ovom 
groblju i vojnici. 

Groblje je visoko na brijegu, zapadno od ruševina sta- 
rog grada Sračice, a do njega vode tri poljska puta. Putevi 
od Dolnjaka i Prijeke su danas potpuno zapušteni. S jugo- 

istočne strane vode prema groblju također dva puta, jedan 
ispod »gradine« i jedan od Svračice, koji se u sredini bri- 
jega spajaju u jedan. Godine 1841. namjeravali su proširiti 
groblje, ali to nisu odmah učinili, jer se govorilo o premješ- 
tanju groblja na drugo pristupačnije mjesto. Do premješta- 
nja nije došlo i groblje je prošireno 1876. g. na taj način 
što je iskrčen dio okolne šikare. Te je godine napravljen 
i novi put kroz sredinu groblja. Kako sam već spomenuo, 
prijašnji je put vodio od zapadne strane između groblja i 
sadašnje župske zemlje. 


Na mjestu bivše crkve je postavljeno 1876. g. raspelo. 
Ovo je raspelo bilo brzo propalo, pa je 1894. g. postavljeno 
novo raspelo. Crkva je stajala bliže današnjem ulazu, pa 
tako i raspelo. Kasnije je raspelo pomaknuto na sadašnje 
mjesto u sredinu groblja. Sadašnje je željezno raspelo po- 
stavljeno 1971. godine. 


Na sračičkom je groblju ukopano dosta svećenika. Ime- 
na pokopanih svećenika prije borbi protiv Turaka su ne- 
poznata. Podatke sam našao za šest pokojnih svećenika: 


. Joso Vancaš, kapelan, umro 1788. g. 

. Juraj Štukić, župnik, umro 1796. g. 

Martin Maraković, župnik sračički i glinski, umro 1801. g. 
. Vjekoslav Bernath, župnik, umro 1832. g. 

Eugen Freudenreich, župnik, umro 1895. g. 

. Đuro Barišić, župnik, umro 1916. g. 


Na groblju je bilo starih spomenika, ali su s vremenom 
nestali ili uništeni. Zapisano je da je jedan od njih ugra- 
đen kod vrela u Dolnjacima. 


Sad je još na groblju jedan stari nadgrobni kamen iz 
vremena Vojne krajine. Ne može se pročitati godina, a mo- 
je je mišljenje da je ovaj kamen iz 18. stoljeća. Zanimljiv 
je utoliko što je najstariji, a osim toga smatram da je taj 
kamen stajao nad grobom pokojnika u podu predvorja cr- 
kve. Kamen je obrađen samo s jedne strane i na toj je 
strani crtež i natpis. 


Kad je srušena crkva, kamen je ostao jer je veoma te- 
žak, a sad nam svjedoči gdje je bio ulaz u crkvu. Na gor- 
njem je užem dijelu kamena urezan simbol sunca sa zra- 

Nadgrobni kamen na sračičkom groblju 


kama, a onda slijedi tekst na njemačkom jeziku u 12 re- 
daka. Dio natpisa glasi: 


HIER RUHT IM FRIEDEN GOTTES 
WILHELM E..GER ... 
DEINE TIEF BETRIEBTEN AELTERN ... 


Prijevod: »Ovdje počiva u miru božjem — Wilhelm 
E. .ger — Tvoji duboko potreseni roditelji ...«. U prezime- 
nu je uništeno jedno slovo. Sva su slova dosta izlizana jer 
se preko kamena vjerojatno hodalo, a propada i od starosti 


Drugi po starini je spomenik Ivana Huszara umrlog 
1859. godine. Ovaj je pokojnik bio satnik u Maji, a spome- 
nik mu je podigao brat svećenik Franjo, kanonik iz Zagre- 
ba. U novije vrijeme se podižu novi mramorni spomenici. 
Grobovi su prilično poredani, ali se ne pazi dovoljno na 
iskopane kosti, pa je bilo slučajeva da se kosti izbacuju 
preko živice u šikaru. 

Godine 1921. željezni križ sa groba svećenika Đure Ba- 
rišića bio je prelomljen, odnešen s groblja i bačen u šumi 
Biljeg. Iste je godine vraćen na svoje mjesto, a počinitelj 
ovog djela nije nikad pronađen, 

Uređenje puta prema groblju uvijek je bilo problem, jer 
je put veoma strm i prilično dugačak. Put je posut pijes- 
kom 1872. g. Ranije kod ograđivanja groblja, a i kod zad- 
njeg uređenja puta prema groblju, najviše su se istakli žup- 
ljani iz Ravnog Rašća. ž 


Ostaci samostanske crkve u Topuskom iz 1211. g. 


PETI DIO 


OSTALE ŽUPE 
U GLINSKOM DEKANATU 


| ČUNTIĆ MALA SOLINA 
GORA TOPUSKO 
HRASTOVICA VIDUŠEVAC 

ŽUPA ČUNTIĆ 


Čuntić se spominje prvi put 1211. godine i to pod ime- 
nom Čultić (Chvltych), a pripada samostanu cistercita u To- 
puskom (7). Godine 1479. opet se spominje pod istim ime- 
nom i tada je u vlasništvu zagrebačkog Kaptola, kao pripad- 
ni posjed Gradca (24). Prije ratova protiv Turaka, nije u 
Čuntiću bilo ni župe ni crkve. Župa je bila, po mom miš- 
ljenju, u Peckom, gdje se 1334. spominje crkva Sv. Križa 
(de Pech) (62). 

Poslije ratova protiv Turaka, narod je u Čuntić doselio 
iz Bosne 1669. godine. S narodom dolaze i oci franjevci koji 
osnivaju župu, a kasnije grade i samostan i crkvu. Ispo- 
čeika služe svetu misu po kućama. Župna crkva je podignu- 
ta 1694. i to mala drvena, a sadašnja zidana je podignuta 
1748. godine. U crkvi je bio samo jedan oltar na čast Sv. 
Antunu Padovanskom, a kasnije su podignuti još oltari na 
čast Bezgrešnog Začeća Blažene Djevice Marije i Preobra- 


Pogled prema Čuntiću 

ženog Spasitelja. Oko crkve je bilo i groblje za pokojnike 
iz Čuntića i Prnjavora. 


Od svećenika franjevaca se spominju Bernardin Rado- 
šević, Andrija Kranjčić, Ivan Glavaš, Alojz Reich i otac Ma- 
ver. Ovaj je posljednji 1771. godine vodio učionu (školu) u 
Čuntiću. 

Samostan je podignut 1697., drveni prizemni, na koji je 
kasnije podignut jedan kat. Godine 1771. podignuta je zi- 
dana kuća koja na katu ima devet soba, a u prizemlju ku- 
hinju i blagovaonicu. Ovaj je stan bio podignut zaslugom 
kostajničkog pukovnika Mirka Erdčdija. U samostanu je 
obično bilo više svećenika i braće. Franjevci su dobivali od 
župljana lukno (doprinos u živežnim namirnicama), ali to 
nije bilo dovoljno pa su morali ići naokolo prositi. Fra- 
njevci su napustili Čuntić 1799. godine (43). Od tada pa do 
1936. g. župom upravljaju biskupijski svećenici. Godine 1936. 
u Čuntić opet dolaze oci franjevci i upravljaju župom do 
1942. godine. Od 1942. do 1967. župom privremeno upravlja- 
ju biskupijski svećenici. Godine 1967. ponovno franjevci pre- 
uzimaju župu. Godine 1936. i od 1967. u Čuntiću su franjev- 
ci iz provincije Sv. Ćirila i Metoda iz Zagreba. 


Godine 1744. u župu Čuntić spadaju: Prnjavor 13 ku- 
ća, Dragotinci 15, Kraljevčani 7, Blinja gornja i donja 35, 
Budičina gornja i donja 29, Čuntić 22 i Pecko 26 kuća. 


Kapele su bile: 
1. U Gornjoj Budičini na čast Poroda Blažene Djevice Ma- 
rije, a podignuta je 1705. godine. Bila je na brdašcu, dr- 
vena, posve malena. Godine 1740. podignuta je nova, na 
dostojnijem mjestu. Oko kapele je bilo groblje. Godine 
1771. spominje se kapela Uznesenja Marijina u Donjoj 
Budičini. 

2. U Blinji je bila kapela Sv. Jurja, okruglog oblika. Spo- 
minje se i kapela Sv. Martina, među vinogradima. 

3. U Peckom je bila kapela Sv. Ivana Krstitelja, a 1748. je 
zabilježeno da je već u ruševnom stanju. 

4. U Kraljevčanima je bila kapela Sv. Stjepana Prvomuče- 
nika, pokraj potoka Petrinje. U kapeli su bile dvije slike 
na platnu i to Sv. Stjepana Prvomučenika i Sv. Stjepana 
kralja. Godine 1771. kapela je već bila u ruševnom sta- 

nju i u njoj se nije mogla služiti sveta misa. Oko kapele 
je bilo groblje za pokojnike iz Kraljevčana i Dragotina- 
ca. 

5. Godine 1727. spominje se da su franjevci obavljali du- 
hovnu službu i u selima Dobrolinu i Vodićevu. Tamo su 
bile male kapele Sv. Ilije, Sv. Lucije i Sv. Kate. Kod tih 
su kapela bila i groblja, a kapele su bile siromašne. Da 
franjevci ne moraju tako daleko dolaziti u ova sela, po- 
digli su si tamo stan i gospodarsku zgradu, te je tamo 
obično stanovao jedan svećenik i jedan klerik. 


Sela Dobrolin i Vodićevo su na desnoj obali Une u da- 
našnjoj Bosni. 

U župu danas spadaju: Čuntić, Dragotinci, Kraljevčani, 
Mlinoga, Prnjavor (Čuntićki) i Pecki (kapela Glavosjek Sv. 
Ivana Krstitelja). 

Proštenje je u župi na blagdan Sv. Antuna Padovan- 
skog 13. lipnja. 

Upravitelj je župe otac Mario Žagar, rođen 1. travnja 
1949. u župi Zavalje u Lici. Za svećenika je zaređen 27. lip- 
nja 1976. u Zagrebu. Upravitelj je župe od 1. rujna 1979. 
godine. ' 


ŽUPA GORA 


Ime mjesta je pisano u povijesnim dokumentima Gor- 
ra, Guora i Gorre (7). Najčešći je naziv Gora, a i danas se 
tako zove, pa sam prihvatio taj naziv. O važnosti i ulozi 
mjesta u povijesti ovog kraja pisao sam dosta u prvom di- 
jelu ove knjige. Ovdje iznosim podatke o samoj župi Gora. 

Gora je bila centar ne samo društvenog već i vjerskog 
i crkvenog života ovog kraja sve od doseljenja Hrvata. Ime 
mjesta se nalazi zapisano na zemljopisnim kartama iz vre- 
mena hrvatskog kralja Petra Krešimira IV (1058—1074.). 


Prva župna crkva u Gori je bila crkva Sv. Klementa 
koja se spominje prvi put 1201. godine (7). Crkva se nalazila 
više sjeveroistočno od sadašnje crkve (21). U to vrijeme 
imaju svoju crkvu u Gori i redovnici templari koje je ova- 
mo doveo kralj Bela III (1173—1196.). U popisu iz 1334. g. 
spominju se četiri crkve u Gori: stara crkva Sv. Klementa, 
tadašnja župna crkva Sv. Petra, crkva Blažene Djevice Ma- 
rije i redovnička crkva (62). Crkva Blažene Djevice Marije 

Pogled prema gorskoj crkvi 


postaje župnom crkvom. Godine 1501. je u crkvi Majke Bož- 
je župnik Valentin, a u crkvi Sv. Klementa svećenik Ma- 
tija (36). Župa se spominje i 1574. godine. . 
Prepošt zagrebačkog Kaptola je imao, kao arhiđakon 
gorskog arhiđakonata, u Gori svoju rezidenciju (privremeni 
stan). Ovaj kanonik postaje od 1650. godine i vlasnik pos- 
jeda oko Gore koji su prije pripadali redovnicima. Crkva 
je Blažene Djevice Marije u borbama protiv Turaka bila go- 
tovo sasvim srušena. Ostale su crkve također bile porušene. 


Na mjestu stare crkve Blažene Djevice Marije, izgrađena 
je nastojanjem i troškom prepošta zagrebačkog Kaptola 
nova (sadašnja) župna crkva. Izgradnja se odvijala između 
1705. i 1736. godine. Crkva je svečano posvećena 29. travnja 
1736. godine. Posvetu je obavio zagrebački biskup Juraj 
Branjug. U crkvi i danas postoji kamena ploča s natpisom 
o činu posvete. Godine 1727. spominje se u crkvi pet oltara: 
Blažene Djevice Marije, Presvetog Trojstva, Triju kraljeva, 
Sv. Ivana Krstitelja i Sv. Josipa. Godine 1772. u crkvi su 
još dva oltara i to oltar Sv. Obitelji i oltar Sv. Ane. 


244 


Crkva je bila manja nego danas. Dio od tornja prema 
zapadu nije bio zidan, nego je tu bilo drveno natkrovlje 
(kapić) za proštenjare. Kapele Sv. Ane također nije bilo, a 
sakristija je bila puno manja od današnje. Toranj je bio 
drveni i pokriven šindrom. Godine 1772. bila su u tornju 
četiri zvona; najveće je bilo teško 640 kilograma (5). 

Orgulje su nabavljene 1736. godine, a 1772. je postavljen 
za orguljaša Tomo Sigur iz Gline (Marinbroda). Od župe je 
imao kućicu i plaću. Stare su orgulje 1869. g. zamijenjene 
novima. đ 

Godine 1780. udario je u toranj grom. Vatra je djelo- 
mično uništila toranj i rastalila zvona. Prepošt Kaptola Po- 
pović dao je 1781. g. saliti nova zvona. 

Godine 1863. je srušeno drveno predvorje (kapić) i sa- 
zidan je sadašnji dio crkve od tornja prema zapadu. U isto 
je vrijeme napravljen i kor, proširena sakristija i dozidana 
kapela Sv. Ane u koju je stavljen novi oltar. Crkva je tada 
pokrivena crijepom. Godine 1866. je crkva iznutra oslikana. 
Kupola je na toranj napravljena 1869. godine. 

Grom je u toranj ponovno udario 1880. g. Iste je godi- 
ne crkva stradala od potresa. Hinko Mučnjak iz Gline po- 
kušava 1880. godine odstraniti vlagu iz zida crkve sa sje- 
verne strane. Skinuo je staru žbuku, premazivao zid mli- 
jekom i ljepilom, a potom zid ponovno ožbukao. Popravke 
na svodu crkve 1886. izvodi Vid Bukir iz Gline. Potres 1889. 
g. opet oštećuje crkvu. Tada je popravljana sva crkva i ol- 
tari. Godine 1914. su postavljeni novi oltari i gadno 
je krstionica. 

Slika na glavnom oltaru predstavlja Majku Božju s 
Isusom u naručju. Među stupovima su kipovi Sv. Sigismun- 
da i Sv. Vjenceslava, a nad slikom Majke Božje je naslika- 
no Božje oko. Kipovi su u 19. stoljeću maknuti, a umjesto 
oka Božjeg je stavljen reljef Presvetog Trojstva. 


Slika se Majke Božje oduvijek časti kao čudotvorna. U 
ovu najstariju i najljepšu crkvu u Baniji dolazili su stoti- 
ne godina brojni hodočasnici sa svih strana. Najviše je ho- 
dočasnika na blagdan Uznesenja Blažene Djevice Marije ve: 
lika Gospa) 15. kolovoza svake godine. 

Crkva u Gori je jedinstveni kulturno-umjetnički i povi- 
jesni spomenik cijele Banije. Njen barokizirani gotički stil 
uvijek privlači pažnju stručnjaka (27). 

Upravo je dovršen temeljiti popravak tornja i krovišta. 
U crkvu je postavljena nova električna instalacija, a i zvo- 
na su stavljena na električni pogon. 

Propovijedaonica je napravljena 1745. godine i veoma 
je lijepa, a ukrašena je slikom Isusa i četiriju evanđelista. 


U crkvi je kripta sa dvije grobnice. Jedna je bila za 
ukop župnika, a u drugu je sahranjen zapovjednik Kostaj- 
nice Franjo Krištof Delišimunović. Ovaj je čovjek za života 
puno učinio za gorsku crkvu. 

Oko crkve je već davno bio podignut zid (cinktura), a 
sadašnji je zid podignut 1742. godine. Zid s četiri kule je 
služio za obranu i povlačenje naroda u vrijeme opasnosti 
od neprijatelja. Do 1789. g. je oko crkve bilo groblje. Tad 
je otvoreno novo groblje na lijevoj strani puta kud se skre- 
će u Sibić. Sadašnje je groblje osnovano 1832. godine. 

Godine 1772. spadaju u župu naselja: Gora sa 46 kuća, 
Grad 7 kuća, Glinska Poljana 9, Sišak 20, Svibić 15, Mo- 
krice 10, Međurječje 20, Šimunova Poljana 5, Strašnik 30, 
Novo Selo 28, Graberje 18, Žuti Potok _ 14, Glina sep 16, Pre- 
kopa 11, Kihalac 6 kuća i čuvari vinograda oko Župića i 
Žažine. — Prije osnutka župe u Viduševcu, spadala su sva 
sela župe viduševačke i, kasnije osnovane, solinske u župu 
Gora, osim nekih koja su spadala u župu Pokupsko. 

U župi su bile kapele: Blažene Djevice Marije u Gori, 
Sv. Ivana i Pavla u Gori, Sv. Katarine u Šimunovoj Poljani, 
Sv. Šimuna u Strašniku, Sv. Blaža i Benedikta u Novom 
Selu, Sv. Franje Ksaverskog u Viduševcu i Sv. Antuna Pa- 
dovanskog u Dvorišću. 

Posebno treba spomenuti staru kapelu Sv. Ivana i Pav- 
la u Gori. Kapela je na brijegu iznad župne crkve i danas 
još jedva stoji. Podignuta je 1761. godine, a posvetio ju je 
beogradski biskup Stjepan Putz. Još do pred 2. svjetski rat, 
bila je to veoma lijepa i uredna kapela. Imala je krasan ba- 
rokni oltar, a u predvorju je bio jedan mali oltar na čast 
Svetih Triju Kraljeva. Oko kapele je bio zid (cinktura) s 
kulama, jači i čvršći od onog oko župne crkve. Godine 1880. 
je kapela stradala od potresa. Temeljiti je popravak izvršen 
1894. godine. U 2. svjetskom ratu je kapela znatno oštećena, 
ali ne toliko da se ne bi mogla popraviti. Kapela stoji još 
i sad, a materijal je razvlačen i još se i sad razvlači i ovaj 

će vrijedni spomenik vjere i kulture, na štetu i sramotu, 
brzo posve nestati! 

Godine 1800. su sela Prekopa i Kihalac pripala župi Gli- 
na, a 1952. godine i Glinsko Novo Selo. 

Iza obnove župe poslije ratova protiv Turaka, bili su 
župnici: Mijo Podvorec, Petar Gracki i Juraj Gojšić. Godi- 
ne 1736. je postao župnik Ivan Mravinac i ostao u Gori 25 
godina. Nije pogrešno reći da je u Gori bilo nebrojeno pu- 
no svećenika. 

U župu sad spadaju: Gora, Glinska Poljana, Graberje, 
Marinbrod, Međurače, Mokrice, Sibić, Strašnik (kapela Sv: 
Šimuna i Sv. Jude Tadeja) i Župić. 

Glavna su proštenja u župi Gora: Uznesenje Marijino 
(Velika Gospa) 15. kolovoza — Karmelska Gospa (Ognjena 
Marija) 16. srpnja — Sveta Ana 26. srpnja — Mala Gospa 
8. rujna. 

Upravitelj je župe Franjo Dunaj, rođen 19. travnja 1945. 
u Radoboju (Hrv. Zagorje). Za svećenika je zaređen 28. lip- 
nja 1970. u Zagrebu. U Gori je upravitelj župe od 1973. go- 
dine. 

ŽUPA HRASTOVICA 


Hrastovica se spominje prvi put 1211. godine (7). U po- 
vijesnim dokumentima pisano je njeno ime na razne nači- 
ne: Crasteuyze, Hrastoycha, Harastricha, Hrastoviche, Hra- 
stobiz i Hrastvica (64). Sva se ta imena svode na jedno i 
vjerojatno dolaze od hrasta, hrastove šume. Naselje je bilo 
na brdu iznad današnje Hrastovice, a dolje u ravnici, prema 
današnjoj Petrinji, bila su im polja i posjedi. Hrastovica, 
odkako se spominje, najprije je u vlasništvu templara iz 
Gore, a od 1211. g. cistercita iz Topuskog (7). Od godine 
1292. njen je vlasnik zagrebački biskup, pa onda velikaši Ba- 
bonići. Godine 1326. prelazi posjed Hrastovica opet u vlas- 
ništvo zagrebačkog biskupa i tako ostaje sve do u 18. sto- 
ljeće (64). 

Godine 1334, spominje se u Hrastovici župa i crkva Sv. 
Kvirina. Župnik je 1501. g. bio Ivan, a 1526. g. Martin (62). 

Osim župne crkve, u Hrastovici su i franjevci koji imaju 
svoj samostan i crkvu. Godine 1499. spominje se u Zagrebu 
na sprovodu biskupa Osvalda Thusa devet franjevaca iz 
Hrastovice. ' 

Pogled prema Hrastovici 


Župa je promijenila zaštitnika 1526. g., kad je izgrađe- 
na crkva Sv. Duha, pa je i župa od tada Sv. Duha. 


Turci su zauzeli Hrastovicu 1591. godine i u njoj osta- 
vili stražu, ali su odtud već 1595. protjerani (64). 


Župa je obnovljena 1697. godine. Stara crkva se spo- 
minje 1702. i navodi se da je bez krova i u ruševnom sta- 
nju, jer su je opustošili Turci. Franjevci su se vratili od- 
mah početkom 18. stoljeća i do 1735. godine služi se sveta 
misa u kapeli Sv. Josipa koja je vlasništvo franjevaca. Fra- 
njevci tada upravljaju i župom. Od upravitelja župe spomi- 
nju se franjevci Stančević, Najšić, Smolčić i Kolarić. Godi- 
ne 1735. podignuta je na temeljima stare crkve Sv. Duha 
nova crkva, zaslugom zagrebačkog biskupa Jurja Branjuga. 
Oltarna slika bila je Silazak Duha Svetoga nad apostole i 
Blaženu Djevicu Mariju. U crkvi su još bili oltari Bezgreš- 
nog Začeća Blažene Djevice Marije, Sv. Emerika i Sv. Lu- 
cije. Crkvu je posvetio spomenuti biskup. 

Godine 1736. posvetio je biskup i franjevačku crkvu u 
Hrastovici. U samostanu je tad bilo pet redovnika svećeni- 
ka i četiri brata. Između ostalih, spominje se otac Aleksan- 
dar Jelačić, glasoviti propovijednik, orguljaš i pjevač (43). 
Franjevci su napustili Hrastovicu na koncu 18. stoljeća. Cr- 
kva Sv. Duha stajala je do 1917. godine, kada je izgorila. Od 
tad je stara Hrastovica sasvim napuštena (64). 

U 18. stoljeću u župi su bile kapele: 


.1. Kapela Sv. Bartola pod Hrastovicom. To je bilo na mje- 


stu sadašnje župne crkve. Kaže se da je kapela u Jer- 
menskom polju i »Na Vrelu«. Bila je podignuta 1702. 
godine. Oko kapele je bilo groblje. 

2. Kapela Sv. Petra u Taborišću. Bila je udaljena od sela, 
na brijegu i dosta prostrana. Oko nje je groblje. 

3. Kapela Sv. Križa u Hutini, pokraj potoka Hutine. Ovo je 
bilo u današnjem selu Križ. I oko ove je kapele bilo 
groblje. 

Godine 1702. u župu spadaju sela: Taborišće 12 kuća, 
Jermensko Polje, nazvano Vrelo, zajedno s mlinovima 15 ku- 
ća (današnja Hrastovica), Zebinšćak 30 kuća, Hutina 9 ku- 
ća i Pecko 20 kuća. : 

Sadašnja župna crkva Sv. Bartola u Hrastovici podig- 
nuta je 1843. godine. Proštenja su na dan Sv. Bartola 24. 
kolovoza i na treći dan Duhova. 

Danas u župu spadaju: Hrastovica, Cepeliš, Donja Bu- 
dičina (kapela Bezgrešnog Začeća Blažene Djevice Marije), 
Gornja Budičina (kapela Sv. Marije), Križ Hrastovački (ka- 
pela Sv. Križa) i Taborište (kapela Sedam žalosti Blažene 
Djevice Marije). 

Upravitelj je župe Zvonimir Marjanović, rođen 5. ruj- 
na 1951. u Novoj Gradiški. Za svećenika je zaređen 27. lip- 
nja 1975. u Zagrebu. U Hrastovici je upravitelj župe od 1. 
rujna 1979. godine. 


ŽUPA MALA SOLINA 


Župa Mala Solina je osnovana 1789. godine i to pod 
imenom Jame, jer je župna crkva bila u današnjem selu 
Gornje Jame. Do 1731. godine spadaju sela ove župe u Go- 
ru. Od 1731. do 1789. spadaju u župu Viduševac. 

Pogled na crkvu u Maloj Solini 


Župnu crkvu Ranjenog Isusa u današnjem selu Gornje 
Jame podigli su sami seljani 1763. godine (5). Godine 1802. 
se spominje kako je crkva već u dosta lošem stanju. Bila 
je drvena, dugačka oko 10 metara, a široka tri metra. To- 
ranj je bio visok 2 metra, a u njemu je bilo jedno zvono 
teško 100 kilograma. Crkva je imala dvoja vrata i pet pro- 
zora. Uz crkvu je bila mala sakristija. U unutrašnjosti je 
bio samo jedan oltar sa slikom Ranjenog Isusa. Oko crkve 
je bilo malo groblje u koje su zakapani pokojnici iz čitave 
župe. Prije toga su pokapani na groblju u Dvorišću. Zvo- 
nar i tutor je bio Ivan Mihić (5). 

Osim župne crkve u Jamama, bila je jedna mala drvena 
kapela u Maloj Solini, na onom mjestu gdje je danas žup- 
na crkva. U toj je kapeli župnik služio svetu misu radnim 
danom, jer mu je i stan u Maloj Solini, na onom mjestu 
gdje je i današnji. Od stana do župne crkve bilo je pola 
sata hoda. Župni stan je bio dijelom drveni, a dijelom od 
kamena i imao je tri sobe. 

Godine 1789. u župu spadaju: Jame 166 katolika (i 30 
pravoslavnih), Hađer 165 katolika, Šimčevo 147, Gločevo 137, 
Rožićevo 120, Maljevčevo 118 i Mala Solina 94 katolika (5). 

Župnici: Ljudevit Horvat, bivši redovnik pavlin, od 1789. 
do 1800., a onda premješten u Viduševac. Od 1800. do 1807. 
Andrija Josip Vlašić, rodom iz Viduševca. Kod njega stanu- 
ju brat—blizanac Blaž, bratova žena Magdalena, župnikova 
i Blaževa majka Barbara i baka Doroteja. Od 1807. do 1809. 
bio je župnik Petar Tunković koji je zatim premješten u 
Hrastovicu. Od 1809. do 1817. bio je župnik Baltazar Hal- 
lagyek koji je kasnije premješten u Molve. Od 1817. godine 
do 1824. župa nema svoga svećenika, već njom upravlja 
župnik Vlašić iz Viduševca. Godine 1824. dolazi u župu novi 
župnik Franjo Papeš (16). 

Dana 6. kolovoza (na blagdan Preobraženja Isusovog) 
1828. blagoslovljen je kamen temeljac za novu župnu crkvu. 
Kamen je postavio u temelj graditelj crkve arhitekt Antun 
Stiedl. U temelj je crkve na desnoj strani pročelja postav- 
ljena povelja. Izgradnja crkve je dovršena 1830. godine. Bla- 
goslov crkve na čast Ranjenom Isusu obavio je župnik Ivan 
Sirović iz Viduševca 19. prosinca 1830. godine. Slika Ranje- 
nog Isusa prenešena je iz Jama u novu župnu crkvu u Ma- 
loj Solini i tamo se i danas čuva. Župa nosi još 50 godina 
iza tog naziv župa Jame, iako je crkva u Jamama bila na- 
puštena i srušena, a nova je crkva izgrađena u Maloj Solini. 

Brigu oko izgradnje crkve vodio je župnik Franjo Pa- 
peš koji je 1832. g. premješten iz Male Soline. Njega je na- 
slijedio Antun Bosmanić i bio župnik do 1834. g. Gabrijel 
Belošić je bio župnik od 1834. do 1838. Od 1838. do 1849. 
bio je župnik Luka Veljača koji je premješten u Viduševac. 
Njega naslijeđuje Juraj Lehpamer i ostaje župnikom do 1858. 
godine, a onda je premješten u Križ kod Ivanića. 

U međuvremenu je nastalo pitanje o tom da se župa do- 
kine, a razlog je bio trošan župni stan. Već je na prijedlog 
1. Banske regimente 1853. godine župa Jame trebala biti 
razdijeljena. Veći je dio župe trebao pripasti Glini, a ostalo 
Viduševcu. Župni je stan bio toliko trošan da se u njemu 
više nije moglo stanovati. Dana 18. kolovoza 1855. poslana 
je u Malu Solinu komisija, na čelu koje je bio glinski žup- 
nik Žalec, da izvidi stanje i da se postupi prema, već spo- 
menutom, prijedlogu iz 1853. g. Župljani međutim odlučiše 

i sagradiše novi (sadašnji) župni stan 1856. godine, a župnik 
se u nj useli u listopadu iste godine. Župnik je imao oro 
stana mali vrt, još 4 jutra oranice na mjestu zvanom »Po- 
ljana kod Maziničke« (5). 

Župa kasnije nije uvijek imala svog vlastitog svećenika, 
već se njom upravljalo iz Viduševca ili iz Gline. Tako je 
bilo sve do nedavno. 

Zadnji ukop na groblju u Jamama obavljen je 29. si- 
ječnja 1820., a ukopan je Juraj Golig iz Gločevog Sela, star 
52 godine. Sadašnje groblje u Maloj Solini je blagoslovljeno 
6. veljače 1820. Prvi je ukop obavljen 28. ožujka iste godi- 
ne, a ukopano je dijete Martin Jakovljević iz Jama, u dobi 
od godinu i pol. 

Danas spadaju u župu: Mala Solina, Hađer (kapela Gos- 
pe Lurdske) i Jame. Glavno je proštenje u župnoj crkvi na 
Preobraženje 6. kolovoza. 

Upravitelj je župe Andrija Šantek, rođen 1. listopada 
1949. u Viduševcu. Zaređen je za svećenika 18. listopada 
1975. u Viduševcu. U Maloj Solini je upravitelj župe od 1976. 
godine. 


ŽUPA TOPUSKO 


Topusko je veoma staro naselje. Na tom je mjestu bilo 
rimsko naselje koje se zvalo Ad Fines (48). O tom naselju 
svjedoče iskopine temelja građevina, kamenih spomenika i 
kovanog novca iz tog vremena. Rimljani su iskorištavali to- 
plu i ljekovitu vodu na tom području. U vrijeme seobe na- 
roda je rimsko naselje razoreno. 

Kad su u ovaj kraj naselili Hrvati, naselje nosi naziv 
Toplice zbog izvora tople vode. Ovaj se naziv još i danas 
često upotrebljava. U povijesnim izvorima najčešće se upo- 
trebljava naziv Toplica (7). Kasnije se pojavljuje naziv Tho- 
polszka, Topuszka i konačno Topusko. Svi su ovi nazivi od 
naziva Toplice. 

Prva crkva Majke Božje u Toplici (de Toplica) spomi- 
nje se 1192. godine. To je bila mala drvena crkva i navodi se 
da plaća papi godišnje jedan dukat. 

Godine 1211. izgrađena je velika zidana crkva na čast 
Blaženoj Djevici Mariji, i samostan. U Topusko su došli re- 
dovnici cisterciti, za koje je kralj Andrija II. dao i izgraditi 

Pogled prema crkvi u Topuskom 


ovaj samostan i crkvu. Ban je Stjepan 1282. podigao u ovoj 
crkvi oltar Sv. Križa. Dana 5. veljače 1342. g. udario je u 
toranj crkve grom i zapalio ga, pa su ga morali popraviti. 
Već 1387. godine opljačkali su topuski samostan i crkvu 
Uskoci iz Bosne. Zbog ratova između kralja Sigismunda i 
bosanskog kralja Tvrtka Tvrtkovića i vojvode Hrvoja, na- 
puštaju cisterciti Topusko između 1403. i 1408. godine. Sli- 
jedećih 40 godina upravljaju samostanom razne duhovne 
ličnosti. Godine 1448. pohodio je topuski samostan opći vi- 
zitator (nadglednik) cistercitskog reda Ivan opat Morimund- 
ski i podredio ga opatiji u Stični (Kranjska). Odande su 
redovnici opet došli u Topusko, ali su ga, zbog opasnosti od 
Turaka i zbog smetnje okolnih velikaša, oko 1480. godine 
sasvim napustili i otišli u Kranjsku: Iza tog, topuskim sa- 
mostanom upravljaju razne duhovne i svjetovne osobe, a od 
1558. g. zagrebački biskupi. Samostan i crkvu su često pli- 
jenili Turci. Crkva je stajala sve do 18. stoljeća, a danas još 
stoji samo dio crkvenog pročelja. 

Osim samostana, bila je u Topuskom i župa s crkvom 
Sv. Nikole koja se spominje u popisu iz 1334. godine (62). 
Godine 1501. spominje se župnik Luka, 1509. župnik Juraj, 
a 1544. župnik Nikola (1). Crkva Sv. Nikole je bila na brdu 
koje se i danas zove Nikolino brdo. Turci su zauzeli To- 
pusko 1593. g., opustošili čitav kraj, a crkvu Sv. Nikole 
oplijenili. 

Godine 1687. dozove zagrebački biskup Martin Borko- 
vić u kraj oko Topuskog Uskoke iz Bosne, a 9. travnja 
1688. naseljuje biskup Aleksandar Mikulić Rašane ili Vlahe 
Ostoju Miličevića i drugove na potoku Trepči u opsegu to- 
puske opatije (46). Njihovi nasljednici nisu uvijek bili po- 
korni biskupu, pa se neki vratiše u Bosnu, a neki odu u 
Slavoniju. Biskup Franjo Thauszy pozove 1764. g. druge do- 
seljenike, razdijeli im zemlje, a za župnika postavi Jurja 
Mrzljaka. Iza njegove smrti je bio župnik Marko Gluš- 
čić (43). 

Župa je obnovljena 1761. godine. Crkve Sv. Nikole nije 
više bilo i sad se spominje 1768. g. crkva Navještenja Bla- 
žene Djevice Marije na Babićevom brdu iznad kupališta. 
To je bila mala drvena crkva i pripadala je jedno vrijeme 
kao filijala župi Viduševac (5). Godine 1771. bila su u crkvi 
dva oltara; jedan na čast Majci Božjoj sa slikom Navješte- 
nja, a jedan na čast Sv. Vidu sa slikom ovog Sveca. župno 
je groblje oko crkve i dobro je ograđeno. Od 1780. godine 
je župi pripala kapela u Vranovini koja je do tad spadala 
u Sračicu (19). 

Godine 1771. bilo je u župi 19 kuća u kojima žive pra- 
voslavni (5). 

Nova župna crkva Svete Marije od Pohoda je sagrađe- 
na 1830. godine. Glavna su proštenja u župi na dan Pohoda 
Blažene Djevice Marije (po starom kalendaru 2. srpnja — 
OP. P.) i u nedjelju iza blagdana Sv. Vida (Vidovska nedjelja). 

U župu Topusko spadaju danas naselja: Topusko, Bjelja- 
vina, Gređani, Hrvatsko Selo (kapela Sv. Ivana Krstitelja), 
Ponikvari, Staro Selo i Vranovina (kapela Bezgrešnog Začeća 
Blažene Djevice Marije). 

Upravitelj je župe Franjo Horvat. Rođen je 4. listopada 
1932. u Benkovcu, župa Mala Subotica (Međimurje). Za sveće- 
nika je zaređen 29. lipnja 1958. u Zagrebu. U Topuskom 
upravitelj župe od 1961. godine. 

ŽUPA VIDUŠEVAC 


Pogled prema Viđuševcu 


Viduševac se ne spominje prije borbi protiv Turaka 
pod sadašnjim imenom. Bez sumnje, da je već onda tu 
bilo naselje, da su stanovnici bili katolici i da su imali 
svoju crkvu. Kako sam već spomenuo u prvom dijelu ove 
knjige, ovaj je kraj spadao u 13. stoljeću pod samostan 
u Topuskom. Redovnici su imali na svom posjedu radnike, 
a posjede su nazivali »grangia« (granđa). Ova riječ ozna- 
čava zaselak ili majur (36). 


Na takvom je jednom majuru bila i crkva Sv. Mihaela. 
U popisu crkava iz 1334. godine se navodi »crkva Sv. Mihaela 
na majuru spomenute opatije« (ecclesia sancti Michaelis de 
Grangya, abbatis predicti) (62). Uvjeren sam da je ovaj ma- 
jur bio u sadašnjem Viduševcu. Spomenuo sam već da 
me na to navode dvije činjenice. Prvo što je nemoguće da 
na ovako velikom prostoru nije bilo crkve, i drugo što se 
od davnina u Viduševcu slavi Sv. Mihael. 

Prvi naziv sela je Viđuševec, a tek kasnije Viduševac (5). 

Iza kako su Turci u 17. stoljeću potisnuti na jug pre- 
ko rijeke Une, nalaze se zapisi o kapelama u Viduševcu i 
u Dvorišću (5). Viduševac tad spada u župu Gora. Dekre- 
tom od 16. listopada 1731. osnovao je zagrebački biskup 
Juraj Branjug novu župu u Viduševcu (5). 

Već 1727. g. bila je podignuta nova kapela na čast Sv. 
Franje Ksaverskog. To je bila prostrana drvena kapela, 
a nalazila se na mjestu zvanom Perlinski brijeg. U kapelu 
je moglo stati 200 ljudi i još 30 na kor. Na oltaru je bila 
slika Sv. Franje kako u desnoj ruci. drži ljiljan, u lijevoj 
goruće srce, uokolo razni bolesnici tražeći zaštitu Sveca, a 
sa strane je bila naslikana zagrebačka katedrala. Godine 
1736. je kapela proširena i podignuta su još dva oltara. 
Jedan oltar je bio na čast Sedam žalosti Bl. Dj. Marije, 
a jedan na čast Sv. Mihaela Arhanđela. Godine 1741. se 
spominju tri zvona; dva je poklonio biskup, a jedno su 
nabavili župljani. Oko crkve je bilo groblje. Župni je stan 
bio 200 koraka od crkve i g. 1771. se napominje da je nov, 
drven i da je na jedan kat. 

Godine 1731. su u župu spadala sela: Viduševac 35 kuća, 
Dvorišće 19, Jame 40, Hađer 15, Batinova kosa 7, Selkovac 
17, Bišćanovo 10, Trstenica 12, Golina 3, Šatornja 16, Velika 
Solina 26, Mala Solina 15 i Turčenica 20 kuća. 

U župi su bile kapele: 

1. Kapela Sv. Antuna Padovanskog u Dvorišću je sagra- 
đena 1668. godine. Ispočetka je bila posve mala drvena, a 
god. 1743. je sagrađena nova. Ta kapela, uz popravke tije- 
kom vremena, stoji i danas. U njoj se spominju 1771. g. 
tri oltara: Sv. Antuna, Sv. Roka i Sv. Valentina. Oko ka- 
pele je groblje u koje se tad pokapaju pokojnici iz Dvorišća, 
Hađera, Male Soline i Jama. 

2. U Trstenici je bila kapela Sv. Marije Magdalene. Ova 
je kapela do 1731. spadala u župu Pokupsko. Oko kapele 
.je groblje za Trstenicu, Golinu, Bišćanovo, Turčenicu, Veliku 
Solinu i Batinovu kosu. 

3. Kapela Ranjenog Isusa u Jamama postaje 1789. g. 
župnom crkvom župe Jame. 

Prvi je župnik u Viduševcu bio Mijo Franković koji 
ostaje u župi do 1745. godine (5). 

Stara je kapela u Viduševcu služila kao župna crkva 
nemalo sto godina, Nova župna crkva, na čast Sv. Franje 
Ksaverskog, je podignuta 1827. godine. 

Proštenje je u župi na blagdan Sv. Franje 3. prosinca. 

y Danas u župu spadaju: Gornji Viduševac, Batinova Kosa, 
Bišćanovo, Boturi, Donji Selkovac, Donji Viduševac (kapela 
Presvetog Srca Isusova), Dvorište (kapela Sv. Antuna Pado- 
vanskog), Gornji Selkovac, Glina-kolonija viduševačka, Mala 
Turčenica, Šatornja, Velika Solina i Velika Turčenica (52). 

Upravitelj je župe Ivan Novosel, rođen 15. srpnja 1952. 
u Selniku, župa Ludbreg. Za svećenika je zaređen 26. lipnja 


. u Zagrebu. Upravitelj župe u Viduševcu od 11. ožujka 

. Tkalčić Ivan Krstitelj: Monumenta . 


A. Izvori 


1. Arhiv Hrvatske Zagreb 


. Codex diplomaticus (diplomatički zbornik — objavljeni 


izvori) Svezak II—XIII. — Zagreb 1904—1915. 


. Kartografska zbirka: B III 23 Vojna karta Gline sa oko- 


licom početkom XVIII. stoljeća 


. Kart. zb.: B. V. 165 Vojna karta Gline i okolice iz 1783. 


godine 


. Zaključci Hrvatskog sabora — objavljeni izvori, Svez. 


1I—VI,. Zagreb 1958—1968. 
II. Arhiv Nadbiskupije Zagreb 


. Kanonske vizitacije arhiđakonata Gora 


Prot. br.: 10/1 — 10/Ia — 11/11 — 12/11I — 13/IV — 14/V 
— 15/VI — 16/VII — 17/VIII — 18/IX 


. Tabelaris conspectus 1814. — prot. varia Nr. 214 
. Tkalčić Ivan Krstitelj: Monumenta historica Episcopatus 


Zagrabiensis, Vol. I. (obj. izv.), Zgb. 1873. 
.. Vol. II. — Zagreb 
1874. 


III. Arhiv vojni ratni Bič 


. Kart. zb.: G I h 196 Plan der Sternschanze bei Glina 
. Kart. zb.: G I h 198 Plan des K. K. I. Banal Grenz Regt. 


Stabsort Glina nebst Umgegend (1841.) 


. Kart. zb.: Inl. C VII No. 1. Ubersichtsplan des Ortes 


(Glina) u. der Befestigungen sammi der n&chsten Umge- 
bung u. einer Legende v. J. 1750 1. St. 

IV. Arhiv župe Čuntić 

Šustić Stjepan: Bilješke iz povijesti gorskog arhiđakonata 
— dio rukopisa 

V. Arhiv župe Glina 

Spomenica, Status animarum, matice i drugo 


VI. Arhiv župe Gora 
Spomenica župe 


215. 


16. 


17. 


18. 


19. 


20. 


21. 


2đ: 


23. 


24. 
29. 


26. 


VII. Arhiv župe Maja 
Spomenica, Status animarum, matice i drugo 


VIII. Arhiv župe Mala Solina 
Spomenica župe i drugo 


IX. Arhiv župe Viduševac 
Liber baptisatorum 


X. Matični ured Glina 


Liber mortuorum župe Glina Svez. II. 


XI. Metropolitanska knjižnica Prvostolnog Kaptola Zag- 
reb — u pohrani Sveučilišne knjižnice Zagreb 

Leber Pavao: Župa Glinska i Majska — rukopis, MP 300, 
Zagreb 1915. 


XII. Povijesni muzej Hrvaiske Zagreb 


Kruhek Milan: Fortifikacijska arhitektura Banije s oso- 
bitim osvrtom na razdoblje njene obrambene uloge u 
XVI. i XVII. stoljeću — magistarski rad — rukopis, 
Zagreb 1976. 


XIII. Sveučilišna knjižnica "Zagreb 

Kart. zb.: Slavonija i Hrvatska 1673. (Glavač) — objav- 
ljeno 

Kart. zb.: Hrvatska 1690. — objavljeno 


B. Literatura 


je Šimun: Povjestnica hrvatskog naroda, Zagreb 
Bogoslovska Smotra, god. XVII., Zgb. 1929. 

Buturac Dr. Josip — Ivandija Dr. Antun: Povijest Ka- 
toličke Crkve među Hrvatima, Zgb. 1973. 

Cvitanović Đurđica: Bartol Felbinger i mogućnost nje- 
gova utjecaja na postbaroknu sakralnu arhitekturu Ba- 
nije — posebni otisak iz radova arhiva JAZU, svez. II., 
Zgb. 1973. 

. Cvitanović Đurđica: Gorska župa i župna crkva BDM — 


poseban otisak iz zbornika »Peristil«, Zgb. 1971/72. 


. Đurić Đorđe — Pavličević Dr. Dragutin: Sisak i banijski | 


kraj — priručnik za učenike, Zgb. 1977. 


. Đurić Ljuban: Banijska partizanska četa »Matija Gubec«, 


Sisak 1978. 


. Horvat Josip: Politička povijest Hrvatske, Zgb. 1936. 
. Horvat Dr. Rudolf: Borba Hrvata s Turcima za Petrinju, 


Petrinja 1903. 


. Jakšić: Povijest hrvatskog naroda — II. dio (šk. povjes- 


nica) 


. Jugoslavenska enciklopedija — Leksikografski zavod 


SFRJ, Zgb. 1958. 


. Kalendar »Danica«, Zagreb 1914. 
. Kašić Dr. Dušan: Srpski manastiri u Hrvatskoj i Slavo- 


niji, Beograd 1971. 


. Katolički list — razna godišta, Zgb. 1870—1915. (posebno 


1913: Janko Barlč: Župe u gorskom arhiđakonatu) 


. Kempf Julije: Lječilište Topusko u Hrvatskoj, Zgb. 1929. 
. Kercselich: Annuae 1748—1767., Zgb. 1901. 
. Kercselich: Historia Cath. Ecclesiae continuatio — ruko- 


pis u Metropol. knjižnici Zgb. (rukopis — nije objavljeno) 


. Klaić Vjekoslav: Povijest Prvata, knj. I—V., Zagreb 1972. 
. Kukuljević Ivan Sakcinsk": Arkiv za povjestnicu jugo- 


slavensku, knj. IV—X., Zagreb 1857—1863. 


. Kukuljević Ivan Sakcinski: Borba Hrvatah s Mongoli i 


Tatari, Zgb. 1863. 


. Leber Pavao: Povijesne crtice njekih župa u bivšoj ban- 


skoj krajini, Zgb. 1912. 


. Leber Pavao: Pripovijesti (dio koji je pisan na temelju 


povijesnih izvora), Zagreb 1914. 


. Lopašić Radoslav: Oko Kupe i Korane, Zgb. 1895. 
. Lopašić Radoslav: Spomenici Hrvatske Krajine, knj. 


I—III., Zagreb 1884—1889. 


. Ljubić Simo: Pregled hrvatske povijesti, Rijeka 1864. 
. Ljubić Simo: Topusko (Ad Fines), Zgb. 1880. 
. Makek — Drašković — Salzer: Narodi u prostoru i vre- 


menu — 2 — udžbenik, Zgb. 1975. 


. MI DANAS — glasilo župe Sv. Križa Sisak, god. I. br. 3 


(Lojzo Buturac), Sisak 1979. 


. Opći šematizam Kat. Crkve u Jugoslaviji, Sarajevo 1939. 
. Opći šematizam Kat. Crkve u Jugoslaviji 1974. — Zagreb 


1975. 


. Opšti enciklopedijski leksikon, Zgb. 1937. 
. Plevnjak Fran: Prilozi za kulturnu povijest hrvatskog 


svećenstva, Zgb. 1910. 


. Povijest Družbe sestara milosrdnica Sv. Vinka Paulskog 


u Zagrebu — Izdalo vrhovno tajništvo Družbe, Zgb. 1935. 


. Priručni leksikon — Nakladni zavod »Znanje« Zgb. — 


Zagreb 1967. 


. Radeka Milan: Gornja krajina ili karlovačko vladičan- 


stvo, Zagreb 1975. 


. Schematismus Cleri Archi-Dioecesis Zagrabiensis 1929., 


Zgb. 1929. 


. Sisak i Banija u revolucionarnom radničkom pokretu i 


ustanku 1941. — Izdanje Muzeja Sisak i Instituta za histo- 
riju radničkog pokreta Hrvatske Zagreb, Sisak 1974. 


. Smičiklas Tade: Poviest Hrvatska I. dio, Zgb. 1882. 
. Srpska Pravoslavna Crkva 1219—1969. — Spomenica o 


750-godišnjici autokefalnosti — Izdanje: Sv. Arhijerejski 
sinod srpske pravoslavne crkve, Beograd 1969. 


. Starine IV. (Dr. Franjo Rački), Zagreb 1878. 
. Szabo Gjuro: Sredovječni Bona u Hrvatskoj i Slavo- 


niji, Zgb. 1920. 


. Vijesti muzealaca i konzerv. ; Hrvatske (Zorislav Hor- 


vat) God. XXI. Br. 1, Zagrjeb 1972. 


+ Vjesnik književnog društva Sv. Jeronima, br. 4i5, ru 


jan 1917. Zagreb 1917. 


. Zbornik »Zrin«, Petrinja 1942. 
. 150 godina mesne industrije »Gavrilović« (pomjesni dio), 


Petrinja 1970. 


. Šišić Ferdo: Acta comitialia, knj. III. 1557—1577., Zgb. 


1916. 


. Šišić Ferdo: Pregled povijesti hrvatskoga naroda, Zgb. 


1975. 


. »Realna gimnazija u Glini« — Izvještaj za šk. g. 1939/40., 


Glina 1940. 


. Geografija SR Hrvatske — Institut za geografiju Sveuči- 


lišta u Zagrebu, »Školska knjiga«, Zagreb 1974. 


. Šematizam Hrvatske franjevačke provincije Sv. Ćirila i 


Metoda, Zagreb 1969. 

Sadržaj 


Predgovor 
PRVI DIO: OD KUPE DO UNE . 
OD KUPE DO UNE (povijesne crte) . 


Prvo razdoblje: Od 3. ise do 1094, godine i 


Rimljani 

Kršćanstvo 

Seobe naroda 

Društveno uređenje . 

Gorska župa (županija) . 

Opasnost od susjeda 

Vjera starih Slavena 

Pokrštavanje 

Crkvena uprava 

Hrvatsko-ugarska kraljevina : 
Drugo razdoblje: od 1094. do 1689. godien ž 
Osnutak zagrebačke PR i DRNJE M a 
Gorski arhiđakonat . 

Posjedi 

Samostani 3 
Crkve i župe u sprskema arhiolkankiu : 
Svećenici glagoljaši . 

Utvrđeni gradovi ž a 

Prve provale Turaka. . 
Habsburška monarhija . . ki 

Vojna krajina 

Borbe protiv Turaka 

Raseljavanje stanovništva . 

»Ničija zemlja« . j 
Treće razdoblje: Od sodine 1689. da danas z 
Banska vojna krajina . MRI 
Doseljavanje 

Pravoslavni A 
Katoličke olanpadtična i nove Šob. 

Samostan u Čuntiću . : 

Unijatski manastir u Kemosodvi a 

Bune krajišnika i kmetova . 

Francuska okupacija 

Ukidanje vojne krajine . 

Bolesti i druge nevolje . 

Hajduštvo 

Tragom zbivanja 

Prirodne ljepote i rude. 

Kuće, narodna nošnja i običaji . 

DRUGI DIO: GLINA 

GLINA... 

Prvo razdoblje: Od 1284. do 1689. gadine.. 
Ime mjesta . rene 
Smještaj 

Rijeka Glina . 

Rječica Maja . : : 

Povijesni podaci o mjestu “Glini ž doš 
Drugo razdoblje: Od 1689. o do danas . 
Vojska u Glini . : : 
Vojne. utvrde u Glini . 

Obnovljeno mjesto i stanovništvo . 
Zanimanje stanovnika . 

Vjere u Glini 

Društvena udruženja 

Školstvo 

Bolnica 

Kazniona — porravilište A 
Oblasti, uredi, društva i zavodi 1890. ebdine : 


Kotarski predstojnici i općinski načelnici u Glini . 
Prezimena u Glini na ansa iž 19, u 20. stoljeće . 


Razni događaji . B 

TREĆI DIO: ŽUPA GLINA . 

ŽUPA GLINA 

Osnutak i povijest župe . 

Stara župna crkva . 

Nova župna crkva . 

Župni stan : 
Župnici — kapetani — djedom pomačnici i 
Franjo Žužek š : 

Svećenici iz glinske žima 

Župno groblje i kapele . 

Sela — kapele — groblja. 

Jukinac A. # : : 

Joševica 

Skela 

Prekopa 


Kihalac i 

Glinsko Novo Selo : 

Donje Selište . . : 
ČETVRTI DIO: ŽUPA MAJA : 
ŽUPA MAJA . 

Stara utvrda Sračica . 
Povijest župe : 
Stare župne arka X 
Crkve Blažene Djevice Marije . 
Prva crkva Sv. Ilije Proroka . 
Druga crkva Sv. Ilije Proroka . 
Župa mijenja ime . 

Nova župna crkva . 

Kapele 

Raspela 

Župnici .. PR 
Kapelani i dahovnji romoćiićt A 


Svećenici rođeni u majskoj župi . 


Župni stan 
Sela u župi. 
Svračica 

Dolnjaci 

Maja 

Prijeka . 

Ravno Rašće ._ . 
Vlahović 

Romi (Cigani) 
škola 

Groblje 


PETI DIO: OSTALE. ŽUPE U GLINSKOM DEKANATU 


(kratke povijesne crte) . 
ŽUPA ČUNTIĆ 

ŽUPA GORA . . 

ŽUPA HRASTOVICA 
ŽUPA MALA SOLINA . 
ŽUPA TOPUSKO. 

ŽUPA VIDUŠEVAC . 

A. Izvori . 

B. Literatura 


264 


181 
181 
187 
189 
191. 
191 
195 
197 
197 
197 
197 
199 
207 
219 
220 
220 
221 
228 
228 
230 
230 
231 
231 
232 
232 
233 
233 
234 
235 


239 
241 
243 
247 
249 
252 
255 
258 
259 


